
Nous  donnons  aujourd'hui , au  Pu- 
blic, une  nouvelle  Edition  des  OEuvres 
de  Rabelais  ; nous  espérons  quelle  sera 
favorablement  accueillie  : nous  n avons 
rien  négligé  pour  la  rendre  la  plus  com- 
plet te  possible . Nous  avons  consulté  les 
meilleures  Editions  qui  se  s ont  fai  tes  à 
Parés,  en  Hollande  et  ailleurs.  Celle-ci 
est  enrichie  de  76  Gravures  en  taille- 
douce , avec  des  Sujets  analogues  t 
texte  de  l'Auteur;  avantage  que  n' 
aucunes  des  autres  Editions.  Pour  sa 
faire  les  Amateurs,  nous  V avons  fai* 
imprimer  sur  huit  papiers  différents 

et  pour  rendre  ces  Editions  plus 

il  n en  a été  tiré  que  2S0  exemplaires , 
en  trois  formats , in-8°.  in-zf.  et  in-fol. 
sur  papiers  Vélin  et  d’ Angoulême  ; et 
autant  in-8°.  papier  ordinaire , qui  sont 
moins  chers  et  à portée  du  plus  grand 
nombre.  Nous  aurons  atteint  notre  but , 
si  nous  avons  réussi  à donner  à cet 
Ouvrage  .généralement  estimé  et  recher- 
ché, toute  la  perfection  qu’il  a été  en 
notre  pouvoir  de  lui  donner  ; un  mérite 
au-dessus  des  meilleures  Editions  qui  ont 
paru  jusqu’à  celle  de  vos  Concitoyens 

PRÉCIS  DE  LA  VIE 

DE  M A I T Pt  E 

F FRANÇOIS  RABELAIS, 

DOCTEUR  EN  MÉDECINE. 

François  Rabelais  naquit  à Chi- 
lien , petite  ville  de  Touraine.  Son  pere 
étoit  apothicaire , et  s’appeloit  Thomas 
Rabelais  , Seigneur  de  la  Douïniere. 
Rabelais  fut  mis  à l’Abbaye  de  Sevillé 
pour  y faire  ses  humanités  ; mais  son 
pere,  voyant  le  peu  de  progrès  qu’il 
faisoit  dans  cette  maison , fen  retira 
pour  l’envoyer  à Angers  , au  Couvent 
de  la  Bâmette.  S’il  n’en  fit  pas  davan- 
tage , il  y acquit  au  moins  la  connois- 
sance  de  MM.  du  Bellay,  dont  l’un  fut 
dans  la  suite  Cardinal.  Etant  Çimore  fort 
jeune , il  prit  l’habit  des  Cordeliers  dans 
la  ville  de  Eontenay-le-Conitc , en  bas 
Poitou. 

Précis  de  la  Yi  e 
Rabelais  s’appliqua  alors  à l’étude  de 
la  langue  grecque  , dans  laquelle  il  de- 
vint assex  sçav.ànt  pour  s’attirer  la  ja- 
lousie de  ses  confrères  , à qui  cette 
langue  étoit  absolument  étrangère  : 
mais  à la  sollicitation  de  plusieurs  per- 
sonnes de  la  Cour,  à cpii  son  humeur 
enjouée  ploisoit  singulièrement  il  quitta 
les  Cordeliers  pour  se  retirer  au  Mo- 
nastère de  Maillezais  en  Poitou,  qui 
étoit  sous  la  réglé  de  Saint  Benoit.  Ce 
changement  d'ordre  lui  fut  accordé  par 
le  Pape  Clément  Y IL 

Cette  nouvelle  réglé  ne  convint  pas 
davantage  à Rabelais , qui  l’abandonna 
presque  aussi-tôt  pour  prendre  1 habit 
de  Prêtre  séculier.  11  se  retira  alors  à 
Montpellier;  il  y étudia  la  médecine, 
et  prit  tous  ses  grades  dans  cette  profes- 
sion , qu’il  exerça  avec  distinction  : il 
y professa  même  cette  science  avec 
succès  (i). 

(i)  Ce  fut  dans  ce  teins  qu’il \Composa  ses  OEuyres  sur 
Hippocrates. 


de  François  Rabelais.  v 

Le  Chancelier  du  Prat , croyant  avoir 
quelques  raisons  de  se  plaindre  de  la 
ville  de  Montpellier,  lit  rendre  un  arrêt 
qui  abolissoit  tous  les  privilèges  de  la . 
faculté  de  médecine  de  cette  ville.  On 
eut  alors  recours  à Rabelais  , dont  on 
connoissoit  le  mérite;  on  le  députa  a 
la  Cour  pour  obtenir  la  cassation  de  cet 
arrêt , par  la  protection  de  M.  du  Bel- 
lay, alors  Cardinal,  qui  é toit  bien  venu 
du  Roi  (François  I)  et  qui  aimoit  sin- 
gulièrement notre  Docteur. 

Arrivé  à Paris , Rabelais  se  présenta 
inutilement  à la  porte  du  Chancelier  ; 
il  ne  put  obtenir  de  lui  parler.  Fatigué 
de  ne  pouvoir  réussir , il  usa  de  stra- 
tagème : il  contrefit  le  fol,  se  revêtit 
d’une  robe  verte  et  d’une  grande  barbe 
grise,  et  se  promena  long-tems  devant 
la  porte  du  Chancelier  (i).  Chacun  s ar- 
rêtant pour  le  regarder,  il  répondoit  à 
tous  ceux  qui  l’interrogeoient , qu  il  es- 
tait l’escorcheur  de  veaulx , etque  ceulx 


(i)  Il  demeuroit  alors  sur  le  quai  des  Augustine. 


vj  Précis  de  la  Vie 

qui  vouldroyentestre  les  premiers  escor- 
chez , se  lias  tassent. 

Le  Chancelier  , à qui  l’on  rapporta 
le  discours  de  cet  homme  extraordi- 
naire, ordonna  qu’on  le  fit  entrer  à 
l’heure  de  son  dîner.  Ce  fut  alors  que 
Rabelais  le  harangua  si  doctement  et 
si  fortement , que  le  Chancelier  le  fit 
asseoir  à sa  table  , l’engagea  à diner 
avec  lui , et  lui  promit,  à sa  considé- 
ration , de  rétablir  et  confirmer  les  pri- 
vilèges de  l’Université  de  Montpellier. 
C’est  en  mémoire  de  cette  réhabilita- 
tion que  les  Médecins  qui  sont  reçus  à 
Montpellier  portent  la  robe  de  Rabe- 
lais. 

Rabelais  resta  alors  à Paris  , où  il 
s’attacha  absolument  au  Cardinal  du 
Bellay  , qui  l’emmena,  comme  son  mé- 
decin , dans  son  ambassade  à Rome  , 
auprès  du  Pape  Paul  III.  Les  Ambas- 
sadeurs , à leur  arrivée  , étant  admis 
a baiser  les  pieds  de  sa  Sainteté , le 
Cardinal  s’y  présenta  avec  sa  suite. 


de  François  Rabexai:!  vif 
Quand  ce  fut  àRabelais  de  s’approcher, 
il  dit  assez  haut,  que  puisque  son  mais - 
tre , qui  es  toit  grand  Seigneur , n estait 
pas  digne  de  baiser  les  pieds  du  P ape , 
qu’on  lui  fist  baiser  les  chausses , et 
laver  le  derrière  , tiffin  qu’il  l a Hast 
baiser.  Notre  médecin  fit  dans  cette  y ille 
la  connoissance  de  plusieurs  Cardinaux 
et  Prélats  , qui  faimerent  beaucoup  : 
le  Pape  même  le  releva  des  censures 
ecclésiastiques  qu’il  avoit  encourues 
par  sa  sortie  des  maisons  religieuses  où 
il  avoit  été  reçu. 

Le  Cardinal  du  Bellay,  ayant  mené 
Rabelais  à une  autre  audience  du  Pape, 
pour  demander  quelque  grâce  au  P 011- 
tife , ne  lui  demanda  autre  chose  que 
de  l’excommunier.  Le  Pape  , un  peu 
étonné , le  pressa  de  lui  rendre  raison 
de  sa  demande.  Sainctpere,  répondit- 
il  ,ye  suis  François , et d une  petite  '■ ville 
nommé  Chinon , qu  on  tiëilt  ëStfë  f oet 
’subj  ec  te  au  fagot.  On  y a desja  brus  lé 
quantité  de  gens  de  bien  et  de  mes  pa~ 

rents;  et  si  vostre  S aine  te  té  ni dvoit  ex- 
communié ^ je  ne  bruslerois  point.  Ce  qui 
mengaige  à vous  faire  ces  te  demande , 
c est  que  nous  passasmes  par  ces  te  ville 
dans  nostre  voyaige , par  les  Taran- 
taises  , où  les  froideures  estoyent  fort 
grandes  ; et  ayant  atteinct  une  petite 
case  ou  une  pauvre  femme  habitoit , 
nous  la  priasmes  de  nous  allumer  du 
feu,  à quelcque  prix  que  ce  feust.  Pour 
allumer  un  fagot,  elle  brus  la  toute  la 
paille  de  son  lit  ; et  ne  pouvant  avoir 
du  feu ,.  elle  se  meit  à faire  des  impré- 
cations, et  à dire:  sans  doubte  ce  fagot 
est  excommunié  de  la  propre  gueule 
du  Pape  , puisqu’il  ne  peust  brusler  ; 
et f eusmes  contraincts  de  passer  oultre 
sans  nous  chauffer. 

Cette  liberté  de  parler , jointe  à la 
raillerie  perpétuelle  et  aux  sarcasmes 
que  Rabelais  lançoit  contre  la  conduite 
et  les  mœurs  de  tout  le  monde , l’obli- 
gerent  à quitter  Rome  pour  se  sauvef 
en  France.  Il  le  lit  en  assez  mauvais 

équipage , sans  argent  et  mal  vêtu.  Ar- 
rivé à Lyon , il  s’habilla  de  haillons  de 
différentes  couleurs;  et  étant  entré  dans 
la  meilleure  hôtellerie , il  demanda  une 
belle  chambre , disant  à l’hôtesse , que 
malgré  l'estât  dans  lequel  elle  le  voyait , 
il  es  toit  homme  à luy  payer  le  meilleur 
escot  qui  feust  jamais  f aie t chez  elle. 
Il  la  pria  de  lui  donner  une  chambre 
écartée  , avec  du  pain  et  du  vin , et 
quelque  petit  garçon  qui  sçût  lire  et 
écrire. 

En  attendant  le  petit  garçon , Rabe- 
lais remplit  différents  sachets  de  cen- 
dre de  la  cheminée,  et  à son  arrivée 
il  lui  lit  faire  plusieurs  billets , sur  les- 
quels il  lui  dit  diécrir , poison  pour  faire 
mourir  le  Roy  : poison  pour  faire  mou- 
rir la  Roy  ne  : poison  pour  faire  mourir 
monsieur  le  Duc  d’ Orléans;  et  ainsi  pour 
toute  la  Famille  Roy  ale.  Il  recommanda 
bien  au  petit  garçon  de  ne  rien  dire  de  ce 
qu’il  avoit  fait , ni  à sa  mere , ni  à per- 
sonne , car  il  y va  de  vostre  vie  et  cie 

la  mienne.  II  renferma  ensuite  le  tout 
dans  sa  valise  avec  le  plus  grand  soin, 
et  il  demanda  son  dîner  , qu’on  lui 
apporta. 

L’enfant  conta  tout  à sa  mere , qui  , 
toute  effrayée  , crut  devoir  avertir  le 
Prévôt  de  la  ville.  (C’étoit,  dans  ce  même 
tems  que  M.  le  Dauphin  avoit  été  em- 
poisonné.) Le  Prévôt,  informé  de  tout, 
arrive  à l’hôtellerie  , monte  dans  la 
chambre  de  Rabelais,  se  saisit  de  lui 
et  de  sa  valise.  Sa  mauvaise  mine  et 
ses  réponses  embarrassées  , le  firent 
soupçonner.  Enfin  il  dit,  qu’on  eust  à 
prendre  bien  guarde  à ce  qui  es  toit  dans 
sa  valise , et  à le  conduire  au  Roy,  au- 
quel il  avoit  des  choses  es tr anges  à dire. 
Sur  l’heure  même  on  le  fit  partir  pour 
Paris.  Il  fut  très-bien  traité  dans  la  route, 
et  on  le  mena  aussi-tôt  devant  le  Roi , 
qui  le  reconnut,  et  qui  lui  demanda  où 
il  avoit  laissé  M.  le  Cardinal  du  Bellay , 
et  qui  l’avoit  mis  en  cet  état.  Le  Prévôt 
ayant  fait  son  rapport , montra  la  valise , 

les  paquets,  et  les  informations  qu’il 
avoit  faites.  Rabelais  raconta  son  his- 
toire , et  ayant  pris  de  sa  poudre  devant 
leR.oi  ,il  rendit  la  scene  fort  pla  is  ainte. 

Le  Cardinal  du  Bellay,  qui  comnois- 
soit  parfaitement  le  mérite  de  Rabe- 
lais , voulut  remployer  dans  ses  plus 
sécrétés  négociations  ; pour  cet  effet , 
il  l’engagea  à renoncer  à la  médecine , et 
il  lui  donna  une  prébende  dans  l’église 
collégiale  de  S.  Maur-des-Fossez,  avec 

v J ' 

la  Cure  du  village  de  Meudon,  près 
Paris.  On  n’est  pas  certain  si  c’est  dans 
cet  endroit  qu’il  composa  son  Panta- 
gruel ; on  croit  que  ce  fut  dans  la  mai- 
son de  la  Douïniere , du  bourg  de  F Ab- 
baye Notre-Dame  de  Sevillé  , près 
Chinon , qui  a fourni  de  matière  à cette 
fameuse  satyre.  Le  commerce  que  Ra- 
belais avoit  avec  les  Religieux  de  ce 
Monastère,  qui,  dans  ce  tems-là , 11e 
vivoientpas  selon  leur  réglé,  lui  fait  .sou- 
vent employer  le  personnaige  du  Sa- 
cristain, du  bas  ton  de  la  croix , du  clos 

de  vigne  de  Sévi  lie,  de  Lernè,  de  Bas - 
dié , de  la  S y bille  de  Panzoust , qui  sont 
tous  lieux  voisins  de  cette  Abbaye. 

Lorsque  cet  ouvrage  parut,  il  excita 
de  violens  murmures  ; ce  qui  donna 
sujet  à l’Auteur  décrire , en  i55a  , une 
lettre  à son  ami  Odet  , Cardinal  de 
CliastiÜon  (i),  lui  rendant  raison  du 
motif  qui  l’avoit  engagé  à le  composer , 
qui  estoit  pour  oster  les  ennuis  à plu- 
sieurs personnes  malades  et  langou- 
reuses, qui  recep  voyent  de  V allégresse 
et  de  la  consolation  par  ce  divertisse- 
ment innocent , déplorant  la  calomnie 
de  certains  cannibales  (dit-il)  si  animez 
contre  lui , que  de  dire  que  ce  livre  estoit 
plein  d’heresies,  dont  le  Roy  (François  1) 
estant  adverty , et  ayant  eu  la  curiosité 
de  le  lire , il  ne  trouva  auscun  subject 
de  blasme. 

Ptabelais  mourut  âgé  de  70  ans , aussy 
gai  et  plaisant  comme  il  avoit  toujours 
vécu  : car  le  Cardinal  du  Bellay  ayant 

(1)  Cette  lettre  précédé  le  quatrième  livre. 

envoyé  un  Page  pour  sçavoir  l’état  de 
sa  santé,  il  lui  répondit:  dy  à Monsei- 
gneur l’ estât  où  tu  me  ' veois , j e m en 
* nais  chercher  un  «g remet  peut— es ti  e . il  est 
au  nid  de  la  pie , dy-luy  qu’il  sy  tienne. 
JLt  pour  toy , tu  ne  seras  jamais  qu  un 
fol:  tire  le  rideau,  la  farce  est  jouée. 
Il  se  retourna  en  effet , et  rendit  le 
dernier  soupir. 

On  composa  plusieurs  Epitaphes  à sa 
mémoire  , dont  voici  les  principales  : 

Sive  tibi  sit  Lucianus  aller, 

Sive  sit  Cynicus  , éjuid  hospes  ad-  te  ? 

Jfàc  unus  RABELÆSius/acefKJ, 

Xïugarum  pater , artifexcjue  miras , 

Qitidcjuid  is  fuerit , recumbit  urna. 

llle  ego  Gallorum  Gallus  Democritns , illo 
Gratins  ant  si  cjuid  Gallia  progennit. 

Sic  homines , sic  et  ccelestia  numina  lusi , 

Vix  homines , vix  ut  nnmina  Icesa  putes. 

Ce  docte  nez  Rabelais  , qui  picquoit 
Les  plus  picquants , dort  soub§  la  lame  id  , 

Et  de  ceulx  mesmes  en  mourant,  se  mocquoit , 

Qui  de  sa  mort  prenoyent  quelque  souci. 

LA  VIE  INESTIMABLE 


DU  GRAND  GARGANTUA, 

PERE  DE  PANTAGRUEL, 

Jadis  composée  par  V Abs tracteur  de  Quinte- 
essence  ; livre  plein  de  Pantagruélisme. 


AUX  LECTEURS. 


A-mys  Lecteurs  , qui  ce  Livre  lisez, 
Despouillez  vous  de  toute  affection: 

En  lisant  ne  vous  scandalisez , 

Il  ne  contient  mal,  ny  infection. 

Vray  est , quicy  peu  de  perfection 
Vous  apprendrez,  sinon  en  cas  de  rire: 
Aultre  argument  ne  peut  mon  cueur  eslire. 
Voyant  le  deuil , qui  vous  mine  et  consomme , 
Mieulx  est  de  ris  que  de  larmes  escrire  : 
Pour  ce  que  rire  est  le  propre  de  l’homme. 

Beüveurs  très -illustres , et  'vous  T erolez 
tres-precieux  ( car  à vous  , non  à aultres  , 
sont  dédiez  mes  Escripts  ) Alcibiades  on 
dialogue  de  Platon  , intitulé , le  Bancquet , 
loiïant  son  Précepteur  Socrates  , sans  con- 
troverse Prince  des  Philosophes  ; entre  atti- 
trés parolles , le  dict  estre  semblable  es  Si- 
lènes. Silenes  es  toyent  jadis  petites  boys  tes  , 
telles  que  voyons  de  présent  es  bouticques 
des  Apothecaires , painctes  au  dessus  défigu- 
rés joyeuses  et  frivoles , comme  de  Harpyes  , 
Satyres , Oysons  bridez , Lièvres  cornuz , Canes 
bastées  , Boucqs  volants,  Cerfz  lymonniers , 
et  aultres  telles  p aine  turcs  contrefaictes  à 
plaisir,  pour  exciter  le  monde  à rire , quel 
feub  Silene  Maistre  du  bon  Bacchus  : mais 
au  dedans  l’on  réservait  les  fnes  drogues , 
comme  Baulme  , Ambre  gris  , Amomon  , 
Mucsq  , Zivette  , Pierreries  , et  aultres  choses 
précieuses.  Tel  disoit  estre  Socj'ates  , parce 
que  le  voyant  au  dehors  , et  V estimant  par 
T exteriore  apparence  , n en  eussiez  donné  ung 
coupeau  d’oignon , tant  laid  il  es  toit  de  coips  ? 

et  ridicule  en  son  maintien  , le  nez  pointu  , 
le  regard  d’ung  Taureau  , le  visaige  d’ ung 
fol , simple  en  meurs  , rus  tic q en  v es  terne  n ts  , 
paovre  de  fortune , infortuné  en  femmes  Â 
inepte  à tous  offices  de  la  Piepublicq  ue , tous - 
jours  riant , tousjours  beuvant  d’ au  [tant  d 
ung  chas cun  , tousjours  se  guabelant , tous- 
jours dissimulant  son  divin  sçavoir.  Mais, 
ouvrant  ceste  boyste , eussiez  au  dedans 
trouvé  une  celeste  et  impreciable  drogue , 
entendement  plus  que  humain,  vertu  mer- 
veilleuse , couraige  invincible , sobresse  non, 
pareille  , contentement  certain  , asseurencs 
parfaicte , desprisemenb  incroyable  de  tout 
ce  pourquoyles  humains  tant  veiglent , cou~{ 
rent,  travaillent , naviguent , et  bataillent. 

A quel  propos  , en  vos  ire  advis , tend  ce 
Prélude  et  coup  d’essay  ? Pour  aultant  que 
vous  mes  bons  disciples , et  quelques  aultres 
folz  de  séjour , .lisants  les  joyeulx  tiltres  d'aul- 
cuns  Livres  de  nostre  invention , comme  Gar- 
gantua , Pantagruel , Fessepinte , la  dignité 
des  Braguettes  , Des  poids  au  lard  cum  corn- 
jnento,  etc.  jugez  trop  facilement  nestre  au, 
dedans  traicté  que  tnocqueries , fola/.eries 
et  mente  ri  es  joyeuses  : veu  que  V enseigne 
exteriorc  ( c’est  le  tiltre  ) sans  plus  avant 

enquérir , est  communément  receuë  à déri- 
sion et  gaudisserie  : Mais  par  telle  legiereté 
ne  convient  estimer  les  œuvres  des  humains  : 
car  'vous  mesmes  dictes  que  V habit  ne  faict 
le  Moyne  : et  tel  est  vestu  d’habit  Mona- 
chal  qui  au  dedans  n’est  rien  moins  que 
Moyne , et  tel  est  vestu  de  cappe  Hespagnole  , 
qui  en  son  couraige  nullement  n affiert  à 
ïïespaigne.  C’est  pourquoy  fault  ouvrir  le 
Livre  , et  soigneusement  peser  ce  que  y est 
déduict.  Lors  congnoistrez  que  la  drogue  de- 
dans contenue  j est  bien  d’ aultre  valeur , que 
ne  promettoit  la  boys  te  : C’est-à-dire  , que 
les  matières  ici  traictées  ne  sont  tant  follas - 
très , comme  le  tiltre  au-dessus  prétendoit. 

Et  posé  le  cas  qu  du  sens  liberal  vous  trou- 
vez matières  assez  joyeuses , et  bien  corres- 
pondantes au  nom , toutesfoys  pas  demou- 
rer-là  ne  fault , comme  au  chant  des  Syrenes  : 
ains  à plus  hault  sens  interpréter  ce  que  par 
adventure  cuidiez  die  b en  guayeté  de  cueur. 
Crochetas  tes  vous  oneques  bouteille ? Caisgne. 
déduisez  à mémoire  la  contenance  que  aviez. 
Mais  veistes  vous  oneques  Chien  rencontrant  j 
quelque  os  medulaire  ? C’est , comme  dict 
Platon,  Lib.  2.  de  Rep.  la  beste  du  monde 
plus  Philosophe . Si  veu  l’avez,  vous  avez 

peu  noter  de  quelle  dévotion  il  le  guette  , 
de  quel  soing  il  le  garde:  de  quel ’ ferveur 
il  le  tient:  de  quelle  prudence  il  V entomme  : 
de  quelle  affection  il  le  brise  : et  de  quelle 
diligence  il  le  sugce.  Qui  Vinduict  à ce  faire  ? 
Quel  es  t l’espoir  de  son  estude  ? Quel  bien 
prétend -il?  Rien  plus  qu’un  peu  de  mouette. 
V ray  est  que  ce  peu , plus  est  délicieux  que 
le  beaucoup  de  toutes  aultres  : pource  que 
la  moilette  est  aliment  elabouré  à perfection 
de  nature , comme  dict  Galen.  XII.  facult.  nat* 
et  XL  de  usu  partium. 

A l’exemple  d’icelluy  vous  convient  estre 
saiges  , pour  fleurer > sentir  et  estimer  ces 
beaulx  Livres  de  haulte  grosse  > legiers  au 
prochas  y et  hardis  à la  rencontre.  Puis  par 
curieuse  leçon  et  méditation  frequente  rompre 
Vos  y et  sugeer  la  substantif  cque  mouette, 
c’est-à-dire y ce  que  j’entends  par  ces  sym- 
boles P y thagoricq  ues  , avecques  espoir  cer- 
tain destre  faietz  escorts  et  preux  à ladicte 
lecture  car  en  icelle  bien  aultre  goust  trou- 
verez , et  doctrine  plus  absconse , laquelle 
vous  ro.velera  de  tres-haultz  sacremens  et 
mystères  horrifeques  , tant  en  ce  que  con- 
cerne nostre  Religion  , que  aussi  V Estât  po- 
li ticq  et  vie  œconomicque* 

Croyez-vous  en  vos  ire  foi , quoncques 
Homere  escripvant  l’Iliade  et  l Odyssée  , 
pensas t es  allégories  lesquelles  de  lui  ont 
calefrebè  Plutarche , Heraclide  , Ponticq , Eus- 
taùe , P ho  mu  te , et  ce  que  d'iceulx  Politian 
ha  desrobé?  Si  le  croyez  , vous  n approchez 
ne  de  piedz , ne  de  mains  à mon  opinion  : 
qui  décrété  icelles  aussi  peu  avoir  esté  son- 
gées  d Homere  , que  d’Ovide  en  ses  Méta- 
morphosés , les  sacremens  de  l’Evangile  , 
lesquelz  ung  Frere  Luhin  , vray  croquelar- 
clon , s’est  efforcé  de  nions trer , si  d’aventure 
il  rencontroit  gens  aussi  folz  que  luy  ( et 
comme  dict  le  Proverbe  ) couvercle  digne 
du  chaulàeron. 

Si  ne  le  croyez,  quelle  cause  est,  pour- 
quoy  aultant  n en  ferez  de  ces  joyeuses  et 
nouvelles  Chronicques  ? combien  que  les  dic- 
tant n’y  pensasse  en  plus  que  vous , qui 
par  adventure  beuvez  comme  moy.  Car  à la 
composition  de  ce  Livre  seigneurial , je  ne 
perdiz , ne  employay  oncques  plus  ny  aultre 
temps  , que  celui  qui  estait  estably  à pren- 
dre ma  réfection  corporelle  , sçavoir  est , beu - 
vaut  et  mangeant.  Aussi  est-ce  la  juste  heure 
d’escripre  ces  haultes  matières  et  sciences 
profondes , 


PROLOG  U E.  7 

Comme  bien  faire  scavoit  Homeve , Para - 
gon  de  tous  Philologes  , et  Ennie  Perc  des 
Poètes  Latins  : ainsi  que  tesmoigne  Horace , 
quoyqu ung  malautru  ayt  dict  que  ses  carmes 
sentoient  plus  le  vin  que  l’ huyle. 

Aid  tant  en  dict  ung  Ti relupin  de  mes 
Livres  : mais  bren  pour  luy.  L’odeur  du  vin 
d combien  plus  est  friant,  riant , priant, 
plus  celeste  et  plus  délicieux  que  cYhuyle. 
Et  prendray  aultant  cl  gloyre  qu’on  die  de 
moy  que  plus  en  vin  aye  despendu  qu  en 
huyle  , que  feit  Demos thenes  , quand  de 
lui  on  disoit  que  plus  eh  huyle  qu’en  vin 
despendoit.  A moy  n est  qu honneur  et  gloyre  , 
d’estre  dict  et  réputé  bon  Gaultier  et  bon 
compaignon  : en  ce  nom  suis  bien  venu 


en  toutes  bonnes  compaignies  de  P antagrue- 
listes.  A Demosthenes  feut  reproché  par  ung 
chagrin,  que  ses  Oraisons  sentoyent  comme 
la  serpielliere  cl’ ung  orcl  et  sale  huylier.  Par- 
tant interprétez  tous  mes  faietz  et  mes  dicts 
en  la  perfectissime  partie  : ayez  en  révérence 
le  cerveau  cas ei forme  , qui  vous  paist  de  ces 
belles  billes-vezées , et  à vostre  pouvoir  tenez- 
moy  tous  jours  joyeulx.  Or  esbauclissez-vous  , 
mes  amours  , et guayement  lisez  tout  à V aise 
du  cors  et  au  profict  des  reins.  Mais  escous 

taz  , vietz>dazes  , que  le  maulubec  vous 
trousse  : vous  soubvienne  de  boyre  à my  pour 
la  pareille , et  je  vous  pleigeray  tout  ares - 
ruetys. 

DE  MAISTRE 

FRANÇOIS  RABELAIS. 

LIVRE  PREMIER. 

GARGANTUA. 


CHAPITRE  I. 


De  la  genealogie  et  an  tic  qui  té  de  Gargantua. 


J E vous  remeetz  à la  grande  clironicque  Pan- 
tagrueline , à congnoistre  la  genealogie  et  antic- 
qüité  d’ond  nous  est  venu  Gargantua.  En  icelle 
vous  entendrez  plus  au  long  comment  les  Geans 
nasquirent  en  ce  monde:  et  comment  d’iceulx 
par  lignes  directes  yssit  Gargantua  Pere  de  Pan- 
tagruel: et  ne  vous  faschera,  si  pour  le  présent 
je  m’en  déporté.  Combien  que  la  chose  soit  telle, 
que  tant  plus  serait  remembrée,  tant  plus  elle 


plairoit  à voz  Seigneuries  : comme  vous  avez 
Fauthorité  de  Platon  in  Philebo  et  Gorgias , 
et  de  Flacce , qui  diète  estre  aulcuns  propos , 
telz  que  ceulx  c y sans  doubte,  qui  plus  sont 
délectables , quand  plus  souvent  sont  redietz. 

Pleust  à Dieu  qu’ung  chascun  sceust  aussi 
certainement  sa  genealogie , depuis  l’arche  de 
Noë  jusques  à cest  eage.  Je  pense  que  plusieurs 
sont  aujourd’huy  Empereurs,  Rois,  Ducz,  Prin- 
ces , et  Papes  en  la  terre , lesqu'elz  sont  des- 
cenduz  de  quelques  porteurs  de  rogatons , et 
de  coustretz.  Comme  au  rebours  plusieurs  sont 
gueux  de  l’hostiere , souffreteux  et  misérables  : 
lesquelz  sont  descenduz  de  sang  et  ligne  de 
grandz  Roy  s et  Empereurs  -,  attendu  l’admirable 
transport  des  Régnés  et  Empires  : 

Dés'  Assyriens  ’ • ès  Medes  : ' 

Des  Medes,  ès  Perses:. 

Des  Perses  , ès  Macedones  : 

Des  Macedones , ès  Romains  : 

Des  Ptomains , ès  Gréez  : 

Des  Gréez,  ès  Françoyz  : 

Et  pour  vous  donner  à entendre  de  moi  qui 
parle,  je  cuyde  que  soys  descendu  de  quelcque 
riche  Roi,  ou  Prince,  au  temps  jadis:  Car  onc- 
ques  ne  veistes  homme  qui  eust  plus  grande 

affection  d’estre  Roy  et  rielie , qwe  moy:  affin 
de  faire  grand’chiere , pas  ne  travailler , poinct 
ne  me  soucier,  et  bien  enrichir  unes  amys  , et 
touts  gens  de  bien,  et  de  seavoir.  Mais  en  ce 
je  me  reconforte , qu’en  l’aultre  monde  je  le 
se  ray  ; voyre  plus  grand  que  de  présent  ne  lo- 
seroys  soubhaitter.  Vous  en  telle  ou  meilleure 
pensée  reconfortez  vostre  malheur , et  beuyez 
fraiz  si  faire  se  peult. 

Retournant  à noz  moutons,  je  dy  que  par 
don  souverain  des  Cieulx  nous  lia  este  réservée 
l’anticquité  et'  genealogie  de  Gargantua,  plus 
entière  que  nulle  aultre:  exceptee  celle  ciu  Mes- 
sias  , dont  je  ne  parie,  car  il  ne  m’appartient: 
aussi  les  diables  (ce  sont  les  calumniateurs  et 
capharts)  s’y  opposent.  Et  feut  trouvée  par  Jean 
Audeau , en  un  g pré  qu’il  avoit  près  l’Arceau 
Gualeau  , au  dessoubz  de  l’Olive  , tirant  à Nar- 
say.  Duquel  faisant  lever  les  fossez,  touchaient 
les  piocheurs  de  leurs  marres,  mu  g grand  tom- 
beau de  bronze  , long  sans  mesure  : car  oneques 
n’en  trouvarent  le  bout , parce  qu’il  entroit  trop 
avant  les  excluses  de  Vienne.  Ioelluy  ouvrants 
en  certain  lieu , signé  au  dessus  d’ung  goube- 
let , à l’entour  duquel  estoit  escMpt  en  lettres 
Etrusques,  hic  bibitur,  trouvaient  neuf  flac- 
cons  en  tel  ordre  qu’on  assied  lés  quilles  en 


12 


OE  U V R E S 

Gascongne.  Desquelz  celluy  qui  au  itiyîlieu 
estoit , couvrait  u.ng  gros , gras  , grand  , gris  , 
joly  , petit , moisy  livret , plus  , mais  non  mieux 
sentant  que  roses. 

En  icelluy  feut  ladicte  genealogie  trouvée 
escripte  au  long , de  lettres  cancellaresques  , 
non  en  papier , non  en  parchemin , non  en 
cere  ; mais  en  escorce  d’ulmeau  , tant  toutesfoys 
usées  par  vétusté  , qu’à  peine  en  povoit  on  troys 
recongnoistre  de  ranc. 

Je  ( combien  que  indigne  ) y feus  appellé  : 
et  à grand  renfort  de  bezicles  practiquant  fart 
dont  onpeult  lire  lettres  non  apparentes,  comme 
enseigne  Aristotelès  , la  translatay , ainsi  que 
veoir  pourrez,  ez  Pantagruelisants,  c’est  à dire, 
beuvants  à gré , et  lisants  les  gestes  horrificques 
de  Pantagruel.  A la  fin  du  Livre  , es  toit  ung 
petit  Traicté  intitulé , Les  Fanfreluches  anti- 
dotées.  Les  ratz  et  blattes , ou  ( affin  que  je  ne 
mente  ) aultres  malignes  bestes  avoyent  brousté 
le  commencement:  le  reste  jay  cy  dessoubz  ad- 
jousté,  par  reverence  de  lantiquaille. 

CHAPITRE  II 

Les  Fanfreluches  antidatées , trouvées  en  ung 
monument  anticque. 

O,;?  enu  le  grant  dompteur  des  Cimbres , 

: r ‘ sant  par  l’aer , de  paour  de  la  rousée , 

£3  ! sà  venue  on  ha  remply  les  Tymbres. 

: ! . • beuri'e  frais  , tumbant  par  une  housée. 
Duquel  quand  feut  la  grand’Mer  arrousée  , 

Cria  tout  hault , hers , par  grâce  peschez  le  r 
Car  sa  barbe  est  presque  toute  embousée  ; 

Ou  pôur  le  moins , tenez  luy  une  eschelle. 


Aulc uns  disoyent  que  leicher  sa  pentoufle 
Estoit  meilleur  que  gaigner  les  pardons  : 

Mais  il  survint  ung  affeté  Marroufle  , 

Sorti  du  creux  où  l’on  pesche  aux  Gardons  , 

Qui  dist  : Seigneurs  , pour  Dieu  nous  en  gardons } 
L’anguille  y est,  et  en  cest  estau  musse  , 

Là  trouverez  ( si  de  près  regardons  ) 

Une  grand  tare  , au  fond  de  son  auinusse. 


» 


Quand  feut  au  poinct  de  lire  le  chapitre  , 
On  n’y  trouva  que  les  cornes  d’un  veau. 

Je  ( disoit-il)  sens  le  fond  de  ma  mitre  , 

Si  froid  , qu’autour  me  morfond  le  cerveau  : 
On  l’eschauffa  d’ung  parfum  de  naVeau , 

Et  feut  content  de  soy  tenir  es  atres  , 

Pourveu  qu’on  feist  un  limonnier  nouveau 
A tant  de  gens  qui  sont  acariatxeÿ. 

Leur  propos  feut  du  trou  de  sainct  Patrice  , 

De  Gilbathar , et  de  mille  aultres  trous  . 

S’on  les  pourrait  réduire  à cicatrice  , 

Par  tel  moyen , que  plus  n eussent  la  toux  : 

Veu  qu’il  sembloit  impertinent  à touts, 

Les  veoir  ainsi  à chacun  vent  baisler. 

Si  d'adventure  ils  estoient  a poinct  clous  , 

On  les  pourrait  pour  hostaigo  bailler. 

En  cest  arrest  le  corbeau  feut  pelé 
Par  Hercules  qui  venoit  de  Lybie. 

Quoy  ? dist  Minos , que  n’y  suis-je  appelle  ? 
Excepté  moy  tout  le  monde  on  convie  : 

Et  puis  l’on  veult  que  passe  mon  envie  , 

A les  fournir  d’huytres  et  de  grenoilles  : 

Je  donne  au  diable , en  cas  que  de  ma  vie 
Preigne  à mercy  leur  ventre  de  quenoilles, 

Pour  les  matter  survint  Q.  B.  qui  clope. 

Au  saufconduict  des  myster  Sansonnetz  , 

Le  tamiseur  , cousin  du  grand  Gyclope , 

Les  massacra.  Chascun  inousche  son  nez  : 

En  ce  gueret  peu  de  bougrins  sont  nayz  , 

Qu’on  n’ayt  berné  sur  le  moulin  à tan. 

Courez  y touts  et  à l’arme  sonnez  , 

Plus  y aurez  que  n’y  eustes  antan. 

Bien  peu  apres  l’oyseau  de  Jupiter 
Délibéra  pariser  pour  le  pire  : 

Mais  les  voyant  tant  fort  se  despi  ter , 

Craignit  qu’on  mist  ras , jus,  bas , mat,  l'Empire 

Et  mieulx  aima  le  feu  du  Ciel  Empire  • 

Au  tronc  ravir  où  l’on  vend  les  Sorests  5 
Que  l’aer  serain  , contre  qui  l’on  conspire  3 
Assubjectir  es  dictz  des  Massoretz. 

Le  tout  conclud  feut  à poincte  affilée, 

Maulgré  Até  la  cuisse  heronniere  , 

Qui  là  s’assit , voyant  Penthasilée 

Sus  ses  vieux  ans  prinse  pour  cressoniere. 

Chascun  crioit,  viilaine  charbonnière  , 
T’appartient-il  toi  trouver  par  chemin  ? 

Tu  la  tolluz  la  Romaine  Bannière  , 

Qu’on  avoit  faicte  au  traict  du  parchemin. 

Ne  feust  Juno  que  dessoubz  l’Arc  celeste 
Avec  son  Duc  tendoit  à la  pipée  : 

On  lui  eust  faict  ung  tour  si  très  moleste  , 

Que  de  touts  poincts  elle  eust  esté  frippée» 
L’accord  feut  tel , que  d icelle  lippée  , 

Elle  en  auroit  deux  oeufz  de  Proserpine  : 

Et  si  jamais  elle  y estoit  grippée  , 

On  la  liero.it  au  mont  de  l’Aibespine. 

Sept  moys  apres  , houstez  en  vingt  et  deux  . 

Cil  qui  jadis  anichila  Carthaige  , 

Courtoysement  se  mit  on  mylieu  d’eulx  , 

Les  requérant  d’avoir  son  heritaige  : 

Ou  bien  qu’on  feist  justement  le  partaigs 
Selon  la  loy  que  l’on  tire  au  rivet , 

Distribuant  ung  tatin  du  potaige 
A c«s  faquifts  qui  feirent  le  breyet. 

Maïs  l’an  viendra  signé  d’ung  arc  turquoy* 
De  cinq  fuseaulx  , et  troys  culz  de  marmite  t 
Onquel  le  dos  d’ung  Roy  trop  peu  courtoys 
Poyvré  sera  soubz  ung  habit  d’hermite. 

O la  pitié  ! Pour  une  chattemite 
Laisserez-vous  engouffrer  tant  d’arpents  ? 
Cessez  , cessez  , ce  masque  nul’n’imite  , 
Retirez  vous  au  frere  des  Serpents. 

C'est  an  passé  , cil  qui  est , régnera 
Paisiblement  avec  ses  bons  amys. 

Ny  brusq  ny  Smach  lors  ne  dominera  : 

Tout  bon  vouloir  aura  son  compromis. 

Et  le  soûlas  qui  jadis  feut  promis , 

Es  gens  du  Ciel  , viendra  en  son  befroy. 

Lors  les  haratz  qui  estoyent  estommis  , 
Triompheront  en  Royal  palefroy. 

Et  durera  ce  temps  de  passe  passe 
Jusques  à tant  que  Mars  ayt  les  empas. 

Puis  en  viendra  ung  qui  touts  aultres  passe, 
Delitieux,  plaisant,  beau  sans  compas. 

Levez  vos  cueurs  , tendez  à ce  repas 
Touts  mes  feaulx  : car  tel  est  trépassé 
Qui  pour  tout  bien  ne  retourneroit  pas  , 

Tant  sera  lors  clamé  le  temps  passé. 

Finablement  celluy  qui  feut  de  cyro 
Sera  loge  au  gond  du  Jacquemart. 

Plus  ne  sera  réclamé  , Cyre  , Cyre , 

Le  brimballeur  , qui  tient  le  cocquemarU 

Heu  qui  pourroit  saisir  son  bracquem.art  1 
Toust  seroyent  netz  les  tintouins  cabms  : 
Et  pourroit-on  à fil  de  poulemart 
Tout  bassoüer  le  maguazin  d’abus. 

Comment  Gargantua  feut  unze  moys  porté  on 
'ventre  de  sa  Mere. 


U handgousier  es  toit  bon  raillard  en  son 
temps , aymant  à boyre  net  aultant  que  homme 
qui  pour  lors  feust  au  monde , et  mangeoit  vou- 
luntiers  salé.  A ceste  fm  avoit  ordinairement, 
bonne  munition  de  Jambons  de  Magence,  et  de 
Bayonne  , force  langues  de  bœuf  fumées  , abon- 
dance d’andouiiles  en  la  saison , et  bœuf  salé  à 
la  moustarde.  Renfort  de  boutargues , provision 
de  saulcisses  , non  de  Bouloingne , ( car  il  crai- 
gnoit  li  bouconi  de  Lombard  ) mais  de  Bigorre , 
<de  Longaulnay , de  la  Brêne , et  de  Roüargue. 
En  son  eage  viril  espousa  Gargamelle,  fdle  du 
Roy  des  Parpaillos  , belle  gouge  et  de  bonne 
troigne.  Et  faisoyent  eulx  deux  souvent  ensemble 
la  beste  à deux  dos  joyeusement  se  frottant  leur 
lard , tant  quelle  engroissa  d’ung  beau  fils  } et 
le  porta  jusques  à lunziesme  moys. 

Car  aultant,  voyre  d’advantaige , peuvent  les 
femmes  ventre  porter,  mesmement  quand  c’est 
quelcque  chief  d’œuvre  , et  personnaige  que 
doibve  en  son  temps  faire  grandes  proësses. 

Comme  dict  Homere  que  l’enfant  ( duquel 
Neptune  engroissa  la  Nymphe  ) nasquit  l’an, 
apres  révolu  , ce  feut  le  douziesme  moys.  Car 
( comme  diet  A.  Gel.  Lib.  3.  ) ce  long-temps 
convenoit  à la  Majesté  de  Neptune , affm  que 
en  iceluy  l’enfant  feust  formé  à perfection.  A 
pareille  raison  Jupiter  feit  durer  48  heures  la 
nuyct  qu’il  coucha  avecques  Alcmene.  Car  en 
moins  de  temps  n’eust-il  peu  forger  Hercules, 
qui  nettoya  le  monde  de  monstres , et  Tyrants. 

Messieurs  les  anciens  Pantagruelistes  ont  con- 
formé ce  que  je  dy , et  ont  decîairé  non  seu- 
lement possible , mais  aussi  légitimé , l’enfant 
nay  de  femme  l’unziesme  moys  après  la  mort 
de  son  mary. 

Hippocrates  Lib.  de  Alimento. 

Pline  Lib.  n.  Cap.  5. 

Plaute  in  Cistcllaria. 

Marcus  Varro  en  la  Satyre  inscripte  Le  Tes- 
tament} alléguant  l’authorité  d’Aristotelès 
à ce  propos. 

Censorinus  Lib.  de  die  naiaîi.  N 

Aristot.  Lib.  y.  Cap.  5.  et  4*  de  naturel 
Animaliiiin.  Gellius  Lib,  3.  Cap.  16.  Ser- 
vi us  in  Ecî.  exposant  ce  métré  de  Virgile  , 

Matri  longa  decern , etc. 

B 2 

Et  mille  aultres  folz:  le  nombre  desquels  ha 
esté  par  les  Légistes  acreu , ff  de  suis  > et 
legit.  I.  in  tes  ta  to.  §.  fin . 

Et  in  authent . de  res ti tut.  et  ea  quœ  parit 
in  ii.  mense . 

D’abundant  en  ont  cbaffouré  leur  robidilar- 
dicque  Loy,  Gallus.  ff.  de  lib.  et  post.  et 
l.  septimo  , ff  de  stat.  homin.  et  quelc- 
ques  aultres , que  pour  le  présent  dire  nose. 

Moyennant  lesquelles  loys  les  femmes  vefves 
peuvent  franchement  jouer  du  serrecropierre  à 
touts  enviz , et  toutes  restes  , deux  mois  après 
le  trespas  de  leurs  marys.  Je  vous  prie  par  grâce  , 
vous  aultres , mes  bons  averlants  , si  d’icelles 
en  trouvez  qui  vaillent  desbraguetter , montez 
dessus  et  me  les  amenez.  Car  si  au  troisiesme 
mois  elles  engroissent , leur  fruict  sera  heritier 
des  deffuncts.  Et  la  groisse  congneuë,  poulse 
hardiment  oultre  , et  vogue  la  galée , puisque 
la  panse  est  pleine. 

Comme  Julie  fille  de  l’Empereur  Octavian 
ne  s’abandonnoit  à ses  laboureurs,  sinon  quand 
elle  se  sentoit  grosse , à la  forme  que  la  Na- 
vire ne  reçoit  son  Pilot,  que  premièrement  ne 
soit  callafatée  et  chargée. 

Et  si  personne  les  blasme  de  soy  faire  rata- 

eonniculer  ainsi  sus  leur  groisse,  veu  que  les 
bestes  sus  leurs  ventrées  n’endurent  jamais  le 
masle  masculant  : elles  respondront  que  ce  sont 
bestes , mais  elles  sont  femmes , bien  entendantes 
les  beaulx  et  joyeulx  menuz  droictz  de  super- 
fétation : comme  jadis  respondit  Populie , selon 
le  rapport  de  Macrobe  Lib.  2.  Saturncil  Si  le 
diavol  ne  veult  qu’elles  engroissent , il  faudra 
tortre  le  douzil,  et  bouclie  close. 

'CHAPITRE  IV. 

Comment  Qargameïïe  estant  grosse  de  Gar~. 
gantua , mange  a grand’ planté  de  trippes. 

L’occasion  çt  maniéré  comment  Gargamelle 
enfanta,  feut  telle.  Et  si  ne  le  croyez,  le  fonde- 
ment vous  esçappe.  Le  fondement  lui  escappoit 
une  apres  disnée  le  5 jour  de  Febvrier , par  trop 
avoir  marnée  de  eaudebillaux.  Gaudebilîaux  sont 
grasses  trippes  de  coiraux.  Coiraux  sont  Bœulz  cn- 
gressez  à la  creclie,  et  prés  guimaulx.Prés  guimaulx 
sont  qui  portent  lierbes  deux  fois  1 an.  D iceulx 
gras  Bœufs  avoient  faict  tuer  troys  cens  soixante- 
sept  mille  et  quatorze , pour  estre  a niarcly  gras 
sailez  : affm  qu’en  la  prime  vere  ils  eussent 
Bœuf  de  saison  à tas , pour  au  commencement 
des  repas  faire  commémoration  de  saleures  , 
et  mieulx  entrer  en  vin.  Les  trippes  feurent 
copieuses,  comme  entendez,  et  tant  friandes 
estoient , que  cliascun  en  lesclioit  ses  doigtz. 
Liais  la  grand’diablerie  à quatre  personnages 
cstoi't  bien  en  ce  que  possible  n’estoit  longue- 
ment les  reserver  : car  elles  fussent  pourries  : 
ce  que  sembloit  indécent.  Dont  feut  conclud  5 
qu’il z les  bauffreroyent  sans  rien  y perdre.  A 

ce  faire  coAviarent  tous  les  Citadins  de  Sainnais  5 
de  Suillé  , de  la  Roche-clermaud , de  Vaugau- 
dry,  sans  laisser  arriéré  le  Couldray  Montpen- 
sier , le  Gué  de  Véde , et  aultres  voisins  : touts 
bons  buveurs , bons  compagnons , et  beaulx 
joueurs  de  quille  da.  Le  bonhomme  Grandgou- 
sier  y prenoit  plaisir  bien  grand  : et  commen- 
doit  que  tout  ailast  par  escuelles.  Disoit  tou- 
tesfoys  à sa  femme  quelle  en  mangeastle  moins, 
veu  qu’elle  approchoit  de  son  terme  ; et  que 
cette  tripaiile  n’estoit  viande  moult  loüable.  Cel- 
luy  ( disoit-il  ) ha  grand’  envie  de  mascher 
nrerde , qui  d’icelle  le  sac  mange.  Nonobstant 
ces  remonstrances , elle  en  mangea  seze  rnuiz , 
deux  bussars,  et  six  tupins.  O belle  matière 
fecale , qui  debvoit  boursoufHer  en  elle  ! 

Apres  disner  tous  allarent  ( pesle  mesle  ) à 
la  Saulsaye  : et  la  sus  l’herbe  drue  dançarent 
au  son  des  joyeulx  flageolletz , et  doulces  cor- 
nemuses : tant  baudement  que  c’estoit  passetemps 
celeste  les  veoir  ainsy  soy  rigouller. 

CHAPITRE  Y. 

Le  propos  des  Beuveurs. 

Puis  entravent  en  propos  de  reciner on  propre 
lieu.  Lors  Flaccons  d’aller,  Jambons  de  trotter, 
Goubeletz  de  voler , Breusses  de  tinter.  Tire, 
baille , tourne , brouille.  Boutte  à moy , sans  eaüe , 
ainsy  mon  amy , fouette  moy  ce  voyrre  gualen- 
tement , produis  moy  du  clairet , voyrre  pleu- 
rant. Treves  de  soif.  Ha  faulsse  fiebvre  ! ne  t’en 
iras-tu  pas?  Par  ma  fy,  commere,  je  ne  peulx 
entrer  en  bette.  Vous  estes  morfonduë  m’arnye? 
Voire.  Ventre  Sainct  Quenet,  parlons  de  boire: 
je  ne  boy  qu  a mes  heures , comme  la  Mule  du 
Pape.  Je  ne  boy  qu’en  mon  Bréviaire,  comme 
img  beau  Pere  Guardian.  Qui  feut  premier,  soif 
ou  beuverye?  Soif.  Car  qui  eust  beu  sans  soif 
durant  le  temps  d’innocence  ? Beuverye.  Car  , 
privaùo  prœsupponit  habitum.  Je  suis  Clerc  : 
Fœcundi  calices  quem  non  fecere  disertum  ? 
3Nous  aultres  innocents  ne  beuvons  que  trop  sans 
soif.  H on  moy  pecheur  sans  soif:  et  sinon  pré- 
sente, pour  le  moins  future  , la  prévenant  comme 
entendez.  Je  boy  pour  la  soif  advenir.  Je  boy 
éternellement.  Ce  friest  éternité  de  beuverye, 

et  beuverye  d’éternité.  Chantons,  beuvons,  ting 
motet , entonnons.  Où  est  mon  entonnoüoir  ? 
Quoi!  je  ne  boy  que  par  procuration.  Mouillez- 
vous  pour  seicher , ou  seichez-vous  pour  mouil- 
ler? Je  n’entens  point  la  Théorieque.  De  la  Prac- 
ticque  , je  m’en  ayde  quelcque  peu.  Baste.  Je 
mouille , je  humette , je  boy  : et  tout  de  paour 
de  mourir.  Beuvez  tousjours , vous  ne  mourrez 
jamais.  Si  je  ne  boy , je  suys  à sec.  Me  voilà 
mort.  Mon  ame  s’enfuyra  en  quelcque  grenoil- 
lyere.  En  sec  jamais  lame  ne  habite.  Sommeliers, 
ô créateurs  de  nouvelles  formes,  rendez  moy  de 
non  beuvant  , beuvant.  Perannité  d’arrousement 
par  ces  nerveux  et  secz  boyaulz.  Pour  néant  boyt 
qui  ne  s’en  sent.  Cestuy  entre  dedans  les  veynes , 
la  pissotière  n’y  aura  rien.  J e laveroys  vouluntiers 
les  trippes  de  ce  veau  que  j’ai  ce  matin  habillé. 
J’ay  bien  saburré  mon  stomach.  Si  le  papier  de 
mes  schedules  beuvoit  aussi  bien  que  je  foys, 
mes  créditeurs  auraient  bien  leur  vin  quand  on 
viendrait  à la  formule  de  exhiber.  Ceste  main 
vous  guaste  le  nez.  O quantz  aultres  y entre- 
ront , avant  que  cestuy- cy  en  sorte  ! Boyre  à si 
petit  gué  ! c’est  pour  rompre  son  poictral.  Cecy 
s’appelle  pippée  à flaccons.  Quelle  différence  est 
entre  bouteille  et  flaccon  ? Grande  : car  bouteille 
est  fermée  à bouchon  , et  flaccon  à viz.  De 

belies.  Nos  peres  beurent  bien  et  vuidarent  les 
pots.  C’est  bien  chié  chanté,  beuvons.  Voulez- 
vous  rien  mander  à îa  riviere  ? cestuy-cy  va  la- 
ver les  trippes.  Je  ne  boy  en  plus  qu’une  esponge. 
Je  boy  comme  ung  Templier:  et  je  banquam 
sponsus  ; et  moy  sicut  terra  sine  aqua.  Ung 
synonyme  de  Jambon  ? c’est  ung  compulsoire  de 
beuvettes  : c’est  ung  poulain.  Par  le  poulain  on 
descend  le  vin  en  cave , par  le  jambon  , en  l’es- 
tomach.  Or  ça  à boyre , boyre  ça.  Il  n’y  ha  poinet 
charge.  Pies  pi  ce  pcrsonam , pone  pro  duo-bus 
non  est  i?i  usu.  Si  je  montois  aussi  bien  comme 
j’avalie , je  fusse  pieça  hault  en  l’aer.  Ainsi  se 
feit  Jacques  Cueur  riche.  Ainsi  profitent  bois  en 
friche.  Ainsi  conquesta  Bacchus  l’Inde  : Ainsi  phi- 
losophie , Melinde.  Petite  pluye  abat  grand  vent. 
Longues  beuvettes  rompent  le  tonnoirre.  Mais  si 
ma  couille  pissoit  telle  urine  , la  vouldroyiez- 
vous  bien  sugcer?  Je  retien  après.  Paige,  baille  : 
je  t’insinue  ma  nomination  en  mon  tour.  Hume 
Guiliot,  encore  y en  a il  ung  pot.  Je  me  porte 
pour  appellant  de  soif,  comme  d’abus.  Paige  , re- 
lieve  mon  appel  en  forme.  Geste  roigneure.  Je  sou- 
loys  jadis  boyre  tout,  maintenant  je  n’y  laisse 
lien.  Ne  nous  hastons  pas  et  amassons  bien  tout. 

"V  oicy  trippes  de  jeu  , goudebillaux  d’envy  , 
de  ce  Faulveau  à la  raye  noire. 

Q pour  Dieu  estrillons-le  à profict  de  mes- 
naige.  Beuvez,  ou  je  vous...  Non,  non,  beuvez, 
je  tous  en  prie.  Les  Passeraulx  ne  mangent  sinon 
qu’on  leur  tappe  les  queues.  Je  ne  boy  sinon 
qu’on  me  flatte. 

Laeona  e datera.  Il  n’y  lia  rabouillierc  en  tout 
mon  corps,  où  cestuy  vin  ne  furètte  la  soif.  Ces- 
tuy-cy  me  la  fouette  bien.  Cestuy-cy  me  la  ban- 
nira du  tout.  Cornons-icy  à son  de  flaccons  et 
bouteilles,  que  quiconcque  aura  perdu  sa  soif, 
n’ayt  à la  chercher  céans.  Longs  clysteres  de 
beuverye  l’ont  faict  vuyder  hors  le  logis.  Le  grand 
Dieu  feit  les  Planettes  , et  nous  faisons  les  plats 
netz.  J’ai  la  parole  de  Dieu  en  bouche  : sitto.  La 
pierre  dicte  «.VCgçToç  n’est  plus  inextinguible  que 
la  soif  de  ma  paternité.  L’appetit  vient  en  man- 
geant, disoit  Angeston  ; mais  la  soif  s’en  va  en 
beuvant.  Piemede  contre  la  soif?  Il  est  contraire 
à celluy  qui  est  contre  morsure  de  chien , courez 
toujours  après  le  chien,  jamais  ne  vous  mor- 
dera;  beuvez  tousjours  avant  la  soif , et  jamais  ne 
vous  adviendra.  Je  vous  y prends.  Je  vous  res- 
veille.  Sommelier  eternel  guarde  nous  de  somme* 
Argus  avoyt  cent  yeulx  pour  veoir,  cent  mains 
fault  à un  g Sommelier  , comme  avoit  Briareus  , 
pour  infatiguablement  verser.  Mouillons  , bay , 
il  faiet  beau  seicher.  Du  blanc,  verse  tout,  verse 

de  par  le  Diable:  verse  deçà,  tout  plein;  la  langue 

me  pelle.  Lans , tringue  : à toy  compaing  , dehayr. 

La  , la , la  , c’est  morfiaillé  cela.  O Ihchrymci 

Christi  ! c’est  de  la  Deviniere  : c’est  vin  pineau 

O le  gentil  vin  blanc  ! et  par  mon  ame  ce  n’est 

que  vin  de  tafetas.  Hen  hen,  il  est  à une  aureilîe , 

bien  drappé  et  de  bonne  laine.  Mon  compaignon, 

couraige.  Pour  ce  jeu  nous  ne  volerons  pas  ; car 

j’ai  faict  ung  levé  ex  hoc  in  hoc.  Il  n’y  hapoinct 

d’enchantement  : les  chascun  de  vous  l’ha  veu.  J y 

suis  maistre  passé.  A Brum , à Brum , je  suis  preb- 

stre  Macé.  O les  beuveurs  ! O les  altérez  ! Pai°-e 

o ' "> 

mon  amy , emplis  icy  et  couronne  le  vin,  je  te 
pry.  A la  Cardinale.  Naturel  abhorre t vacuum  : 
diriez-vous  qu’une  mouche  y eust  beu?  A la 
mode  de  Bretagne.  Net,  net,  à ce  pyot.  Avaliez, 
ce  sont  herbes. 

CHAPITRE  VI. 

Comment  Gargantua  nasquit  en  façon  bien 
es  tr ange, 

Eulx  tenants  ces  menus  propos  de  beuverye, 
Gargamelle  commença  se  porter  mal  du  bas , dont 
Grandgousier  se  leva  de  sus  l’herbe  , et  la  reeon- 
fortoit  honnestement , pensant  que  ce  feust  mal 
d’enfant , et  luy  disant  qu’elle  s’es  toit  là  herbée 
soubz  la  saulsaye , et  qu’en  brief  elle  feroit  pieds 
neufz  : par  ce  luy  convenoit  prendre  couraige 
nouveau  au  nouvel  advenement  de  son  poupon, 
et  encofes  que  la  douleur  luy  feust  quelque  peu 
en  fascherie  : toutesfois  que  icelle  seroit  briefve  : 
et  la  joye , qui  toust  succederoit , luy  tolliroit 
tout  cest  ennuy  -,  en  sorte  que  seulement  ne  luy  en 
resteroit  la  soubvenance.  Couraige  de  Brebis  (di- 
soit-il) depeschez  nous  de  cestuycy,  et  bien  toust 
en  faisons  ung  aultre.  Ha  (dist-elle)  tant  vous  par- 
lez à vostre  aise , vous  aultres  hommes  ! bien  de 
par  Dieu,  je  me  parforceray,  puisqu’il  vous  plaist. 
Mais  pléust  à Dieu  que  vous  l’eussiez  coupé. 
Quoy  ! dist  Grandgousier.  Ha  (dist-elle)  que  vous 
estes  bon  homme  ! vous  l’entendez  bien.  Mon 
membre  ( dist-U  ? ) Sang  do  les  Cabres , si  bon 

vous  semble , faictes  apporter  ung  couîteau.  Ha 
( dist-elîe  ) ja  à Dieu  ne  plaise  : Dieu  me  le  par- 
doint,  je  ne  le  dis  de  bon  cœur , et  pour  ma  pa- 
telle n’en  faictes  ne  plus  ne  moins.  Mais  j’auray 
prou  d’affaires  aujourd’huy , si  Dieu  ne  me  aide , 
et  tout  par  vostre  membre , que  vous  feussiez 
bien  ayse. 

Couraige,  couraige  (dist-il)  ne  vous  souciez’ 
au  reste  , et  laissez  faire  aux  quatre  Bœufz  de  de- 
vant. Je  m’en  voys  boyre  encores  quelcque  ve- 
guade.  Si  cependant  vous  survenoit  quelque  mal 
je  me  tiendray  près  , huschant  en  paulrne  je  me 
rendray  à vous. 

Peu  de  temps  après  elle  commença  à souspirer , 
lamenter  et  crier.  Soubdain  vindrent  à tas  saiges 
femmes  de  tous  coustez.  Et  la  tastànt  par  le  bas  , 
trouvaient  quelcques  pellauderies , assez  de  maul- 
vais  goust , et  pensoyent  que  ce  feust  l’enfant , 
mais  c’estoit  le  fondement  qui  luy  escappoit , à la 
mollification  du  droict  intestin  ( lequel  vous  ap- 
peliez le  boyau  cullier  ) par  trop  avoir  mangé  de 
trippes , comme  avons  déclairé  ci-dessus. 

Dont  une  horde  vieille  de  la  compaignie , 
laquelle  avoit  réputation  d’estre  grande  Méde- 
cine , et  là  estoit  venue  de  Brisepaille  , d’au- 
près Sainct  Genou  d’avant  soixante  ans , luy 
feit  ung  restrictif  si  horrible  , que  touts  les 

ïarrys  tant  feurent  oppilez  et  resserrez,  que  à 
grand’peïne  avecques  les  dents  vous  les  eussiez 
eslargiz,  qui  est  chose  bien  horrible  à penser. 
Mesmement  que  le  Diable  à la  Messe  de  Saine t 
Martin,  escripvant  le  quaquet  de  deux  Gualoises, 
à belles  dents  alongea  bien  son  parchemin. 

Par  cest  inconvénient  feurent  au  dessus  relas* 
chez  les  cotylédons  de  la  matrice , par  lesquelz 
sursaulta  l’enfant , et  entra  en  la  vene  creuse , 
et  gravant  par  le  diaphragme  jusques  au  dessus 
des  espaules  ( où  ladicte  vene  se  part  en  deux  ) 
print  son  chemin  à gausche , et  sortit  par  Faureille 
senestre.  Soubdain  qu’il  feut  né , ne  cria  comme 
les  aultres  enfants  , mies , mies , mies  : Mais  à 
haut  te  voix  s’escrioit , à boyre  , à boyre , à boyre , 
comme  invitant  tout  le  monde  à boyre , si  bien 
qu’il  feut  ouï  de  tout  le  Pays  de  Beusse  et  de  Bi* 
baroys.  Je  me  double  que  ne  croyez  asseurément 
ccste  estrange  nativité.  Si  ne  le  croyez  , je  ne 
m’en  soucie  , mais  ung  homme  de  bien  , ung 
homme  de  bon  sens  croyt  tousjours  ce  qu’on  luy 
dict  et  quhl  trouve  par  escript. 

Est-ce  contre  nostre  Loy,  nostre  Foy,  contre 
Raison  , contre  la  Saincte  Escripture  ? De  ma 
part  je  ne  trouve  rien  escript  és  Bibles  sainctes, 
qui  soit  contre  cela.  Mais  si  le  vouloir  de  Dieu 
tel  eust  esté , diriez  vous  qu’il  ne  l’eust  pu  faire  ? 

Ha , pour  grâce , n’eanburelucocquez  jamais  vos 
esperitz  de  ces  vaines  pensées.  Car  je  vous  dis , 
que  à Dieu  rien  n’est  impossible.  Et  s’il  vouloit , 
les  femmes  auroient  doresnavent  ainsi  leurs  en-, 
fants  par  l’aureille.  Bacclius  ne  feut-il  pas  engen- 
dré par  la  cuisse  de  Jupiter  ? Eocque  taillade  nas- 
quit-il  pas  du  talon  de  sa  mere  ? Crocquemousche 
de  la  pantoufle  de  sa  nourrice  ? Minerve , nas- 
quit-elle  pas  du  cerveau  par  l’aureillede  Jupiter? 
Adonis  par  l’escorce  d’ung  Arbre  de  Mirrhe? 
Castor  et  Pollux  de  la  cocque  d’ung  œuf,  pont 
et  esclous  par  Leda?  Mais  vous  seriez  bien 
d’advantaige  esbahys  et  ëstonnez , si  je  vous  ex- 
posons présentement  tout  le  chapitre  de  Pline , 
auquel  parle  des  enfantemens  estranges  et  contre 
nature.  Et  toutefois  je  ne  suis  point  menteur  tant 
asseuré  comme  il  ha  esté.  Lisez  le  septiesme  de  sa 
Naturelle  Histoire , Chap.  3 , et  ne  m’en  tabustez, 
plus  l’entendement. 

CHAPITRE  VIL 

Comment  le  nom  feut  imposé  à Gargantua  : 
et  comment  il  humoit  le  piot . 

L E bon  homme  Grandgousier  beuvant  et  se 
rigoullant  avecques  les  aultres , entendit  le  cry 
horrible  que  son  filz  avoit  faiet  entrant  en  la  lu- 
mière de  ce  monde,  quand  il  brasmoit  deman- 
dant à boyre , à boyre,  à boyre  : dont  il  dist, 
que  grand  tu  as , supple , le  gousier  ! Ce  que 
oyants  les  assistans , dirent  que  ^rayem  ent  il 
debvoit  avoir  par  ce  le  nom  de  Gargantua, 
puis  que  telle  avoit  esté  la  première  parolle  de 
son  pere  à sa  naissance , à limitation  et  exem- 
ple des  anciens  Hebreux.  A quoy  feut  condes- 
cendu par  icelluy  , et  pleut  tres-bien  à sa  mere. 
Et  pour  l’appaiser  , luy  donnarent  à boyre  à 
tyrelarigot , et  feut  porté  sus  les  l’onts , et  là 
baptisé , comme  est  la  eoustume  des  bons  Chris-, 
tians. 

Et  luy  feurent  ordonnées  dix  et  sept  mille 
neuf  cens  treze  vaches  de  Pautille  et  de  Bre- 
hemond , pour  l’alaicter  ordinairement  ; car  de 
trouver  nourrice  suffisante  n’estoit  possible  en 
tout  le  pays , considéré  la  grande  quantité  de 
1 C 

laict  requis  pour  icelluy  alimenter.  Combien 
qu’aulcuns  Docteurs  Scotistes  ayent  affermé  que 
sa  mere  l’alaicta , et  qu’elle  pouvoit  traire  de 
ses  mammelles  quatorze  cens  deux  pipes  neuf 
potées  de  laict  pour  chascune  foys. 

Ce  que  n’est  vray  semblable.  Et  ha  esté  la  pro- 
position déclairée  mammallement  scandaleuse, 
des  pitoyables  aureilles  offensive,  et  sentant  de 
loing  heresie.  En  cest  estât  passa  jusques  à ung 
an  et  dix  moys , onquel  tems  par  le  conseil  des 
Médecins  on  commença  le  porter  , et  feut  faicte 
une  belle  Charrette  à Bœufz  par  l’invention  de 
Jehan  Denyau:  dedans  icelle  on  le  pourmenoit 
par  cy  par  là  joyeusement  : et  le  faisoit  bon  veoir , 
car  il  portoit  bonne  trongne  et  avoit  presque  dix 
mentons , et  ne  cryoit  que  bien,  peu  ; mais  il  se 
conchioit  à toutes  heures  : car  il  estoit  merveil- 
leusement flegmaticque  des  fesses  : tant  de  sa 
complexion  naturelle  , que  de  la  disposition  acci- 
dentale  qui  luy  estoit  advenuë  par  trop  hummer 
de  purée  Septembrale.  Et  n’en  humoit  goutte 
sans  cause.  Car  s’il  advenoit  qu’il  feust  despité , 
courroussé , fasché , ou  marry  ; s’il  trepignoit , s’il 
pleuroit , s’il  cryoit  : lui  apportant  à boyre , l’on 
le  remettoit  en  nature , et  soubdain  demeuroit 
quoy  et  joyeulx.  Une  de  ses  gouvernantes  m’ha 
dict,  jurant  sa  fy,  que  de  ce  faire  il  estoit  tant 

coustumier , qu’au  seul  son  des  pinthes  et  Jflàc- 
cons , il  entroit  en  ecstase , comme  s’il  goustoit 
les  joyes  de  Paradis.  En  sorte  que  elles,  consi- 
dérons ceste  complexion  divine , pour  le  resjouïr 
au  matin  faisoyent  devant  lui  sonner  de  voyrres 
avecques  ung  coulteau,  ou  des  Jflaccons  avecques 
leurs  touponts,  ou  des  pinthes  avecques  leurs 
couvercles.  Auquel  son  il  s’esgayoit , il  tressail- 
loit,  et  luy-mesme  se  bersoit  en  dodelinant  de 
la  teste,  monochor disant  des  doigtz  et  baryto- 
nant  du  cul. 


Comment  on  vesbib  Gargantua. 

Lu  y estant  en  cest  eage,  son  pere  ordonna 
qu’on  lui  feist  habillemens  à sa  livrée  : laquelle 
estoit  blanc  et  bleu.  De  faict  on  y besongna, 
et  feurent  faictz,  taillez  et  cousus  à la  mode 
qui  pour  lors  couroit.  Par  les  anciennes  Pan- 
tarcbes  , qui  sont  en  la  Chambre  des  Comptes  à 
Montsoreau , je  trouve  qu’il  feut  vestu  en  la 
façon  que  s’ensuy t : Pour  sa  chemise  feurent  levées 
neuf  cents  aulnes  de  toile  de  Chasteleraud , et 
deux  cents  pour  les  coussons  en  sorte  de  car- 
reaulx  , lesquels  on  meit  soubs  les  esselles.  Et 
n’estoit  poinct  fronsée , car  la  fronsure  des  che- 
mises n’ha  esté  inventée  sinon  depuis  que  les 
Lingieres,  lorsque  la  poincte  de  leur  agueille 
estoit  rompuë , ont  commencé  besongner  du  cul. 
Pour  son  pourpoinct  feurent  levées  huict  cents 
treze  aulnes  de  satin  blanc  : et  pour  les  agueil- 
lettes , quinze  cents  neuf  peaulx  et  demie  de 
chiens.  Lors  commença  le  monde  attacher  les 
chausses  au  pourpoinct,  et  non  le  pourpoinct 
aux  chausses  : car  c’est  chose  contre  nature , 
comme  amplement  ha  déclairé  Ockam  sus  les 

exponibles  de  M.  Haulte-chaussade.  Pour  ses 
chausses  feurent  levées  unze  cents  cinq  aulnes 
et  ung  tiers  d’estamet  blanc , et  feurent  deschic- 
quetées  en  forme  de  colomnes  striées  et  créne- 
lées par  le  derrière,  affin  de  n’eschauffer  les 
reins.  Et  flocquoit  par  dedans  la  deschicqueture 
de  damas  bleu , tant  que  besoing  estoit.  Et  notez 
qu’il  avoit  très*  belles  gresves  et  bien  proportion- 
nées au  reste  de  sa  stature. 

Pour  la  braguette  feurent  levées  seze  aulnes 
ung  quartier  d’icelluy  mesme  drap,  et  feut  la 
forme  d’icelle  comme  d’ung  arc-boutant,  bien 
estachée  joyeusement  à deux  crochetz  d’esmail, 
en  ung  chascun  desquels  estoit  enchâssée  une 
grosse  Esmeraugde  de  la  grosseur  d’une  pomme 
d’Orange.  Car  ( ainsi  que  dict  Orpheus  Libro  de 
Lapidibus , et  Pline  Libro  ultimo  ) elle  ha  vertu 
erective  et  confortative  du  membre  naturel.  L’exi- 
ture  de  la  braguette  estoit  à la  longueur  d’une 
canne , deschicquetée  comme  les  chausses , avec 
le  damas  bleu  flottant  comme  devant.  Mais  voyants 
la  belle  brodure  de  canetille , et  les  plaisants 
entrelaz  d’orfebverie  garniz  de  fins  diamans , fins 
rubiz , fines  turquoyses , fines  esmeraugdes , et 
unions  persicques,  vous  l’eussiez  comparée  à une 
belle  Corne  d’abondance  , telle  que  voyez  es 
anticquailles  et  telle  que  donna  Rhea  es  deux 

Nymphes  Adrasteaet  Ida,  nourrices  de  Jupiter^ 
Tousjours  galante,  succulente,  resudante,  tous- 
j ours  verdoyante,  tousjours  fleurissante,  tousjours 
fructifiante  , pleine  d’humeurs  , pleine  de  fleurs  > 
pleine  defruictz,  pleine  de  toutes  delices.  Je  ad- 
vouë  Dieu , s’il  ne  la  faisoit  bon  veoir.  Mais  je 
Vous  en  exposeray  bien  d’advantaige  au  Livre  que 
j’ay  faict  de  la  dignité  des  braguettes.  D’ung  cas 
vous  advertis , que  si  elle  étoit  bien  longue  et  bien 
fcmple , si  estoit  elle  bien  guarnie  au  dedans  et 
bien  avitaillée , en  rien  ne  ressemblant  les  hypo- 
criticques  braguettes  d’ung  tas  de  muguetz , qui 
ne  sont  pleines  que  de  vent , au  grand  interest  du 
sexe  féminin. 

Pour  ses  souliers  feurent  levées  quatre  cents 
six  aulnes  de  velours  bleu  cramoisi , et  feurent 
deschicquetez  mignonnement  par  lignes  paral- 
lèles joinctes  en  cylindres  uniformes.  Pour  la  quar- 
relure  d’iceulx  feurent  employez  unze  cents  peaulx 
de  vache  brune , taillée  à queues  de  merlus. 

Pour  son  saye  feurent  levées  dix  et  huict  cents 
aulnes  de  velours  bleu  tainct  en  grene , brodé  à 
l’entour  de  belles  vignettes , et  par  le  myllieu  de 
pinthes  d’argent  de  çanetille , enchevestrées  de 
verges  d’or  avecques  force  perles  , par  ce  déno- 
tant qu’il  seroit  ung  bon  fesse-pinthe  en  son 
temps. 


DE  Pt  A B E L A I S.  5g 

Sa  ceincture  feut  de  troys  cents  aulnes  et  de- 
mie de  sarge  de  soye , moytié  blanche , et  moytié 
bleuë , ou  je  me  suis  bien  abusé.  Son  espée  ne 
feut  Valentianne , ny  son  poignard  Sarragossoys  : 
car  son  pere  hayssoit  tous  ces  Indaîgos  bourra- 
chons  marranisez  comme  diables , mais  il  eut  la 
belle  espée  de  bois , et  le  poignard  de  cuir  bouilly , 
painctz  et  dorez  comme  ung  chascun  soubhaireroit. 

Sa  bourse  feut  faicte  de  la  couille  d’ung  Orri- 
flant  que  lui  donna  Her  Pracontal  Proconsul  de 
Lybie. 

Pour  sa  robbe  feurent  levées  neuf  mille  six 
cents  aulnes  moins  deux  tiers  de  velours  bleu 
comme  dessus , tout  porfilé  d’or  en  figure  dia- 
gonale, dont  par  juste  perspective  yssoit  une  cou- 
leur innommée  , telle  que  voyez  ès  coulz  des 
tourterelles  , qui  resjouyssoit  merveilleusement 
les  yeulx  des  spectateurs.  Pour  son  bonnet  feurent 
levées  troys  cents  deux  aulnes  ung  quart  de  Ve- 
lours blanc , et  feut  la  forme  d’icelluy  large  et 
ronde  à la  capacité  du  chief.  Car  son  pere  disoit 
que  ces  bonnetz  à la  Marrabaise , faictz  comme  une 
crouste  de  pasté , porteroient  quelcque  jour  mal- 
encontre  à leurs  tonduz.  Pour  son  plumart  por- 
toit  une  belle  grande  plume  bleuë  , prinse  d’ung 
Onocrotal  du  Pays  de  Hircanie  la  saulvaige , bien 
mignonnement  pendante  sus  l’aureille  droicte. 

Pour  son  imaige  avoit  en  une  plataine  d’or  pesant 
soixante  et  huiet  marcz  , une  figure  d’esmail  corn- 
pelant  : en  laquelle  estoit  pourtraict  ung  corps 
humain  ayant  deux  testes , l’une  virée  versl’aultre, 
quatre  bras , quatre  piedz , et  deux  culz , telz  que 
dict  Platon  , in  Symposio  , avoir  esté  l’humaine 
nature  à son  commencement  mysticq , et  autour 
estoit  escript  en  lettres  Ionicques , ArA'riH  o’r 
Zh'îEÎ  ta'  EATTtfs.  Pour  porter  au  col  eut  une 
chaisne  d’or  pesante  vingt  et  cinq  mille  soixante 
troys  marcz  d’or,  faiete  en  forme  de  grosses  bacces, 
entre  lesquelles  estoient  en  œuvre  gros  jaspes 
verds , engravez  et  taillez  en  dracons  , touts  en- 
vironnez de  rayes  et  estincelles  , comme  les  por- 
toit  jadis  le  Pioy  Necepsos.  Et  descendoit  jusques 
à la  boucque  du  hault  ventre.  Dont  toute  sa  vie 
en  eut  l’emolument  tel  c]ue  sçavent  les  Medicins 
Gregeoys.  Pour  ses  gandz  feurent  mises  en  œuvre 
seize  peaulx  de  lutins  , et  troys  de  loups  guarous 
pour  la  brodure  d’iceulx.  Et  de  telle  matière  luy 
leurent  faictz  par  l’ordonnance  des  Gabalistes  de 
Sainloüand.  Pour  les  anneaulx  ( lesquelz'  vou- 
lut son  pere  qu’il  pourtast  pour  renouveller  le 
signe  anticque  de  noblesse)  il  eut  au  doigt  in- 
dice de  sa  main  gausche , une  escarboucle  grosse 
comme  ung  œuf  d’austruche , enchâssée  en  or  de 
seraph  bien  miguonnement.  Au  doigt  medical 

d’icelle  , eut  ung  anneau  faict  des  quatre  metaulx 
ensemble  , en  la  plus  merveilleuse  façon  que  ja- 
mais feut  veuë , sans  que  l’assier  froissast  l’or , 
sans  que  l’argent  foullast  le  cuyvre.  Le  tout  feut 
faict  par  le  Capitaine  Chappuys , et  Alcofribas  son 
bon  facteur.  Au  doigt  medical  de  la  dextre  eut 
ung  anneau  faict  en  forme  spirale , auquel  estoient 
enchâssez  ung  balay  en  perfection  , ung  diamant 
en  poincte , et  une  esmeraugde  de  Physon , de 
pris  inestimable.  Car  Hans  Carvel , grand  Lapi- 
daire du  R.oy  de  Melinde  , les  estimoit  à la  valeur 
de  soixante-neuf  millions  huict  cents  nonante  et 
quatre  mille  dix  et  huict  Moutons  à la  grand’- 
laine  : aultant  l’estimarent  les  Fourques  d’Augs- 
bourg. 

CHAPITRE  IX. 

Les  couleurs  et  livrée  de  Gargantua l 

Les  couleurs  de  Gargantua  feurent  blanc  et 
bleu  , comme  cy-dessus  avez  peu  lire.  Et  par 
icelles  vouloit  son  pere  qu’on  entendist  que  celuy 
estoit  une  joye  celeste.  Car  le  blanc  luy  signifioit 
joye , plaisir,  delices  et  resjouyssance  : et  le  bleu , 
choses  celestes.  J’entends  bien  que  lisans  ces 
motz , vous  vous  mocquez  du  vieil  Beuveur , et 
reputez  l’exposition  des  couleurs  par  trop  indague 
et  abhorrente  ; et  dictes  que  blanc  signifie  foy  : et 
bleu  fermeté  : mais  sans  vous  mouvoir,  courroucer, 
eschauffer , ny  altérer  ( car  le  temps  est  dange- 
reux) respondez-moy,  si  bon  vous  semble.  D’aultre 
contraincte  ne  useray  envers  vous  , ni  aultres 
quelz  qu’ils  soient.  Seulement  vous  diray  ung  mot 
cle  la  bouteille. 

Qui  vous  meut?  qui  vous  poinct?  qui  vous 
dict  que  blanc  signifie  foy,  et  bleu  fermeté  ? Ung 
(dictes-vous)  Livre  trepelu  qui  se  vend  par  les 
bisoüarts  et  porteballes  : au  tiltre , le  Blason  des 
couleurs.  Qui  l’ha  faict  ? Quiconque  il  soit , en  ce 
ha  esté  prudent , qu’il  n’y  ha  poinct  mis  son  nom. 
Mais  au  reste , je  ne  sçay  quoy  premier  en  luy  je 

dofbve  admirer , son  oultrecuydance , ou  sa  tes- 
ter ie.  Son  oultrecuydance  : qui  sans  raison  , sans 
cause , et  sans  apparence  ha  ausé  prescripre  de 
son  authorité  privée  , quelles  choses  seraient  dé- 
noté es  par  les  couleurs  : ce  qu’est  l’usance  des 
tyrants , qui  veulent  leur  arbitre  tenir  lieu  de 
raison  : non  de  Saige^  et  Sçavans , qui  par  raisons 
manifestes  contentent  les  Lecteurs. 

Sa  besterie  : qui  ha  existimé  que  sans  aultres 
démonstrations  et  arguments  vallables  le  monde 
relgleroit  ses  divises  par  ses  impositions  badaudes. 
De  faict  ( comme  dict  le  proverbe  , à cul  de  foy- 
rard  tousjours  abunde  merde)  il  ha  trouvé  quelc- 
que  reste  de  niays  du  temps  des  haultz  bonnetz , 
îesquelz  ont  eu  foy  à ses  escriptz.  Et  selon  iceulx 
ont  taillé  leurs  apophthegmes  et  dictez:  en  ont 
enchevestré  leurs  muletz,  vestu  leurs  paiges , es- 
cartelé  leurs  chausses , brodé  leurs  gandz , frangé 
leurs  lictz , painc t leurs  enseignes , composé  chan- 
sons : et  ( que  pis  est  ) faict  impostures  et  lasches 
tours  clandestinement  entre  les  pudicques  Ma- 
trones. En  pareilles  tenebres  sont  comprins  ces 
glorieulx  de  Court , et  transporteurs  de  noms  : 
Iesquelz  voulants  en  leurs  divises  signifier  espoir, 
font  pourtraire  une  sphere  : des  pennes  d’Oi- 
seaulx  pour  poines  : de  l’Ancholie , pour  melan- 
cholie  ; la  Lune  bicorne,  pour  vivre  en  crois- 

sant  : ung  banc  rompu , pour  banqueroute  : non  ‘r 
et  ung  halcret , pour  non  dur  habit  : ung  lict  sans 
ciel , pour  ung  licentié.  Qui  sont  homonymies  tant 
ineptes , tant  fades  , tant  rusticques  et  barbares , 
que  l’on  debvroit  attacher  une  queuë  de  regnard 
au  collet,  et  faire  une  masque  d’une  bouze  de 
vache  à ung  chacun  d’iceulx  qui  en  vouldroit  do- 
resnavant  user  en  France  , après  la  restitution  des 
bonnes  Lettres. 

Par  mesmes  raisons  (si  raisons  les  doibs  nom- 
mer, et  non  resveries,)  feroys-je  peindre  ung 
pennier  : dénotant  qu’on  me  faict  pener.  Et  ung 
pot  à moustarde , que  c’est  mon  cueur  à qui  moult 
tarde.  Et  ung  pot  à pisser , c’est  ung  official.  Et 
le  fond  de  mes  chausses , c'est  ung  vaisseau  de 
petz.  Et  ma  braguette , c’est  le  greffe  des  arrestz. 
Et  ung  estronc  de  chien , c’est  ung  tronc  de  céans, 
où  gist  l’amour  de  m’amye. 

Bien  aultrement  faisoient  on  temps  jadis  les 
Saiges  d’Egypte,  quand  ils  escripvoient  par  lettres, 
qu’ils  appeloient  hieroglyhcques  : lesquelles  nul 
n’entendoit , qui  n’entendis t la  vertu  , propriété , 
et  nature  des  choses  par  icelles  figurées  : Des- 
quelles Oms  Apollon  ha  en  Grec  composé  deux 
Livres,  et  Polyphile  au  songe  d’amours  en  ha 
d’adventaige  exposé.  En  France  vous  en  avez 
quelcque  transon  en  la  divise  de  Monsieur  l’Ad- 

mirai , laquelle  premier  porta  Ociavi.aii  Anigiuste, 
Mais  plus  oultre  ne  fera  voyle  mon  esqmif  entre 
ces  goulfres  et  guez  mal  plaisans.  Je  rettomrne 
faire  scalle  au  port  dont  suis  yssu.  Bien  ay-je 
espoir  d’en  escripre  quelque  jour  plus  amplement: 
et  monstrer  tant  par  raisons  philosophique  s ,,  que 
par  authoritez  receuës  et  approuvées  de  toute 
ancienneté,  quelles  et  quantes  couleurs  s.onten 
nature  : et  quoy  par  une  chascune  peult  estre  dé- 
signé , si  Dieu  me  sauve  le  moule  du  bonnet  ; 
c’est  le  pot  au  vin  , comme  disoit  ma  raere 
grand. 

CHAPITRE  X. 

De  ce  qu’est  signifié  par  les  couleurs  blanc 
et  bleu. 

L E blanc  doncques  signifie  joye , soûlas  , et 
liesse:  et  non  à tort  le  signifie,  mais  à droict, 
et  juste  tiltre.  Ce  que  pourrez  vérifier,  si  arriéré 
mises  vos  affections , voulez  entendre  ce  que  pré- 
sentement vous  exposeray. 

Aristotelès  dict , que  supposant  deux  choses 
contraires  en  leur  espece  : comme  bien  et  mal , 
vertus  et  vice , froid  et  chauld , blanc  et  noir  ■ 
volupté  et  douleur  , joye  et  deuil  : et  ainsi  des 
aultres  : si  vous  les  coblez  en  telle  fasson,  qu’ung 
contraire  d’une  espece  convienne  raisonnable- 
ment à l’ung  contraire  d’ung  aultre  : il  est  con- 
séquent , que  1 aultre  contraire  compete  avecques 
1 aultre  résidu.  Exemple:  Vertus  et  Vice  sont 
contraires  en  une  espece , aussi  sont  bien  et  mal. 
Si  l’ung  des  contraires  de  la  première  espece  con- 
vient à l’ung  de  la  seconde,  comme  Vertus  et 
Bien , car  il  est  seur , que  vertus  est  bonne  ; ainsi 
feront  les  deux  résidus , qui  sont  mal  et  vice , 
car  vice  est  mauvais. 

Geste  reigle  logicale  entenduë  , prenez  ces 

deux  contraires  , joye  et  tristesse  : puis  ces;  d eux 
blanc  et  noir  : car  ils  sont  contraires  phjysicale- 
ment.  Si  ainsi  doncques  est  que  noir  signifié 
deuil,  à bon  droict  blanc  signifiera  joye;. 

Et  n’est  cette  signifiance  par  imposition  hu- 
maine instituée , mais  reçue  par  consentement 
de  tout  le  monde , que  les  Philosophes  nomment 
J us  Gentium , droict  universel,  valable  par  toute» 
contrées , comme  assez  sçavez , que  tous  p eupies , 
toutes  nations  (j’excepte  les  anticques  Syracusans 
et  quelcques  Argives  qui avoient  lame  de  travers) 
toutes  langues  voulants  exteriorement  demonstrer 
leur  tristesse , portent  Habit  de  noir  : et  tout  deuil 
est  faict  par  noir.  Lequel  consentement  universel 
n’est  faict , que  Nature  n’en  donne  quelcque  ar- 
gument et  raison  : laquelle  ung  chascun  peult 
soubdain  par  soy  comprendre  sans  aultrement 
estre  instruict  de  personne  , laquelle  nous  appel- 
ions droict  naturel.  Par  le  blanc , à mesmes  induc- 
tions de  nature , tout  le  monde  ha  entendu  joye  r 
liesse , soûlas , plaisir  et  délectation. 

Au  temps  passé  les  Thraces  et  Cretes  sigr.oient 
les  jours  bien  fortunez  et  joyeulx  de  pierres  blan- 
ches ; les  tristes  et  defortunez  de  noires.  La  auyct 
n est-elle  funeste  , triste  , et  melanehdïieuse  ? 
Elle  est  noire  et  obscure  par  privation.  La  clairté 
U esjouyt-elle  toute  nature  ? Elle  est  blanche  plus 

que  chose  que  soit.  A quoy  prouver,  je  vous 
pourrois  renvoyer  au  Livre  de  Laurens  Valle 
contre  Bar  tôle  : mais  le  tesmoignage  Evangelicque 
vous  contentera.  Matth.  17  est  dict  que  à la  trans- 
figuration de  nostre  Seigneur , vesbitnenta  ejus 
facta  sunb  alba  sicub  lux  : ses  vestemens  feurent 
faicts  blancs  comme  la  lumière.  Par  laquelle 
blancheur  lumineuse  donnoit  à entendre  à ses 
troys  A postres , l’idée  et  figure  des  joyes  éter- 
nelles. Car  par  la  clairté  sont  touts  humains  es- 
jouys.  Comme  vous  avez  le  dict  dune  vieille  qui 
n’avoit  dents  en  gueule , encor  es  disoit- elle  : Bona 
lux.  Et  Tobie  Ch.  5 , quand  il  eut  perdu  la  veuë  , 
lors  que  Raphaël  le  salüa  , respondit  : Quelle 
joye  pourray-je  avoir , quipoinct  ne  voy  la  lumière 
du  Ciel  ? En  telle  couleur  témoignarent  les  Anges 
la  joye  de  tout  FUnivers  à la  résurrection  du  Saul- 
veur,  Jean  20,  et  à son  ascension,  Act.  1.  De 
semblable  parure  veid  Sainct  Jean  Evangéliste , 
Apoc.  4 et  7 , les  Jfideles  vestuz  en  la  celeste  et 
beatifiée  Hierusalem. 

Lisez  les  histoires  antieques  tant  Grecques  que 
Romaines  , vous  trouverez  que  la  ville  dAlbe 
( premier  patron  de  Romme  ) feut  et  construicte  et 
appellée  à l’invention  d’une  truye  blanche.  Vous 
trouverez  que  si  à aulcun  après  avoir  eu  des  enne- 
mis victoire , estoit  décrété  qu’il  entrast  à Romme 

estât  triomphant , il  y entroit  sus  ung  char 
tiré  par  chevaulx  blancs.  Aultant  celluy  qui  y en- 
troit en  ovation;  car  par  signe  ny  couleur  ne.pou- 
voiçnt  plus  certainement  exprimer  la  joye  de  leur 
venue , que  par  la  blancheur.  Vous  trouverez  que 
Periclès , Duc  des  Athéniens , voulut  celle  part 
de  ses  gens- d’armes  , esquelz  par  sort  estoient  ad- 
venues les  febves  blanches  , passer  toute  la  jour- 
née en  joye  , soûlas  et  repos  : cependant  que 
ceulx  de  l’auitre  part  batailleroient.  Mille  aultres 
exemples  et  lieux  à ce  propos  vous  pourvois- je 
exposer  , mais  ce  n’est  icy  le  lieu. 

Moyennant  laquelle  intelligence  povez  resonl- 
clre  ung  problème,  lequel  Alexandre  Aphrodisé 
ha  réputé  insoluble  : Pourquoy  le  Leon  , qui  de 
son  seul  cry  et  rugissement  espouvente  touts  ani- 
maulx , seullement  crainct  et  revere  le  Cocq 
blanc?  Car  (ainsi  que  dict  Proclus,  Libro'de  Sa- 
crificio  et  Magia  ) c’est  parce  que  la  presence 
de  la  vertus  du  Soleil,  qui  est  l’organe  et  promp- 
tüaire  de  toute  lumière  terrestre  et  sidérale  , plus 
est  symbolisante  et  competente  au  Cocq  blanc  : 
tant  pour  celle  couleur  , que  pour  sa  propriété  et 
ordre  specificque  , qu’au  Leon.  Plus  dict , qu’en 
forme  Leonine  ont  esté  diables  souvent  veuz  , 
lesquelz  à la  presence  d’ung  Cocq  blan  ; soudai- 
nement sont  disparuz. 

C’est  la  cause  pourquoy  Galli  (ce  sont  les  Fran- 
çoys  ainsi  appeliez  , parce  que  blancs  sont  natu- 
rellement comme  laict , que  les  tirées  nomment 
yàxa')  voulen tiers  portent  plumes  blanches  sus 
leurs  bonnetz.  Car  par  nature,  ilz  sont  joyeulx, 
candides , gratieux  et  bien  ayrnez  : et  pour  leur 
symbole  et  enseigne  ont  la  fleur  plus  que  nulle 
autre  blanche  , c’est  le  lys. 

Si  demandez  comment  par  couleur  blanche , 
nature  nous  induict  entendre  joye  et  lyesse  : je 
vous  responds , que  l’analogie  et  conformité  est 
telle.  Car  comme  le  blanc  exteriorement  disgreae 
et  espart  la  veuë  , dissolvant  manifestement  les 
esperitz  visifz  , selon  l’opinion  d’Aristotelés  en  ses 
Problèmes , et  des  perspectifz  : et  le  voyez  par 
expérience  , quand  vous  passez  les  nioritz  cou- 
verts de  neige  : en  sorte  cpie  vous  plaignez  de  ne 
pouvoir  bien  regarder , ainsi  que  Xenoplion  es- 
cript  estre  advenu  à ses  gens  : et  comme  Galen 
expose  amplement  Libro  io  de  usu  parti  uni. 
Tout  ainsi  le  cueur  par  joye  excellente  est  inte- 
riorement  espars , et  patist  manifeste  résolution 
des  esperitz  vitaulx  : laquelle  tant  peult  estre 
acrue  que  le  cueur  demoureroit  spolié  de  son 
entretien  , et  par  conséquent  seroit  la  vie  estamete 
par  ceste  pericharie , comme  dict  Galen  Lib.  12. 
Methocii , Libro  5 de  locis  affectes > et  Libro  2 

de  symptomaton  causis.  Et  comme  estre  au 
temps  passé  advenu  tesmoignent  Marc  Tulle , 
Libro  i Quœstion.  Tus  cul.  Ve  mus,  Aristotel.es, 
Tite-Live  , apres  la  bataille  de  Cannes  , Pline  , 
Libro  7,  cap.  52  et  53.  A.  Gellius  , Lib.  3 , i5, 
et  aultres:  à Diagoras  Rhodien,  Cliilon  , Sopho- 
clés , Dionys.  tyrant  de  Sicile  , Pliilippides , Phi- 
lemon , Polycrate , Philistion,  M.  Juventi,  et 
aultres  qui  moururent  de  joye.  Et  comme  dict 
Avicenne , in  2 Canone  , et  Libro  de  'viribus 
cordis  , du  zapliràn  , lequel  tant  esjouyt  le  cueur 
qu’il  le  despouille  de  vie , si  on  en  prend  en  dose 
excessifve , par  resolution  et  dilatation  superfluë. 
■Icy  voyez  Alex.  Aphrodisé  , Libro  primo  proble- 
inatum , cap.  iq  et  pour  cause.  Mais  quoy? 
j’entre  plus  avant  en  ces  te  matière  que  n’estàblis- 
soys  au  commencement.  Icy  doncques  calleray 
mes  voiles , remettant  le  reste  au  Livre  en  ce 
consommé  du  tout.  Et  diray  en  ung  mot , que  le 
bleu  signifie  certainement  le  Ciel  et  choses  cé- 
lestes , par  mesures  symboles  que  le  blanc  signi- 
fioit  joye  et  plaisir.. 

CHAPITRE  XL 

De  V adolescence  de  Gargantua. 


Gargantua  depuis  les  troys  jusques  à cinc| 
ans , fut  nourry  et  institué  en  toute  discipline  con- 
venente , par  le  commandement  de  son  pere , et 
celluy  temps  passa  comme  les  petitz  enfans  du 
pays  , c’est  assavoir , à boyre  , manger  et  dormir  : 
à manger , dormir  et  boyre  : à dormir , boyre  et 
manger. 

Tousjours  se  vaultroit  par  les  fanges , et  se  mas- 
earoit  le  nez , se  chauffouroit  le  visage , acculoit 
ses  soliers  , baisloit  souvent  aux  mousches , et  cou- 
roit  voulentiers  apres  les  parpaillons  desquelz  son 
pere  tenoit  l’Empire.  Il  pissoit  sur  ses  soliers , il 
chioit  en  sa  chemise  , il  se  mouschoit  à ses  man- 
ches , il  morvoit  dedans  sa  souppe , et  patroilloit 
par  tout  ; et  beuvoit  en  sa  pantoufle , et  se  frot- 
toit  ordinairement  le  ventre  d’ung  panier.  Ses 
dents  aguisoit  d’ung  sabot , ses  mains  lavôit  de 
potaige  , se  pignoit  d’ung  goubelet , s’asseoit  entre 
deux  selles  le  cul  à terre  , se  couvroit  d’ung  sac 
mouillé,  beuvoit  en  mangeant  sa  souppe,  man- 
geoit  sa  foüace  sans  pain , mordoit  en  riant , rioit 
en  mordant , souvent  craclioit  au  bassin , petoit 

de  greisse  , pissoit  contre  le  Soleil,  se  caeîioit  en 
l’eaiie  pour  la  pluye,  batoit  à froid , songeoit  creux, 
faisoit  le  succré  , escorchoit  le  regnart , clisoit  la 
patenostre  du  cinge , retournoit  à ses  moutons  ; 
tournoit  les  truyes  au  foin , batoit  le  chien  devant 
le  leon , mettoit  la  charrette  devant  les  bœufz 
se  gratoit  où  ne  lui  demangeoit  poinct , droit  les 
vers  du  nez  , trop  embrassoit  et  peu  estraignoit , 
mangeoit  son  pain  blanc  le  premier , ferroit  les 
cigalles , se  chatoüilloit  pour  se  faire  rire , rüoit 
tres-bien  en  cuisine , faisoit  gerbe  de  feurre  aux 
Dieux , faisoit  chanter  Magnificat  à matines  , et 
le  trouvoit  bien  à propos  , mangeoit  choulx , et 
chioit  pour  ré  e , congnoissoit  mousches  en  laict , 
faisoit  perdre  les  pieds  aux  mousches , ratissoit  le 
papier , chauffourroit  le  parchemin  , guaignoit  au 
pié , tiroit  au  chevrotin  , coinptoit  sans  son  hoste  , 
battoit  les  buissons  sans  prendre  les  oisillons  , 
croyoit  que  nuës  feussent  paelles  d’arin , et  que 
vessies  feussent  lanternes , tiroit  d’un  sac  deux 
moultures,  faisoit  de  l’asne  pour  avoir  du  bren  , 
de  son  poing  faisoit  ung  maillet , prenoit  les  gruës 
du  premier  sault , vouloit  que  maille  à maille  on 
feist  les  haubergeons , de  cheval  donne  tousjours 
regardoit  en  la  gueulle  , saultoit  du  cocq  à i’asne , 
mettoit  entre  deux  verdes  une  meure  , faisoit  de 
la  terre  le  fossé , guardoit  la  lune  des  loups.  Si  les 

nuës  tomboient , esperoit  prendre  les  alouettes , 
faisoit  de  nécessité  vertus  , faisoit  de  tel  pain, 
souppe  , se  souciait  aussi  peu  des  raiz  comme  des 
tonduz.  Toutz  les  matins  escorcîioit  le  regnart , 
les  petitz  chiens  de  son  pere  mangeoient  en  son 
escuelle  : luy  de  mesmes  mangeoit  aveeques  eulx. 
11  leur  mordoit  les  aureilles , ils  luy  graphinoient  le 
nez  , il  leur  souflloit  au  cul , ilz  luy  leschoient  les 
badigoinces.  Et  sabez  qiiey  billots  ? Que  mau  de 
pippe  vous  byre  ; ce  petit  paillard  tous] ours  tas- 
tonnoitses  gouvernantes  sens  dessus  dessous , sens 
davant,  darriere,  harry  bourriquet  : et  desjacom- 
mençoit  exercer  sa  braguette.  Laquelle  ung  clias- 
cun  jour  ses  gouvernantes  ornoient  de  beauix 
boucquetz  , de  beauix  rubans  , de  belles  fleurs  , 
de  beauix  flocquars  : et  passoient  leur  temps  à la 
faire  revenir  entre  leurs  mains , comme  ung  mag- 
clsdeon  d’entract.  Puis  s’esclaffoient  dë  rire , quand 
elle  levoit  les  aureilles  , comme  si  le  jeu  leur  eust 
pléu.  L’une  la  nommoit  ma  petite  dille  , l’aultre 
ma  pine , laultre  ma  branche  de  coural , Faultre 
mon  hondon , mon  bouchon , mon  vibrequin  , mon 
poussouer,  ma  tetiere  , ma  pendilloche , mon  rude 
esbat  roide  et  bas,  mon  dressoir,  ma  petite  an- 
doille  vermeille  , ma  petite  couille  bredouille. 
Elle  est  à moy , disoit  l’une.  C’est  la  mienne  , di- 
soit l’aultre.  Moy  (disoit  l’aultre)  n’y  auray-je 


rien?  par  ma  foy  je  la  coupperay  doncques.  Ha 
coupper  ! ( disoit  l’aultre  ) vous  luy  feriez  mal , 
Madame  ; couppez-vous  la  chose  aux  enfants  ? il 
seroit  Monsieur  sans  queue.  Et  pour  s’esbatre 
comme  les  petits  enfants  du  Pays  , luy  feirent 
ung  beau  virolet  des  aeles  clung  moulin  à vent 
de  Myrebalays. 

CHAPITRE  XII. 


Des  Chevauïx  faicticcs  de  Gargantua. 

Puis  affm  que  toute  sa  vie  feust  bon  chevaul- 
cheur , l’on  luy  feit  ung  beau  grand  cheval  de 
boys , lequel  il  faisoit  penader  , saulter , volti- 
ger, ruer  et  danser  tout  ensemble:  aller  le  pas, 
le  trot,  l’en  trépas , le  gualot,  les  ambles,  le  ho- 
bin , le  traquenard , le  cameiin  et  l’onagrier.  Et 
luy  faisoit  changer  de  poil  , contme  font  les 
Moynes  de  courtibaulx , selon  les  festes  : de 
bailbrun  , d’alezan  , de  gris  pommelé  , de  poil 
de  rat , de  cerf,  de  roueri  , de  vache  , de  zencle  , 
de  pecile  , de  pye , de  leuce. 

Luy-rnesme  d’une  grosse  traine , feit  ung  cheval 
pour  la  chasse  : ung  aultre  d’un  fust  de  pressouer 
atouts  les  jours:  et  d’ung  grand  chaisne , une 
ïuulle  avecques  la  housse , pour  la  chambre.  En- 
cores  en  eut-il  dix  ou  douze  à relays , et  sept 
pour  la  poste  : et  touts  mettoit  coucher  auprès  de 
soy.  Ung  jour  le  seigneur  de  Painensac  visita  son 
pere  en  gros  train  et  apparat , auquel  jour  Fes- 
toient semblablement  venus  veoir  le  Duc  de 
Francrepas , et  le  Comte  de  Mouillevent.  Par 
ma  foy  le  logis  feut  ung  peu  estroict  pour  tant 

de  gens  , et  singulièrement  les  estables  : donc  lea 
Maistre  d’hostel  et  Fourrier  dudict  Seigneur  de 
Painensac  pour  sçavoir  si  ailleurs  en  la  maison  es- 
taient estables  yacques , s’adressarent  à Gargantua 
jeune  garsonnet  , luy  demandans  secret tement 
où  estoient  les  estables  des  grands  chevaulx  , 
pensants  que  voul'en tiers  les  enfants  decellent 
tout.  Lors  il  les  mena  par  les  grands  degrez  du 
chasteau  , passant  par  la  seconde  salle  en  une 
grande  gualerie,  par  laquelle  entrarent  en  une 
grosse  tour , et  eulx  montants  par  d’autres  de- 
grez , dist  le  Fourrier  au  Maistre  d’îiostel  : cet 
enfant  nous  abuse , car  les  estables  ne  sont  ja- 
mais au  îiault  de  la  maison.  C’est  ( dist  le  Maistre 
d'hostel)  mal  entendu  à vous  : car  je  sçay  des  lieux 
à Lyon  , à la  Basmette  , à Chaisnon  et  ailleurs,  où 
les  estables  sont  au  plus  hault  du  logis  : ainsi 
peult  estre  que  derrière  y ha  yssuë  au  montouer. 
Mais  je  le  demanderai  plus  asseurément.  Lors 
demanda  à Gargantua  : Mon  petit  mignon  , où 
nous  menez-vous  ? A Testable  (dist-il)  de  mes 
grands  chevaulx.  Nous  y sommes  tantoust,  mon- 
tons seullement  ces  eschallons.  Puis  les  passant 
par  une  aultre  grand’salle , les  mena  en  sa  cham- 
bre, et  retirant  la  porte,  voicy  (dist-il)  les  es- 
tahles  que  demandez  : voila  mon  Genet , voila 
mon  Giüidin  , mon  Lave  dan,  mon  Traciuenard: 

et  les  chargeant  d’un  gros  levier  , je  vous  donne 
(dist-il  ) ce  Phryson  ; je  l’ay  eu  de  Francfort, 
mais  il  sera  vostre  , il  est  bon  petit  chevallet,  et 
de  grand’peine  , avecques  ung  tiercelet  d’ Autour, 
demie  douzaine  d’Hespagnoîz  , et  deux  lévriers  : 
vous  voila  Iloys  des  perdris  et  lievres  pour  tout 
cest  liyver.  Par  Saint  Jean  (dirent-ils)  nous  en 
sommes  bien  , à ceste  heure  avons  nous  le  nioyne. 
Je  le  vous  nie,  dist-il.  Il  ne  feut  troys  jours  lia 
céans.  Devinez  icy  duquel  des  deux  ils  avoient 
plus  matière  , ou  de  soy  cacher  pour  leur  honte , 
ou  de  rire  pour  le  passe-temps.  Eulx  en  ce  pas 
descendants  touts  confus , il  demanda:  Voulez- 
vous  une  aubeliere  ? Qu’est-ce  , disent-ilz  ? Ce 
sont  ( respondit-il)  cinq  estroncz  pour  vous  faire 
une  museliere.  Pour  cejourdliuy  (dist  le  Maistre 
d’hostel  ) si  nous  sommes  roustiz , ja  au  feu  ne 
bruslerons , car  nous  sommes  lardez  à poinct , à 
mon  advis.  O petit  mignon  , tu  nous  a baillé  fein 
en  corne  : je  te  voirray  quelcque  jour  Pape.  J e l’en- 
tendz  ( dist-il)  ainsi  : mais  lors  vous  serez  papil- 
lon : et  ce  gentil  papeguay  sera  ung  papelard  tout 
faict.  Voire,  voire,  dist  le  Fourrier.  Mais  (dist 
Gargantua  ) devinez  combien  y ha  de  poinets 
d’agueille  en  la  chemise  de  ma  mere  ? Seize  , dist 
le  Fourrier.  Vous  (dist  Gargantua)  ne  dictes  1 E- 
vangile  : car  il  y en  lia  sens  datant  et  sens  dar- 

riere,  et  les  comptas  tes  trop  mal.  Quand?  dist  le 
Fourrier.  Alors  (dist  Gargantua)  qu’on  feit  de 
vostre  nez  une  dille  pour  tirer  ungmuy  cie  merde: 
et  de  vostre  guorge  ung  entonnouer  , pour  la 
mettre  en  aultre  vaisseau , car  les  fonds  estoient 
es v entez.  Cor  Dieu  (dist  le  Maistre  d’hostel)  nous 
avons  trouvé  ung  causeur.  Monsieur  le  jaseur , 
Dieu  vous  guarcl  de  mal,  tant  vous  avez  la  bouche 
fraische. 

Ainsi  descenclents  à grand’haste  , soubz  l’ar- 
ceau des  degrez  laissarent  tumber  le  gros  levier 
qu’il  leur  avoit  chargé  : dont  dist  Gargantua,  Que 
diantre  vous  estes  maulvais  chevaulcheurs  ! Vostre 
courtault  vous  fault  au  besoing.  S il  vous  falloit 
aller  d’icy  à Cahusac,  qu’aymeriez-vous  mieulx , 
ou  chevaulçher  ung  oyson , ou  mener  une  truye 
en  laysse  ? J’aymercis  mieulx  boyre , dist  le  Four- 
rier. Et  ce  disant  entrarent  en  la  sale  basse  , où 
estoit  toute  la  briguade  : et  racomptans  ceste 
nouvelle  histoire,  les.feirent  rire  comme  ung  tas 
de  mousches. 

CHAPITRE  XIII 

Comment  Grandgousier  congneut  l’esprit 
merveilleux  de  Gargantua  à l’invention 
d’ung  torchecul 

S u s la  fin  de  la  quinte  année , Grandgousier  re- 
tournant de  la  défaicte  des  Canarriens , visita  son 
fils  Gargantua.  Là  feut  resjouy , comme  ung  tel 
pere  povoit  estre , voyant  ung  sien  tel  enfant.  Et 
le  baisant  et  accolant , Tinte rroguoit  de  petits  pro- 
pos puériles  en  diverses  sortes.  Et  beut  d’aultant 
avecqües  luy  et  ses  gouvernantes  : esquelles  par 
grand  soing  demandoit  entre  aultres  cas,  si  elles 
Tavoient  tenu  blanc  et  nect?  À ce  Gargantua 
feit  response , que  il  y avoit  donné  tel  ordre  qu’en 
tout  le  pays  n’estoit  garson  plus  nect  que  luy. 
Comment  cela?  dist  Grandgousier.  J’ay  (respon- 
dit  Gargantua)  par  longue  et  curieuse  expé- 
rience inventé  ung  moyen  de  me  torcher  le  cul , 
le  plus  seigneurial,  le  plus  excellent,  le  plus  ex- 
pédient que  jamais  feut  veu.  Quel  ? dist  Grand- 
gousier. Comme  vous  le  racompteray  (dist  Gar- 
gantua) présentement.  Je  me  torchay  une  foys 
d’ung  caclieiet  de  velours  d’une  damoiselle,  et 

le  trouvay  bon  : car  la  mollice  de  sa  s»oye  me  cau- 
soit  au  fondement  une  volupté  bien  {grande. 

Une  aultre  fois  d’ung  cbaperon  d’icelle  , et 
feut  de  mesmes. 

Une  aultre  fois  d’ung  cacîiecoul  : une  aultre 
fois  des  aureillettes  de  satin  cramoisi  : mais  la  do- 
rure d’ung  tas  de  spheres  de  merde  qui  y estaient, 
m’escorcharent  tout  le  derrière  : que  le  feu  Sainct 
Antoine  arde  le  boyau  cuber  de  l’orfebvre  qui 
les  feit  et  de  la  damoiselle  qui  les  portoit. 

Ce  mal  passa  me  torcliant  d’ung  bonnet  de 
paige  , bien  emplumé  à la  Souice. 

Puis , fiantant  darriere  ung  buisson , trouvay 
ung  chat  de  Mars,  d’iceluy  me  torchay  : Mais  ses 
gryphes  în’exulcerarent  tout  le  perinée.  De  ce 
me  gueriz  au  lendemain,  me  torchant  des  guandz 
de  ma  mere,  bien  parfumez  de  maujoin.  Puis  me 
torchay  de  saulge , de  fenoil , de  aneth . de  marjo- 
laine , de  ro^s,  de  feuiiles*de  cou  ries , de  cboulx , 
de  bettes  pample  , de  guimaulves , de  ver- 
basce  (qui  est  escarlatte  de  cul)  de  laïc  lues  et 
de  feuilles  d’espinards.  Le  tout  me  feit  grand 
bien  à ma  jambe  : de  mercuriale  , de  persiguiere  , 
de  orties , et  de  consolde  : mais  j’en  eus  la  cac- 
quesangue  de  Lombard.  Dont  feus  guery  me 
torchant  de  ma  braguette.  Puis  me  torchay  aux 
linceulx  , la  couverture  , aux  ridcaulx  , d’ung 

coissin  , d’ung  tapis  , d’ung  yerd  , d’une  nappe  , 
d’une  serviette  , d’ung  mouchenez  , d’ung  pi- 
gnouoir.  En  tout  je  trouva/  de  plaisir  plus  que 
n’ont  les  roingneux  quand  on  les  estrille.  Voir, 
niais  ( dist  Grandgousier)  lequel  torcliecul  trou- 
vas-tu meilleur?  Je  y estoye  (dist  Gargantua)  et 
bien  tost  en  seaurez  le  tu  autem . Je  me  torchay 
de  foin , de  paille  , de  bauduffle  , de  bourre  , de 
laine  , de  papier  : Mais  , 

Tous] ours  laisse  aux  coudions  esmorche  , 

Qui  son  hord  cul  de  papier  torche. 

Quoi  ! dist  Grandgousier  , mon  petit  couillon, 
as -tu  prins  au  pot?  veu  que  tu  rbymes  desja.  Guy 
dea  ( respondit  Gargantua)  mon  Pioy  , je  rhyme 
tant  et  plus  : et  en  rbyihant  souvent  m’enrime. 
Escoutez  que  dict  nostre  retraict  aux  fianteurs. 


Chiart , 

Hordous , 

Foirart  , 

Merdous  , 

Petart , 

Esgous , 

Brenous  , 

Le  feu  de  Sainct  Antoine  t’arid , 

Ton  lard  , 

Si  touts  , 

Chappart , 

Tes  trous , 

S'espart , 

Esclous  , 

Sus  nous  , 

Tu  ne  torche  avant  ton  départ. 

En  voulez- vous  d’advantaige?  Guy  dea,  dist 
Grandgousier.  Àdonc  dist  Gargantua. 

Rondeau. 

En  chiant  l’autre  hyer  senty 
La  guabëlle  qu’à  mon  cul  doibz, 

L’odeur  feut  aultre  que  cuydoys  : 

J’en  feus  du  tout  empuanty. 

O ! si  quelcqu’ung  eust  consenty 
M’amener  une  qu’attendois  , 

En  chiant. 

Car  je  lui  eusse  assimenty 
Son  trou  d’urine  ; à mon  lourdoys  , 

Cependant  eust  avecq  ses  doigtz 
Mon  trou  de  merde  guaranty , 

En  chiant. 

Or  dictes  maintenant  crue  je  n’y  sçai  rien.  Par 
la  merde  je  ne  les  ai  faict  mie  : mais  les  oyant  re- 
citer à came  grand  que  voyez  ci,  les  ay  retenus 
en  la  gibbessiere  de  ma  mémoire. 

Retournons  ( dist  Grand gousier  ) à nostre 
propos. 

Quel  ? ( dist  Gargantua  ) chier  ? Non  , dist 
Grand  gousier.  Mais  torcher  le  cul.  Mais  (dist 
Gargantua  ) voulez-vous  payer  ung  hussart  de 
vin  Breton,  si  je  vous  foys  quinault  en  ce  propos? 
Ouy  vrayement , dist  Grand  gousier. 

Il  n’est  (dist  Gargantua)  poinct  besoing  torcher 
-le  cul , sinon  qu’il  y ayt  ordure.  Ordure  n’y  peult 

estre  , si  on  n’ha  chié  : chier  doncques  nous  fault 
davant  que  le  cul  torcher.  O ( dist  Grandgousier) 
que  tu  as  bon  sens , petit  garsonnet  ! Ces  premiers 
jours  je  te  feray  passer  docteur  en  guaye  science; 
par  Dieu , car  tü  as  raison  plus  que  d’eage. 

Or  poursuy  ce  propous  torcheculatif , je  t’en 
prie.  Et  par  ma  barbe  pour  ung  bussart  tu  auras 
soixante  pipes  , j’entends  de  ce  bon  vin  Breton, 
lequel  poinct  ne  croist  en  Bretagne  , mais  en  ce 
bon  pays  de  Verrou.  Je  me  torchay  après  (dist 
Gargantua)  d’ung  couvrechief,  d’ung  aureillier , 
d’une  pantophle  , d’une  gibessiere  , d’ung  panier, 
mais  ô le  malplaisant  torchecul  î Puis  d’ung  cliap- 
peau.  Et  notez  que  des  chappeaulx  les  ungs  sont 
ras  , les  aultres  à poil , les  aultres  veloutez , les 
aultres  taffetassez  , les  aultres  satinisez.  Le  meil- 
leur  de  touts  est  celluy  de  poil  : car  il  faict  très 
bonne  abstersion  de  la  matière  fecale. 

Puis  me  torchay  d’une  poulie  , d’ung  cocq  , 
d’ung  poullet , de  la  peau  d’ung  veau , d’ung 
lievre  , d’ung  pigeon  , d’ung  cormoran  , d’ung  sac 
d’advocat , d’une  barbute  , d’une  eoyphe,  d’ung 
leurre. 

Mais  concluant  je  dy  et  maintien , qu  il  n’y  ha  tel 
torchecul  que  d’ung  oyzon  bien  dumete , pourveu 
qu’on  lui  tienne  la  teste  entre  les  jambes.  Et  m ’en 
cro  y es  sus  mon  honneur.  Car  vous  sentez  au  trou, 

du  cul  une  volupté  miîificque,  tant  par  la  doul- 
ceur d’icelluy  dumet,  que  par  la  chaleur temperée 
de  l’oyzon  : laquelle  facillement  est  communic- 
quée  au  boyau  culier,  et  aultres  intestins  : jusques 
à venir  à la  région  du  cueur  , et  du  cerveau. 

Et  ne  pensez  que  la  béatitude  des  Heroës  et 
Semidieux,  qui  sont  par  les  champs  Elysiens  soit 
en  leur  Asphodèle,  ou  Ambroisie,  ou  Nectar, 
comme  disent  ces  vieilles  ici.  Elle  est  ( selon  mon 
opinion)  en  ce  qu’ilz  se  torchent  le  cul  d’ung 
oyzon.  Et  telle  est  ropinion  de  maistre  Jehan 
d’Escosse. 

CHAPITRE  XI  Y. 

Gomment  Gargantua  feut  institué  par  ung 
Sophiste  en  lettres  Latines. 

Ces  propous  entendus,  le  bonhomme  Grand- 
gousier  feut  ravy  en  admiration , considérant  le 
hault  sens  et  merveilleux  entendement  de  son 
fdz  Gargantua.  Et  dist  à ses  gouvernantes  : Phi- 
lippe Roy  de  Macedone  eongneut  le  bon  sens 
de  son  filz  Alexandre , à manier  dextrement  ung 
cheval.  Car  ledict  cheval  estoit  si  terrible  et  ef- 
fréné , que  nul  n’osoit  monter  dessus  : Pour  ce 
que  à touts  ses  chevaulcheuïs  il  bailloit  la  sac- 
cade : à l’ung  rompant  le  col , à l’aultre  les  jambes  % 
à laultre  la  cervelle,  à l’aultre  les  mandibules. 
Ge  que  considérant  Alexandre  en  l’hippodrome 
(qui  estoit  le  lieu  où  l’on  pourmenoit , et  voulti- 
geoit  les  chevaulx)  , advisa  que  la  fureur  du  che- 
val ne  venoit  que  de  frayeur  qu’il  prenoit  à son 
Umbi  e.  Dont  montant  dessus , le  feit  courir  en- 
contre le  Soleil , si  que  l’umbre  tumboit  par  der- 
rière , et  par  ce  moyen  rendit  le  cheval  doulx  à 
son  vouloir.  A quoy  eongneut  son  Pere  le  divin 
entendement  qui  en  luy  estoit , et  le  feit  très-bien 
endoctriner  par  Aristotelés , qui  pour  lors  estoit 

estimé  sus  touts  les  Philosophes  de  Grece.  Mais 
je  Arous  dy  , q u en  ce  seul  propous  que  j’ay  pré- 
sentement devant  vous  tenu  à mon  hlz  Gâi,ran- 
• & 
tua,  je  congnoy  que  son  entendement  participe 

de  quelcque  divinité  : tant  je  le  voy  agu , subtil , 
profond  et  seiain.  Et  parviendra  à decré  souve— 
îain  de  sapience,  s il  est  bien  institué.  Pourtant 
je  veulx  le  bailler  à quelcque  homme  scavant , 
pour  l’endoctriner  selon  sa  capacité.  Et  n’y  veulx 
rien  cspargner.  De  faict,  l’on  luy  enseigna  ung 
grand  Docteur  sophiste , nommé  maistre  Thubal 
Holoferne  , qui  luy  apprint  sa  charte  si  bien  , qu’il 
la  disoit  par  cueur  au  rebours  ; et  y feut  cinq  ans  et 
trois  mois  : puis  luy  leut  le  Donat , le  Facet  , Theo- 
dolet , et  Alanus  in  parabolis  ; et  y feut  treize 
ans  six  mois , et  deux  sepmaines. 

Mais  notez  que  cependant  il  luy  apprenoit  à 
eseiipre  Gotticquement , et  escripvoit  touts  ses 

Livres.  Car  l’art  d’impression  n’estoit  èncores  en 
usaige. 

Et  portoit  ordinairement  ung  gros  escriptoyre , 
pesant  plus  de  se'pt  mille  quintaulx , duquel  lè 
galimart  estoit  aussi  gros  et  grand  que  les  gros 
pdliers  d Enay  : et  le  cornet  y pendoit  à grosses 
chaînes  de  fer , à la  capacité  d’ung  tonneau  de 
marchandise. 

PuL  luy  leut  de  modis  signifi candi  t avecq 

E a 

les  comments  de  Hurtebise,  de  Fasquin,  de  Tiop- 
diteux,  de  Gualenault , de  Jehan  le  Veau,  de 
Billonio  , Brelingandus , et  ung  tas  d’aultres  ; et  y 
peut  plus  de  dixhuict  ans  et  unze  mois.  Et  le 
sceut  si  bien  que  au  coupelaud  il  le  rendoit  par 
cueur  à revers.  Et  prouvoit  sus  ses  doigtz  à sa 
mere,  que  de  modis  si gnifi  candi  non  •< erat 
scientia. 

Puis  iuy  leut  le  Compost , où  il  feut  bien  seize 
ans  et  deux  mois,  lors  que  son  dict  Précepteur 
mourut  : et  feut  l’an  mil  quatre  cents  et  vingt , 
de  la  verolle  qui  luy  vint. 

Apres  en  eut  ung  aultre  vieulx  tousseux , nommé 
ïnaistre  Jobelin  Bridé,  qui  luy  leut  Hugutio , 
Hebrard  , Çrecisme  , le  Doctrinal , les  Parts  , le 
Quid  est,  le  Supplementum  , Mannotret,  de 
moribus  in  mensa  scivandis  , Seneca  de  qua- 
tuor Virtudbus  cardinalibus  , P assumantes 
cum  commenta.  Et  Dormi  securè  , pour  les 
festes.  Et  quelcques  autres  de  semblable  farine  : 
à la  lecture  desquelz  il  devint  aussi  saige  qu’onc- 
ques  puis  ne  fourneasmes  nous. 

CHAPITRE  XV. 


Comment  Gargantua  feut  mis  soubz  auhres 
Pédagogues . 

A Tant  son  Pere  apperceut  que  vrayernent  il 
estudioit  très  bien  et  y mettoit  tout  son  temps , 
toutesfoîs  que  en  rien  ne  prouffitoit.  Et  qui  pis 
est , en  devenoit  fou  , niays  , tout  resveux  et  ra§- 
soté.  De  quoi  se  cornplaignant  à Don  Philippes 
des  Marais,  Yiceroy  de  Papeiigosse,  entendit  que 
mieulx  luy  vaul  droit  rien  n’apprendre,  que  tels 
livres  soubz  tels  précepteurs  apprendre.  Car  leur 
scavoir  n’estôit  que  besterie  r et  leur  sapience 
iTèstoit  que  moufles,  abastardissant  les  bons  et 
nobles  esperitz  , et  corrompant  toute  fleur  de  jeu- 
nesse. Qu’ainsi  soit , prenez  ( dist-il)  quelcquung 
de  ces  jeunes  gents  du  temps  présent , qui  ait  seu- 
lement estudié  deux  ans:  en  cas  qu’il  n’ait  meil- 
leur jugement , meilleures  parolles , meilleur  pro- 
pous  que  vostre  fils , meilleur  entretien  et  îiomics- 
teté  entre  le  monde , reputez-moy  à jamais  ung 
taille-bacon  de  la  Brene.  Ce  qu’à  Grangousier 
pleut  très  bien  , et  commanda  qu’àinsi  feust  faict. 

Au  soir  en  souppàrit , ledict  des  Marais  intro- 
duit ung  sien  jeune  paîge  de  Ville  Gongis,  nommé 


70  OE  U V R E S 

Eudemon , tant  testonné , tant  bien  tiré , tant  bien 
espousseté  , tant  honneste  en  son  maintien  , que 
trop  mieulx  ressembloit  quelc-que  petit  Angelot 
qu’ung  homme.  Puis  dist  à Grandgousier  : 

Y oyez- vous  ce  jeune  enfant?  il  n’ha  encore 
douze  ans:  voyons,  si  bon  vous  semble  , quelle 
différence  y ha  entre  le  sçavoir  de  vos  resveurs 
mateologiens  du  temps  jadis  , et  les  jeunes  gents 
de  maintenant.  1,’essay  pleut  à Grandgousier , et 
commanda  que  le  Paige  proposast.  Alors  Eude- 
ïïion  demandant  congé  de  ce  faire  audict  Viceroy 
son  maistre,  le  bonnet  au  poing,  la  face  ouverte, 
la  bouche  vermeille,  les  yeulx  asseurez  et  le  re- 
gard assis  sus  Gargantua,  avecques  modestie  juvé- 
nile , se  tint  sus  ses  pieds , et  commença  le  loüer 
et  magnifier  premièrement  de  sa  vertu,  et  bonnes 
mœurs,  secondement  de  son  sçavoir,  tiercement 
de  sa  noblesse , quartement  de  sa  beaulté  corpo- 
relle. Et  pour  le  quint  doulcement  l’exhortoit  à 
reverer  son  pere  en  toute  observance , lequel  tant 
s’estudioit  à bien  le  faire  instruire,  enfin  le  prioit 
qu’il  le  voulsist  retenir  pour  le  moindre  de  ses 
serviteurs.  Car  aultre  don  pour  le  présent  ne  re- 
queroit  des  Cieulx , sinon  qu’il  luy  feut  faict  grâce 
de  luy  complaire  en  quelcque  service  aggreable. 

Le  tout  feut  par  icelluy  proféré  avecques  gestes 
tant  propres,  prononciation  tant  distincte  , voix 

tant  éloquente , et  languaige  tant  aorné  et  bien 
Latin , que  mieulx  ressembloit  ung  Gracchus , 
ung  Cicéron,  ou  ung  Emilius  du  temps  passé, 
qu’ung  jouvenceau  de  ce  siecle.  Mais  toute  la  con- 
tenence  de  Gargantua  feut  qu’il  se  print  à plorer 
comme  une  vache , et  se  cachoit  le  visaige  de  son 
bonnet , et  ne  feut  possible  de  tirer  de  luy  une 
parolle , non  plus  qu’ung  pet  d’ung  asne  mort. 

Dont  son  pere  feut  tant  courroussé  , qu’il  vou- 
lut occire  maistre  Jobelin.  Mais  ledict  des  Marais 
1 en  garda  par  belle  remontrance  qu’il  luy  feit* 
en  maniéré  que  feut  son  ire  modérée.  Puis  com- 
manda qu’il  feust  payé  de  ses  gaiges  7 et  qu’on  le 
feist  bien  choppiner  Theologalement  : ce  faict 
qu  il  allast  à touts  les  Diables.  Au  moins  (disoit-il) 
pour  le  jourd’huy  ne  coustera  il  guieres  à son 
hoste , si  d’adventure  il  mouroit  ainsi  saoul  comme 
ung  Anglois.  Maistre  Jobelin  parti  de  la  maison, 
consulta  Grandgousier  avecques  le  Vjceroy,  quel 
précepteur  l’on  luy  pourroit  bailler , et  feut  avisé 
entre  eulx,  qu’à  cest  office  seroit  mis  PonocrateSy 
Pédagogue  de  Eudemon , et  que  touts  ensemble 
iroient  à Paris,  pour  congnoistre  quel  estoiti’es- 
tude  des  jouvenceaulx  de  France  pour  icelluy 
temps. 

CHAPITRE  XVI. 

Comment  Gargantua  feut  envoyé  à Paris  ; 
et  de  Y énorme  Jument  qui  le  -porta  : et 
comment  elle  defféit  les  mousches  bovines 
de  la  B eau  ce. 

En  ceste  mesme  saison  Fayoles,  quart  Ptoy  de 
Numidie,  envoya  du  Pays  de  Africque  à Grand- 
gousier  une  Jument  la  plus  énorme  et  la  plus 
grande  que  feut  oncques  veuë , et  la  plus  raons- 
tveuse  (comme  assez  sçavez,  que  Africque  aporie 
tous  joues  quelcque  chose  de  nouveau)  : Car  elle 
estoit  grande  comme  six  OriBans  , et  avoit  les 
pieds  fendus  en  doigts  , comme  le  cheval  de  J nies 
César , les  oreilles  ainsi  pendantes  , comme  les 
clùevres  de  Languegoth , et  une  petite  corne  au 
cul.  Au  reste  avoir  poil  dAdezan  toustade,  en- 
ireillisé  de  grises  pommelettes.  Mais  sus  tout  avoit 
la  queue  horrible.  Car  elle  estoit  poy  plus  poy 
moins  grosse  comme  la  pile  Sainct  Mars  auprès 
de  Langés:  et  ainsi  quarrée  , avecques  les  bran- 
cars  ny  plus  ny  moins  ennicrochez  , que  sont  les 
espicz  au  blé. 

de  ce  vous  gsmerveillez  : esmerveillez-vous 

d’advantaige  de  la  queue  des  beliers  de  Scythie 
que  pesoit  plus  de  trente  livres  : et  des  moutons 
de  Surie,  esquelz  fault  (si  Tenaud  dict  vray) 
affuster  une  charette  au  cul , pour  la  porter  ; tant 
elle  est  longue  et  pesante.  Vous  ne  l’avez  pas  telle, 
vous  aultres  paillards  de  plat  pays.  Et  feut  amené 
par  mer  en  trois  quarraques  et  ung  briguantïn, 
jusques  au  port  de  Olone  en  Thalmondois.  Lors 
que  Grandgousier  la  veit  : Voici  (dist-il  ) bien  le 
cas  pour  porter  mon  filz  à Paris.  Or  ça  de  par 
Dieu,  tout  yra  bien.  Il  sera  grand  clerc  au  temps 
advenir.  Si  n’estoyent  Messieurs  les  bestes , nous 
vivrions  comme  clercz.  Au  lendemain  , apres 
boyre  ( comme  entendez  ) prindrent  chemin  r 
Gargantua , son  précepteur  Ponocrates  , et  ses 
gens  : ensemble  euîx  Eudemon  le  jeune  paige. 
Et  parce  que  c’estoit  en  temps  serain  et  bien 
attrempé , son  Pere  luy  feit  faire  des  bottes  faul- 
ves  , Babin  les  nomme  brodequins.  Ainsi  joyeu- 
sement passarent  leur  grand  chemin  : et  tous- 
jours  grand  chiere  , jusques  au-dessus  d’Orléans. 
Auquel  lieu  estoit  une  ample  forest  de  la  lon- 
gueur de  trente  et  cinq  lieuës  , et  de  largeur 
dix  et  sept , ou  environ.  Icelle  estoit  horrible- 
ment fertile  et  copieuse  en  mousches  bovines  , et 
freslons  ; de  sorte  que  c’estoit  une  vraye  briguan- 
derie  pour  les  pauvres  juments  , asnes  et  che- 

vaulx.  Mais  la  jument  de  Gargantua  vengea  hon- 
nestement  tous  les  oultraiges  en  icelles  perpé- 
trez sur  les  bestes  de  son  espece,  par  ung  tour, 
duquel  ne  se  doubtoient  mie.  Car  soubdain  qu’ils 
feurent  entrez  en  la  dicte  forest , et  que  les  fres- 
lons  luy  eurent  livré  l’assault,  elle  desgaina  sa 
queuë  : et  si  bien  s’escarmouchant , les  esmou- 
clia , quelle  en  abbattit  tout  le  bois  , à tords , 
à travers  , de  ça  , de  là  , par  cy , par  là  , de  long , 
de  large , dessus  , dessoubz , abbatoit  bois  comme 
ung  fausclieur  faict  d’herbes.  En  sorte  que  de- 
puis n’y  eut  ne  bois  ne  freslons  : mais  feut  tout 
le  pays  reduict  en  campaigne.  Quoy  voyant  Gar- 
gantua , y print  plaisir  bien  grand  , sans  aultre- 
ment  s’en  vanter  : et  dist  à ses  gents  : Je  trouve 
beau  ce.  Dont  feut  depuis  appelle  ce  pays-là 
Beauce , mais  tout  leur  desjeuner  fut  par  baisler. 
En  mémoire  de  quoy  encores  de  présent  les 
Gentils  hommes  de  Beauce  desjeunent  de  baisler 
et  s’en  trouvent  fort  bien  , et  n’en  crachent  que 
mieulx.  Finalement  arrivèrent  à Paris  : on  quel 
lieu  se  rafraischit  deux  ou  trois  jours  , faisant 
chiere  iye  avecques  ses  gents  , et  s’enquestant 
quels  gents  sçavants  estoient  pour  lors  en  ^ ille  : 
et  quel  vin  on  y beuvoit. 


* 

CHAPITRE  XYII. 

Comment  Gargantua  paya  sa  bien-venue  ès 
Parisiens  , et  comment  il  print  les  grosses 
Cloches  de  VEcclise  Nostre  Dame. 

Quelcques  jours  apres  qu’ils  se  feurent  re- 
fraischiz  , il  visita  la  Ville  : et  feut  veu  de  totft 
le  monde  en  grande  admiration.  Car  le  peuple 
de  Paris  est  tant  sot , tant  badault , et  tant  inepte 
de  nature,  qn’ung  basteleur,  ung  porteur  de  ro- 
gatons , ung  mulet  aveçque  ses  cymbales , ung 
vielleux  au  myllieu  d’un  g carrefour , assemblera 
plus  de  gents  , que  ne  feroit  ung  bon  presclieur 
Evangelicque.  Et  tant  molestement  le  poursuy- 
virent , qu’il  feut  contrainct  soy  reposer  sus  les 
Tours  de  l’Ecclise  Nostre  Dame.  Onquel  lieu 
estant  , et  voyant  tant  de  gents  à l’entour  de 
soy  , dist  clerement  : 

Je  croy  que  ces  marroufl.es  veullent  que  je 
leur  paye  ici  ma  bien  venue  et  mon  proficiat. 
C est  raison.  J e leur  voys  donner  le  vin  : mais 
ce  ne  sera  que  par  rys.  Lors  en  soubriant  des- 
tacha sa  belle  braguette  , et  tirant  sa  mentule 
en  laer  les  coin  pissa  si  aigrement , qu’il  en  noya 

deux  cents  soixante  mille  quatre  cents  dix  et 
Lui  et , sans  les  femmes  et  petits  enfans. 

Quelcque  nombre  d’iceulx  evada  ce  pissefort 
à legiereté  des  pieds.  Et  quand  feurent  on  plus 
hault  de  T Université  , suants  , toussants  , cra- 
chants , et  hors  d’haleine  , commençarent  à re- 
nier et  jurer , les  ungs  en  cholere,  les  autres  par 
rys.  Carymary , Garymara.  Par  Sainete  m’amye  , 
nous  sommes  baignez  par  ris  : dont  feut  depuis  la 
Ville  nommée  Paris  : laquelle  auparavant  on  ap- 
pelait Leucecë.  Gomme  dict  Strabo  Lib.  4,  c’est 
à dire  en  Grec  , Blanchette , pour  les  blanches 
cuisses  des  dames  cludict  lieu.  Et  par  auitant  qu’à 
cesle  nouvelle  imposition  du  nom  , touts  les  as- 
sistants jurarent  chascun  les  saincts  de  sa  paroisse , 
les  Parisiens  , qui  sont  faicts  de  toutes  gents  et 
toutes  pièces  , sont  par  nature  et  bons  j meurs 
et  bons  juristes , et  quelcque  peu  oultrec.uydez. 
Dont  estime  Joanius  de  Barrauco,  Libro  de  co- 
jjiositate  reverenbiarum  , qu’il z sont  clictz  Par- 
rhesiens  en  Grecisme , c’est  à dire  fiers  en  parler. 
Ce  faict  considéra  les  grosses  cloches  qui  es- 
taient esdictes  tours  : et  les  feit  sonner  bien  har- 
monieusement. Ge  que  faisant , luy  vint  en  pensée 
qu’elles  serviroient  bien  de  campanes  au  coi  de 
sa  jument  , laquelle  il  vouloit  renvoyer  à son 
Pere,  toute  chargée  de  froumaiges  de  Brye , et 

de  liarans  frais.  De  faict , les  emporta  eii  i soon  logis. 
Cependant  vint  ung  Commandeur  jambpomnier  de 
Sainct  Antoine  , pour  faire  sa  queste  smüille  : le- 
quel pour  se  faire  entendre  de  loing,,  et  faire 
trembler  le  lard  au  charnier,  les  voulut,  emporter 
furtivement  j mais  par  honncstete  les  haussa , non 
parce  quelles  estoient  trop  cliauldes , muais  parce 
quelles  estoient  quelcque  peu  trop  pessamtes  à la 
portée.  Cil  ne  feut  pas  celluy  de  Bourg  5:  car  il  est 
trop  de  mes  amis.  Toute  la  Ville  feut  (es;meuë  en 
sédition , comme  vous  sçavez  que  à (œ  ils  sont 
tant  faciles , que  les  nations  estranges  sVesbayssent 
de  la  patience  des  Roys  de  France  , lessqpielz  aul- 
trement  par  bonne  justice  ne  les  refrernent  : veuz 
les  inconvénients  qui  en  sortent  de  joiuir  en  jour. 


Pleust  à Dieu,  que  je  sceusse  l’officcine  en  la- 
quelle sont  forgez  ces  schismes  et  irnonopoles  , 
pour  les  mettre  en  evidence  ès  comfir ailles  de 
ma  paroisse.  Croyez  que  le  lieu  auqut.el'  conveint 
le  peuple  tout  folfré  et  habeliné  , Aetit  Nesle , 
où  lors  estoit , maintenant  n’est  plus , l’oracle  de 
Leucece.  Là  feut  proposé  le  cas  , ett  iremonstré 
Finconvenient  des  cloches  transportées. 

Apres  avoir  bien  ergoté  pro  et  cohmtrà , feut 
conclud  en  Baralipton , que  l’on  enrv  oyeroit  ie 
plus  vieulx  et  suffisant  de  la  Facuîtéé  vers  Gar- 
gantua , pour  luy  remonstrer  lTiorribhle5  inconve* 

nient  de  la  perte  d’ieelles  cloches.  Et  nonobstant- 
la  remonuance  daulcuns  de  l’Université  , qui 
alleguoient  que  ceste  charge  mieulx  competoit 
à ung  Orateur  qu’à  ung  Sophiste  , feut  à cest 
affaire  esleu  nostre  Maistre  Janotus  de  Erag- 
mardo. 

CHAPITRE  XVII  I 

Comment  Janotus  de  Bragmardo feut  envoyé 
pour  recouvrer  de  Gargantua  les  grosses 
Cloches . 

IVIaisthe  Janotus  tondu  a la  Cesarine,  vestü 
de  son  liripipion  à l’anticque , et  bien  antidote 
l’estomach  de  coudignac  dé  four , et  eaüe  benistô 
de  cave,  se  transporta  au  logis  de  Gargantua, 
touchant  devant  soy  trois  vedeaulx  k rouge  mu- 
seau, et  trainant  apres  cinq  ou  six  Maistre» 
inertes  bien  crottez  à proufit  de  mesnaige.  A. 
l’entrée  les  rencontra  Ponocrates,  et  eut  frayeur 
en  soy,  les  voyant  ainsi  desguisez , et  pensoit 
que  feussent  quelcques  masques  hors  du  sens. 
Puis  s’enquesta  à quëlcqu’ung  desdicts  Maistres 
inertes  de  la  bande , que  queroit  ceste  momrne- 
rie?  Il  luy  feut  respondu,  qu’ils  demandoient 
les  cloches  leur  estre  rendues.  Soubdain  ce  pro-» 
pous  entendu , Ponocrates  courut  aire  les  nou- 
velles à Gargantua,  affin  qu’il  feust  prest  de  la 
jesponse  , et  deliberast  sus  le  cliamp  ce  qu’estoit 
de  faire.  Gargantua  admoneste  du  cas,  appella 
£ part  Ponocrates  son  Précepteur,  Philotime 

son  Maistre  d’hostel,  Gymnaste  son  escuyer,  et 
Eudemon  : et  sommairement  conféra  avecq  eùlx 
sus  ce  questoit  tant  à faire,  que  à respondre. 
fonts  feurent  d’advis  qu’on  les  menastau  retraiet 
du  guobelet,  et  là  on  les  feist  boyre  rustrement, 
et  a fl  ni  que  ce  tousseux  n’entrast  en  vaine  gloire’ 
pour  à sa  requeste  avoir  rendu  les  cloches,  l’on 
mandast  (cependant  qu’il  choppineroit ) quérir 
le  Prévost  de  la  Ville,  le  Recteur  de  la  Faculté, 
le  \ icaire  de  l’EccIise:  esquelz  davant  que  le 
ophiste  eust  proposé  sa  commission , l’on  deli- 
■Nreroit  les  cloches.  Apres  ce,  iceulx  présents, 
oyroit  sa  belle  harangue,  ce  que  feut  faict:  et 
le^  suschctz  arrivez,  le  Sophiste  feut  en  pleine 
saile  întroduict,  et  commença  ainsi  que  s’ensuit 
en  toussant. 

CHAPITRE  XIX. 

ha  Harangue  de  Maistre  Janobus  de  Brag - 
mardo  faicte  à Gargantua  pour  recouvrer 
les  Cloches . 

E h e n , lien , hen , Mnadies , Monsieur , Mna - 
dies.  Et  Dobis  Messieurs.  Ce  ne  seroit  que  bon 
que  nous  rendissiez  nos  cloches.  Car  elles  nous 
font  bien  besoing.  Hen,  hen,  liasch.  (Nous  en 
avons  bien  aultrefois  refusé  de  bon  argent  de 
ceulx  de  Londres  en  Cahors , s y avions-nous  de 
ceulx  de  Bourdeaulx  en  Brye , qui  les  vouloient 
achapter  pour  la  substantificque  qualité  de  la 
eomplexion  élémentaire  qui  est  intronifiequée 
en  la  terresterité  de  leur  nature  quidditatifve  ) 
pour  extraneiser  les  halotz  et  les  turbines  sus  nos 
vignes , vrayement  non  pas  nostres , mais  d’icy 
auprès.  Car  si  nous  perdons  le  piot , nous  per- 
dons tout , et  sens , et  loy.  Si  vous  nous  les  ren- 
dez à ma  requeste,  j’y  gaigneray  six  pans  de  saul- 
cices , et  une  bonne  paire  de  chausses,  qui  me 
feront  grand  bien  à mes  jambes  , ou  ils  ne 
me  tiendront  pas  promesse.  Ho  par  Dieu , Do- 
mine , une  paire  de  chausses  est  bonne:  et  vir 
i F 

sapiens  non  abhorrebit  eam.  Ha , ha  , il  n’ha 
pas  paire  de  chausses  qui  veult.  J e le  sçai  bien  , 
quant  est  de  moy.  Advisez , Domine  , il  y ha 
dixhuict  jours  que  je  suis  à matagraboliser  ceste 
belle  Harangue.  Reddite  quœ  sunt  Cœsaris  , 
Cœsan  : et  quœ  sunt  Dei , Deo.  Ibi  jacet 
lepus.  Par  ma  foy , Domine  } si  voulez  souper 
avecques  moy,  in  caméra  , par  le  corps  Dieu, 
charitatis  , nos  faciemus  bonum  chérubin . 
Ego  occidi  unum  Porcum  } et  ego  habet  bo- 
num vino  : Mais  de  bon  vin  on  ne  peult  faire 
maulvais  Latin.  Or  sus  de  parte  Dei , date  nobis 
clochas  nostras.  Tenez , je  vous  donne  de  par 
la  Faculté,  ung  Sermones  de  Utino , que  uti- 
nam  vous  nous  baillez  nos  cloches.  Vultis  etiam 
pardonos  ? Per  cliem  vos  habebitis  3 et  nihil 
poyabitis. 

O Monsieur,  Domine  , cio chidonnam inor 
nobis , Dea , est  bonum  urbis.  Tout  le  monde 
s’en  sert.  Si  vostre  jument  s’en  treuve  'bien: 
aussi  faict  nostre  faculté  quœ  comparata  est 
jumcntis  insipientibus , et  similis  facta  est 
eis , Psalmo  nescio  quo  , si  l’avois-je  bien  quotté 
en  mon  paperat,  et  est  unum  bonum  Achilies, 
Hen , lien , ehen , liasch.  C’a  je  vous  prouve  que 
me  les  doibvez  bailler.  Ego  sic  argumenter. 
Omnis  clocha  clochabilis  in  clochcrio  cio - 

chanclo  , clochans  clochativo  3 clochare  facit 
clodiabiliter  clochantes.  Parisius  habet  clo- 
chas. Ergo  gluc y Ha,  ha,  ha.  C’est  parlé  cela. 
Il  est  in  tertio  primes  en  Darii  on  ailleurs.  Par 
mon  ame,  j’ay  veu  le  temps  que  je  faisois  diables 
de  arguer.  Mais  de  présent  je  ne  fays  plus  que 
resver.  Et  ne  me  fault  plus  doresnavant  que  bon 
vin , bon  lict , le  dos  au  feu , le  ventre  à table  et 
escuelle  bien  profunde.  Hay,  Domine  : je  vous 
prie  in  nomine  Patris  et  Filii  et  Spiritus 
Sancti , Amen , que  nous  rendez  nos  cloches  : et 
Dieu  vous  gard  de  mal,  et  nostre  Dame  de  santé , 
ejui  vioit  et  régnât  per  omnia  secula  seculo- 
rum  y Amen.  Hen , hasch , chasch , granhenhasch. 

Verum  enim  'verô  c/uando  quidem  dubio 
procul.  Edepol  quoniam  ita  certe  meus  Deus 
Jïdius , une  Ville  sans  cloches,  est  comme  ung 
aveugle  sans  baston , ung  asne  sans  croupiere , et 
une  vache  sans  cymbales.  Jusques  à ce  que  nous 
les  ayez  renduës,nous  ne  cesserons  de  crier  apres 
vous,  comme  ung  aveugle  qui  ha  perdu  son  bas- 
ton  : de  braisler  comme  ung  asne  sans  croupiere  : 
et  de  bramer,  comme  une  vache  sans  cymbales. 
Ung  quidam  latinisateur  demourant  près  lliostel 
Dieu  dist  une  fois , alléguant  l’authorité  d’ung 
Taponnus  (je  faulx,  c’estoit  Pontanus  Poète  sé- 
culier ) qu’il  desiroit  qu’elles  feussent  de  plum^, 

F a 

et  le  batail  feust  d’une  queuë  de  regnard  : pource 
quelles  luy  engendroient  la  chronicque  aux 
trippes  du  cerveau , quand  il  composoit  ses  vers 
carminiformes.  Mais  nac  petetin  petetac,  ticque, 
torche  lorgne  , il  feut  d éclairé  hereticque  : nous 
les  faisons  comme  de  cire.  Et  plus  n en  dist  le 
déposant.  V ale  te  et  plaudite.  Calepinus  re- 

CHAPITRE  XX. 

Comment  le  Sophiste  emporta  son  drap et 
comment  il  eust  procez  entre  les  auïtres 
Mais  très. 

Le  Sophiste  n’eust  si  tost  achevé  que  Pono- 
crates  et  Eudemon  s’esclaffèrent  de  rire  tant 
profondément , qu’ils  en  cuidarent  rendre  lame 
à Dieu,  ne  plus  ne  moins  que  Crassus , voyant 
ung  asne  couillart  qui  mangeoit  des  chardons , 
et  comme  Philemon,  voyant  ung  asne  qui  man- 
geoit des  figues  qu’on  avoit  apprestées  pour  le 
disner,  mourut  de  force  de  rire.  Ensemble  eulx 
commença  rire  Maistre  Janotus , à qui  mieulx 
mieulx,  tant  que  les  larmes  leur  venoient  ez 
yeulx,  par  la  vehemente  concussion  de  la  subs- 
tance du  cerveau  : à laquelle  feurent  exprimées 
ces  humiditez  lachrymales  , et  transcoulées  jouxte 
les  nerfs  opticques.  En  quoy  par  eulx  estoit  De- 
mocrite  heracïitisant , et  Heraclite  democritisant 
représenté. 

Ces  rys  du  tout  sedez,  consulta  Gargantua 
avecques  ses  gents  sus  ce  qu’estoit  de  faire.  Là 
feut  Ponocrates  d’advis  qu’on  feist  reboire  ce  bel 

Orateur.  Et  veu  qu’il  leur  avoit  donné  du 
passetemps , et  plus  faict  rire  que  n’eust  faict 
Songecreux , qu’on  luy  baillast  les  dix  pans  de 
saulcices , mentionnez  en  la  joyeuse  Harangue , 
avécques  une  paire  de  chausses , trois  cents  de 
gros  bois  de  moulle , vingt  et  cinq  muitz  de  vin  , 
un  lict  à triple  couche  de  plume  anserine , et  une 
escuelle  bien  capable  et  profunde:  lesquelles 
disoit  estre  à sa  vieillesse  necessaires.  Le  tout  feut 
iaict  ainsi  qu’avoit  esté  délibéré:  excepté  que 
Gargantua,  doublant  qu’on  ne  trouvast  à l’heure 
chausses  commodes  pour  ses  jambes:  doubtant 
aussi  de  quelle  façon  mieulx  duir oient  audict  Ora- 
teur , ou  à la  martingale , qui  est  ung  pont-levis 
de  cul,  pour  plus  aisément  fianter:  ou  à la  ma- 
rinière , pour  tnieulx  soulaiger  les  roignons  : ou 
à la  Souice,  pour  tenir  chaulde  la  bedondaine, 
ou  à queue  de  merlus , de  paour  d’eschauffer  les 
reins:  luy  feist  livrer  sept  aulnes  de  drap  noir, 
et  trois  de  blanchet  pour  la  doubleure.  Le  bois 
feut  porté  par  les  gaingnedeniers  , les  Maistres  ez 
Arts  portarent  les  saulcices  et  escuelle.  Maistre 
Jariot  voulut  porter  le  drap.  Ung  des  cl icts  Mais- 
tres , nommé  Maistre  Jousse  Bandouille , luy 
remonstroit  que  ce  n’estoit  honneste  ny  decent  à 
son  estât,  et  qu’il  le  baillast  à quelcqu’ung  d’entre 
eulx.  Lia  (dist  Janotus)  Baudet,  Baudet,  tu  ne 

concluds  poinct  in  modo  et  figura.  Voilà  de 
quoi  servent  les  suppositions,  et  paiva  logicalia. 
Pannus  pro  quo  supponit?  confuse  ( dist  Ban- 
douille  ) et  distributive.  Je  ne  te  demande  pas 
(dist  Janotus)  Baudet,  quomodo  supponit , 
mais  pro  quo:  c’est,  Baudet,  pro  tibiis  mcis.  Et 
pour  ce  le  porterai-je  egomet , sicut  supposi- 
tion portât  adpositum.  Ainsi  l’emporta  en  tapi- 
nois, comme  feit  Patelin  son  drap.  Le  bon  feut 
quand  le  tousseux  glorieusement  en  plein  Acte , 
tenu  chez  les  Maturins , requist  ses  chausses  et 
saulcisses:  Car  péremptoirement  luy  feurent 
deniez , par  aultant  qu’il  les  avoit  eu  de  Gargan- 
tua , scion  les  informations  sus  ce  faictes.  Il  leur 
remonstra  que  ce  avoit  esté  de  gratis , de  sa 
libéralité:  par  laquelle  ils  n’estoient  mie  absouls 
de  leurs  promesses.  Ce  nonobstant  luy  feut  res- 
poiiclu  qu’il  se  contentast  de  raison , et  que  aultre 
bribe  n’en  auroit.  Raison?  dist  Janotus:  Nous 
n’en  usons  poinct  céans.  Traistres  malheureux , 
vous  ne  valez  rien.  La  terre  ne  porte  gents  plus 
meschants  que  vous  estes.  Je  le  sçay  bien  : ne  clo- 
chez pas  devant  les  boyteulx.  J’ay  exercé  la  mes- 
chanceté  avecques  vous.  Par  la  ratte  Dieu , j’ad- 
vertiray  le  Roy,  des  énormes  abus  qui  sont  forgez 
céans,  et  par  vos  mains  et  menées.  Et  que  je 
eoye  ladre  s’il  ne  vous  faict  touts  vifs  biusler 

comme  bougres , traistres , hereticques , et  sé- 
ducteurs j ennemis  de  Dieu  et  de  vertus. 

A ces  mots , prindrent  articles  contre  imy  : luy 
de  1 aultre  costé  les  feit  adjourner.  Somme , le 
procez  fent  retenu  par  la  Court:  et  y est  en- 
cores.  Les  Magistres  sus  ce  poinct,  feirent  voeu 
de  ne  soy  descroter;  maistre  Janot  ayecq  ses 
adhérents  feit  vœu  de  ne  se  mouscher,  jusque* 
à ce  qu’il  en  feust  dict  par  arrest  difinitif. 

Par  ces  vœux  sont  jusques  à présent  demourez 
et  croteux,  et  morveux:  car  la  Court  n’ha  «encores 
bien  grabelé  toutes  les  pièces.  L’arrest  sera 
donné  és  prochaines  Calendes  Grecques  , est  à 
dire  jamais.  Comme  vous  scavez  qu’ils  font  plus 
que  nature,  et  contre  leurs  articles  propres.  Les 
articles  de  Paris  chantent  que  Dieu  seul  peult 
•faire  choses  infinies.  Nature,  rien  ne  faict  im- 
mortel : car  elle  mect  f n et  période  à toutes,  choses 
par  elle  produictes:  Car  omnia  orta  cadunb:  etc. 

Mais  ces  avalleurs  de  frimars  font  les  procez 
devant  eulx  pendents,  et  infnis,  et  immortels. 
Ce  que  faisants  ont  donné  lieu,  et  vérifié  le  dict 
de  Cîiilon  Lacedemonian , consacré  en  Delphes , 
disant  : misere  estre  compaigne  de  procez , et 
gents  plaidoyens  misérables.  Car  plustost  ont  fin 
dé  leur  vie,  que  de  leur  droicr  prétendu. 

CHAPITRE  XXI. 

L'es  tu  cle  de  Gargantua  3 selon  la  discipline 
de  ses  Précepteurs  Sophistes. 

Les  premiers  jours  ainsi  passez  et  les  cloches 
remises  en  leur  lieu  : les  citoyens  de  Paris  par 
recongnoissance  de  ceste  honnesteté  , s offrirent 
d’entretenir  et  nourrir  sa  jument  tant  quil  luy 
plairoit.  Ce  que  Gargantua  print  bien  à gré.  Et 
l’envoyarent  vivre  en  la  forest  de  Biere.  Je  croy 
qu’elle  n’y  soit  plus  maintenant. 

Ce  faict , voulut  de  tout  son  sens  estudier  à la 
discrétion  de  Ponocrates.  Mais  icelluy  pour  le 
commencement  ordonna , qu’il  feroit  à sa  ma- 
niéré accoustumée  : affin  d’entendre  par  quel 
moyen  en  si  long  temps  ses  anticques  précep- 
teurs l’avoient  rendu  tant  fat,  niays,  et  ignorant. 
Il  dispensoit  doncques  son  temps  en  telle  façon, 
que  ordinairement  il  s’esveilloit  entre  huyct  et 
neuf  heures  , feust  jour  ou  non:  ainsi  l’avoient 
ordonné  ses  Regens  anlicques , allegant  ce  que 
dict  David  : V anum  est  vobis  ante  lucem  sur - 
gere.  Puis  se  gambayoit , penadoit,  et  paillardoit 
parmy  le  lict  quelcque  temps  pour  mieulx  esbau- 
dir  ses  espritz  animaulx,  et  s’habilloit  selon  la  sai- 

son , mais  voulentiers  portoit  il  une  grande  et 
longue  robbe  de  grosse  frise , fourrée  de  regnards  : 
apres  se  pygnoit  du  pygne  de  Almaing  , c’estoit 
des  quatre  doigts  et  le  poulce.  Car  ses  précepteurs 
disoient , que  soy  aultrement  pygner , laver  et 
nettoyer , estoit  perdre  temps  en  ce  monde. 

Puis  fiantoit , pissoit , rendoit  sa  gorge , rot- 
toit  , petoit , baisloit crachoit  , toussoit  , san- 
gloutoit , et  esternuoit , et  se  morvoit  en  archi- 
diacre , et  desjeunoit  pour  abbattre  la  rouzée 
et  maulvais  aër  : belles  tripes  frites , belles  car- 
bonnades , beaulx  jambons  , belles  cabirotades 
et  force  souppes  de  prime.  Ponocrates  lui  re- 
monstioit,  que  tant  soubdainne  debvoit  repaistre 
au  pai  tir  du  lict , sans  avoir  premièrement  faict 
quelcque  exercice.  Gargantua  respondit:  Quoÿ  ! 
Kay  je  faict  suffisant  exercice?  Je  me  suis  veau- 
tré  six  ou  sept  tours  parmy  le  lict , devant  que 
me  lever.  N’est- ce  assez?  Le  Pape  Alexandre 
ainsi  faisoit  par  le  conseil  de  son  médecin  Juif, 
et  vesquit  jusques  à la  mort  en  despit  des  en- 
vieux. Mes  premiers  Maistres  m’y  ont  accoustumé, 
disants  que  le  desjeuner  faisoit  bonne  mémoire  , 
pointant  y beuvoient  les  premiers.  Je  m’en  trouve 
fort  bien  : et  n’en  disne  que  mieulx.  Et  me  disoit 
Maistre  Tuba]  (qui  feut  premier  de  sa  licence  à 
laiis)  que  ce  n’est  tout  l’advantaige  de  courir 

bien  tost , mais  bien  de  partir  de  bonne  heure  : 
aussi  n’est-ce  la  santé  totale  de  nostre  humanité, 
boyre  à tas , à tas , comme  canes , mais  ouy  bien 
de  boire  matin  : U nde  versus  : 

L«ver  matin  n’est  poinct  bon  heur , 

Boyre  matin  est  le  meilleur. 

Apres  avoir  bien  à poinct  des  jeune  , alloit  à 
l’Ecclise , et  luy  portoit-on  dedans  un  grand  pe- 
nier  , ung  gros  breviere  empan touphlé  , pesant 
tant  en  gresse  qu’en  fermoirs  et  parchemin , poy 
plus  poy  moins  , unze  quintaulx  six  livres.  Là 
oyoit  vingt  et  six  ou  trente  messes  : cependant 
venoit  son  diseur  d’heures  en  place  empaletocqué 
comme  une  duppe , et  très  bien  antidoté  son  ha- 
lainëàforce  syrop  vignolat.  Avecques  icelluymar- 
monnoit  toutes  ses  Kyrielles  : et  tant  curieuse- 
ment les  espluschoit , qu’il  n’en  tomboit  ung  seul 
grain  enterre.  Au  partir  de  l’Ecclise , on  luiamenoit 
sus  une  traine  à bœufs  , ung  faratz  de  patenostres 
de  sainct  Claude , aussi  grosses  chascune  qu’est  le 
moulle  d’ung  bonnet , et  se  pourmenant  par  les 
cloistres  , galeries  , ou  jardin  , en  disoit  plus  que 
seize  hennîtes. 

Puis  estudioit  quelcque  meschante  demie 
heure  , les  yeulx  assis  dessus  son  livre  : mais 

( comme  dict  le  Comicque  ) son  ame  estait  en 
Ja  cuisine. 

Pissant  donq  plein  official,  s assëoit  à table.  Et 
parce  qu’il  estoit  naturellement  phlegmaticque , 
commençoit  son  repas  par  quelques  douzeines 
de  jambons , de  langues  de  bœuf  fumées  , de 
boutargues , d’andoilles , et  telz  autres  avantcou- 
reurs  de  vin.  Cependant  quatre  de  ses  gents  lui 
jettoient  en  la  bouche , l’ung  après  l’aultre  con- 
tinüement , moustarde  à plenes  palerées , puis 
beuvoit  ung  horrificque  traict  de  vinc  blanc  , 
pour  luy  soulaiger  les  roignons.  Apres  man- 
geoit  selon  la  saison  , viandes  à son  appétit , et 
lors  cessoit  de  manger  quand  le  ventre  luy  ti- 
roit.  A boyre  n’avoit  poinct  fin  ni  canon.  Car  iî 
disoit  que  lesmetes  et  bournesvde  boyre  estoient, 
quand  la  personne  beuvant , le  liege  de  ses  pan- 
toufles enfioit  en  hault  d’ung  demy  pied. 

CHAPITRE  XXII. 


Les  Jeux  de  Gargantua. 

Puis  tout  lourdement  grignotant  d’ung  transon 
de  grâces  , se  lavoit  les  mains  de  vin  frais  , s’es- 
curoit  les  dents  avecq  ung  pié  de  porc , et  de- 
visoit  joyeusement  avecques  ses  gents.  Puis  le 
verd  estendu  , l’on  desployoit  force  chartes , forcé 
dez,  et  renfort  de  tabliers.  Là  joüoit, 


Au  flux , 

A la  prime  , 

A la  vole, 

A la  pille  , 

A la  triùmphe , 

A la  picardie, 

Au  cent , 

A l’espinay, 

A la  malheureuse, 
Au  fourby  , 

A passe  dix , 

A trente  et  ung  , 

A pair  et  sequence , 
A trois  cents  , 

Au  malheui’eux  , 

A la  condemriade  , 
A la  charte  virade , 
Au  maucontent , 

Au  lansquenet , 


Au  cocu , 

A qui  ha  , si  parle  , 

A pille  , nade  , jocque,  fore, 
Au  mariage  , 

Au  gay, 

A l’opinion  , 

A qui  faict  F ung  faict  Faul- 
tre , 

A la  sequence  , 

Aux  luettes  , 

Au  tarau  , 

A coquimbcrt , qui  guigne 
pere  , 

Au  beliné  , 

Au  tonnent. , 

A la  ronfle  , 

Au  glic  , 

Aux  honneurs  % 

A la  mourre , 

Aux  eschetz  , 

Au  regnard  . 

Aux  marelles  , 

Aux  vasches  , 

À la  blanche  , 

A la  chance  , 

A trois  dez  , 

Aux  tables  , 

A la  nicquenocque  , 

Au  lourche  , 

A la  renette', 

Au  bariguin , 

Au  trictract , 

A toutes  tables , 

Aux  tables  rabatues  , 

A reniguebieu, 

Au  forcé  , 

Aux  dames  , 

A la  babou  , 

A primus  secundus  > 

Au  pied  du  cpusteau, 

Aux  clefz , 

Au  franc  du  quarreau  , 

A pair  , ou  non  , 

A croix  , ou  pile  , 

Aux  martres  , 

Aux  pingres  , 

A la  bille, 

Au  Savatier , 

Au  hybou , 

Au  dorelot  du  lievre  , 

A la  tirelitantaine , 


A cochonnet  va  devant, 
Aux  pies  , 

A la  corne  , 

Au  boeuf  violé  , 

Â la  cheveche, 

A je  te  pinse  sans  rire, 

A picoter , 

A deferrer  l’asne , 

A la  jauti'u , 

Au  bourry  bourryzou  , 

A je  m’assis  , 

A la  barbe  d’oribus , 

A la  bousquine  , 

A tire  la  broche  , 

A la  boute-foyre , 

A compere  prestez  - moi 
vostre  sac  , 

A la  couille  de  belier  , 

A boute  hors  , 

A ligues  de  Marseille , 

A la  mousque  , 

A l’archer  tru  , 

A escorcher  le  renard , 

A la  ramasse  , 

A croc  Madame  , 

A vendre  l’avoine  , 

A souffler  le  charbon  ^ 

Aux  responsailles , 

Au  juge  vif,  et  juge  mort, 
A tirer  les  fers  du  four , 
Au  faulx  villain  , 

Aux  cailletaux. 

Au  bossu  auîican  , 

A Sainct  trouvé  , 

A pinse  morille , 

Au  poirier, 

À pimpompet , 

Au  triori  , 

Au  cercle  , 

A la  truye  , 

A ventre  contre  ventre  , 
Aux  combes , 

A la  vergette  , 

Au  palet  , 

Au  j’en  suis  , 

Au  foucquet , 

Aux  quilles , 

Au  rapeau  , 

A la  boule  plate  , 

Au  vire  ton, 

Au  picquarome  , 

A touchemerde , 

A angenart  , 

A la  courte  boulle  , 

A la  griesche  , 

A requoquillette  , 

Au  casse-pot , 

A montai ant  , 

A la  pyrouétte  , 

Aux  jonchées  , 

Au  court  baston , 

Au  pirevollet , 

A cline-mucette  } 

Au  picquet , 

A la  blanque , 

Au  furon , 

A la  seguètte , 

Au  chastelet, 

A la  rengée  , 

A la  foussette  , 

Au  ronflart , 

A la  trompe  , 

Au  moyne  , 

Au  tenebry  , 

A l’esbahy , 

A la  soulle , 

A la  navette  , 

A fessart , 

Au  ballay , 

A Sainct  Cosme , je  te  viens 
adorer , 

A escarbot  le  brun  , 

A je  vous  prens  sans  verd, 
A bien  et  beau  s’en  va  qua- 
resme  , 

Au  chesne  Fourchu  . 

Au  chevau  fondu  , 

A la  queue  au  loup , 

A pet  en  gueulle  , 

A Guilleinin  baille  my  ma 
lance , 

A la  brandelle  , 

Au  treseau  , 

Au  boleau  , 

A la  mousche  , 

A la  migne  mignebeuf, 

Au  propous  , 

A neuf  mains  , 

Au  chapifou  , 

Au  pontz  cheuz , 

A colin  bridé  , 

A la  grolle  , 

Au  cocquantin , 

A colin  maillard  , 

A mirelimofle  , 

A mouschart , 

Au  crapault , 

A la  crosse, 

Au,  piston  , 

Au  billeboucquet , 

Aux  Roynes  , 

Aux  mestiers  , 

A teste  à teste  bechevel , 
Au  pinot , 

A malle  mort , 

Aux  croquinolles , 

A laver  la  coiffe  Madame, 
Au  belusteau  , 

A semer  l'avoyne  , 

A briffa  ult , 

Au  molinet, 

A defendo , 

A la  virevolte , 

A la  bacule  , 


Au  laboureur , 

A la  chevesche  , 

Aux  escoublettes  enragées  , 
A la  beste  morte  , 

A monte  monte  l’esclielette, 
Au  pourceau  mory  , 

Au  cul  salé  , 

Au  pignonet , 

Au  tiers  , 

A la  bourrée , 

Au  sault  du  buisson , 

A croyser  , 

A la  cutte  cache  , 

A la  maille  bourse  en  cul , 
Au  nid  de  la  bondrée , 

Au  passavant , 

A la  figue  , 

Aux  petarrades  , 

A pille  moustarde  , 

A cambos  , 

A la  recheute , 

Au  picandeau  , 

A crocque-teste  , 

A la  grue  , 

A taillecoup  , 

Aux  nazardes  , 

Aux  allouettes . 

Aux  chinquenaudes. 


Apres  avoir  bien  joué , sassé , passé  et  béluté 
temps,  convenoit  boyre  quelcque  peu  , c’estoient 
unze  peguadz  pour  homme , et  soubdain  apres 

bancqueter , c’estoit  sus  ung  beau  banc , ou  en 
beau  plein  lict  s’estendre  et  dormir  deux  ou  trois 
heures  sans  mal  penser  ny  mal  dire.  Luy  esveillé 
secoiioit  ung  peu  les  aureilles  : cependant  estoit 
apporté  vin  frais , là  beuvoit  mieulx  que  jamais. 
Ponocrates  lui  rëmonstroit  , que  c’estoit  maul- 
vaise  diete,  ainsi  boire  apres  dormir.  C’est  ( res- 
pondit  Gargantua  , ) la  vraye  vie  des  peres.  Car 
de  ma  nature  je  dors  salle  : et  le  dormir  m’ha 
valu  aultant  de  jambon. 

Puis  commençoit  estudier  quelcque  peu , et: 
patenostres  en  avant , pour  lesquelles  mieulx  en 
forme  expedier  montait  sur  une  vieille  Mulle , 
laquelle  avoit  servy  neuf  Roy  s , ainsi  marmotant  * 
de  la  bouche  , et  dodelinant  de  la  teste  , alloit 
veoir  prendre  quelque  connil  aux  filletz. 

Au  retour  se  transportait  en  la  cuisine  pour 
sçavoir  quel  rouste  estoit  en  broche. 

Et  souppoit  très  bien  par  ma  conscience,  et 
voulentiers  convioit  quelques  beuveurs  de  ses 
voisins  , avecques  lesquels  beuvant  d’aultant  , 
comptaient  des  vieulx  jusques  ès  nouveaulx. 

Entre  aultres  avoit  pour  domesticques  les  SeE 
gneurs  du  Fou  , de  Gourville  , de  Grignault , et 
de  Marigny.  Apres  souper  venoient  en  place  les 
beaulx  Evangiles  de  bois  , c’est-à-dire  force  ta- 
bliers , ou  le  beau  flux , ung , deux  , trois  : ou 

à toutes  restes  pour  abréger  , ou  bien  alloient 
veoir  les  garses  d’entour . et  petits  bancquets  par- 
my , collations  , et  arriere-collations.  Puis  dor- 
moit  sans  desbrider , j usques  au  lendemain  huict 
lie  lires. 

CHAPITRE  XXIII. 

Comment  Gargantua  feut  institué  par  Foliot- 
era tes  en  telle  discipline  , qu’il  ne  perdait 
heure  du  jour 

Quand  PonoGrates  congneut  la  vitieuse  ma- 
niéré de  vivre  de  Gargantua,  délibéra  aultrcment 
le  instituer  en  lettres,  mais  pour  les  premiers 
jours  le  toléra  : considérant  que  nature  ne  en- 
dure mutation  soubdaine,  sans  grande  violence. 
Pour  doncques  mieux  son  œuvre  commencer, 
supplia  un  sçavant  Medicin  de  celluy  temps , 
nommé  Maistre  Théodore  : à ce  qu’il  considerast 
si  possible  estoit  remettre  Gargantua  en  meil- 
leure voye.  Lequel  le  purgea  canonicquement 
avecq  Elebore  de  Anticyre , et  par  ce  médica- 
ment luy  nettoya  toute  l’alteration  et  perverse 
habitude,  d u cerveau.  Par  ce  moyen  aussi  P0110- 
crates  luy  feit  oublier  tout  ce  qu’il  avoit  apprins 
soubz  ses  anticques  Précepteurs,  comme  faisoit 
Timothée  à ses  disciples , qui  avoient  esté  ins- 
truicts  soubz  aultres  Musiciens.  Pour  rnieulx  ce 
faire  l’introduisoit  és  compagnies  des  gents  sea- 
vants,  que  là  estoient,  à l’émulation  desquels 

luy  creut  l’esperit  et  le  désir  d’estudier  aultre- 
tnent,  et  se  faire  valoir. 

Apres  en  tel  train  d’estude  le  mist  qu’il  ne 
perdoit  heures  quelconcques  du  jour  : ains  tout 
son  temps  consommoit  en  lettres,  et  honneste 
sçavoir.  S’esveilloit  doncques  Gargantua  environ 
quatre  heures  du  matin.  Cependant  qu’on  le  frot- 
toit  luy  estoit  leüe  quelcque  pagine  de  la  divine 
Escripture  haultement  et  clerement  avecques 
pronunciation  competente  à la  matière , et  à ce 
estoit  commis  ung  jeune  paige  natif  de  Basché  , 
nomme  Anagnostes.  Selon  le  propous  et  argu- 
ment de  ceste  leçon , souventes-fois  se  adonnoit 
à reverer,  adorer,  prier  et  supplier  le  bon  Dieu: 
duquel  la  lecture  montroit  la  majesté  et  juge- 
ments merveilleux.  Puis  alloit  es  lieux  secrets 
faire  excrétion  des  digestions  naturelles.  Là  son 
Précepteur  repetoit  ce  qu’avoit  esté  leu  : luy  expo- 
sant les  poincts  plus  obscurs  et  difficiles.  Eulx  re- 
tournants considéraient  letat  du  Ciel,  si  tel  estoit 
comme  l’avoient  noté  au  soir  précédant  : et  quels 
signes  entroit  le  Soleil,  aussi  la  Lune  pour  icelle 
journée.  Ce  faict,  estoit  habillé  , pigné , festonné , 
acoustré  et  parfumé , durant  lequel  temps  on 
luy  repetoit  les  leçons  du  jour  de  devant.  Luy- 
inesme  les  disoit  par  cueur  : et  y foncloit  quelcques 
cas  prac tiques  concernants  l’estât  humain , les- 

quels  ils  estendoient  aulcunes  fois  jusques  deux 
ou  trois  heures,  mais  ordinairement  cessoicnt  lors 
qu’il  estoit  du  tout  habillé.  Puis  par  trois  bonnes 
heures  luy  estoit  faicte  lecture.  Ce  faict , yssoient 
hors,  tousjours  conférant  des  propous  de  la  lec- 
ture , et  se  desportoient  en  Bracque , ou  ès  prez  7 
et  jorioient  à la  balle,  à la  paulnie,  a la  pile  tii— 
gone,  galantement  s’exerçants  le  corps  comme  ils 
avoient  les  armes  auparavant  exercé.  Tout  leur 
jeu  n’estoit  qu’en  liberté  : car  ils  laissoient  la  par- 
tie quant  leur  plaisoit,  et  cessoient  ordinairement 
lors  que  süoient  parmy  le  corps , ou  estoient  aul- 
trement  las.  Adonq’  estoient  très  bien  essiiez  et 
frottez:  changeoient  de  chemise,  et  aoulcement 
se  pourmenants  alloient  veoir  si  le  disner  estoit 
prest.  Là  attendants  recitoient  clerement  et  elo- 
quentement  quelcques  sentences  retenues  de  la. 
leçon.  Cependant  Monsieur  l’appetit  venoit:  et 
par  bonne  opportunité  s’asseoient  à table.  Au  com- 
mencement du  repas  estoit  leuë  quelcque  his- 
toire plaisante  des  anciennes  proüesses  : jusques 
à ce  cpi’iî  eust  prins  son  vin.  Lors  ( si  bon  sem- 
bloit)  on  continuoit  la  lecture , ou,  commençoient 
à deviser  joyeusement  ensemble,  parlant  les  pie- 
miers  mois  de  la  vertus , propriété  , efficace  et 
nature  de  tout  ce  que  leur  estoit  servi  à table. 
Du  pain , du  vin , de  l’eaüe , du  sel , des  viandes  9 

poissons , fruicts  , herbes , racines  et  de  l’apprest 
d’icelles.  Ce  que  faisant  apprint  en  peu  de  temps 
tous  les  passaiges  à ce  competens  en  Pline , Athe- 
née,  Dioscorides,  Julius  Pollux,  Galen , Por- 
phyre, Opian,  Polybe,  Heliodore,  Aristotelés, 
Elian  et  aultres.  Iceulx  propous  tenus,  faisoient 
souvent  pour  plus  estre  asseurez,  apporter  les 
livres  susdicts  à table.  Et  si  bien  et  entièrement 
retint  en  sa  mémoire  les  choses  dictes , que  pour 
lors  n’estoit  Medicin,  qui  en  sceust  à la  moitié 
tant  comme  il  faisoit.  Apres  devisoient  des  leçons 
leuës  au  matin , et  parachevant  leur  repas  par 
quelcque  confection  de  cotoniat,  sescuroit  les 
dents  avecques  ung  trou  de  lentisce,  se  lavoit 
les  mains  et  les  yeulx  de  belle  eaüe  fraische  : et 
sendoient  grâces  à Dieu  par  quelcques  beauîx 
canticques  faicts  à la  loüange  de  la  munificence 
et  bénignité  divine.  Ce  faict,  on  apportoit  des 
chartes,  non  pour  jouer,  mais  pour  y apprendre 
mille  petites  gentillesses  et  inventions  nouvelles. 
Lesquelles  toutes  issoient  de  Arithmeticque.  En 
ce  moyen  entra  en  affection  d’icelle  science  nu- 
mérale , et  touts  les  jours  apres  disner  et  souper 
y passoit  temps  aussi-plaisantement , qu’il  soûl  oit 
en  dez  ou  és  chartes.  A tant  sceut  d’icelle  et 
theoricque  et  practicque,  si  bien,  que  Tunstal 
Anglais,  qui  en  avoit  amplement  escript,  confessa 

que  vrayement  en  comparaison  de  lu  y il  n’y  en- 
tendoit  que  le  hault  Alemant. 

Et  non  seulement  d’icelle,  mais  des  aultres 
sciences  mathematicques  , comme  Geometrie  , 
Astronomie  et  Musicque.  Car  attendants  la  con- 
coction et  digection  de  son  past , ils  faisoient  mille 
joyeulx  instruments  et  figures  Geometricques  , 
et  de  mesme  praticquoient  les  canons  Astrono- 
micques.  Apres  s’esbaudissoient  à chanter  musi- 
calement à quatre  et  cinq  parties,  ou  sus  ung 
thème  à plaisir  de  gorge.  Au  regard  des  instru- 
ments de  musicque , il  aprint  jouër  du  luct,  de 
l’espinette,  de  la  harpe,  de  la  Hutte  d Alemant, 
et  à neuf  trouz , de  la  viole , et  de  la  sacqueboute. 

Geste  heure  ainsi  employée  , la  digestion  para-, 
clievée , se  purgeoit  des  excrements  naturels  : 
puis  se  remettoit  à son  estude  principal  par  trois 
heures  ou  d’advantaige  : tant  à repeter  la  lecture 
matutinale , qu’à  poursuivie  le  livre  entreprins , 
que  aussi  à escripre,  bien  traire  et  former  les 
anticques  et  Romaines  lettres.  Ge  faict , yssoient 
hors  leur  hoste , avecq’eux  ung  jeune  Gentil- 
homme de  Touraine  nommé  l’Escuyer  Gymnaste 
lequel  luy  montroit  l’art  de  Chevalerie.  Chan- 
geant doncques  de  vestements  montoit  sus  ung 
coursier,  sus  ung  roussin , sus  ung  genet,  sus 
ung  cheyai  barbe,  cheval  legier,  et  luy  donnoit 

ccnt  quarriei  es , le  faisoit  voltiger  en  l’aër,  fran- 
chir le  fossé , saulter  le  palis , courttourner  en 
rmg  cercle,  tant  a dextre  comme  à senestre.  Là 
romp'oit  non  la  lance  : car  c’est  la  plus  grande 
res ve rie  du  monde,  dire:  J’ay  rompu  dix  lances 
en  tournoy , ou  en  bataille:  ung  charpentier  le 
feroit  bien  ; mais  loüable  gloire  est  d’une  lance 
avoir  rompu  dix  de  ses  ennemis.  De  sa  lance 
doncq’asserée , verde,  et  roide  rornpoit  ung  huis, 
enfoncoit  ungharnois,  aculoit  ung  arbre , encla- 
voit  ung  anneau,  enlevoit  une  selle  d’armes,  ung 
liaubert,  ung  gantelet.  Le  tout  faisoit  armé  de 
pied  en  cap.  Au  regard  de  fanfarer , et  Dire  les 
petiLb  popismes  sus  ung  cheval , nul  ne  feit  mieulx 
que  luy.  Le  voltiger  de  Ferrare  n’estoit  qu’ung 
cinge  en  comparaison.  Singulièrement  estoit  ap- 
pnns  à saulter  hastivement  d’ung  cheval  sus 
laultie  sans  prendre  terre.  Et  nommoit-on  ces 
cher  aulx,  Desultoires:  et  de  chascun  cos  té  la 
lance  au  poing,  monter  sans  estrivieres:  et  sans 
bi iae  guider  le  cheval  à son  plaisir.  Car  telles 
choses  servent  à discipline  militaire.  Ung  aultre 
jom  s exercoit  à la.  hasche  , laquelle  tant  bien 
coulloit , tant  verdement  de  tous  pics  resserroit, 
tant  soupplement  avalloit  en  taille  ronde,  qu’il 
foui,  passé  Chevalier  d’armes  en  cainpaigne , et  en 
touts  essais. 

Puis  branloit  la  picque,  sacquoit  de  Fespée 
à deux  mains  , de  Fespée  bastarde  , de  Fespai- 
gnole  , de  la  dague  , et  du  poignard , armé  , non 
armé,  au  boucler,  à la  cappe,  à la  rondelle. 

Couroit  le  cerf,  le  chevreuil , Fours , le  dam, 
le  sanglier,  le  lievre  , la  perdris,  le  faisant, 
l’otarde.  Joüoit  à la  grosse  balle,  et  la  faisoit 
bondir  en  Faër  aultant  du  pie , que  du  poing. 

Luictoit , couroit,  saultoit , non  à trois  pas  ung 
sault , non  à clochepied  , non  au  sault  d’Alemant, 
Car  ( disoit  Gymnaste  ) telz  saults  sont  inutiles , 
et  de  nul  bien  en  guerre.  Mais  d’ung  sault  per- 
soit  ung  fossé  , voloit  sus  une  baye  , montoit  six 
pas  encontre  une  muraille  , et  rampoit  en  ceste 
façon  à une  fenestre  de  la  haulteui  d une  lance. 
Nageoit  en  profonde  eaüe  , à 1 endroit,  à 1 en- 
vers , de  cos  té  , de  tout  le  corps , des  seuls  pieds  , 
une  main  en  Faër,  en  laquelle  tenant  ung  liue 
transpassoit  toute  la  riviere  de  Seine  sans  iceb  uy 
mouiller,  et  tirant  par  ses  dents  son  manteau, 
comme  faisoit  Jules  César  : puis  d une  main  en- 
troit par  grande  force  en  ung  basteau  : dicelîuy 
se  jectoit  derechief  en  Feaüe  , la  teste  preinieie . 
soncloit  le  profond,  creusoit  les  rochiers,  plon- 
geoit  és  abysmes  et  goulfres.  Puis  icciluy  basteau 
tournoit , gouvernoit , menoit  hastivement , len- 
tement , à fil  d’eaüe  , contre  cours , le  retenoit  en 

pleine  escïuse  , d une  main  le  guidoit , de  l’autre 
s-’escrimoit  avecq’img  grand  aviron  , tendoit  la 
voile , montoit  au  matz  par  les  traictz , couroit 
sus  les  branquars , ajustoit  la  boussole , contre- 
ventoit  les  boulines,  bandoitle  gouvernail.  Yssant 
de  l’eaüe  roidement  montoit  encontre  la  mon- 
taigue  , et  devailoit  aussi  franchement  : gravoit 
es  arbres  comme  img  chat.,  saultoit  de  l’une  en 
Faultre  comme  un  escurieux , abbattoit  les  gros 
rameaulx  comme  ung  aultre  Milon  : avecques 
deux  poignards  asserez  et  deux  poinsons  es- 
piouvez  montoit  au  hault  d’une  maison  comme 
un  rat , descendoit  puis  du  hault  en  bas  en  telle 
composition  des  membres,  que  de  la  cheute  n’es- 
toit  auîcunement  grevé.  Jectoit  le  dart , la  barre  , 
la  pierre  , la  javeline  , l’espieu  , la  halebarde  ' 
enfonçoit  1 arc , bandoit  es  reins  les  fortes  arba- 
iestes  de  passe  , visoit  de  l’arquebouse  à l’œil , 
abustoit  le  canon  , tiroit  a la  butte,  au  papt'gay, 
du  bas  en  mont,  d amont  en  val  , devant,  de 
coste , en  arriéré  , comme  les  Parthes. 

On  luy  attachoit  ung  eable  en  quelcque  haulte 
tour  pendant  en  terre  : par  icelluy  avecques  deux 
mains  montoit , puis  devaloit  si  roidement  et  si 
asseurement , que  plus  ne  pourriez  parmy  ung 
pié  bien  egallé.  On  luy  mettoit  une  grosse  perche 
appuyée  a deux  arbres  , à icelle  se  pendoit  par 

les  mains  , et  d’icelle  alloit  et  venoit  sans  des 
pieds  à rien  toucher  , qu’à  grande  course  on  ne 

l’eust  peu  aconcepvoir. 

Et  pour  s’exercer  le  thorax  et  pulmon , crioit 
comme  touts  les  diables.  Je  loüy  une  fois  ap- 
pellant  Eudemon  depuis  la  porte  Sainct  Victor 
jusques  à Montmartre.  Stentor  n eut  oncques  telle 
voix  à la  bataille  de  Troye. 

Et  pour  galentir  les  nerfs  , on  lui  avoit  faict 
deux  grosses  saulmones  de  plomb  , chascune  du 
poids  de  huict  mille  sept  cent  quintaulx  , les- 
quelles il  nommoit  altérés.  Icelles  prenait  de  terre 
en  chascune  main  et  les  eslevoit  en  laër  au  dessus 
de  la  teste  , les  tenoit  ainsi  sans  soy  rernüer  trois 
quarts  d’heure  et  d’advantaige  , qu’estoit  une 
force  inimitable. 

Joüoit  aux  barres  avecques  les  plus  forts.  Et 
quand  le  poinct  advenoit , se  tenoit  sur  ses  pieds 
tant  roidement  qu’il  s’abandonnoit  ès  plus  adven- 
tureux  en  cas  qu’ils  le  feissent  mouvoir  de  sa 
place  : comme  jadis  faisoit  Milon  ; à 1 imitation 
duquel  aussi  tenoit  une  pomme  de  grenade  en 
sa  main  , et  la  donnoit  à qui  luy  pourroit  oster. 

Le  temps  ainsi  employé  , luy  frotté  , nettoye  , 
et  refraischi  d’habillements,  tout  douicement  re- 
tournoit,  et  passants  par  quelcques  prez  ou  aul- 
tres  lieux  herbus  yisitoient  les  arbres  et  plantes, 

les  conférants  avec  les  livres  des  Anciens  qui  en 
ont  .escnpt , comme  Théophraste , Dioscorides  , 
Marinus , Pline  , Nicander  , Macer  et  Galen , et 
en  emportaient  leurs  pleines  mains  au  logis  : des- 
quelles avoit  la  charge  ung  jeune  paige  nommé 
Ilhizotome , ensemble  des  marrochons , des  pio- 
ches , cerfoüettes  , beches  , tranches  et  aultres 
instruments  requis  à bien  arborizer.  Eulx  arrivez 
âu  h gis  j cependant  quon  aprestoit  le  soupper  , 
îepetoient  quelcques  passaiges  de  ce  qu’avoit  esté 
leu  et  s’asseoient  à table.  Notez  ici  que  son  disner 
estait  sobre  et  frugal  : car  tant  seulement  man- 
geait poui  refrener  les  abois  de  l estomach  , 
mais  soupper  estait  copieux  et  large.  Car  tant 
en  prenoit  que  luy  estait  de  besoing , à so y en- 
tretenir et  nourrir.  Ce  que  est  la  vraye  diete  pres- 
v.iipte  par  lart  de  bonne  et  seure  medecine , quoy 
qu  ung  tas  de  badaulx  Medicins  herselez  en  loffi- 
cme  des  Sophistes  conseillent  le  contraire.  Du- 
rant icelluy  repas  estait  continuée  la  leçon  du 
disner  , tant  que  bon  sembloit  : le  reste  estait 
consommé  en  bons  propous  touts  lettrez  et  utiles. 
Apres  grâces  renduës  s adonnoient  à chanter  mu- 
sicalement : à jouer  d’instruments  harmonieux , 
ou  ae  ces  petits  passe-temps  qu’on  faict  ès  char- 
tes , es  dez  , et  goubelets  : et  là  demouroient 
faisants  grand’cjiiere  , s’esbaudissants  aulcunes 

fois  jusqu  es  à l’heure  de  dormir,  quelquefois 
alloient  visiter  les  compagnies  des  gents  lettres  : 
ou  de  gents  qui  eussent  veu  pays  estranges. 

En  pleine  nuict , devant  que  soy  retirer , alloient 
au  lieu  de  leur  logis  le  plus  descouvert  vers  la 
Lice  du  Ciel , et  là  notoient  les  Cometes  si  aul- 
cunes  estoient , les  figures  , situations  , aspects  , 
oppositions  et  conjunctions  des  Astres. 

Puis  avec  son  précepteur  recapituloit  briefvè- 
ment  à la  mode  des  Pythagoriques  tout  ce  qu’il 
avoit  leu , veu  , sceu , faict  et  entendu  au  de- 
cours  de  toute  la  journée. 

Si  prioient  Dieu  le  créateur  en  l’adorant , et 
ratifiant  leur  foy  envers  luy , et  le  glorifiant  de 
sa  bonté  immense  : et  luy  rendant  grâce  de  tout 
le  temps  passé , se  recommendoient  à sa  divine 
clemence  pour  tout  l’advenir.  Ce  faict , entroient 
en  leur  repos. 


i ta. 

CHAPITRE  XXIV. 

Comment  (j  civpçcintucL  employoi t /ç  temps 
quand  l aër  es  toit  pluvieux. 

S'il  advenoit  que  l’aër  feust  pluvieux  et  intem- 
peré,  tout  le  temps  devant  disner  estoit  em- 
ployé comme  de  coustume  , excepté  qu’il  faisoiù 
allumer  ung  beau  et  clair  feu,  pour  corriger 
l’intemperie  de  l’aër.  Mais  apres  disner  en  lieu  des 
exercitations  ils  deinouroient  en  la  maison , et  par 
maniéré  d’Apotherapie  s’esbatoient  à boteler  du 
foin , à fendre  et  scier  du  bois , et  à battre  les 
gerbes  en  la  grange.  Puis  estudioient  en  l’art  de 
paincture  et  sculpture  : ou  revocquoient  en  usaige 
I anticque  jeu  des  taies  , ainsi  qu’en  ha  escript 
Leonicus , et  comme  y jouë  nostre  bon  amy 
Lascaris.  JEn  y joüant  recoloient  les  passaiges  des 
Auteurs  anciens  , esquels  est  faicte  mention , ou 
piinse  quelque  métaphore  sus  icelluy  jeu.  Sem- 
blablement , ou  alloient  veoir  comment  on  tiroit 
les  metaulx  , ou  comment  on  fondoit  l’artillerie  : 
ou  alloient  veoir  les  lapidaires , orfebvres  , et 
tailleurs  de  pierreries  , ou  les  Àlchymistes  , et 
tnonnoyeurs , ou  les  haultelissiers  , les  tissutiers } 
les  yelou  tiers  , les  horlogers  , miraillers  , lmp  ri- 

meurs  , organistes  , teinturiers  , et  aultres  telles 
sortes  d’ouvriers  , et  par  tout  donnants  le  vin  ap- 
prenoient  et  consideroient  l’industrie  et  invention 
des  mestiers. 

Alloient  ouyr  les  leçons  puhlicques , les  actes 
solennels  , les  répétitions  , les  acclamations , les 
plaidoyez  des  gentils  Advocats  , les  concions  des 
presclieurs  Evangelicques. 

Passoit  par  les  salles  et  lieux  ordonnez  pour 
l’escrime  : et  là  contre  les  maistres  essayoit  de 
touts  bastons  , et  leur  montroit  par  evidence  , 
qu’aultant , voire  plus  , en  sçavoit  qu’iceulx.  Et 
au  lieu  d’arboriser  visitoient  les  bouticques  des 
drogueurs , herbiers , et  apothecaires , et  soingneu- 
sement  consideroient  les  fruicts , racines , feuilles , 
gommes , semences , axunges  peregrines,  ensemble 
aussi  comment  on  les  adulteroit.  Alloit  veoir  les 
basteleurs  trejectaires  , et  theriacleurs , et  con- 
sideroient leurs  gestes , leurs  ruses  , leurs  sobre- 
saulx  et  beau  parler  : singulièrement  de  ceulx  de 
Chaunys  en  Picardie , car  ils  sont  de  nature  grands 
jaseurs , et  baulx  bailleurs  de  ballivernes  en  ma- 
tière de  Cinges  verds.  Eulx  retournez  pour  sou- 
per , mangeoient  plus  sobrement  qu’ès  aultres 
jours  , et  viandes  plus  desicatifves  et  exténuan- 
tes , affin  que  l’intemperie  humide  de  l’aër  com- 
îpuniquée  au  corps  par  necessaire  confmité , feust 


il  2 


OE  U y R E S 

par  ce  moyen  corrigée , et  ne  leur  feust  incom- 
mode par  ne  soy  estre  exercitez , comme  avoient 
de  coustume.  Ainsi  feut  gouverné  Gargantua  , 
et  continuoit  ce  procez  de  jour  en  jour , prou- 
fi. tant  comme  entendez  que  peult  faire  ung  jeune 
homme  selon  son  eage  de  bon  sens  , en  tel  exer- 
cice , ainsi  continué.  Lequel  combien  qu’il  sem- 
blast  pour  le  commencement  difficile , en  la  con- 
tinuation tant  doulx  feut,  legier  et  délectable, 
que  mieulx  ressembloit  ung  passe-temps  de  Roy 
que  l’estude  d’ung  escholier.  Toutesfois  , Pono- 
ciates  pour  le  séjourner  de  ceste  veliemente  in- 
tention des  esperits , advisoit  une  fois  le  mois 
quelcque  jour  bien  clair  et  serain  , auquel  bo- 
geoient  au  matin -de  la  Ville,  et  alloient  à Gen-. 
tiliy , ou  à Boloigne  , ou  à Mont- Rouge  , ou  au 
Pont-Charanton  , ou  à Vanves  , ou  à Sainct  Clou. 
Et  là  passoient  toute  la  journée  à faire  la  plus 
grand’chiere  dont  ils  se  pouvoient  adviser  : rail- 
lants  , gaudissants  , beuvants  d’aultant , joüants  , 
chantants  , dansants  , se  veaultrants  en  quelcque 
beau  pré  : dénichants  des  passereaulx , prenants 
des  cailles  : peschants  aux  grenoilies  et  escre- 
Visses. 

Mais  encore  qu’icelle  journée  feust  passée 
sans  livres  et  lectures , poinct  elle  n’estoit  passée 
sans  proffi,t.  Car  en  ce  beau  pré  ils  rccoloient 

jp3T  cueur  quelques  plaisants  vers  de  1 agriculus-iG 
de  Virgile  , d’Hesiode,  du  Rustique  de  Politian: 
descripvoicnt  quelques  plaisants  épigrammes  en 
Latin:  puis  les  mettoient  par  roncleauk  et  balades 
en  Langue  Françoise.  En  banequetoit , du  vin  ai- 
gue separoient  l’eaüe  , comme  l’enseigne  Caton 
de  re  rust.  et  Pline  , avecques  ung  goubelet 
de  lierre  : lavoient  le  vin  en  plein  bassin  d eaüe , 
puis  le  retiroient  avec  ung  embut  : faisoient  aller 
l’eaüe  d’ung  voyi're  en  aultre  ; bastissqient  plu- 
sieurs petits  engins  automates  : c’est  à dire  soy 
mouvens  eulx-mesmes.  v v 

CHAPITRE  X X Y. 

Comment  feut  meu  entre  les  F oïl  aciers  de 
Lerné  et  ceulx  du  Pays  de  Gargantua , le 
grand  débat,  dont  f eurent  fai c tes  grosses 
guerres. 

En  cestuy  temps,  qui  feut  la  saison  de  ven- 
danges au  commencement  de  Au  tonne , les  Ber- 
giers  de  la  contrée  estoient  à garder  les  vignes , 
et  empescher  que  les  estourneaulx  ne  man- 
geassent les  raisins.  Auquel  temps  les  foüaciers 
de  Lerné  passoient  le  grand  quarroy,  menants 
dix  ou  douze  chargés'  de  foüaces  à la  ville.  Les- 
dicts  Bergiers  les  requirent  courtoisement  leur 
en  bailler  pour  leur  argent,  au  prix  du  marché. 
Car  notez  que  c’est  viande  celeste , manger  à 
desjuner  raisins  avec  fouace  fraisclie , mesmement 
des  pineaulx,  des  fiers,  des  muscadeaulx,  de  la 
bieane , et  des  foirars  pour  ceulx  qui  sont  cons- 
tipez du  ventre.  Car  ils  les  font  aller  long  comme 
ung  vouge  : et  souvent  Guidants  peter , ils  se 
concilient  : dont  sont  nommez  les  cuideurs  de 
vendanges.  A leur  requeste  ne  feurent  aulcune- 
«nent  enclines  les  foüaciers,  mais  ( qui  pis  esQ 

les  oultraigearent  grandement,  les  appellants 
Trop  diteux,  Breschedens,  Plaisans  rousseaubc, 
Galliers , Chi-en-licts , Averlans , Limes  sourdes , 
Faictneans,  Friandeaulx,  Bustarins,  Talvassiers, 
Rien-ne-vaulx , Rustres,  Challans,  Hapelopins , 
Traineguaines,  gentils  Flocquets,  Copieux,  Lan- 
dores , Malotrus,  Dendins  , Beaugears,  Tezez, 
Gaubregeux  , Goguelus  , Claquedens  , Boyers 
d’etrons,  Bergiers  de  merde,  et  aultres  tels  epi- 
thetes  diffamatoires,  adjoustant  que  poinct  à eulx 
n’appartenoit  manger  de  ces  belles  fouaces  : mais 
qu’ils  se  debvoient  contenter  de  gros  pain  balle , 
et  de  tourte.  Auquel  oultraige  ung  d’entr’eulx , 
nommé  Forgier,  bien  lionneste  homme  de  sa 
personne , et  notable  bachelier , respondit  doul- 
cement;  depuis  quand  avez -vous  prins  cornes, 
qu’estes  tant  rogues  devenus?  Dea,  vous  nous  en 
soûliez  voulentiers  bailler,  et  maintenant  y refu- 
sez? Ce  n’est  faict  de  bons  voisins,  et  ainsi  ne 
vous  faisons-nous , quand  venez  ici  âchepter  nostre 
beau  froument  duquel  vous  faictes  vos  gasteaulx 
et  foüaces  : encore  par  le  marché  vous  eussions- 
nous  donné  de  nos  raisins;  mais  par  la  merde, 
vous  en  pourrez  repentir,  et  aurez  quelcque  jour 
affaire  de  nous , lors  nous  ferons  envers  à la 
pareille,  et  vous  en  soubvienne.  Adoncq  Mar- 
quet  , grand  bastonnier  de  la  confrairie  des 

foüaciers , luy  dist:  Vrayement  tu  es  bien  acresté 
à ce  matin , tu  mangeas  hersoir  trop  de  mil. 
,Vien  ça,  vien  ça,  je  te  donneray  de  ma  foliacé. 
Lors  Forgier  en  toute  simplesse  approcha  , tirant 
ung  unzein  de  son  baudrier,  pensant  que  Mar- 
que! luy  deust  despocher  de  ses  foliacés:  mais 
il  luy  bailla  de  son  fouet  à travers  les  jambes, 
si  rudement  que  les  nouds  y apparoissoient  : puis 
voulut  gaigner  à la  fuite , mais  Forgier  s’escria 
au  meurtre  et  à la  force,  tant  qu’il  peust,  en- 
semble luy  jecta  ung  gros  tribard  qu’il  portoit 
soubs  son  escelle , et  l’attainct  par  la  joincture 
coronale  de  la  teste , sus  l’artere  crotaphicque , 
•du  cos  té  dextre  ; en  telle  sorte  que  Marquet  tum- 
bit  de  dessus  sa  jument,  mieulx  semblant  homme 
mort,  que  vif. 

Cependant  les  mestayers,  qui  là  auprès  chal- 
loient  les  noix,  accoururent  avec  leurs  grandes 
gaules , et  frapparent  sus  ces  foüaciers  comme  sus 
seigle  verd.  Lesaultres  bergiersetbergieres  ouyans 
-le  cry  de  Forgier , y vindrent  avec  leurs  fondes  et 
brassiers , et  les  suivirent  à grands  coups  de  pierres 
tant  menus,  qu’il  sembloit  que  ce  feust  gresle. 
Finablement  les  aconceurent,  et  oustarent  de 
leurs  foüaces  environ  quatre  ou  cinq  douzeines , 
îoutesfois  ils  les  payarent  au  prix  accoustuiné, 
et  leur  doanarent  ung  cent  de  quecas  l et  trois 

panerées  de  francs  aubiers,  puis  les  foüaciers 
aidarent  à monter  Marquet,  qui  estoit  villaine- 
ment  blessé , et  retournarent  à Lerné  sans  pour- 
suivre le  chemin  de  Pareillé:  menassants  forts 
et  ferme  les  boviers,  bergiers,  et  mestayers  de 
Sevillé  et  de  Sinays.  Ge  faict , bergiers  et  ber- 
gieres  ferrent  chiere  lie  avecques  ces  foüaces  et 
beaulx  raisins,  et  se  rigoularent  ensemble  au  son 
de  la  belle  bouzine  : se  mocquants  de  ces  beaulx 
foüaciers  glorieux,  qui  avoient  trouvé  mal-en- 
contre, par  faulte  de  s’estre  seignez  de  la  bonne 
main  au  matin.  Et  avec  gros  raisins  chenins  estu- 
varent  les  jambes  de  Forgier  mignonnement,  si 
bien  qu’il  feut  tantost  guery. 


OE  U ' V R E S 


118 

CHAPITRE  XXVI. 

Comment  les  habitant  de  Lerné  par  le  com- 
mandement de  Pi cro  choie  leur  Roy 3 assail- 
lirent au  despourveu  les  Bergiçrs  de  Gar- 
gantua. 

Les  Foiiaciers  retournez  à Lerné,  soubdain 
devant  boyre  ny  manger,  se  transportaient  au 
Capitoly , et  là  devant  leur  Roy  nommé  Picro- 
cbole , tiers  de  ce  nom , proposaient  leur  com- 
plaincte,  monstrans  leurs  paniers  rompus,  leurs 
bonnets  foupis , leurs  robhes  dessirées , leurs  foüa- 
ces  destroussées , et  singulièrement  Marquet  blessé 
énormément,  disans  le  tout  avoir  esté  faiet  par 
les  bergiers  et  mestayers  de  Grangousier,  près 
le  grand  carroy  par  delà  Sevillé. 

Lequel  incontinent  entra  en  courroux  furieux, 
et  sans  plus  oultre  se  interroguer  quoy  ne  com- 
ment , feist  crier  par  son  pays  ban  et  arriereban  , 
et  que  ung  cbascun  sur  peine  de  la  hait , convint 
en  armes  en  la  grand  place  devant  le  chasteau 
àheure  de  midy.Pour  mieulxconfermer  sonentre- 
prinse,  envoya  sonner  le  tabourin  à l’entour  de 
la  ville,  luy-mesme  cependant  qu’on  apprestoit 

sans  espargner  ny  paovre  ny  riche , ny  lieu  sa- 
cré ny  prophane  : eramenoient  bœufs  , vaches  , 
thoreaulx , veaulx , genisses,  brebis,  moutons, 
chievres  et  boucqs,  poulies,  chappons,  poullets, 
oÿsens , jards,  oyes,  pores,  truyes  , gourrets  : 
abbatans  les  noix , vendangeans  les  vignes , em- 
portans  les  seps,  croulians  tous  les  fruicts  des 
arbres.  C’estoit  ung  desordre  incomparable  de  ce 
qu’ils  faisoient.  Et  ne  trouvarent  personne  qui  leur 
résistast:  mais  ung  chascun  se  mettoit  à leur 
mercy , les  suppliant  estre  traictez  plus  humai- 
nement , en  considération  de  ce  qu’ils  avoient  de 
touts  temps  esté  bons  et  amiables  voisins , et  que 
jamais  envers  eulx  ne  commirent  excès  ne  oul- 
traige  , pour  ainsi  soubdainement  estre  par  iceulx 
mal  vexez,  et  que  Dieu  les  en  puniroit  de  brief. 
Esquelles  remontrances,  rien  plus  ne  respon- 
cloient , sinon  qu’ils  leur  vouioicnt  apprendre  à 
manger  de  la  fouace. 

CHAPITRE  XXVII. 

Comment  ung  \Toyn c de  Secille  souh'ti  le  clos 
de  U Abbaye  du  sac  des  ennemis . 

Tant  feirent  et  tracassèrent , pillant  et  laron- 
nant , qu’ils  arrivèrent  à Sevillé , et  destroussarent 
hommes  et  femmes,  et  prindrent  ce  qu’ils  peuvent  : 
rien  ne  leur  feut  ne  trop  chauld  ne  trop  pesant. 
Combien  que  la  peste  y feust  par  la  plus  grande 
part  des  maisons,  ils  entroient  par  tout,  et  ravis- 
soient  tout  ce  qu’estoit  dedans , et  jamais  nul  n’en, 
print  dangier.  Qui  est  cas  assez  merveilleux.  Car 
les  Curez,  Vicaires,  Prescheurs,  Medicins,  Chi- 
rurgiens et  Apothecaires  , qui  alloient  visiter  , 
penser , guérir , prescher  et  admonester  les  ma- 
lades , estoient  touts  morts  de  l’infection  , et 
ces  diables  pilleurs  et  meurtriers  oncques  n’y 
prindrent  mal.  Dond  vient  cela , Messieurs  ? pen- 
sez-y je  vous  prie.  Le  bourg  ainsi  pillé,  se  trans- 
portaient en  l’Abbaye  avec  horrible  tumulte  : 
mais  la  trouvarent  bien  resserrée  et  fermée  : dont 
l’armée  principale  marcha  oultre  vers  le  gue  de 
Ve  de , exceptez  sept  enseignes  de  gens  de  pied , 
et  deux  cents  lances  qui  là  restarent , et  rom- 
pirent les  murailles  du  clos  alun  de  gaster  toute 

la  vendange.  Les  paovres  diables  de  Moynes  ne 
sçavoient  auquel  de  leurs  Saincts  se  vouer.  A 
•toutes  adventures  feirent  sonner  ad  Capitulum 
Capitulantes.  La  feut  décrété  qu’ils  feroient  une 
belle  procession  renforcée  de  beaulx  pré-chants 
contraltos  tium  insidias  .*  et  beaulx  Responsÿoro 
pace.  En  l’Abbaye  estoit  pour  lors  ung  Moyne 
claus trier , nomme  Frere  Jean  des  Entommeures , 
jeune,  gallant , frisque  , déliait,  bien  à dextre  , 
hardi,  adventureux,  délibéré,  hault,  maigre,  bien 
fendu  de  gueule , bien  advantaigé  en  nez , beau 
despescheur  d’Heures  , beau  desbrideur  de 
Messes,  beau  descroteur  de  Vigiles.  Pour  tout 
dire  sommairement , vray  Moyne , si  oncques  en 
feut  depuis  que  le  monde  moynant  moyna  de 
moynerie.  Au  reste,  Clerc  jusques  ës  dents  en 
matière  de  Bréviaire.  Icelluy  entendant  le  bruit 
que  faisoient  les  ennemis  par  le  clos  de  leur 
vigne , sortit  hors  pour  veoir  ce  qu’ils  faisoient. 
Et  advisant  qu’ils  vendangeoient  leur* clos  auquel 
estoit  leur  boite  de  tout  l’an  fondée , retourne 
au  chœur  de  l’Ecclise  où  étoient  les  aultres  Moynes 
tous  estonnez  comme  fondeurs  de  cloches,  lesquels 
voyant  chanter,  Im , im , pe  } e,  e , e , 
tum  } um,  in , i } ni , i,  mi,  co  t o } o , o t o , o y 
rum , um.  C’est, dist-il,  bien  chié  chanté.  Vertus 
Dieu , que  ne  chantez-vous  : Adieu  paniers , vert- 

danges  sont  faictes.  Je  me  donne  au  diable,  s’ils 
ne  sont  en  nostre  clos  j et  tant  bien  couppent 
et  seps  et  raisins , qu’il  n’y  aura  par  le  corps 
Dieu  de  quatre  années  que  halleboter  dedans. 
Ventre  Sainct  Jacques  que  boirons-nous  cepen- 
dant, nous  aultres  paovres  diables?  Seigneur  Dieu 
da  mihi  potum.  Lors  dist  le  Prieur  claustral  : 
Que  fera  cest  yvrogne  icy  ? Qu’on  me  le  meine 
en  prison  : troubler  ainsi  le  service  divin  ? Mais 
(dist  le  Moyne  ) le  service  du  vin  : faisons  tant 
qu’il  ne  soit  troublé  ; car  vous-mesme  , Monsieur 
le  Prieur,  aimez  boire  du  meilleur,  si  faict  tout 
homme  de  bien.  Jamais  homme  noble  ne  hayst 
le  bon  vin,  c’est  ung  apophthegme  monachal. 
Mais  ces  Respons  que  chantez  icy  ne  sont  par 
Dieu  poinct  de  saison.  Pourquoy  sont  nos  heures 
en  temps  de  moissons  et  vendanges  courtes , et 
en  l’Advent  et  tout  Hyver  longues  ? ■ 

Feu  de  bonne  mémoire  frere  Macé  Pelosse, 
vray  zélateur  (ou  je  me  donne  au  diable)  de 
nostre  religion , me  dist , il  m’en  soubvient , que 
la  raison  estoit  affm  qu’en  ceste  saison  nous  facions 
bien  serrer  et  faire  le  vin  et  qu’en  hyver  nous 
le  humions.  Escoutez , Messieurs , vous  aultres  qui 
aimez  le  vin , le  corps  Dieu  si  me  suivez  : Car 
hardiment , que  Sainct  Antoine  m’arde , si  ceulx 
tastent  du  piot  5 qui  n’auront  secouru  la  vigne. 

Ventre  Dieu,  les  biens  de  l’Ecclise  ? Ha  non 
non.  Diable , Sainet  Tiionias  l’Anglois  voulut  bien 
pour  iceulx  mourir:  si  j’y  mourois , ne  serois-je 
Sainet  de  mesmes?  Je  n’y  mourray  ja  pourtant  : 
car  c’est  moy  qui  le  fais  és  aultres. 

Ce  disant  mist  bas  son  grand  habit,  et  se  saisit 
du  baston  de  la  Croix,  qui  estoit  de  cueur  de 
cormier,  long  comme  une  lance,  rond  à plein 
poing , et  quelcque  peu  semé  de  fleurs  de  lys 
toutes  presques  effacées.  Ainsi  sortit  en  beau  sayon, 
mist  son  froc  en  escharpe.  Et  de  son  baston  de 
la  croix  donna  brusquement  sus  les  ennemis , qui 
sans  ordre  ne  enseigne,  ne  trompette,  ne  taborin, 
parmi  le  clos  vendangeoient.  Car  les  porteguidons 
et  port’enseignes  avoient  mis  leurs  guidons  et 
enseignes  1 orée  des  murs , les  taborineurs  avoient 
défoncé  leurs  taborins  d’ung  costé , pour  les  em- 
plir de  raisins,  les  trompettes  estoient  chargées 
de  moussines  : chascun  estoit  desrayé.  Il  choqua 
doneques  si  roidement  sus  eux  sans  dire  gare, 
qu’il  les  renversoit  comme  porcs , frappant  à tors 
et  à travers  à la  vieille  escrime.  Ez  ungs  escar- 
bouilloit  la  cervelle  , ez  aultres  rompoit  bras 
et  jambes,  ez  aultres  deslochoit  les  spondiles  du 
coi  : ez  aultres  demolloit  les  reins , avalloit  le 
nez,  poschoitles  yeulx,  fendoit  les  mandibules, 
enfonroit  les  dents  en  la  gueule,  descroulloit 

les  omoplates,  sphaceloit  les  grèves,  desgondoit 
les  ischies  , debecilloit  les  faucilles.  Si  quelc- 
qu’ung  se  vouloit  cacher  entre  les  sepes  plus 
eSpés,  à icelluy  froissoit  toute  l’areste  du  dos, 

et  l’esrenoit  comme  ung  chien. 

Si  aulcun  saulver  se  vouloit  en  fuyant  , à 
icelluy  faisoit  voler  la  teste  en  pièces  par  la 
commissure  lambdoïde.  Si  quelqu’ung  gravoit  en 
ung  arbre , pensant  y estre  en  seureté , icelluy 
de  son  baston  empaloit  par  le  fondement. 

Si  quelcqu’ung  de  sa  vieille  congnoissance  luy 
crioit:  Ha  Frere  Jean,  mon  ami,  Frere  Jean, 
je  me  rends.  Il  t’est  (disoit-il)  bien  force-,  mais 
ensemble  tu  rendras  lame  à touts  les  diables. 
Et  soubdain  luy  donnoit  dronos.  Et  si  personne 
tant  feut  esprins  de  témérité  quil  lui  voulust 
résister  en  face  , là  montroit-il  la  force  de  ses 
muscles.  Car  il  leur  transperçoit  la  poictrine  par 
le  mediastin  et  par  le  cueur  : â d’aultres  don- 
nant sus  la  faulte  des  costes  , leur  subverüssoit 
l’estomach  , et  mouroient  soubdainement  : ez  aul- 
tres  tant  fierement  frappoit  par  le  nombril,  quil 
leur  faisoit  sortir  les  tripes  : ez  aultres  parmi  les 
coudions  perçoit  le  boyau  cullier. Croyez  que  c es- 
tait le  plus  horrible  spectacle  qu  on  veit  oncques.. 

Les  ungs  crioient , Saincte  Barbe  . les  aulties, 
Sainct  Georges;  les  aultres,  Saincte  N’y  touche: 

les  aultres , nostre  Dame  de  Cunault  , de  Lau- 
rette  , de  Bonnes  Nouvelles  , de  la  Lenou , de 
Riviere.  Les  ungs  se  voüoient  à Sainct  Jacques  : 
les  aultres  au  Sainct  Suaire  de  Chambéry  : mais 
il  brusla  trois  mois  apres , si  bien  qu  on  n’en 
peust  saulver  ung  seul  brin.  Les  aultres  à Ca- 
doüin.  Les  aulties  à Sainct  Jean  d’Angeli  : les 
aultres  à Sainct  Eutrope  de  Xaintes  , à Sainct 
Mesme  de  Chinon  , à Sainct  Martin  de  Candes , 
à Sainct  Cloüaud  de  Sinays  : ez  Pœliques  de  Jo- 
vrezay:  et  mille  aultres  bons  petits  Saincts.  Les 
ungs  mouraient  sans  parler  : les  aultres  parloient 
sans  mourir:  les  ungs  se  mouraient  en  parlant  : 
les  aultres  parloient  en  mourant.  Les  aultres 
crioient  a haulte  voix,  Confession , Confession , 
Cojifiteor  3 Miserere , In  manus.  Tant  feut 
grand  le  cry  des  navrez , que  le  Prieur  de  l’Ab- 
baye avec  tous  ses  Moynes  sortirent.  Lesquels 
quand  apperceurent  ces  paovres  gents  ainsi  rüez 
parmi  la  vigne  et  blessez  à mort  , en  confes- 
sarent  quelcques  - ungs.  Mais  cependant  que  les 
Prebstres  s’amusoient  à confesser , les  petits  Moy- 
nettons  coururent  au  lieu  où  estoit  Frere  Jean  , 
et  lui  demandarent  en  quoy  il  vouloit  qu’ils  luy 
aidassent. 


A quoy  respondit , qu’ils  esgorgetassent  ceulx 
qui  estoient  portez  par  terre.  Adoncques  lais- 

sauts  leurs  grandes  cappes  sus  une  treille , au 
plus  près , commencarent  esgorgeter  et  achever 
ceulx  qu’avoit  desja  meurtris.  Seavez  - vous  de 
quels  ferremens  ? A beaulx  gouets  , que  sont 
petits  demy  cousteaulx  dont  les  petits  enfans  de 
nostre  pays  cernent  les  noix.  Puis  à tout  son 
baston  de  croix  gaigna  la  bresche  qu’avoienl  faicte 
les  ennemis.  AulçunS  des  Moynettons  emporta- 
rent  les  enseignes  et  guidons  en  leurs  chambres 
pour  en  faire  des  jarretières.  Mais  quand  ceulx 
qui  s’estoient  confessez  voulurent  sortir  par  icelles 
bresches  , le  Moyne  les  assommoit  de  coups  , 
disant  : Ceux-ci  sont  confessés  , et  repentans  , 
et  ont  gaigné  les  pardons  : ils  s’en  vont  en  Paradis 
aussi  droict  comme  une  faucille , et  comme  est 
le  chemin  de  Faye.  Ainsi  par  sa  proesse  feurent 
desconfiz  tous  ceulx  de  l’armée  qui  estoient  en- 
trez dedans  le  clos , jusques  au  nombre  de  treize 
mille  six  cents  vin  gts  et  deux , sans  les  femmes 
et  petits  enfans  , cela  s’entend  tousjours.  Jamais 
Maugis  hermite  ne  se  porta  si  vaillamment  à tout 
son  bordon  contre  les  Sarrasins  , desquels  est 
escript  és  gestes  des  quatre  fils  Aymon , comme 
feit  le  Moyne  à l’encontre  des  ennemis  , avec  le 
baston  de  la  croix. 

CHAPITRE  XXVIII.' 

Comment  Picrochole  print  d'assaiilb  la  Roche 
Clermauld  , et  le  regret  et  difficulté  que  feit 
Grandgousier  d’ entreprendre  guerre. 

Cependant  que  le  Moyne  s’escarmouchoit  , 
comme  avons  dict , contre  ceulx  qui  estoient  en- 
trez le  clos , Picrochole  à grande  hastiveté  passa 
le  gué  de  V ede  avec  ses  gens , et  assaillit  la  Roche 
Clermauld  : auquel  lieu  ne  luy  feut  faicte  résistance 
quelconcque  : et  parce  qu’il  étoit  ja  nuict  délibéra 
en  icelle  Ville  se  herberger  soy  et  ses  gents , et 
refraischir  de  sa  colere  pungitive.  Au  matin  print 
d’assault  les  boulevars  , et  chasteau , et  le  rempara 
très  bien  : et  le  proveut  de  munitions  requises , 
pensant  là  faire  sa  retraicte  , si  d’ailleurs  estoit 
assailli.  Car  le  lieu  estoit  fort , et  par  art  et  par 
nature  , à cause  de  la  situation  et  assiette.  Or 
laissons  les  là  , et  retournons  à nostre  bon  Gar- 
gantua , qui  est  à Paris  , bien  instant  à l’estude 
dés  bonnes  lettres  , et  exercitations  athleticques  : 
et  le  vieil  bon  homme  Grandgousier  son  pere,  qui 
apres  souper  se  chauffe  les  couilles  à ung  beau 
clair  et  grand  feu , et  attendant  graisler  des  chas- 

taignes  , escript  au  foyer  avec  ung  baston  bruslé 
d’ung  bout , dont  on  escharbotte  le  feu  faisant 
à sa  femme  et  famille  de  beaulx  comptes  du 
temps  jadis. 

Ung  des  Bergiers  qui  gardoient  les  vignes  , 
nommé  Pillot , se  transporta  devers  luy  en  icelle 
heure  , et  racompta  entièrement  les  exeez  et  pii- 
laiges  que  faisoit  Picrochole , Roy  de  Lerné , en 
ses  terres  et  domaines  : et  comment  il  avoit  pillé  , 
gasté  , saccagé  tout  le  pays  , excepté  le  clos  de 
Sevillé  , que  Fïere  Jean  des  Entommeures  avoit 
saulvé  à son  honneur , et  de  présent  estoit  ledict 
Roy  en  la  Roche  Clermauld  : et  là  en  grande 
instance  se  ramparoit  luy  et  ses  gents.  Holos  , 
holos  , dist  Grandgousier , qu’est  ceci  , bonnes 
gents  ? Songé-je  , ou  si  vray  est  ce  qu’on  me  dict? 
Picrochole  , mon  amy  ancien  de  tout  temps  , de 
toute  race  et  alliance  , me  vient-il  affoiblir?  Qui 
le  meut  ? qui  le  poinct?  qui  le  conduiet?  qui  Ilia 
ainsi  conseillé?  Ho  , ho,  ho  , ho.  Mon  Dieu, mon 
saulveur , aide  moy  , inspire  moy , conseille  moy 
à ce  qu’est  de  faire.  Je  proteste,  je  jure  devant 
toy , ainsi  me  sois-tu  favorable , si  jamais  à luy 
desplaisir , ne  à ses  gents  dommaige , ne  en  ses 
terres  je  feis  pillerie  : mais  bien  au  contraire  , je 
l’ay  secouru  de  gents  , d’argent , de  faveur  , et 
de  conseil  en  touts  cas  qu’av  peu  congnoistre  son 

advantaige.  Qu’il  m’ait  doncq’en  ce  poinet  oui* 
traigé  , ce  ne  peult  estre  que  par  l’Esprit  maling. 
Bon  Dieu,  tu  congnois  mon  couraige , car  à toy 
rien  ne  peult  estre  celé.  Si  par  cas  il  estoit  devenu 
furieux , et  que  pour  luy  rehabiliter  son  cerveau 
tu  me  1 eusses  icy  envoyé  , donne  moy  et  povoir, 
et  sçavoir  le  rendre  au  joug  de  ton  sainct  vouloir 
par  bonne  discipline.  Ho , lio , ho  , Mes  bonnes 
gents  , mes  amis  , et  mes  feaulx  serviteurs  , faul- 
dra-t-il  que  je  vous  empesche  à m’y  aider?  Las  ! 
Ma  vieillesse  ne  requeroit  doresnavant  que  re- 
pos , et  toute  ma  vie  n’ay  rien  tant  procuré  que 
paix  ; mais  il  fault , je  le  voy  bien , que  mainte- 
nant de  harnois  je  charge  mes  paovres  espaules 
lasses  et  foibles , et  en  ma  main  tremblante  je 
prenne  la  lance  et  la  masse  pour  secourir  et  gua- 
rantir  mes  paovres  Subjects.  La  raison  le  veult 
ainsi:  car  de  leur  labeur  je  suis  entretenu  , et  de 
leur  sueur  je  suis  nourry,  moy,  mes  enfans  et  ma 
famille.  Ce  non-obstant,  je  n’entreprendray  guerre 
que  je  n’aye  essayé  tous  les  arts  et  moyens  de 
paix , là  je  me  resouls. 

Adoncques  feit  convocquer  son  conseil  et  pro- 
posa l’affaire  tel  comme  il  estoit.  Et  feut  con- 
clud  qu’on  envoyeroit  quelcque  homme  prudent 
devers  Picrochole  , sçavoir  pourquoy  ainsi  soub- 
daiaement  estoit  party  de  son  repos  9 et  enyahy 

les  terres  , esquelles  n’avoit  droict  quelconcque. 
D’advantaige  qu’on  envoyast  quérir  Gargantua  et 
ses  gents,  affin  de  maintenir  le  pays,  et  deffendre 
à ce  besoing.  Le  tout  pleut  à Grandgousier , et 
commanda  quainsi  feut  faict.  Dont  sus  l’heure 
envoya  le  Basque  son  lacquais  quérir  à toute  di- 
ligence Gargantua.  Et  lui  escripvit  comme  s’ensuit* 

CHAPITRE  XXIX. 

La  teneur  des  Lettres  que  G randgo usier  es- 
crivvait  à Gargantua. 

XjA  ferveur  de  tes  estudes  requeroit  que  de  long 
temps  ne  te  revoeasse  de  ce§tuy  philosophique 
repos , si  la  confiance  de  nos  amis  et  anciens  con- 
federez  n’eust  de  présent  frustré  la  seureté  de 
ma  vieillesse.  Mais  puisque  telle  est  ceste  fatale 
destinée  , que  par  iceulx  soye  inquiété,  esquels 
plus  je  me  reposoye,  force  m’est  te  rappeller  au 
subside  des  gents  et  biens  qui  te  sont  par  droict 
naturel  affiez.  Car  ainsi  comme  debiles  sont  les 
armes  au  dehors , si  le  conseil  n’est  en  la  maison  : 
aussi  vaine  est  l’estude  , et  le  conseil  inutile,  qui 
en  temps  oportun  par  vertus  n’est  exécuté  , et 
à son  effect  reduict.  Ma  deliberation  n’est  de  pro- 
vocquer  , ains  d’appaiser  : d’assaillir , mais  de  def- 
fendre  : de  conquester , mais  de  garder  mes  feaulx 
Subjectz  , et  terres  héréditaires.  Esquelles  est 
hostilement  entré  Picrochole  , sans  cause  ny  oc- 
casion , et  de  jour  en  jour  poursuit  sa  furieuse 
entreprise  avecques  exccz  , non  tolérables  à per- 
sonnes libres. 

Je  me  suis  en  debvoir  mis  pour  modérer  sa 

cholere  tyrannicque  , luy  offrant  tout  ce  que  je 
pensols  luy  poyoir  estre  en  contentement  : et  par 
plusieurs  fois  ay  envoyé  aimablement  devers  luy, 
pour  entendre , en  quoy  , par  qui  , et  comment 
il  se  sentoit  oultraigé  : mais  de  luy  n ay  eu  res- 
ponse  que  de  voluntaire  deffiance  , et  qu’en  mes 
terres  pretendoit  seulement  drôiet  de  bienséance. 
Dont  j’ay  congneu  que  Dieu  eternel  l ha  laissé  au 
gouvernail  de  son  franc  arbitre  et  propre  sens , 
qui  ne  peult  estre  que  mcschant  , si  par  grac» 
divine  n’est  continuellement  guidé  : et  pour  le 
contenir  en  office , et  réduire  à congnoissanc e 
me  l’iia  ici  envoyé  à molestes  enseignes.  Pour- 
tant , mon  fds  bien-aimé  , le  plus  tost  que  faire 
pourras  , ces  Lettres  veuës , retourne  à diligence 
secourir,  non  tant  moy  (ce  que  toutefois  par  pitié 
naturellement  tu  doibs  ) que  les  tiens  , lesquels 
par  raison  tu  peulx  saulver  et  garder.  L’exploict 
sera  faict  à moindre  effusion  de  sang  qu’il  sera 
possible.  Et  si  possible  est  , par  engins  plus  ex- 
pediens  , cauteles  , et  ruses  de  guerre  , non» 
saulverons  toutes  les  âmes  , et  les  envoyerons 
joyeulx  a leurs  domiciles.  Très  chier  (ils  , la  paix 
de  Christ  nostre  rédempteur  soit  avecques  toy. 
Salue  Ponocrates  , Gymnaste  et  Eudemon  de 
par  moy.  Du  vingtiesme  de  Septembre.  Ton 
pere  Grandgousier. 

CHAPITRE  XXX. 

Comment  Ulrich  Gallet  feut  envoyé  devers 
Picrochole. 

Les  Lettres  dictées  et  signées  , Grandgonsier 
ordonna  que  Ulrich  Gallet , Maistre  de  ses  re- 
■questes  , homme  saige  et  discret  , duquel  en 
divers  et  contentieux  affaires  il  avoit  esprouvé 
la  vertus  et  bon  advis , allast  devers  Picrochole 
pour  luy  remonstrer  ce  que  par  eulx  avoit  esté 
décrété.  En  celle  heure  partit  le  bon  homme 
Gallet , et  passé  le  gué  , demanda  au  meusmer , 
de  l’estât  de  Picrochole  : lequel  lui  feit  response  , 
que  ses  gents  ne  luy  avoient  laissé  ny  cocq , ny 
geline , et  qu’ils  s’esloient  enserrez  en  la  Proche 
Clermauld  , et  qu’il  ne  luy  conseilloit  poinct  de 
procéder  oultre  de  paour  du  guet , car  leur 
fureur  estoit  enorme.  Ce  que  facilement  il  creut, 
et  pour  celle  nuict  hebergea  avecques  le  meusnier* 

Au  lendemain  matin  , se  transporta  avec  la 
trompette  , à la  porte  du  Chasteau  , et  requist 
ès  gardes  Y qu’ils  le  feissent  parler  au  Roy  pour 
son  profict. 

Les  parolles  annoncées  au  Roy , ne  consentit 
aulcunement  qu’on  lui  ouvrist  la  porte  , mais  se 

transporta  sus  le  boulevard , et  dist  à l’Embassa- 
deur  : Qu’y  a- il  de  nouveau  ? que  voulez-vous 
dire  ? Adoncques  l’Embassadeur  proposa  comme 
s’ensuit  : 

CHAPITRE  XXXI. 


La  Harangue  faicte  par  Gallet  à Picrccholc. 

Pi,  u s juste  cause  de  douleur  naistre  ne  peult 
entre  les  humains , que  si  du  lieu , dont  par  droic- 
ture  esperoient  grâce  et  benevolence , ils  reçoivent 
ennuy  et  dommaige.  Et  non  sans  cause  (com- 
bien que  sans  raison  ) plusieurs  venus  en  tel  acci- 
dent, ont  ceste  indignité  moins  estimé  tolerable 
que  leur  vie  propre  : et  en  cas  que  par  force  ni 
aultre  engin,  ne  l’ont  peu  corriger,  se  sont  eulx- 
mesmes  privés  de  ceste  lumière. 

Doncques  merveille  n’est,  si  le  Roy  Grand- 
gousier  mon  maistre  est  à ta  furieuse  et  hostile 
venue  saisy  de  grand  desplaisir  et  perturbé  en 
son  entendement  : merveille  seroit  si  ne  lavoient 
esmeu  les  excez  incomparables,  qui  en  ses  terres 
et  subjectz  ont  esté  par  toy  et  tes  gents  commis: 
csquels  n’ha  esté  obmis  exemple  aulcun  d’inhii- 
ïnanité  Ce  qui  luy  est  tant  grief  de  soy,  par  la 
cordiale  affection,  de  laquelle  tousjours  ha  chery 
ses  subjectz,  que  à mortel  homme  plus  estre  ne 
sçauroit.  Toutesfois  sus  l’estimation  humaine  plus 
grief  luy  est,  en  tant  que  par  toy  et  les  tiens 
ont  esté  ces  griefs  et  tords  faiets:  qui  de  toute 

mémoire  et  ancienneté  aviez  toy  et  tes  peres  mie 
amitié  avecques  luy,  et  tous  ses  ancestves  ion- 
ceuë,  laquelle  jusques  à présent,  comme  sacrée  , 
ensemble  aviez  inviol ablement  maintenue  , gardée 
et  entretenue , si  bien  que  non  luy  seulement  ny 
les  siens,  niais  les  Nations  barbares,  Poictevins , 
Bi'etons,  Manseaux,  et  ceulx  qui  liabitent  oultre 
les  Isles  de  Ganare  et  Isabella,  ont  estimé  aussi 
facile  démolir  le  firmament  , et  les  abysmes 
eriger  au  dessus  des  nues  que  desemparer  vostre 
alliance  : et  tant  Font  redoubtée  en  leurs  entre- 
prinses , que  n’ont  jamais  ausé  provoequer,  iriter  r 
ny  eiidomrnaiger  l’ung  par  craincte  de  laultre. 
Plus  y lia.  Geste  sacrée  amitié  tant  lia  emply 
le  Ciel,  que  peu  de  gents  sont  aujourd  huy  habi- 
tans  par  tout  le  Continent  et  Isles  de  l’Océan  , 
qui  n’ay.ent  ambitieusement  aspiré  estre  receus 
en  icelle,  à pactes  par  vous-mesmes  conditionnez  : 
aultant  estimants  vostre  confédération  que  leurs 
propres  terres  et  domaines.  En  sorte  que  de  toute 
mémoire  n’ha  esté  Prince  ny  Ligue  tant  eilerée , 
ou  superbe , qui  ait  ausé  courir  sus  , je  ne  dy 
poinct  vos  terres,  mais  celle  de  vos  confederez. 
Et  si  par  conseil  précipité  ont  encontre  eulx 
attempté  quelcque  cas  de  nouvelleté,  le  nom 
et  libre  de  vostre  alliance  entendu,  ont  soub- 
tlaiu  désisté  de  leurs  entreprinses.  (Quelle  furie 

doncques  t’esmeut  maintenant,  toute  alliance 
brisée,  toute  amitié  conculquée,  tout  droict  tres- 
passé , envahir  hostillement  ses  terres , sans  en 
rien  avoir  esté  par  luy  ny  les  siens  endommaigé  , 
irrité,  ny  provocqué?  Où  est  foy?  où  est  loy  ? 
ou  est  îaison?  ou  est  humanité?  ou  est  craincte 
de  Dieu  ? Cuides-tu  ces  oultraiges  estre  recelez 
és  Esperits  eternels , et  au  Dieu  souverain  qui 
est  juste  retributeur  de  nos  entreprinses  ? Si  le 
cuides , tu  te  trompes  : car  toutes  choses  vien- 
dront à son  jugement.  Sont-ce  fatales  destinées , 
ou  influences  des  Astres  qui  voulent  mettre  fin 
à tes  aises  et  repos  ? Ainsi  ont  toutes  choses 
leur  fin  et  période.  Et  quand  elles  sont  venues  à 
leur  poincl  suppellatif,  elles  sont  en  bas  ruinées; 
car  elles  ne  peuvent  long-temps  en  tel  estât 
demourer.  Cest  la  fin  de  ceulx  qui  leurs  for- 
tunes et  prosperitez  ne  peuvent  par  raison  et 
tempérance  modérer.  Mais  si  ainsi  estoit  pheé  , 
et  deust  ores  ton  heur  et  repos  prendre  fin , 
faîloit-il  que  ce  feust  en  incommodant  à mon 
Roy  : celluy  par  lequel  tu  estois  estably  ? Si  ta 
maison  debvoit  ruiner,  falloit-il  qu’en  sa  ruine 
elle  tombast  sus  les  atres  de  celluy  qui  l’avoit 
aornée  ? La  chose  est  tant  hors  les  metes  de 
raison , tant  abhorrente  de  sens  commun , que 
à peine  peult  - elle  estre  par  humain  entende- 

ment  conceuë  : et  jusques  à ce  demourera  non 
croyable  entre  les  estrangiers , que  l’effect  asseuré 
et  tesmoigné,  leur  donne  à entendre,  que  rien 
n’est  ny  sainct,  ny  sacré  à ceulx  qui  se  sont 
émancipez  de  Dieu  et  raison , pour  suivre  leurs 
affections  perverses.  Si  quelcque  tort  eust  esté 
par  nous  faict  en  tes  subjectz  et  dommaines,  si 
par  nous  eust  esté  porté  faveur  à tes  malvouluz  , 
si  en  tes  affaires  ne  t’eussions  secouru,  si  par 
nous  ton  nom  et  honneur  eust  esté  blessé  : Ou 
pour  mieulx  dire:  si  l’Esperit  calumniateur , ten- 
tant à mal  te  tirer , eust  par  fallaces  especes  , 
et  phantasmes  luditlcatoires , mis  en  ton  enten- 
dement , que  envers  toy  eussions  faict  chose  non 
digne  de  nostre  ancienne  amitié  : tu  debvois  pre- 
mier enquérir  de  la  vérité , puis  nous  en  admo- 
nester. Et  nous  eussions  tant  à ton  gré  satisfaict , 
que  eusses  eu  occasion  de  toy  contenter.  Mais , 
6 Dieu  eternel , quelle  est  ton  entreprinse  ? Voul- 
drois-tu,  comme  tyrant  perfide , piller  ainsi,  et 
dissiper  le  Royaulme  de  mon  maistre  ? L’as-tu 
esprouvé  tant  ignave  et  stupide  , qu’il  ne  vou- 
lust:  ou,  tant  destitué  de  gents,  d’argent,  de 
conseil , et  d’art  militaire , qu’il  ne  peust  résister 
à tes  inicques  assaulx  ? Départs  d’icy  présente- 
ment , et  demain  pour  tout  le  jour  sois  retiré 
en  tes  terres , sans  par  le  chemin  faire  aulcun 

tumulte  ne  force.  Et  paye  mille  Bezans  d’or  pour 
les  dommaiges  qu’as  faict  en  ses  terres.  La  moitié 
bailleias  demain,  laultre  moitié  payeras  ez  Ides 
de  May  prochainement  venant  : nous  délaissant 
cependant  pour  oustaige  les  Ducs  de  Tourne- 
moule,  de  Basdefesses,  et  de  Menuail,  ensemble 
le  Piince  de  G râtelles  , et  le  Vicomte  de 
Morpiaille. 

CHAPITRE  XXXII. 


Comment  Grandgousier  pour  ackepter  paix 
feit  rendre  les  fouaces. 

A Tant  se  teut  le  bon  homme  Gallet:  mais 
Picrochole  à tous  ses  propous  ne  répond  attitré 
chose,  sinon:  Venez  les  quérir,  venez  les  quérir. 
Ils  ont  belle  couille  et  morille.  Ils  vous  b raye- 
ront  de  la  foüace.  Adoncques  retourne  vers 
Grandgousier,  lequel  trouva  à genoulx  teste  nuë, 
encline  en  ung  petit  coing  de  son  cabinet  , 
priant  Dieu  , qu’il  voulsist  amolir  la  cholere 
cle  Picrochole , et  le  mettre  au  poinct  de  raison 
sans  y procéder  par  force.  Quand  veit  le  bon 
homme  de  retour , il  luy  demanda  : Ha  mon 
arny , mon  amy , quelles  nouvelles  m’apportez- 
vous  ! Il  n’y  ha,  dist  Gallet,  ordre:  cest  homme 
est  du  tout  hors  du  sens  et  délaissé  de  Dieu. 
\ cire  mais,  dist  Grandgousier,  mon  amy,  quelle 
cause  pretend-il  de  cest  exces  ? Il  ne  m’ha,  dist 
Gallet,  cause  quelconcque  exposé:  sinon  qu’il 
dict  en  cholere  quelcques  mots  de  foliacés.  Je 
ne  seay  si  l’on  n’auroit  poinct  faict  oultraige  à 
ses  foüaciers.  Je  le  veulx,  dist  Grandgousier, 
bien  entendre  devant  qu’aultre  chose  délibérer 

sus  ce  que  seroit  de  faire.  Alors  manda  sçavoir 
de  ceste  affaire  : et  trouva  pour  vray  quon  avoit 
prins  par  force  quelcques  foüaces  de  ses  gents , 
et  que  Marquet  avoit  receu  ung  coup  detribard 
sus  la  teste.  Toutesfois  que  le  tout  avoit  esté 
bien  payé,  et  que  le  dict  Marquet  avoit  premier 
blessé  Forgier  de  son  fouet  par  les  jambes.  Et 
sembla  à tout  son  conseil  qu’en  toute  force  il 
se  debvoit  deffendre.  Ce  nonobstant,  dist  Grand- 
gousier , puis  qu’il  n’est  question  que  de  quelcques 
foüaces,  j’essayeray  le  contenter:  car  il  me  des- 
plaist  par  trop  de  lever  guerre.  Adoncques  s’en- 
questa  combien  on  avoit  prins  de  foüaces,  et 
entendant  quatre  ou  cinq  douzaines , commanda 
qu’on  en  feit  cinq  charretées  en  icelle  nuict,  et 
que  l’une  feust  de  foüaces  faictes  à beau  beure , 
beaulx  moyeux  d’œufs,  beau  saffran , et  belles 
espices,  pour  estre  distribuées  à Marquet,  et 
que  pour  ses  interests  il  luy  donnoit  sept  cents 
mille  et  trois  Philippus  pour  payer  les  barbiers 
qui  l’auroient  pensé , et  d’abondant  luy  donnoit 
laMestairie  de  la  Pomardiere  à perpétuité  franche 
pour  luy  et  les  siens.  Pour  le  tout  conduire  et 
passer  feut  envoyé  Gallet.  Lequel  par  le  chemin  , 
feit  cueillir  près  de  la  saulsoye  force  grands 
rameaulx  de  cannes,  et  roseaulx,  et  en  feit  arme 
autour  leurs  charrettes , et  chascun  des  chartiers. 

Luy-mesme  en  tint  ung  en  sa  main:  par  ce  vou- 
lant donner  à congnoistre  qu’ils  ne  demandoient 
que  paix , et  qu’ils  venoient  pour  l’achepter. 

Eulx  venus  à la  porte  requièrent  parler  à Picro- 
chole  de  par  Grandgousier.  Picrochole  ne  voulut 
oncques  les  laisser  entrer,  ny  aller  à eulx  parler,  et 
leur  manda  qu’il  estoit  empesché,  mais  qu’ils  disent 
ce  qu’ils  vouldroient  au  Capitaine  Toucquedillon , 
lequel  affustoit  quelcque  piece  sur  les  murailles. 
Adoncq  luy  dist  le  bon  homme:  Seigneur,  pour 
vous  retirer  de  tout  ce  débat  et  oster  toute  excusa 
que  ne  retournez  en  nostre  première  alliance; 
nous  vous  rendons  présentement  les  fouaces , dont 
est  la  controverse.  Cinq  douzaines  en  prindrent 
nos  gents  : elles  feurent  très  bien  payées  : nous 
aymons  tant  la  paix  que  nous  en  rendons  cinq 
charrettees  : desquelles  ceste  ici  sera  pour  Mar- 
quer qui  plus  se  pîainct.  D’adventaige  pour  le 
contenter  entièrement , voila  sept  cents  mille  et 
trois  Philippus  que  je  luy  livre,  et  pour  Tinte- 
rest  quil  pourroit  prétendre  je  luy  cede  la  mes- 
îairie  de  la  Pomardiere  à perpétuité , pour  luy 
et  les  siens  possedable  en  franc  alloy  : voyez  c y 
le  Contract  de  la  transaction.  Et  pour  Dieu  vivons 
doresnavant  en  paix,  et  vous  retirez  en  vos  terres^ 
joyeusement:  cedants  ceste  Place  icy,  en  laquelle 
n’avez  droict  quelsoncque  comme  bien  le  con- 

fessez.  Et  amis  comme  paravant.  Toucqueçtilloïl 
racoinpta  le  tout  à Picrochole,  et  de  plus  en 
plus  envenima  son  couraige,  luy  disant  r Ces 
rustres  ont  belle  paour  : Par  Dieu , Grand- 
gousier  se  concilie , le  paovre  beuvëur  : ce  n’est 
son  art  aller  en  guerre , mais  ouy  bien  vuider 
les  flaccons.  Je  suis  d’opinion  que  retenons  ces 
fouaces  et  l’argent,  et  au  reste  nous  hastons  de 
ramparer  ici  et  poursuivre  nostre  fortune.  Mais 
pensent-ils  bien  avoir  affaire  à une  cluppe , de 
vous  paistre  de  ces  fouaces?  Voilà  que  c’est,  le 
bon  traictement  et  la  grande  familiarité  que  leur 
avez  par  cy  devant  tenuë , vous  ont  rendu  envers 
eulx  contemptible.  Oignez  villaln , il  vous  poindra. 
P oignez  villain,  il  vous  oindra.  Ca , ça,  ça,  clist 
Picrochole,  Sainct  Jacques  ils  en  auront:  faictes 
ainsi  qu’avez  dist.  D’une  chose , dist  Toucque- 
dillon  , vous  veulx-je  advertir.  Nous  sommes  icy 
assez  mal  avitaillez , et  pourveus  maigrement  des 
liarnois  de  gueuile.  Si  Grandeousier  nous  mettoit 
siégé , des  à présent  m’en  irois  faire  arracher 
les  dents  toutes , seulement  que  trois  me  retas- 
sent, aultant  à vos  gents  comme  à moy,  avec 
icelles  nous  n’avangerons  que  trop  à manger  nos 
munitions.  Nous,  dist  Picrochole,  n’aurons  que 
trop  mangeailles.  Sommes  nous  ici  pour  manger 
ou  pour  batailler?  Pour  batailler  vrayement , dist 

Toucquedillon  ; mais  de  la  panse  vient  la  danse 
et  où  faim  régné,  force  exule.  Tant  jaser!  dist 
Picrochole.  Saisissez  ce  qu’ils  ont  amené.  Adoncq 
prindrent  argent , et  foüaces , et  bœufs , et  char- 
rettes , et  les  renvoyarent  sans  mot  dire  , sinon  , 
que  plus  n’approchassent  de  si  près  pour  la  cause 
qu’on  leur  diroit  demain.  Ainsi  sans  rien  faire 
retournarent  devers  Grandgousier , et  ftiy  comp- 
tarent  le  tout  : adjoustans  qu’il  n’estoit  aulcun 
espoir  de  les  tirer  à paix , sinon  à vive  et  forte 
guerre. 

CHAPITRE  XXXIII, 


Comment  certains  Gouverneurs  de  Pic  fô  choie 


par  conseil  précipité  le  meirent  au  dernier 
péril. 


Les  fouaces  destroussées  , comparurent  devant 
Pierochole  , le  Duc  de  Menüail  , Comte  Spa- 
dassin , et  Capitaine  Merdaille , et  luy  dirent , 
•Cyre  : qujourd’huy  nous  vous  rendons  le  plus 
heureux , plus  chevaiereux  Prince  qui  oneques 
feut  depuis  la  mort  d’Alexandre  Macedo.  Cou- 
vrez , couvrez-vous , dist  Pierochole.  Grand  mercy 
(dirent-ils)  Cyre  , nous  sommes  à nostre  debvoir. 
Le  moyen  est  tel.  Vous  laisserez  icy  à quelcque 
Capitaine  en  garnison  avecq  petite  bande  de 
gents  , pour  garder  la  Place  , laquelle  nous 
semble  assez  forte  tant  par  nature  que  par  les 
rempars  faicts  à vostre  invention.  Vostre  armée 
partirez  en  deux  , comme  trop  mieulx  l’enten- 
dez. L’une  partie  ira  ruer  sus  ce  Grandgousier , 
et  scs  gents.  Par  icelle  sera  de  prime  abordée  fa- 
cilement desconfict.  Là  recouvrerez  argent  à tas. 
Car  le  villain  en  ha  du  content.  Villain,  disons- 
nous  , par  ce  qu’ung  noble  Prince  n’ha  jamais 
viig  seul.  Thesaurizer  est  faict  de  villain. 

L’aultre  partie  cependant  tirera  vers  Ou  is  , 
Sainctonge  , Angomois , et  Gascogne:  ensemble 
Perigort,  Medoc,  et  Elanes.  Sans  résistance  pren- 
dront Villes  , Chasteaulx  , et  Forteresses.  A 
Bayonne,  à Sainct  Jean  de  Lus,  et  Fontarabi© 
saisirez  toutes  les  Natifs  , et  costoyant  vers  Ga- 
lice et  Portugal  , pillerez  tous  les  lieux  mariti- 
mes , jusqu  es  à Ulisbonne  , où  aurez  renfort 
de  tout  équippaige  , requis  à un  Conquérant. 
Par  le  corbieu  Iiespaigne  se  rendra  , car  ce  ne 
sont  que  Madourrez.  V ous  passerez  par  FEstroict 
de  Sybille  , et  là  érigerez  deux  Colomnes  plus 
magnifleques  que  celles  d’Hercules , à perpétuelle 
mémoire  de  vostre  nom.  Et  sera  nommé  cestuy 
Destroict , fti  Mer  Picrocliollne. 

Passée  la  Mer  Picrocholine  , voicy  Barberousse 
qui  se  rend  vostre  esclave.  Je(dist  Picrocîiole  ) 
le  prendray  à mercy.  Voire  ( dirent-ils  ) pour- 
veu  qu’il  se  face  baptiser.  Et  oppugnerez  les 
Royaulmes  de  Tunis , de  Happes  , Argiere  , Boue, 
Corone,  hardiment  toute  Barbarie.  Passant  oultre 
retiendrez  en  vostre  main  Majorque  , Minorque , 
Sardaigne  , Corsicque  , et  auitres  Isles  de  la  Mer 
Ligustieque  et  Baleare.  Coustoyant  à gausche , 
dominerez  toute  la  Gaule  Nabonique  , Provence  , 
et  Allobroges  , Genes , Florence  , Lucques  , et 
à Dieu  se  as  Home.  Le  paovre  Monsieur  du  Pape 

meurt  desja  de  paour.  Par  ma  foy , dist  Picro- 
■choie  , je  ne  luy  baiseray  ja  sa  pantoufle.  Prinse 
Italie  , voila  Naples  , Calabre  , Apoulle  , et  Sicile 
toutes  à sac  , et  Malthe  aveccp  Je  vouldrois  laien 
que  les  plaisants  Chevaliers  jadis  Rliodiens  vous 
résistassent  , pour  veoir  de  leur  urine.  Je  irois 
( dist  Picrochole  ) voluntiers  à Lorette.  Rien  , 
rien  , dirent-ils , ce  sera  au  retour.  De  là  pren- 
drons Candie , Cypre  , Rhodes  , et  les  Isles  Cy- 
-clades  , et  donnerons  sus  la  Morée.  Nous  la  te- 
nons. Sainct  Treignan  , Dieu  gard  Hierusalem  , 
•car  le  Souldan  n’est  pas  comparable  à vostre  puis- 
sance. Je  (dist-il)  fera  y doncques  bastir  le  Temple 
de  Salomon.  Non  , ( dirent-ils , ) encores  : atten- 
dez ung  peu.  Ne  soyez  jamais  tant  soubdain  à 
vos  entreprinses. 

Scavez  - vous  que  disoit  Ootavian  Auguste  ? 
Festina  lente.  Il  vous  convient  premièrement 
avoir  l’Asie  Mnior  , Carie , Lycie  , Pamphile  , 
Cilicie  , Lydie  , Phrygie  , Mysie  , Betune  , Cha- 
razie  , Stalie  , Samagerie  , Castamena  , Luga  , 
Savasta  , j usques  à Euplirates.  Voi irons  - nous  , 
dist  Picrochole  , Babylone , et  le  Mont  Sinaï  ? 
Il  n’est , dirent-ils  , ja  besoing  pour  ceste  heure. 
N’est-ce  pas  assez  tracassé , de  avoir  transfreté 
la  Mer  Hircane , chevaulché  les  deux  Armenies , 
et  les  trois  Arables?  Par  ma  foy,  dist-il , noua 

sommes  affoliez.  Ha  paovres  gents  ! (Quoy!  di- 
rent-ils) Que  boirons-nous  par  ees  Deserts  ? Gai* 
Julian  Auguste  et  tout  son  ost  y moururent  de 
soif,  comme  l’ont  dict.  Nous  (dirent-ils)  avons 
ja  donné  ordre  à tout.  Par  la  Mer  Syriace  vous 
avez  neuf  mille  quatorze  grandes  Naufs  char- 
gées des  meilleurs  vins  du  monde  : elles  arriva- 
ient à Japhes.  Là  se  sont  trouvez  vingt  et  deux 
cents  mille  Chameaulx  , et  seize  cents  Eléphants 
lesquels  avez  prins  à une  chasse  environ  Si- 
geilmes  lors  qu’entrastes  en  Libye  : et  d’abondant 
eustes  toute  la  Caravane  de  la  Meclia.  Ne  vous 
fournirent- ils  de  vin  à suffisance?  Voire:  mais, 
dist-il  , nous  ne  busmes  poinct  frais.  Par  la  ver- 
tus, dirent-ils  , non  pas  d’ung  petit  poisson,  ung 
preux  , ung  concquerant  , ung  prétendant  , et 
aspirant  à l’Empire  univers  , 11e  peult  tous] ours 
avoir  ses  aises.  Dieu  soit  loué  qu’estes  venu  vous 
et  vos  gents  saufs  et  entiers  j usques  au  Fleuve 
du  Tigre. 

Mais  , dist-il,  que  faict  cependant  la  part  de 
nostre  Armée  qui  desconfit  ce  villain  humeux 
Grandgousier.  Ils  11e  cliomment  pas  (dirent-ils) 
nous  les  rencontrerons  tantost.  Ils  vous  ont  prins 
Bretaigne  , Normandie  , Flandres  , Haynault  r 
Brabant  , Artoys  , Hollande  , Selande  : ils  ont 
passé  le  Rhein  par  sus  le  ventre  des  Suices  et 

Lansquenets  , et  part  d’entre  eulx  ont  dompté 
Luxembourg , la  Lorraine  , la  Champaigne  , Sa- 
voye  jusques  à y on  : auquel  lieu  ont  trouvé  vos 
Garnisons  retournants  des  conquestes  navales  de 
la  Mer  Mediterranée.  Et  se  sont  rassemblez  en 
Bolieme  , apres  avoir  mis  à sac  Souëve  , Wir- 
temberg , Bavieres , Austriche , Moravie , et  Stirie. 
Puis  ont  donné  fierement  ensemble  sus  Lubek , 
Nonvege  , Sweden  , Rieh , Dace  , Gottliie  , En- 
groeneland  , les  Estrelins,  jusques  à la  Mer  Gla- 
ciale. Ce  faict  conques  tarent  les  Isles  Orchades , 
et  subjuguarent  Escosse  , Angleterre  et  Irlande. 
De  là  navigans  par  la  Mer  sabuleuse  , et  par 
les  Sarmates , ont  vaincu  et  dompté  Prusse  , Po- 
lonie  , Lituanie  , Russie  , Valachie , la  Ti'ansil- 
vane  , Hongrie  , Bulgarie  , Turquie , et  sont  à 
Constantinople.  Allons  nous  , dist  Picrochole , 
rendre  à eulx  le  plustost , car  je  veulx  estre  aussi 
Empereur  de  Trebizonde.  Ne  tüerons  nous  pas 
tous  ces  chiens  Turcs  et  Maîiumetistes  ? Que 
diable , dirent-ils  , ferons  doncques  ? Et  donnerez 
leurs  biens  et  terres , à ceulx  qui  vous  auront  servy 
Ronnestement.  La  raison  (dist-il)  le  veult , c’est 
équité.  Je  vous  donne  la  Carmaigne  , Surie  , et 
toute  la  Palestine.  Ha , dirent-ils  , Cyre  , c’est  du 
lûen  de  vous  : grand  mercy.  Dieu  vous  fasse  bien 
tousjours  prospérer.  Là  présent  estoit  ung  vieulx 

gentilhomme  esprouvé  en  divers  hazards  , et 
vray  routier  de  guerre,  nommé  Eehephron  , le- 
quel ouyant  ces  propous  dist  : J’ay  grand  paour 
que  toute  ceste  entreprinse  sera  semblable  a la 
farce  du  pot  au  laict , duquel  ung  Cordonnier 
se  faisoit  riche  par  resverie  ; puis  le  pot  casse  , 
n’eut  de  quoy  disner.  Que  pretendez-vous  par 
ces  belles  conquestes  ? Quelle  sera  la  fm  de  tant 
de  travaulx  et  traverses  ? Sera  , dist  Picrochole , 
que  nous  retournez,  reposerons  à nos  aises  : dont 
dist  Eehephron  , et  si  par  cas  jamais  n’en  retour- 
nez? Car  le  voyaige  est  long  et  périlleux.  N’est-ce 
niieulx  que  des  maintenant  nous  reposons , sans 
nous  mettre  en  ces  hazards  ? O ! dist  Spadassin , 
par  Dieu  voicy  ung  bon  resveux;maîs  allons  nous 
cacher  au  coing  de  la  cheminée  : et  là  passons 
avec  les  dames  nostre  vie  et  nostre  temps  , à 
enfiler  des  perles  , ou  à filer  comme  Sardana- 
palus.  Qui  ne  s’adventure  , n’ha  cheval  ny  mule  , 
dict  Salomon.  Qui  trop  ( dist  Eehephron  ) s’ad- 
venture , perd  cheval , et  mule  , respondit  Malcon. 
Baste , dist  Picrocliole  , passons  oultre.  Je  ne 
crains  que  ces  diables  de  légions  de  Grandgou- 
sier  : ce  pendant  que  nous  sommes  en  Mésopo- 
tamie , s’ils  nous  donnoient  sus  la  queuë  , quel 
remede  ? Très  bon,  dist  Merdaille  , une  belle  pe- 
tite commission  , laquelle  vous  envoyerez  aux 

Moscovites  , vous  mettra  en  camp  pour  img  mo- 
irnnt  quatie  cents  cinquante  mille  combatans 
t eslite.  O si  vous  m’y  faictes  vostre  Lieutenant, 
je  tueroye  ung  pygne  pour  ung  mercier  ! Je  mors, 
je  rue  , je  frappe , j’attrape , je  tiie , je  renie.  Sus , 
SUS,  chst  Picrochole,  qu’on  depesche  tout , et  qui 
m ayme  si  me  suive 

CHAPITRE  XXXI  Y. 

Comment  Gargantua  laissa  la  Ville  de  Paris 
pour  secourir  son  Pay  s > et  com  ment  Gym- 
naste rencontra  les  ennemis. 

En  ceste  mesme  heure  Gargantua  qui  es  toit 
yssu  de  Paris,  soubdain  les  Lettres  de  son  Pere 
leuës,  sus  sa  grande  Jument  venant,  avoit  ja 
passé  le  Pont  delà  Nonnain:  luy,  Ponocrates, 
Gymnaste , et  Eudemon , qui  pour  le  suivre 
avoient  prins  chevaulx  de  poste  : le  reste  de  son 
train  venoit  à justes  journées,  amenant  touts  ses 
livres  et  instrument  philosophicque.  Luy  arrivé 
à Parillé,  feut  adverty  par  le  Mestayer  de  Gou- 
guet,  comment  Picrocliole  s’estoit  remparé  à la 
Roche  Clerrnauld , et  avoit  envoyé  le  Capitaine 
Tripet  avec  grosse  Armée  , assaillir  le  Bois  de 
Vede , et  Vaugaudry  : et  qu’ils  avoient  couru  la 
poulie , j usques  au  pressouer  Billard  : et  que  ces- 
toit  chose  estrange  et  difficile  à croire  des  excez 
quils  faisoient  par  le  pays,  tant  qu’il  lui  fèit 
paour,  et  ne  sçavoit  bien  que  dire,  ny  que  faire. 
Mais  Ponocrates  luy  conseilla  qu’ils  se  trans- 
portassent vers  le  Seigneur  de  la  Vauguyon,  qui 
de  tout  temps  avoit  esté  leur  amy  et  confédéré, 

et  par  luy  seroient  mieulx  advisés  de  touts  affaires: 
ce  qu’ils  feirent  incontinent , et  le  trouvarent  en 
bonne  deliberation  de  leur  secourir  : et  feut 
de  opinion  que  il  envoiroit  quelcqu’ung  de  ses 
gents  pour  descouvrir  le  pays  et  sçavoir  en  quel 
estât  estoient  les  ennemis:  affin  de  y procéder 
par  conseil  prins  selon  la  forme  de  l’heure  pré- 
sente. Gymnaste  s’offrit  d’y  aller:  mais  il  feut 
conclud , que  pour  le  meilleur  il  menast  avecques 
soy  quelcqu’ung  qui  congneust  les  voyes  et  des- 
torses, et  les  rivières  de  là  en  tour.  Adoncques 
partirent  luy  et  Prelinguand,  escuyer  de  ,Vau- 
guyoa,  et  sans  effroy  espiarent  de  touts  costez* 
Ce  pendant  Gargantua  se  refraischit,  et  reput 
quelcque  peu  avecques  ses  gents , et  feit  donner 
à sa  J ument  un  g picotin  d’avoyne , c’estoient 
soixante  et  quatorze  muids  trois  boisseaulx.  Gym- 
naste et  son  compaignon  tant  en  chevaulcharent 
qu’ils  rencontrareni:  les  ennemis  touts  espars,  et 
mal  en  ordre,  pillants  et  desrobants  tout  ce  qu’ils 
pouvoient:  et  de  tant  loing  qu’ils  l’appcrceurent, 
accoururent  sus  luy  à la  fouile  pour  le  destrousser. 
Adoncq’il  leur  cria:  Messieurs,  je  suis  paovre 
diable  , je  vous  requiers  qu’ayez  de  moy  mercy. 
J ay  encores  quelcque  escu , nous  le  boyrons  : 
car  c’est  aurum  po Labile  et  ce  cheval- ici  sera 
vendu  pour  payer  ma  bien-venüe,  cela  faict, 

retenez  moy  clés  vostres , car  jamais  homme  ne 
sceut  mieulx  prendre , larder , roustir , et  aprester , 
voire  par  Dieu  demembrer  et  gourmander  poulie 
que  moy  qui  suis  ici,  et  pour  mon proficiat]e  boy 
à tous  bons  compaignons.  Lors  descouvrit  sa  fer- 
riere  ,et  sans  mettre  le  nez  dedans , beuvoit  assez 
. hoiùiestcment.  Les  marroufles  le  rcgardoient , 
ouvrans  la  gueulle  d’ung  grand  pied,  et  tirans 
les  langues  comme  Lévriers , en  attente  de  boire 
apres  : mais  Tripet  le  Capitaine  sus  ce  point 
accourut  veoir  que  c’estoit.  A luy  Gymnaste  offrit 
sa  bouteille  ,'  disant  : Tenez,  Capitaine,  beuvez 
en  hardiment,  j’en  ay  faict  l’essay,  c’est  vin  de 
la  Faye  Moniau.  Quoy!  dist  Tripet,  ce  Gaultier 
icy  se  guabele  de  nous  ! Qui  es-tu?  Je  suis  (dist 
Gymnaste  ) paovre  diable.  Ha  , dist  Tripet , 
puisque  tu  es  paovre  diable,  c’est  raison  que 
passe  oultre , car  tout  paovre  diable  passe  par 
tout  sans  peage  ny  gabelle  : mais  ce  n’est  de  cous- 
tume  que  paovres  diables  soient  si  bien  montez  y 
pourtant , Monsieur  le  diable  , descendez  , que 
j’aye  le  Roussin  : et  si  bien  il  ne  me  porte,  vous , 
maistre  diable , me  porterez  : Car  j’aiine  fort 
qu’ung  diable  tel  m’emporte. 

C I î A P I T Pt  E XXXV. 

Comment  Gymnaste  soupplement  tua  le  Capi- 
taine Tripe t } et  aultres  gents  de  Pi cro choie. 

Ces  mots  entendus,  aulcuns  d’entre  euïx  com- 
rnençarent  avoir  frayeur  , et  se  seignoient  de 
toutes  mains , pensants  que  ce  feust  ung  diable 
déguisé  : et  quelcqu’ung  d’eulx  , nommé  Bon 
Joan,  Capitaine  des  franc-lopins,  tira  ses  heures 
de  sa  braguette,  et  cria  assez  hault  , H agi  os 
ho  theos.  Si  tu  es  de  Dien , si  parle  : si  tu  es  de 
laultre,  si  t en  va.  Et  pas  ne  s’en  alioic  : ce  qu’en- 
tendirent plusieurs  de  la  bande  et  departoient 
de  la  compaignie  : le  tout  notant  et  considérant 
Gymnaste.  Pourtant  feit  semblant  descendre  de 
cheval,  et  quand  feut  pendant  du  cos  té  du  mon- 
touer  feit  soupplement  le  tour  de  l’estriviere  , 
son  espée  bastarde  au  costé , et  par  dessoubz 
passé , se  lança  en  l’aer  et  se  tint  des  deux  pieds 
sus  la  selle,  le  cul  tourné  vers  la  teste  du  cheval 
Puis  .dist  : Mon  cas  va  au  rebours.  Adoncq  en  tel 
poinct  qui!  estoit,  feit  la  gambade  sus  ung  pied, 
et  tournant  à senestre  ne  faillit  oncq  de  rencon- 
trer sa  propre  assiette  sans  en  rien  varier.  Dont 

dist  Tripet  : Ha , ne  feray  pas  cestuy-là  pour  ceste 
heure  , et  pour  cause.  Bren , dist  Gymnaste  , j ay 
failli  , je  voys  deffaire  cestuy  sault.  Lors  par 
grande  force  et  agilité  feit  en  tournant  à dextre 
la  gambade , comme  devant.  Ce  faict , mist  le 
poulce  de  la  dextre  sus  l’arson  de  la  selle,  et 
leva  tout  le  corps  en  laer , se  soustenant  tout 
le  corps  sus  le  muscle  et  nerf  dudict  poulce  , et 
ainsi  se  tourna  trois  fois  : à la  quatriesme  , se 
renversant  tout  le  corps  sans  a rien  toucher  , se 
guinda  entre  les  deux  aureilles  du  cheval , soul- 
dant  tout  le  corps  en  laer  sus  le  poulce  de  la 
senestre  ; et  en  cet  estât  feit  le  tour  ou  moulinet, 
puis  frappant  du  plat  de  la  main  dextre  sus  le 
milieu  de  la  selle , se  donna  tel  branle  qu’il  s’as- 
sist  sus  la  croppe , comme  font  les  damoiselles. 

Ce  faict , tout  à l’aise  passe  la  jambe'  droicte 
par  sus  la  selle  , et  se  mist  en  estât  de  che vaul- 
cheur,  sus  la  croppe.  Mais  (dist-il)  mieux  vault 
que  je  me  mette  entre  les  arsons  : adoncq  s ap- 
puyant sus  les  poulces  des  deux  mains  à la 
croppe  , devant  soy  , se  renversa  cul  sus  teste  en 
laer , et  se  trouva  entre  les  arsons  en  bon  main- 
tien, puis  d’ung  sobresault  leva  tout  le  corps  en 
•l’aer , et  ainsi  se  tint  pieds  joincts  entre  les  ar- 
sons , et  là  tournoya  plus  de  cent  tours , les  bras 
estendus  en  croix,  et  crioit  ce  faisant  à baulte 

voix:  J enraige,  diables,  j’enraige,  j’enraige,  te- 
nez moy , diables,  tenez  moy,  tenez. 

Tandis  qu  ainsi  voltigeoit , les  marroufles  en 
grand  esbabisisement  disoient  l’ung  à l’aultre  : 
Par  la  merdé  c’est  ung  Lutin,  ou  ung  diable 
ainsi  desguisé  : Ab  hoste  m aligna  libéra  nos 
domine  : et  fuyoient  h la  roupte  , regardants  der- 
rière soy , comme  ung  Chien  qui  emporte  ung 
plumail. 

Lors  Gymnaste  voyant  son  advantaige , des- 
cend de  clieval , desgaine  son  espée^  et  à grands 
coups  chargea  sus  les  plus  liuppez,  et  les  ruoit 
à grands  monceaulx  blessez , navrez , et  meur- 
tris , sans  que  nul  luy  resistast , pcnsans  que  ce 
feust  ung  diable  affamé , tant  par  les  merveilleux 
voltigemens  qu’il  avoit  faict , que  par  les  propous 
que  lui  avoit  tenu  Tripet , en  l’appellant  paovre 
diable.  Sinon  que  Tripet  en  trahison  luy  voulut 
fendre  la  cervelle  de  son  espée  lansquenette  : 
mais  il  estoit  bien  armé  , et  de  cestuy  coup  ne 
sentit  que  le  chargement  : et  soubdain  se  tour- 
nant, lança  ung  estoc  volant  audiet  Tripet,  et 
ce  pendant  qu’icelluy  se  couvroit  en  hault , luy 
tailla  d’un  coup  l’estomach,  le  colon,  et  la  moitié 
du  foye,  dont  tomba  par  terre,  et  tombant  ren- 
dit plus  de  quatre  potées  de  souppes,  et  lame 
mesléc  parrny  les  souppes. 

Ce  faict , Gymnaste  se  retire , considérant  que 
les  cas  de  Lazard  jamais  ne  fault  poursuivre  jus- 
ques  à leur  période  : et  qu’il  convient  à tous 
Chevaliers  reverentement  traicter  leur  bonne 
fortune , sans  la  molester  ny  gehenner.  Et  mon- 
tant sus  son  cheval  lui  donne  des  espérons,  ti- 
rant droict  son  chemin  vers  la  Vanguion  , efc 
Prelinguand  avecque  luy. 

CHAPITRE  X X X Y I. 

Comment  Gargantua  démolit  le  Chasteau  du 
Gué  de  V ede , et  comment  ils  passèrent  le 
Gué. 

y e n u que  feut , racompta  Testât  onquel  avoit 
trouvé  les  ennemis,  et  du  Stratagème  qu’il  avoit 
faict , luy  seul , contre  toute  leur  caterve  : affer- 
mant qu’ils  n’estoient  que  maraulx , pilleurs , et 
briguands , ignorans  de  toute  discipline  mili- 
taire, et  que  hardiment  ils  se  meissent  en  voye  : 
car  il  leur  seroit  très  facile  de  les  assommer 
comme  bestes.  Adoncques  monta  Gargantua  sua 
sa  grande  Jument,  accompaigné  comme  devant 
avons  dict.  Et  trouvant  en  son  chemin  ung  haull* 
et  grand  arbre  ( lequel  communément  on  nom- 
moit  l’Arbre  de  Sainct  Martin,  pource  qu’ainsi 
estoit  creù  ung  bourdon  que  jadis  Sainct  Martin 
y planta) , dist  : Voicy  ce  qu’il  me  falloit.  Cet 
arbre  me  servira  d®  bourdon  et  de  lance.  Et  l’ar- 
rachit  facilement  de  terre  et  en  osta  les  rameaulx , 
et  le  para  pour  son  plaisir.  Ce  pendant  sa  J ument 
pissa  pour  se  lascher  le  ventre  : mais  ce  feut  en 
telle  abondance , qu  elle  en  fait  sept  lieues  de 

deluge  , et  dériva  tout  le  pissat  au  gué  de  Vede , 
et  tant  l’enfla  devers  le  fil  de  l’eaiie , que  toute 
ceste  bande  des  ennemis  feurent  en  grand  hor- 
reur noyez,  excepté  aulcuns  qui  av oient  prins  le 
cliemin  vers  les  cousteaulx,  à gauselie.  Gargan- 
tua venu  à l’endroict  du  bois  de  "V  ede  , feut  ad- 
visé  par  Eudemon,  que  dedans  le  Chasteau  es- 
toit  queleque  reste  des  ennemis,  pour  laquelle 
chose  savoir,  Gargantua  s’eseria  tant  qu’il  peust  : 
Estes-vous-là , ou  n’y  estes  pas  ? Si  vous  y estes  , 
n’y  soyez  plus  : si  n’y  estes , je  n’ay  que  dire.  Mais 
ung  ribault  canonier  , qui  estoit  au  Mâchicoulis , 
luy  tira  ung  coup  de  canon , et  l’attainct  par  la 
temple  dextre  furieusement  : toutesfois  ne  lui  feit 
pour  ce  mal,  en  plus  que  s’il  luy  eust  jecté  une 
prune.  Qu’est  cela?  dist  Gargantua,  nous  jectez- 
vous  icy  des  grains  de  raisins  ? La  vendange  vous 
coustera  chier  : pensant  de  vray  que  le  boulet 
feust  ung  grain  de  raisin.  Ceux  qui  estoient  de- 
dans le  Chasteau  amusez  à la  pille  , entendant  le 
bruit  coururent  aux  tours  et  forteresses  , et  luy 
tirarent  plus  de  neuf  mille  vingt  et  cinq  coups 
de  faulconneaux , et  arquebouses  , visants  touts  à 
sa  teste  , et  si  menu  tiroient  contre  luy , qu'il 
s’escria  : Ponocrates  mon  amy , ces  mousches  icy 
m’aveuglent  : baillez  moy  queleque  rameau  de 
ees  saulles  pour  les  chasser  : pensant  des  plom- 

bées  et  pierres  d’artillerie  que  feussent  mous* 
ches  bovines.  'Ponocrates  l’advisa , que  nestoient 
aultres  mousches  que  les  coups  d’artillerie  que 
l’on  tiroit  du  Chasteau.  Alors  chocqua  de  son 
grand  arbre  contre  le  Chasteau,  et  à grands  coups 
abbatit  et  tours  et  forteresse  , et  ruina  tout  par 
terre  : par  ce  moyen  feurent  tous  rompus  et  mis 
en  pièces  ceulx  qui  estoient  en  icelluy. 

De  là  partants  arrivarent  au  pont  du  moulin , 
et  trouvarent  tout  le  gué  couvert  de  corps  morts, 
en  telle  foulle  qu’ils  avoient  engorgé  le  cours  du 
moulin  : et  c’estoient  ceulx  qui  estoient  péris  au 
deluge  urinai  de  la  Jument.  Là  feurent  en  pen- 
sement  comment  ils  pourroient  passer , veu  l’em- 
peschement  de  ces  cadavres.  Mais  Gymnaste 
dist  : Si  les  diables  y ont  passé,  j’y  passeray  fort 
bien.  Les  diables  (dist  Eudemou  ) y ont  passé 
pour  en  emporter  les  âmes  damnées.  Sainct  Trei- 
gnan  ( dist  Ponocrates  ) par  doncques  consé- 
quence necessaire  il  y passera.  Voire  voire , dist 
Gymnaste , ou  je  demoureray  en  chemin.  Et  don- 
nant des  espérons  à son  cheval  passa  franche- 
ment oultre,  sans  que  jamais  son  cheval  eust 
frayeur  des  corps  morts.  Car  il  l’avoit  accoustumé 
(selon  la  doctrine  de  AElian ) à ne  craindre  les 
armes  ny  corps  morts:  non  en  tüant  les  gents, 
comme  Diomede  tüoit  les  Thraces  , et  Ulysses 

mettoit  les  corps  de  ses  ennemis  es  pieds  de  ses 
chevaulx , ainsi  que  racompte  Homere  ; mais  en 
luy  mettant  ung  pliantosme  pariny  son  foin,  et 
le  faisant  ordinairement  passer  sus  icelluy  quand 
il  luy  bailloit  son  avojne.  Les  trois  aultres  le  sui- 
virent sans  faillir  , excepté  Eudemon  , duquel  le 
cheval  enfonça  le  pied  droict  jusques  au  genouil 
dedans  la  pance  d’ung  gros  et  gras  villain  qui 
estoit  là  noyé  à l’envers  , et  ne  le  povoit  tirer 
hors  : ainsi  demouroit  empestré  , jusques  à ce  que 
Gargantua  du  bout  de  son  baston  enfondra  le 
reste  des  tripes  du  villain  en  l’eaiie  , cependant 
que  le  cheval  levoit  le  pied.  Et  (qui  est  chose 
merveilleuse  en  Hippiàtrie  ) feut  ledict  cheval 
guéri  d’ung  surot  qu’il  avoit  en  celluy  pied  , par 
l’at lou ch eme ri t des  boyaulx  de  ce  gros  marroufle. 

CHAPITRE  X X X Y 1 1. 


Comment  Gargantua  soy  pignant  faisait 
tumber  de  ses  cheveul'x  les  boullets  d’ar- 
tillerie. 

Issus  la  rive  de  Vede,  peu  de  temps  apres 
abordarent  au  Chasteau  de  Grandgousier , qui 
les  attendent  en  grand  désir.  A leur  venue  iis 
se  festoyarent  à tour  de  bras,  jamais  on  ne  veit 
gents  plus  joyeulx  : Car  S uplementum  Supple- 
menti  chronicorum  dict  , que  Gargamelle  y 
mourut  de  joye  : je  n’en  sçay  rien  de  ma  part  , 
et  bien  peu  me  soucie  ny  d’elle  ny  d’aultfe.  La 
vérité  feut,  que  Gargantua  se  refraisciiissant 
d’habillements,  et  se  testonnant  de  son  pigne 
( qui  es  toit  grand  de  cent  cannes , appoinctc 
de  grandes  dents  d’Elephants  toutes  entières  ) 
faisoit  tumber  à chascun  coup  plus  de  sept  balles 
de  boullets  qui  luy  estoient  demourez  entre  ses 
cheveulx  à la  démolition  du  bois  de  Vede.  Ce 
que  voyant  Grandgousier  son  pere,  pensoit  que 
feussent  poulx,  et  lui  clist:  Dea  mon  bon  Gis , 
nous  as-tu  apporté  jusques  icy  des  esparviers  de 
Montagu?  Je  n’entendois  que  là  tu  feisses  resi- 

dence.  Adoncq  Ponocrates  respondit:  Seigneur, 
tie  pensez  que  je  l’aye  mis  au  colliege  de 
poiiillerie , qu’on  nomme  Montagu:  mieulx  l’eusse 
voulu  mettre  entre  les  guenaulx  de  Sainct  Inno- 
cent , pour  l’enorme  cruaulté , et  vilennie  que 
j’y  ay  congneuë  : Car  trop  mieulx  sont  traictez 
les  forcez  entre  les  Maures  et  Tartares:  les  meur- 
triers en  la  prison  criminelle  : voire  certes  les 
chiens  en  vostre  maison,  que  ne  sont  ces  malau- 
trux  audict  colliege.  Et  si  j’estois  Roy  de  Paris, 
le  diable  m’emporte  si  je  ne  mettois  le  feu  dedans  , 
et  ferois  brusler  et  Principal  et  Regents , qui 
endurent  ceste  inhumanité  devant  leurs  yeulx 
estre  exercée.  Lors  levant  ung  de  ces  boullets , 
dist  : Ce  sont  coups  de  canons , que  ha  receu 
vostre  fils  Gargantua  passant  devant  le  bois  de 
Vede,  par  la  trahison  de  vos  ennemis. 

Mais  ils  en  eurent  telle  recompense  qu’ils  sont 
tous  peritz  en  la  ruine  du  Chasteau  : comme  les 
Philistins  par  l’engin  de  Sanson , et  ceulx  qu’op- 
prima la  Tour  de  Siloë,  desquels  est  escript 
Luc  i3.  Iceulx  je  suis  d’advis  que  nous  pour- 
suivions , cependant  que  l’heur  est  pour  nous  : 
Car  l’occasion  ha  tous  ses  cheveulx  au  front  : 
quand  elle  est  oultrepassée , vous  ne  la  pouvez 
plus  revocquer  : elle  est  chaulve  par  le  derrière 
de  la  teste,  et  jamais  plus  ne  retourne.  Yray- 

ment,  dist  Grand gousier , ce  ne  sera  pas  à ceste 
heure,  car  je  veulx  vous  festoyer  pour  ce  soir, 
et  soyez  les  très  bien  venus. 

Ce  diet , on  appresta  le  soupper  et  de  surcroist 
feurent  roustis  seize  bœufs,  trois  genisses,  trente 
et  deux  veaulx  , soixante  et  trois  chevreaulx 
moissonniers , quatrevingt-quinze  moutons  , trois 
cents  gourrets  de  laiet  cà  beau  moust,  unze  vingt 
perdrix,  sept  cents  bécasses,  quatre  cents  chap- 
pons  de  Loudunois  et  Cornouaille , six  mille 
poullets  et  aultant  de  pigeons,  six  cents  gua- 
linottes,  quatorze  cents  levraulx,  trois  cents  et 
trois  oustardes  , et  mille  sept  cents  hutaudeaulx: 
de  venaison , bon  ne  peust  tant  soubdain  recou- 
vrer , fors  unze  sangliers  qu’envoya  l’Abbé  de 
Turpenay,  et  dix  et  huict  bestes  faulves  que 
donna  le  Seigneur  de  Grandmont  : ensemble  sept 
vingt  faisans  qu’envoya  le  Seigneur  des  Essars, 
et  quelcques  douzaines  de  ramiers , d’oiseaulx 
de  riviere  , de  cercelles  , butors,  courtes  , plu- 
viers, francolys,  cravans,  tiransons,  vanereaulx  , 
tadournes  , pocheeullieres  , pouacres  , liegron- 
neaulx,  foulques,  aigrettes,  cigongnes,  cannes 
petieres  , oranges,  flammans  (qui  sont  plieni- 
copteres  ) terrigoles , poulies  de  Inde,  force 
coscossons , et  renfort  de  potaiges.  Sans  poinct 
de  faulte  y estoit  de  vivres  abondance,  et  feurent 

apprestez  honnestement  par  Frippesaulce,  Hos- 
chepot,  et  Pilleverjus  cuisiniers  de  Grandgou- 
sier.  Janot,  Micquel,  et  Yerrenet,  apprestarent 
fort  bien  à boyre. 

CHAPITRE  XXX  VIII. 

Comment  Gargantua  mangea  en  sallacle  six 
Pèlerins. 

Le  propous  requiert,  que  racomptons  ce  qu’ad- 
vint à six  Pèlerins  qui  venoient  de  Sainct  Sebas- 
tien près  de  Nantes , et  pour  soy  herberger 
celle  nuict,  de  paour  des  ennemis,  s’étoient 
mussez  au  jardin  dessus  les  poyzars , entre  les 
choulx  et  lectües.  Gargantua  se  trouva  quelcque 
peu  altéré , et  demanda  si  l’on  pourroit  trouver 
des  lectües  pour  faire  sallade  ? 

Et  entendant  qu’il  y en  avoit  des  plus  belles 
et  grandes  du  pays,  car  elles  estaient  grandes 
comme  pruniers  ou  noyers:  y voulut  aller  luy- 
mesme,  et  en  emporta  en  sa  main  ce  que  bon 
luy  sembla  , ensemble  emporta  les  six  Pèlerins  , 
lesquels  avoient  si  grand  paour,  qu’ils  n’ausoient 
ny  parler,  ny  tousser. 

Les  lavant  doneques  premièrement  en  la  fon- 
taine, les  Pèlerins  disoient  en  voix  basse  Pung 
à 1 auitre  : Qu  est-il  de  faire  ? nous  noyons  icy 
entre  ces  lectües , parlerons-nous  ? mais  si  nous 
parlons , il  nous  tuera  comme  espies.  Et  comme 
ils  délibéraient  ainsi,  Gargantua  les  mistavecques 

ses  lectües  dedans  ung  plat  de  la  maison , grand 
comme  la  tonne  de  Cisteaulx , et  avecques  huile , 
et  vinaigre  et  sel , les  mangeoit  pour  soy  refrais- 
chir  devant  souper,  et  avoit  ja  engoulé  cinq  des 
Pèlerins  : le  sixiesme  estoit  dedans  le  plat  caché 
soubz  une  lectüe , excepté  son  bourdon  qui  appa- 
roissoit  au  dessus.  Lequel  voyant  Grandgousier , 
dist  à Gargantua:  Je  croy  que  c’est  là  une  corne 
de  limasson , ne  le  mangez  poinct.  Pourquoy , 
dist  Gargantua?  ils  sont  bons  tout  ce  mois.  En 
tirant  le  bourdon  , ensemble  enleva  le  Pelerin 
et  le  mangeoit  très  bien.  Puis  beut  ung  horrible 
traict  de  vin  pineau,  en  attendant  que  l’on  apres- 
tast  le  soupper. 

Les  Pèlerins  ainsi  devorez , se  tirarent  hors 
les  meulles  de  ses  dents  le  mieulx  que  faire 
peurent , et  pensoient  qu’on  les  eust  mis  en 
quelcque  basse  fousse  des  prisons.  Et  lorsque 
Gargantua  beut  le  grand  traict,  cuidarent  noyer 
en  sa  bouche , et  le  torrent  du  vin  presque  les 
emporta  au  goulfre  de  son  estomach  : toutes- 
fois  saultans  avecques  leurs  bourdons , comme 
font  les  micquelots,  se  meirent  en  franchise  l’orée 
des  dents.  Mais  par  malheur  l’ung  d’eulx  tastant 
avecques  son  bourdon  le  pays , à sçavoir  s’ils 
estaient  en  seureté,  frappa  rudement  en  la  faulte 
d’une  dent  creuse , et  ferut  le  nerf  de  la  man- 

dibule  : dont  feit  très  forte  douleur  à Gargan- 
tua , et  commença  à crier  de  raige  qu’il  endu- 
rcit. Pour  doncques  se  soulaiger  du  mal  feit 
apporter  son  curedent , et  sortant  vers  le  noyer 
grollier , vous  denigèa  Messieurs  les  Pèlerins. 

Car  il  attrapoit  l’ung  par  les  jambes , l’aultre 
par  les  espaules,  l’aultre  par  la  besace,  l’aultre 
par  la  foillouse , l’aultre  par  l’escharpe  : et  le 
paovre  liaire  qui  l’avoit  féru  du  bourdon,  l’acro- 
cba  par  la  braguette,  toutesfois  ce  luy  feut  ung 
grand-heur,  car  il  luy  perçà  une  bosse- chan- 
creuse , qui  le  martyrisoit  depuis  le  temps  qu’ils 
eurent  passé  Ancenis.  Ainsi  les  Pèlerins  denigex 
s’enfuirent  à travers  la  Plante  à beau  trot,  et 
appaisa  la  douleur.  En  laquelle  heure  feut  appelle 
par  Eudemon  pour  soupper,  car  tout  estoit  prest. 
J e m’en  voys  doncques  ( dist-il  ) pisser  mon 
malheur.  Lors  pissa  si  copieusement,  que  l’urine 
trancha  le  chemin  aux  Pèlerins , et  feurent  con- 
traincts  passer  la  grande  boyre.  Passans  de  là  par 
l’orée  de  la  touche  en  plain  chemin,  tumbarent 
tous , excepté  Fournillier , en  une  trape  qu’on 
a voit  faicte  pour  prendre  les  loups  à la  trannée. 
jdont  eschapparent  moyennant  l’industrie  dudict 
Fournillier,  qui  rompit  tous  les  lacs  et  cordaiges. 
De  là  issus,  pour  le  reste  de  celle  nuict  cou- 
charent  en  une  loge  près  le  Couldray.  Et  là 

feurent  réconfortez  de  leur  malheur  par  les 
bonnes  paroles  d’ung  de  leur  compagnie,  nommé 
Las- d’aller , lecpiel  leur  remontra  que  ceste 
adventure  avoit  esté  predicte  par  David , Psal. 
Càni  exsurgerent  homines  in  nos , forte  vivos 
déglutissent  nos , quand  nous  feusmes  mangez 
en  salade  au  grain  du  sel.  Cù  m irasceretur 
furor  eorum  in  nos  , forsitan  aqua  absor - 
buisset  nos , quand  il  beut  le  grand  traict.  Tor - 
rentem  pertransivit  anima  nostra,  quand  nous 
passasmes  la  grande  boyre.  Forsitan  pertran- 
sisset  anima  nostra  aquam  intolerabilem , 
de  son  urine  dont  il  nous  tailla  le  chemin. 
Benedictus  dominus  qui  non  dédit  7ios  in 
captionem  dentibus  eorum.  Anima  nostra > 
sicut  passer , erepta  est  de  laqueo  'venan - 
tium , quand  nous  tombasmes  en  la  trape. 
Faqueus  contritus  est,  par  Fourmilier,  et  nos 
liberati  sumus.  Adjutorium  nostrum , etc. 

CHAPITRE  XXXIX. 

Comment  le  Moyne  fut  festoyé  par  Gar- 
gantua ; et  des  beaulx  propous  q u il  tint 
en  souppant. 

Q u and  Gargantua  feut  à table , 'et  là  première 
poincte  des  morceaulx  feut  bauffrée,  Grand- 
gousier  commença  racompter  la  source  et  la 
cause  de  la  guerre  meuë  entre  luy  et  Picro- 
cliole  : et  vint  au  poinct  de  narrer  comment 
l'ieie  Jean  des  Entommeures  avoit  triumphé  à 
ia  deffense  du  Clos  de  l’Abbaye,  et  le  loua  au 
dessus  des  proesses  de  Camille,  Scipion,  Pom- 
pée , César , et  ïliemistocles.  Àdoncq  requist 
Gargantua  que  sus  l’heure  feust  envoyé  quérir , 
afiui  qu’avecq  lui  on  consultast  de  ce  qui  estoit 
à faire.  Par  leur  vouloir  l’alla  quérir  son  Maistre 
d liostel , et  l’amena  joyeusement  avecq  son  baston 
de  Croix , sus  la  mulle  de  Grandgousier.  Quand 
il  feut  venu,  mille'  caresses,  mille  embrasse- 
mens , mille  bons  jours  feurent  donnez.  Hé 
I rere  Jean,  mon  amy,  Frere  Jean  mon  grand 
cousin,  Frere  Jean  de  par  le  diable  : L’accolée, 
mon  amy.  A moy  la  brassée.  Ça  couillon  que 

je  t’esrene  à force  de  taccoller.  Et  Frere  Jean 
de  rigouller,  jamais  homme  ne  feut  tanl  cour- 
tois ny  gracieux.  Ça,  ça,  dist  Gargantua,  une 
escabelle  icy  auprès  de  moy,  à ce  bout.  Je  le 
veulx  bien  ( dist  le  Moy  ne  ) puis  qu’ansi  vous 
plaist.  Paige , de  l’eaüe  : boute  mon  enfant , 
boute , elle  me  refraischira  le  foye.  Baille  icy  que 
je  gargarise.  Deposita  cappa , dist  Gymnaste  , 
osions  ce  froc.  Ho  par  Dieu , dist  le  Moyne , 
mon  Gentilhomme  , il  y a un  chapitre  in  Sta- 
tutis  Ordinis , auquel  ne  plairoit  le  cas.  Bren, 
dist  Gymnaste , bren  pour  votre  chapitre.  Ce 
froc  vous  rompt  les  espaules:  mettez  bas.  Mon 
amy , dist  le  Moyne , laisse  le  moy  : car  par 
Dieu  je  n’en  boy  que  mieulx.  Il  me  fait  le 
corps  tout  joyeulx.  Si  je  le  laisse  , Messieurs 
les  Paiges  en  feront  des  jarretières , comme  il 
me  feut  faict  une  fois  à Coulaines.  D’advantaige 
je  n’auray  nul  appétit.  Mais  si  en  cest  habit  je 
m’assis  à table,  je  boiray  par  Dieu  et  à toy  , 
et  à ton  cheval.  Et  dehait.  Dieu  guard  de  mal 
la  compaignie.  J’avois  souppé:  mais  pour  ce  ne 
mangeray-je  poinct  moins  : car  j’ay  ung  estomach 
pavé , creux  comme  la  botte  Sainct  Benoist , tous- 
jours  ouvert  comme  la  gibbessiere  d’fmg  advccat. 
De  tous  poissons,  fors  que  la  Tenche,  prenez 
lacis  de  la  Perdris,  ou  la  cuisse  d’une  Non- 

nain:  n’est-ce  falotement  mourir  quand  on  meurt 
la  caiciie  roidde  ? Nostre  Prieur  aime  fort  le 
blanc  de  chappon.  En  cela  ( dist  Gymnaste  ) 
il  ne  semble  poinct  aux  Regnards , car  des  chap- 
pons  , poulies  , poulets  qu’ils  prennent , jamais 
11e  mangent  le  blanc.  Pourquoy,  dist  le  Moyne? 
Parce,  respondit  Gymnaste,  qu’ils  11’ont  poinct 
de  cuisiniers  à les  'cuire.  Et  s’ils  11e  sont  compe- 
tentement  cuits,  ils  demourent  rouges  et  non 
blancs.  La  rougeur  des  viandes  est  indice  qu’elles 
ne  sont  assez  cuites.  Exceptez  les  gamrnares 
et  escrevices  que  l’on  cardinalise  à la  cuicte. 
Feste  Dieu  bayars,  dist  le  Moyne,  l’Enfermier 
de  nostre  Abbaye  n’ha  doncques  la  teste  bien 
cuicte , car  il  a les  yeux  rouges  comme  ung 
jadeau  de  vergne.  Cette  cuisse  de  levrault  est 
bonne  pour  les  goutteux. 

A propous  truelle,  pourquoi  est- ce  que  les 
cuisses  d’une  damoiselle  sont  toujours  fraisches? 
Ce  problème  ( dist  Gargantua  ) 11’est  ny  en 
Aristoteles , ny  en  Alexandre  Aphodisé,  ny  en 
Plutarche.  C’est  ( dist  le  Moyne  ) pour  trois 
causes , par  lesquelles  ung  lieu  est  naturelle- 
ment refraichy:  Primo , pource  que  l’eauë  de- 
court  tout  du  long.  Secundo , pource  que  c’est 
ung  lieu  umbrageux,  obscur,  et  tenebreux, 
auquel  jamais  le  Soleil  ne  luist.  Et  tiercement , 

pouree  qu’il  est  continuellement  esventé  , des 
vents  du  trou  de  bize , de  chen/ise  , et  d’abon- 
dant de  la  braguette.  Et  déliait.  Paige  à la 
liumerie.  Crac,  crac,  crac.  Que  Dieu  est  bon, 
qui  nous  donne  ce  bon  piot  ! J’advouë  Dieu  , 
si  j’eusse  esté  au  temps  de  Jésus -Christ,  j’eusse 
bien  engardé  que  les  Juifs  ne  l’eussent  prias 
au  jardin  d’Olivet.  Ensemble  le  diable  me  faille , 
si  j’eusse  failly  de  coupper  les  jarrets  à Messieurs 
les  Apostres,  qui  fuirent  tant  laschement  apres 
qu’ils  eurent  bien  souppé  et  laissarent  leur  bon 
Maistre  au  besoing.  Je  hay  plus  que  poison  ung 
homme  qui  fuit  quand  il  fault  jouer  des  cous- 
teaulx.  Hon,  que  je  ne  suis  Roy  de  France  pour 


quatre  vingt  ou  cent  ans!  Par  Dieu  je  vous 
mettrais  en  chien  courtault  les  fuyars  de  Pavie. 
Leur  fiebvre  quartaine.  Pourquoyne  mouroient- 
ils  là  plustost  que  laisser  leur  bon  Prince  en 
ceste  nécessité  ? N’est-il  meilleur  et  plus  hono- 

rable  mourir  vertueusement  bataillant,  que  vivre 
fuyant  villainement?  Nous  ne  mangerons  guieres 
d oisons  ceste  année.  Ha,  mon  amy,  baille  de 
ce  cochon.  Diavol  ! ' il  n’y  ha  plus  de  moust. 
Grenninavit,  radix  J esse.  Je  renie  ma  vie,  je 
meurs  de  soif.  Ce  vin  n’est  des  pires.  Quel  vin 
beuviez-vous  à Paris  ? Je  me  donne  au  diable, 
si  je  n’y  tiens  plus  de  six  mois  pour  ung  temps 

maison  ouverte  à tous  venans.  Congnoissez-vou& 
l' rere  Claude  des  liaults  Barrois  ? O le  bon  eom- 
paignon  que  c’est  ! Mais  quelle  mouche  l’ha 
piqué?  Il  ne  faict  rien  qu’estudier  depuis  je  ne 
sçaj  quand.  Je  n’estudie  poinct  de  ma  part.  En 
nostre  Abbaye  nous  11’estudions  jamais , de  paour 
des  auripeaulx.  Nostre  feu  Abbé  disoit  que  c’est 
chose  monstreuse  veoir  ung  Moyne  sçavant.  Par 
Dieu,  Monsieur , mon  amy,  Magis  magnos 
clericos  non  sünt  magis  magnos  sapientes. 
Vous  ne  veistes  oncques  tant  de  lievres  comme 
il  y en  ha  ceste  année.  Je  n’ay  peu  recouvrer 
ny  anltour , ny  tiercelet  de  lieu  du  monde. 
Monsieur  de  la  Beslonniere  m’avoit  promis  ung 
lanier , mais  il  m’escripvit  n’aguieres  qu’il  estoit 
devenu  patais.  Les  perdrix  nous  mangeront  les 
aureilles  mesoüan.  Je  ne  prends  poinct  de  plaisir 
à la  tonnelle  , car  je  m’y  morfonds.  Si  je  ne 
cours , si  je  ne  tracasse , je  ne  suis  poinct  à 
mon  aise.  Vray  est  que  saultant  les  hayes  et 
buisson,  mon  froc  y laisse  du  poil.  J’ay  recou- 
vert un  gentil  levrier.  Je  donne  au  diable  si  luy 
escbappc  lievre.  Ung  lacquais  le  menoit  à Mon- 
sieur de  Maulevrier:  je  le  destroussay  : feis-je 
mal?  Nenny,  Frere  Jean  (dist  Gymnaste)  nenny 
de  par  tous  les  diables,  nenny.  Ainsi,  dist:  le 
Moyne,  à ces  diables,  cependant  qu’ils  durent. 

Vertus  Dieu,  qu’en  eust  faict  ce  boiteulx?  Le 
cor  Dieu  il  prend  plus  de  plaisir  quand  on  luy 
faict  présent  d’ung  bon  couple  de  bœufs.  Gom- 
ment (dist  Ponocrates  ) vous  jurez  Frere  Jean! 
Ce  n’est  ( dist  le  Moyne  ) que  pour  orner  mon 
languaige.  Ce  sont  couleurs  de  Rhetoricqué 
Ciceroniane. 

CHAPITRE  XL. 

Pourquoy  les  Moynes  sont  refuis  du  monde } 
et  pourquoy  les  ungs  ont  le  nez  plus  grand 
que  les  aultres. 

Foy  de  Christian  (dist  Eudemon)  j’entre  en 
grande  resverie , considérant  l’honnesteté  de  ce 
Moyne.  Car  il  nous  esbaudit  icy  tous.  Et  com- 
ment doncques  est-ce  qu’on  re chasse  les  Moynes 
de  toutes  bonnes  compaignies  ? les  appellant 
Trouble-festes , comme  aveilles  chassent  les  fr us- 
ions d’entour  leurs  rousches  ? Ignavinn  fucos 
pecus  (dist  Maro)  à prœsepibus  arcent.  Aquoy 
respondit  Gargantua  : Il  n’y  ha  rien  si  vray  , que 
le  froc  et  la  cagoule  tire  à soy  les  opprobres, 
injures  et  malédictions  du  monde  , tout  ainsi 
comme  le  vent  dict  C-ecias  attire  les  nues.  La 
raison  peremptoire  est,  parce  qu’ils  mangent  la 
merde  du  monde , c’est-à-dire  les  péchez  , et 
comme  maschemerdes  l’on  les  rejecte  en  leurs 
retraicts  : ce  sont  leurs  Convents  et  Abbayes , 
séparés  de  conversation  politicque  comme  sont 
les  retraicts  d’une  maison.  Mais  si  entendez  pour- 
«juoy  ung  cinge  en  une  famille  est  tousjours 


DE  RABELAIS.  179 

mocqué  et  liercelé  , vous  entendrez  pourquoy  les 
Moynes  sont  de  tous  refuis , et  des  vieulx  et  des 
jeunes.  Le  cinge  ne  garde  poinct  la  maison, 
comme  ung  chien  : il  ne  tire  pas  l’aroy , comme 
le  bœuf:  il  ne  produit, ny  laict,  ny laine,  comme 
la  brebis  : il  ne  porte  pas  le  faix , comme  le 
cheval.  Ce  qu’il  faict  est  tout  concilier  et  degas- 
ter  , qui  est  la  cause  pourquoy  de  tous  reçoit 
mocqueries  et  bastonades. 

Semblablement  ung  Moyne  (j’entends  de  ces 
ocieux  Moynes  ) ne  laboure , comme  le  paysant  : 
ne  garde  le  pays , comme  l’homme  de  guerre  : 
ne  guérit  les  malades  , comme  le  Medicin  : ne 
presche  ny  endoctrine  le  monde  , comme  le  bon 
Docteur  Evangelicque  et  Pédagogue  : ne  porte 
les  commoditez  et  choses  necessaires  à Piepublic- 
que,  comme  le  Marchand.  C’est  la  cause  pour- 
quoy de  tous  sont  liriez  et  abhorryz.  V oyre  mais 
(dist  Grandgousier  ) ils  prient  Dieu 'pour  nous. 
Rien  moins  ( respondit  Gargantua  ).  Vray  est 
qu’ils  molestent  tout  leur  voisinaige  à force  de 
trinqueballer  leurs  cloches.  Voyez  (dist  le  Moyne) 
une  Messe,  unes  Matines,  unes  Vespres  bien 
sonnées  sont  à demy  distes.  Ils  marmonnent  grand 
renfort  de  Legendes  et  Pseaulmes  nullement  par 
eulx  entendus.  Ils  comptent  force  patenostres  en- 
trelardées de  longs  Ave  Maria , sans  y penser 

ny  entendre.  Et  ce  je  appelle  mocque-Dieu,  non 
oraison.  Mais  ainsi  leur  aide  Dieu , s’ils  prient 
pour  nous , et  non  par  paour  de  perdre  leurs 
raidies  et  souppes  grasses.  Tous  vrais  Christians , 
de  tous  estais  , en  tous  lieux  , en  tous  temps 
prient  Dieu , et  l’esperit  prie  et  interpelle  pour 
iceulx  : et  Dieu  les  prend  en  Grâce.  Maintenant 
tel  est  nostre  bon  Frere  Jean.  Pourtant  chascuti 
le  soubhaite  en  sa  compaignie.  Il  n’est  poinct  bi- 
got, il  n’est  poinct  dessiré , il  est  honneste,  joyeulx, 
délibéré  , bon  compaignon.  Il  travaille  , il  la- 
beure , il  deffend  les  opprimez , il  conforte  les 
'affligez  , il  subvient  aux  souffreteux  , il  garde  le 
clos  de  l’Abbaye.  Je  fays  (dist  le  Moyne)  bien 
d’advantaige.  Car  en  depeschant  nos  Matines  et 
Anniversaires  au  chœur  , ensemble  je  fays  de 
chordes  d’arbaleste , je  polis  des  matras  et  garots , 
je  fayz  des  retz  et  des  poches  à prendre  les  con- 
nins.  Jamais  je  ne  suis  oisif.  Mais  or  ça  à boyre, 
à boyre , ça.  Apporte  le  fruict.  Ce  sont  chasta  ignés 
dubois  d’Estrocs , avecques  bon  vin  nouveau, voy 
vous  là  composeur  de  pets.  Vous  n’estes  encores 
céans  amoustillez.  Par  Dieu  je  boy  à tous  gués, 
comme  ung  cheval  de  Promoteur.  Gymnaste  luy 
dist:  Frere  Jean,  ostez  ceste  rouppie  qui  vous 
pend  au  nez.  Ha,  ha,  dist  le  Moyne,  serois-je 
en  clangier  de  noyer?  veu  que  suis  en  l’eaiie 

jusques  au  nez.  Non , non.  Quare  ? Quia  elle 
en  sort  bien,  mais  poinct  n’y  entre.  Car -il  est 
bien  antidote  de  pampre. 

O mon  amy,  qui  aurait  bottes  d’hyver  de  tel 
cuir  , hardiment  pourroit-il  pescher  aux  huistres  : 
car  jamais  ne  prendraient  eaüe.  Pourquoy  ( dist 
Gargantua)  est-ce  que  Frere  Jean  a si  beau  nez? 
Parce  ( respondit  Grandgousier)  qu  ainsi  Dieu 
i lia  voulu , lequel  nous  faict  en  telle  forme  et 
telle  Un  selon  son  divin  arbitre  , que  faict  ung 
Potier  ses  vaisseaulx.  Parce  (dist  Ponocrates) 
qu’il  feut  des  premiers  à la  Foire  des  nez.  11  print 
des  plus  beaulx  et  plus  grands.  Trut  avant  ( dist  ' 
le  Moyne)  selon  vraye  Philosophie  monasticque, 
c’est  parce  que  ma  nourrice  avoit  les  tetins  mol- 
lets, en  la  laictant  mon  nez  y enfondroit  comme 
en  beurre , et  là  s’eslevoit  et  croissoit  comme  la 
paste  dedans  la  met.  Les  durs  tetins  de  nourrices 
font  les  enfans  camus.  Mais  gay , gay , Ad  formant 
nasi  cognoscibur  ad  t,e  levavi.  Je  ne  mange  ja- 
mais de  confitures.  Paige  à la  humerie.  Item  rous> 

CHAPITRE  X L L 

Comment  le  Moyne  feib  dormir  Gargantua , 
et  de  ses  heures  et  bréviaire. 

L E soupper  achevé  , consultarent  sur  l’affaire 
instant , et  feut  conclud  qu’environ  la  minuict 
ils  sortiroient  à l’escarmouche  pour  sçavoir  quel 
guet  et  diligence  faisoient  leurs  ennemis.  En  ce 
pendant , qu’ils  se  reposeraient  quelcque  peu 
pour  estre  plus  frais.  Mais  Gargantua  ne  pouvoit 
dormir  en  quelcque  façon  qu’il  se  mist.  Dont  luy 
dist  le  Moyne  : Je  ne  dors  jamais  à mon  aise  sinon 
quand  je  suis  au  Sermon , ou  quand  je  prie  Dieu. 
Je  vous  supplie  commençons  vous  et  moy  les  sept 
Pseaulmes , pour  voir  si  tantost  ne  serez  endormy. 
L’invention  pleut  très  - bien  à Gargantua  , et 
eommençans  le  premier  Pseaulme , sus  le  poinct 
de  Beati  quorum , s’endormirent  et  l’ung  et 
l’aultre.  Mais  le  Moyne  ne  faillit  oncques  à s’es- 
veiller  avant  la  minuict , tant  il  estoit  habitué 
à l’heure  des  Matines  claustrales.  Luy  esveille , 
touts  les  aultres  esveilla , chantant  à pleine  voix  la 
Chanson,  Ho  Régnault,  res  veille- toy , 'veille , 
6 Régnault , resveille-toy.  Quand  tous  feurent 
esveillez , il  dist  : Messieurs , l’on  dict  que  Ma- 

tines  commencent  par  tousser,  et  soupper  par 
boyre.  Faisons  à rebours,  commençons  mainte- 
nant nos  Matines  par  boyre  , et  de  soir  à l’entrée 
de  soupper  nous  tousserons  à qui  mieulx  mieulx. 
Dont  dist  Gargantua  : Boyre  si  tost  apres  le 
dormir  ? Ce  n’est  vescu  en  diete  de  medicine.  Il 
se  fault  premier  escurer  l’estomach  des  superf lut- 
tez et  excremens.  C’est , dist  le  Moyne , bien 
mediciné.  Cent  diables  me  saultent  au  corps  s’il 
n’y  ha  plus  de  vieulx  yvrognes,  qu’il  n’y  ha  de 
vieulx  Medicins.  J’ay  composé  avecq  mon  ap- 
pétit en  telle  paction , que  tous  jours  il  se  couche 
avec  moy , et  à cela  je  donne  bon  ordre  le  jour 
durant  : aussi  avecq  moy  il  se  lieve.  Rendes 
tant  que  vouldrez  vos  cures , je  m’en  vais  apres 
mon  tiroir.  Quel  tiroir  (dist  Gargantua)  enten- 
dez-vous ? Mon  bréviaire , dist  le  Moyne  : car 
tout  ainsi  que  les  Faulconniers  devant  que  paistre 
leurs  oiseaulx  les  font  tirer  quelcque  pied  de 
poulie , pour  leur  purger  le  cerveau  des  phlegmes 
et  pour  les  mettre  en  appétit  : ainsi  prenant  ce 
joyeulx  petit  bréviaire  au  matin,  je  m’escure  tout 
le  poulmon , et  me  voyla  prest  à boyre. 

A quel  usaige  (dist  Gargantua)  dictes- vous 
ces  belles  Heures?  A l’usaige  (dist  le  Moyne) 
deFecan,  à trois  Pseaulmes  et  trois  leçons,  ou 
rien  du  tout  qui  ne  veult.  Jamais  je  ne_m’assu- 

jettis  à heures  , les  heures  sont  faictes  pour 
l'homme  , et  non  l’homme  pour  les  heures.  Pour- 
tant je  fays  des  miennes  à guise  d’estrivieres , 
je  les  accourcis  ou  allonge  quand  bon  me  semble. 
Brevis  oratio  pénétrât  Cæ/os  longa  potatio 
evacucib  scyphos.  Où  est  escript  cela?  Par  ma 
foy  , dist  Ponocrates  , je  ne  scay  , mon  petit  couil- 
laust , mais  tu  vaulx  trop.  En  cela  (dist  le  Moyne) 
je  tous  ressemble.  Mais  T^enite  cipo tennis.  L’on 
appresta  carbonnades  à force , et  belles  souppes 
de  primes , et  bcut  le  Moyne  à son  plaisir.  Aul- 
cuns  luy  tindrent  compaignie  , les  aultres  s’en 
deportarent.  Apres  chascun  commença  soy  armer 
et  accoustre.  Et  armarent  le  Moyne  contre  son 
vouloir , car  il  ne  vouloit  aultres  armes  que  son 
froc  devant  son  estomach  , et  le  baston  de  la 
Croix  en  son  poing.  Toutesfois  à leur  plaisir  feut 
armé  de  pied  en  cap  , et  monté  sus  ung  bon 
coursier  du  Royaulme , et  un  gros  bracquem art 
au  costé. . Ensemble  Gargantua  , Ponocrates  , 
Gymnaste  , Eudemon  , et  vingt  et  cinq  des  plus 
adventureux  dé  la  maison  de  Granclgousier  , tous 
armez  à l’advantaige , la  lance  au  poing , montez 
comme.  Sainct  George,  chascun  ayant  ung  har- 
quebousicr  en  croppe. 

CHAPITRE  X L I I. 

Comment  le  Moyne  donne  couraige  à ses 
C omp ai gnons  , et  comment  il  pendit  a ung 
arbre. 

O R s’en  vont  les  nobles  champions  à leur  ad- 
ventures,  bien  délibérez  d’entendre  quelle  ren- 
contre fauldra  poursuivre , et  de  quoy  se  fauldra 
contregarder  , quand  viendra  la  journée  de  la 
grande  et  horrible  bataille.  Et  le  Moyne  leur 
donne  couraige , disant  : Enfans , n’ayez  ny  paour 
ny  doubte,  je  vous  conduiray  seurement.  Dieu 
et  Sainct  Benoist  soyent  avecq  nous.  Si  j’avois  la 
force  de  mesme  le  couraige,  par  la  mort  bieu 
je  vous  les  plumerois  comme  ung  canart.  Je  ne 
crains  rien  fors  l’artillerie.  Toutesfois  je  sçay 
quelcque  oraison  que  m’ha  baillé  le  soubsecre- 
tain  de  nostre  Abbaye  , laquelle  guarentist  la 
personne  de  toutes  bouches  à feu.  Mais  elle  ne 
me  profitera  de  rien,'  car  je  n’y  ad j ouste  poinct 
de  foy.  Toutesfois  mon  baston  de  Croix  fera 
diables  : par  Dieu  qui  fera  la  canne  de  vous 
aultres  , je  me  donne  au  diable  si  je  ne  le  fays 
Moyne  en  mon  lieu , et  l’enchevestreray  de  mon 

froc  : il  porte  medicine  à coüardise  de  gents. 
Avez  poinct  ouï  parler  du  levrier  de  Monsieur 
de  Meurles  , qui  ne  valloit  rien  pour  les  champs  ? 
Il  lu j mist  ung  froc  au  col  : par  le  corps  Dieu , 
il  n’eschapoit  n y lievre  n y regnard  devant  luy , et , 
qui  plus  est,  couvrit  toutes  les  chiennes  du  pays, 
qui  auparavant  estoit  esresné  , de  fri gi  dis  et 
rn  aleficiaris. 

Le  Moyne  disant  ces  paroles  en  cholere  , passa 
souliz  ung  noyer,  tirant  vers  la  Saulaie,  et  eni- 
biocha  la  visiere  de  son  heaulme  à la  roupie 
d une  grosse  branche  de  noyer.  Ce  nonobstant 
donna  fièrement  des  espérons  à son  cheval, 
lequel  estoit  chatouilleux  à la  poincte , en  ma- 
niéré que  le  cheval  bondit  en  avant , et  le 
Moyne  voulant  deffaire  sa  visiere  du  croc,  lasche 
la  biide , et  de  la  main  se  pend  aux  branches, 
cependant  que  le  cheval  se  desrobe  dessoubs  luy. 
Pat  ce  moyen  démolira  le  Moyne  pendant  au 
noyer,  et  criant  à laide  et  au  meurtre,  protes- 
tant aussi  de  trahison.  Eudemon  premier  lap- 
perceut , et  appellant  Gargantua  : Cyre  ( dist-il  ) 
venez  et  voyez  Absalon  pendu.  Gargantua  venu 
considéra  la  contenance  du  Moyne  , et  la  forme 
dont  il  p en  doit , et  dist  à Eudemon,  vous  avejè 
mal  rencontré , le  comparant  à Absalon.  Car  Ab- 
salon se  pendit  par  les  cheveulx , mais  le  Moyne 

ras  de  teste  s’est  pendu  par  les  aureilles.  Aidez 
moy  (dist  le  Moyne)  de  par  le  diable.  N’est-il 
pas  bien  le  temps  de  jaser  ? Vous  me  semblez  les 
Prescheurs  decretalistes  , qui  disent  que  qui- 
concques  voirra  son  prochain  en  dangier  de  mort, 
il  le  doibt , sus  peine  d’excommunication  trisulce 
plustost  admonester  de  soy  confesser  et  mettre 
en  estât  de  grâce , que  de  luy  ayder. 

Quand  doncques  je  les  voirray  tumbez  en  la 
riviere  et  prests  d’estre  noyez , en  lieu  de  les  aller 
quérir  et  bailler  la  main,  je  leur  feray  ung  beau 
et  long  Sermon  de  contempu  mundi  et  fuga 
sceculi , et  lorsqu’ils  seront  roides  morts  je  les 
iray  pescher.  Ne  bouge  (dist  Gymnaste}  mon 
mignon,  je  te  vays  quérir,  car  tu  es  gentil  petit 
Monachus.  JHonachus  in  c/austro  non  'valet 
ova  duo  : sed  quando  est  extra , bene  valet 
triginta.  J’ay  veu  des  pendus  plus  de  cinq  cents  : 
mais  je  n’en  veis  oncques  qui  eust  meilleure 
grâce  en  pendillant,  et  si  je  l’avois  aussi  bonne 
je  vouldrois  ainsi  pendre  toute  ma  vie.  Aurez- 
vous  (dist  le  Moyne)  tantost  assez  presché? 
Aidez-moy  de  par  Dieu , puisque  de  par  1 aultre 
ne  voulez.  Par  l’habit  que  je  porte  vous  en  re- 
pentirez, tempore  etloco  prcelibatis. 

Alors  descendit  Gymnaste  de  son  cheval,  et 
montant  au  noyer,  soubleva  le  Moyne  par  les 

goussets  d’une  main , et  de  l’aultre  deffeitt  sa  vi- 
siere  du  croc  de  l’arbre  , et  ainsi  le  laissa  tumber 
en  terre  et  soy  apres.  Descendu  que  ifeut  le 
Moyne  se  deffeit  de  tout  son  harnois  , e t jecta 
l’une  piece  apres  l’aultre  parmy  le  champ , et 
reprenant  son  baston  de  la  Croix  remonta  sus 
son  cheval , lequel  Eudemon  avoit  retenu  à la 
fuite.  Ainsi  s’en  vont  joyeusement  tenants  le  che- 
min de  la  Saulaie. 

CHAPITRE  XLIII. 

Comment  V escarmouche  de  Picrochole  feut 
rencontrée  par  Gargantua , et  comment  Je 
JVLoyne  tiia  le  Capitaine  Tiravant , puis  feut 
prisonnier  entre  les  ennemis. 

Picrochole  à la  relation  de  ceulx  qui  avoient 
évadé  à la  roupie , lors  que  Tripet  feut  estripé , 
feut  esprins  de  grand  courroux,  o ayant  que  les 
diables  avoient  couru  sus  ses  gents , et  tint  con- 
seil toute  la  nuict  : onquel  Hastiveau  et  ïouc- 
quedillon  conclurent  que  sa  puissance  estoit  telle 
qu’il  pourroit  deffaire  tous  les  diables  d’enfer 
s’ils  y venoient.  Ce  que  Picrocbole  ne  croyoit  du 
tout,  aussi  ne  s’en  deffioit  il.  Pourtant  envoya 
soubz  la  conduicte  du  Comte  Tiravant  pour  des- 
couvrir le  pays  , seize  cents  Chevaliers  , touts 
montez  sur  chevaulx  legiers  en  escarmouche , 
touts  bien  aspergez  d’eaüe  beniste , et  chascun 
ayant  pour  leur  signe  une  estole  en  escharpe , à 
toutes  adventures  s’ils  rencontroient  les  diables 
que  par  vertus  tant  de  ces  te  eaüe  Gringo.riane  , 
cpue  des  esloles  feissent  dis  par  oi^  et  esvanoüir. 

Coururent  doncq  iceulx  jusques  près  la  Vau- 
guyon , et  la  Maiaderie , mais  oncques  ne  trou- 
vaient personne  à qui  parler , doncq  repassarent 
par  le  dessus,  et  en  la  loge  et  tugure  pastoral, 
près  le  Couldray  trouvarent  les  cinq  Pèlerins. 
Lesquels  liez  et  baffoüez  emmenarent,  connue 
s’ils  feussent  espies  , nonobstant  les  exclamations , 
adjurations  et  requestes  qu’ils  feissent.  Descendus 
de  là , vers  Sevillé , feurent  entendus  par  Gar- 
gantua , lequel  dist  à ses  gents  : Compaignons , il 
y a ici  rencontre  et  sont  en  nombre  trop  plus  dix 
fois  que  nous  , chocquerons-nous  sus  eulx  ? Que 
diable  (dist  le  Moyne)  ferons-nous  doncq?  Es- 
timez-vous les  hommes  par  nombre , et  non  par 
vertus  et  hardiesse  ? Puis  s’escria  : Chocquons , 
diables , chocquons.  Ce  qu’entendans  les  enne- 
mis pensoient  certainement  que  feussent  vrais 
diables  : dont  commençarent  fuir  à bride  avallée , 
excepté  Tiravant , lequel  coucha  sa  lance  en  l’a- 
rest , et  en  ferut  à toute  oultrance  le  Moyne , au 
milieu  de  la  poictrine  ; mais  rencontrant  le  froc 
liorrificque  , rehouscha  par  le  fer  , comme  -si  vous 
frappiez  d’une  petite  bougie  contre  un  g enclume. 
Adoncq  le  Moyne  avecq  son  baston  de  Croix  luy 
donna  entre  col  et  collet  sus  l’os  Acromion  si 
rudement  qu’il  festonna , et  feit  perdre  tout  sens 
«t  mouvement,  et  tumba  ës  pieds  du  cheval. 

Et  voyant  l’estole  qu’il  portoit  en  escharpe, 
dist  à Gargantua  : Ceulx-ci  ne  sont  que  Prebstres, 
ce  n’est  qü’ung  commencement  de  Moyne  : par 
Sainct  Jean  je  suis  Moyne  parfait,  je  vous  en 
tuërai  comme  cle  mousches.  Puis  le  grand  gua- 
lot  courut  apres , tant  qu’il  attrapa  les  derniers , 
et  les  abbattoit  comme  feille  , frappant  à tords  et 
à travers.  Gymnaste  interrogua  sus  l’heure  Gar- 
gantua, s’ils  les  debvoient  poursuivre.  A quoy 
dist  Gargantua  : N ullement  : car  selon  vraye  dis- 
cipline militaire  , jamais  ne  fault  mettre  son  en- 
nemi en  lieu  de  desespoir.  Parce  que  telle  néces- 
sité luy  multiplie  sa  force  , et  accroist  le  cou- 
raige,  qui  ja  estoit  deject  et  failly.  Et  n’y  ha 
meilleur  remede  de  salut  à gents  estommis  et 
recrus  que  de  n’esperer  aulcun.  Quantes  vic- 
toires ont  esté  tolluës  des  mains  des  vaincqueurs 
pai  les  vaincus , quand  ils  ne  se  sont  contemptez 
de  raison  ; mais  ont  attempté  de  tout  mettre  à 
întemecion  et  destruire.  totalement  leurs  ennemis 
sans  en  vouloir  laisser  ung  seul  pour  en  porter 
les  nouvelles  ? Ouvrez  tousjours  à vos  ennemis 
toutes  les  portes  et  chemins , et  plustost  leur 
faicLes  un  Pont  d’argent,  afiln  de  les  renvoyer. 
'V  Qir  : mais  ( dist  Gymnaste  ) ils  ont  le  Moyne. 
Ont-ils  ( dist  Gargantua  ) le  Moyne  ? Sus  mon 
honneur , que  og  sera  à leur  donjmaige.  Mais  af- 

fin  de  subvenir  à touts  hazards  : ne  nous  retirons 
pas  encores, attendons  iey  en  silence.  Car  je  pense 
ja  assez  congnoistre  l’engin  de  nos  ennemis  : ils  se 
guident  par  sort , non  par  conseil.  Iceulx  ainsi 
attendants  soubz  les  noyers , cependant  le  Moyne 
poursuivoit  clioc quant  touts  ceulx  qu’il  rencon- 
troit,  sans  de  nully  avoir  mercy,  j usques  à ce 
qu’il  rencontra  ung  Chevalier  qui  portoit  en 
crouppe  ung  des  paovres  Pèlerins.  Et  là  le  vou- 
lans  mettre  à sac , s’escria  le  Peleriil  : Ha  Mon- 
sieur le  Priour,  mon  amy,  Monsieur  le  Prieur, 
saulvez  moi  je  vous  en  prie.  Laquelle  parolle 
entendue  se  retournarent  arriéré  les  ennemis, 
et  voyans  que  là  n’estoit  que  le  Moyne , qui 
faisoit  cest  esclandre , le  chargearent  de  coups , 
comme  on  faict  ung  asne  de  bois:  mais  de  toufe 
rien  ne  sentoit , mesmement  quand  ils  frappoient 
sus  son  froc,  tant  il  avoit  la  peau  dure.  Puis 
le  baillarent  à guarder  à deux  archiers , et  tour- 
nans  bride  , ne  veirent  personne  contr’eux  : dont 
estimarent  que  Gargantua  estoit  fouï  avecq  sa 
bande.  Adoncq  coururent  vers  les  Noirettes  tant 
roiddement  qu’ils  peurent  pour  les  rencontrer, 
et  laissarent  là  le  Moyne  seul  avecq  deux  archiers 
de  guarde.  Gargantua  entendit  le  bruit  et  ban- 
nissement des  chev.au  lx,  et  dist  à ses  gents:  Com- 
pagnons, j’entends  le  trac  de  nos  ennemis,  et 

je  aperçoy  auleuns  d ’iceulx  qui  viennent  contre 
nous  à la  foulle  : serrons-nous  icy,  et  tenons 
le  chemin  en  bon  ranc , par  ce  moyen  nous 
les  pourrons  recepvoir  h leur  perte,  et  à nostre 
honneur. 

CHAPITRE  X L I Y. 

Comment  le  Moyne  se  deffeit  de  ses  Guardes , 
et  comme  V escarmouche  de  Picrochole  feul 
defaicte. 

Le  Moyne  les  voyant  ainsi  départir  en  desor- 
dre, conjectura  qu’ils  alloient  charger  sus  Gar- 
gantua et  ses  gents , et  se  contristoit  merveilleu- 
sement de  ce  qu’il  ne  les  povoit  secourir.  Puis 
advisa  la  contenance  de  ses  deux  archiers  de 
guarde , lesquels  eussent  voluntiers  couru  apres 
la  troupe  pour  y butiner  quelcque  chose , et 
tousjours  regardoient  vers  la  vallée  en  laquelle 
ils  descendoient.  D’advantaige  syllogisoit  disant, 
ces  gents  icy  sont  bien  mal  exercez  en  faicts 
d’armes  : car  oncques  ne  m’ont  demandé  ma 
foy,  et  ne  m’ont  osté  mon  bracquemart. 

Soubdain  apres  tira  son  dict  braquemart,  et 
en  ferut  l’archier  qui  le  tenoit  à dextre  , luy 
coupant  entièrement  les  veines  jugulaires  et 
arteres  sphagitides  du  col,  avec  le  garguareon, 
jusques  ès  deux  adenes  : et  retirant  le  coup , 
luy  entreouvrit  la  moüelle  spinale  entre  la  se- 
conde et  tierce  vertebre  : là  tumba  l’archier  tout 

mort.  Et  le  Moyne  destournant  son  cheval  à 
gausche  courut  sus  l’aultre,  lequel  voyant  son 
compaignon  mort,  et  le  Moyne  advantaigé  sus 
soy , crioit  à haulte  voix  : Ha  Monsieur  le 
Priour , je  me  rends,  Monsieur  le  Priour,  mon 
amy  , Monsieur  le  Priour.  Et  le  Moyne  crioit 
de  mesme.  Monsieur  le  Posteriour,  mon  amy, 
Monsieur  le  Posteriour , vous  aurez  sus  vos  pos- 
teres.  Ha  ( disoit  l’archier  ) Monsieur  le  Priour, 
mon  mignon  , Monsieur  le  Priour  , que  Dieu 
vous  face  Abbé.  Par  l’habit  ( disoit  le  Moyne  ) 
que  je  porte,  je  vous  feray  icy  Cardinal.  Ran- 
çonnez-vous les  gents  de  religion  ? V ous  aurez 
un  g chappeau  rouge  à ceste  heure  de  ma  main. 
Et  l’àrchier  crioit  : Monsieur  le  Priour  , Mon- 
sieur le  Priour,  Monsieur  l’Abbé  futur,  Mon- 
sieur le  Cardinal,  Monsieur  le  tout.  Ha,  ha, 
lies,  non  Monsieur  le  Priour,  mon  bon  petit 
Seigneur  le  Priour,  je  me  rends  à vous.  Et  je 
te  rends  ( dist  le  Moyne  ) à touts  les  diables. 
Lors  d’ung  coup  luy  tranchit  la  teste , luy  cou- 
pant le  test,  sus  les  os  petruz,  et  enlevant  les 
deux  os  bregmatis,  et  la  commissure  sagittale, 
avecq  grande  partie  de  l’os  coronal , ce  que  fai- 
sant luy  tranchit  les  deux  méningés  , et  ouvrit 
profondément  les  deux  postérieurs  ventricules 
du  cerveau  : et  démolira  le  crâne  pendant  sus 

les  espaules  à la  peau  du  pericrane  par  der- 
rière, en  forme  d’ung  bonne!:  doctoral  noir  par 
dessus,  rouge  par  dedans.  Ainsi  tumba  roide 
mort  en  terre.  Ce  faict,  le  Moyne  donne  des 
espérons  à son  cheval , et  poursuivit  la  voye  que 
tenoient  les  ennemis,  lesquels  avoient  rencontré 
Gargantua  et  ses  compagnons  au  grand  chemin  : 
et  tant  estoient  diminuez  en  nombre  pour  l’enorme 
meurtre  qu’y  avoit  faict  Gargantua  avecq  son 
grand  arbre , Gymnaste  , Ponocrates  , Eude- 
mon  , et  les  aultres , qu’ils  commeneoient  soy 
retirer  à diligence,  touts  effrayez  et  perturbez 
de  sens  et  entendement  comme  s’ils  veissent  la 
propre  espece  et  forme  de  mort  devant  leurs 
yeulx.  Et  comme  vous  voyez  ung  asne,  quand 
il  ha  au  cul  ung  œstre  Junonicque,  ou  une 
jnousche  qui  le  poinct  courir  ça  et  là  sans  voye 
ny  chemin,  jectant  sa  charge  par  terre,  rom- 
pant son  frein  et  reines,  sans  aulcunement  res- 
pirer ny  prendre  repos,  et  ne  sçait-on  qui  le 
meut  : car  l’on  ne  veoit  rien  qui  le  touche.  Ainsi 
fuyoient  ces  gents  de  sens  despourveuz  sans  sça- 
voir  cause  de  fouïr:  tant  seullement  les  pour- 
suit une  terreur  panice  laquelle  avoient  conceuë 
en  leurs  âmes.  Voyant  le  Moyne  que  toute  leur 
pensée  n’estoit  sinon  à guaigner  au  pied , descend 
de  son  cheval , et  monte  sus  une  grosse  roche 

qui  estoit  sus  le  chemin,  et  avecq  son  grand 
bracquemart,  frappoit  sus  ces  fuyars  à grand 
tour  de  bras  sans  se  feindre  ny  espargner.  Tant 
en  tüa  et  mist  par  terre,  que  son  bracquemart 
rompit  en  deux  pièces.  Adoncques  pensa  en 
soy-mesme  que  c’estoit  assez  massacré  et  tüé , 
et  que  le  reste  debvoit  eschapper  pour  en  porter 
les  nouvelles.  Pourtant  saisit  en  son  poing  une 
hasche  de  ceux  qui  là  gis  oient  morts , et  se 
retourna  derechief  sus  la  roche,  passant  temps 
à veoir  fouir  les  ennemis  , et  cullebuter  entre 
les  corps  morts , excepté  qu  a touts  faisoit  laisser 
leurs  picques , espées,  lances,  et  hacquebutes  : 
et  ceulx  qui  portoient  les  Pèlerins  liez,  il  les 
mettoit  à pied  et  delivroit  leurs  chevaulx  aus- 
dicts  Pèlerins , les  retenant  avecq  soy  l’orée  de 
la  haye  ; et  Toucquedillon , lequel  il  retint 
prisonnier. 

Comment  le  Moyne  emmena  les  Pèlerins  : 
et  les  bonnes  parolles  cjue  leur  dist  Grand - 
gousier. 


L/este  escarmouche  parachevée  se  retira  Gar- 
gantua avecq  ses  gents  excepté  le  Moyne  , et 
sus  la  poincte  du  jour  se  rendirent  à Grand- 
gousier , lequel  en  son  lict  prioit  Dieu  pour 
leur  salut  et  victoire.  Et  les  voyant  touts  saufs 
et  entiers  les  embrassa  de  bon  amour,  et  demanda 
nouvelles  du  Moyne.  Mais  Gargantua  luy  res- 
pondit  que  sans  doubte  leurs  ennemis  avoient  le 
Moyne.  Ils  auront  (dist  Grandgousier)  doneques 
mal-encontre.  Ce  qu’avoit  esté  bien  vray.  Pour- 
tant encores  est  le  proverbe  en  usaige,  de 
bailler  le  Moyne  a quelcquung.  Adoncques 
commanda  qu’on  apprestast  tres-bien  à desjeu- 
ner,  pour  les  refraischir.  Le  tout  appresté  l’on 
appel  la  Gargantua , mais  tant  luy  grevoit , de 
ce  que  le  Moyne  ne  comparoit  aulcunement , 
qu  il  ne  vouîoit  ny  boyre  ny  manger.  Tout 
soubdain  le  Moyne  arrive,  et  dès  la  porte  de 
la  basse  court , s’escria  vin  frais , vin  frais  5 

Gymnaste  mon  amy.  Gymnaste  sortit  et  veit  que 
c’estoit  Frere  Jean  qui  amenoit  cinq  Pèlerins, 
et  Toucquedillon  prisonnier  : dont  Gargantua 
sortit  au  devant,  et  luy  feirent  le  meilleur  recueil 
que  peurent,  et  le  menarent  devant  Grand- 
gousier:  lequel  l’interrogea  de  toute  son  ad ven- 
ture.  Le  Moyne  luy  disoit  tout  : et  comment  on 
l’avoit  prias,  et  comment  il  s’estoit  déliait  des 
archiers  , et  la  boucherie  qu’il  avoit  fait  par 
le  chemin,  et  comment  il  avoit  recouvert  les 
Pèlerins  , et  amené  le  Capitaine  Toucquedillon. 
Puis  se  meirent  à bancqueter  joyeusement  touts 
ensemble.  Cependant  Grandgousier  interroguoit 
les  Pèlerins  de  quel  pays  ils  estoient , dond’ils 
yenoient , et  où  ils  alloient.  Lasdaller  pour  touts 
respondit:  Seigneur  je  suis  de  Sainct  Genou  en 
Berry  : Cestuy-cy  est  de  Paluau  : Cestuy-cy  de 
Onzay  : Cestuy-cy  est  de  Argy  : Et  cestuy-cy 
de  Villebrenin.  Nous  venons  de  Sainct  Sébas- 
tian près  de  Nantes,  et  nous  en  retournons  par 
nos  petites  journées.  Voire,  mais  (dist  Grand- 
gousier) qu’alliez- vous  faire  à Sainct  Sébastian? 
Nous  allions  ( dist  Lasdaller  ) luy  offrir  nos 
votes  contre  la  peste.  O ( dist  Grandgousier  ) 
paovres  gents , estimez-vous  que  la  peste  vien- 
ne de  Sainct  Sébastian?  Ouy  vrayement  ( res- 
pondit Lasdaller)  nos  prescheurs  nous  l’affer- 

ment.  Guy , ( dist  Grandgousier  ) les  fauîx 
Prophètes  vous  annuncent-ils  tels  abus  ? Blas- 
phement-ils  en  ceste  façon  les  justes  et  Sainets 
de  Dieu , qu’ils  les  font  semblables  aux  diables , 
qui  ne  font  que  mal  entre  les  humains  ? Comme 
Iiomere  escript  que  la  peste  feut  mise  en  l’ost 
des  Gregeois  par  Apollo,  et  comme  les  Poëtes 
faignent  ung  grand  tas  de  Vejoves  et  Dieux 
mai-faisans.  Ainsi  preschoit  à Sinays  ung  Ca- 
phart , que  Sainct  Antoine  mettoit  le  feu  ès 
jambes.  Sainct  Eutrope  faisoit  les  hydropicques. 
Sainct  Gildas  les  fols.  Sainct  Genou  les  gouttes. 
Mais  je  le  punis  en  tel  exemple  quoy  qu’il 
m appelast  hereticque , que  depuis  ce  temps 
Caphart  quiconque  n’est  ausé  entrer  en  mes 
terres.  Et  m’esbahis  si  vostre  Roy  les  laisse 
prescher  par  son  Royaulme  tels  scandales.  Car 
plus  sont  à punir  que  ceulx  qui  par  art  ma- 
gicque  ou  aultre  engin  auroient  mis  la  peste  par 
le  pays.  La  peste  ne  tuë  que  le  corps , mais  tels 
imposteurs  empoisonnent  les  âmes.  Luy  disant 
ces  parolles  entra  le  Moyne  tout  délibéré , et  leur 
demanda:  Dond’estes-vous  vous  aultres  paovres 
liaires  ! De  Sainct  Genou , dirent-ils.  Et  com- 
ment ( dist  le  Moyne  ) se  porte  l’Abbé  Tran- 
chelion  le  bon  beuveur?  Et  les  Moynes,  quelle 
chiere  font-ils  ? Le  cor  Dieu  ils  biscotent  vos 

femmes  cependant  qu’estes  en  romivaige.  Hin , 
hen  ( dist  Lasdallér  ) je  n’ay  pas  paour  de  la 
mienne.  Car  qui  la  voirra  de  jour , ne  se  rom- 
pra ja  le  col  pour  l’aller  visiter  la  nuict.  C’est 
( dist  le  Moyne  ) bien  rentré  de  picques.  Elle 
pourroit  estre  aussi  laide  que  Proserpine,  elle 
aura  par  Dieu  la  saccade  puisqu’il  y ha  Moynes 
autour.  Car  ung  bon  ouvrier  mect  indifferen- 
tement  toutes  pièces  en  œuvre.  Que  j’aye  la 
verolle  , en  cas  que  ne  les  trouviez  engroissées 
à vostre  retour.  Car  seullement  l’ombre  du  clo- 
chier  d’une  Abbaye  est  fécondé. 

C’est  ( dist  Gargantua  ) comme  l’eaiie  du  Nil 
en  Egypte  , si  vous  croyez  Strabo  et  Pline  , 
liv.  7,  ch.  3.  Advisez  que  c’est  de  la  miche, 
des  habits,  et  des  corps.  Lors,  dist  Grandgou- 
sier,  Allez- vous  en  paovres  gents  au  nom  de 
Dieu  le  créateur,  lequel  vous  soit  en  guide  per- 
pétuelle. Et  doresnavant  ne  soyez  faciles  à ces 
otieux  et  inutiles  voyaiges.  Entretenez  vos  fa- 
milles , travaillez  chascun  en  sa  vacation,  instriiez 
vos  enfans,  et  vivez  comme  vous  enseigne  le 
bon  Apostre  Sainct  Paul. 

Ce  faisants  vous  aurez  la  garde  de  Dieu  , des 
Anges  et  des  Saincts  avecq  vous  : et  n’y  aura 
peste  ny  mal  qui  vous  porte  nuisance.  Puis  les 
mena  Gargantua  prendre  leur  réfection  en  la 

salle  : mais  les  Pèlerins  ne  faisoient  que  sous- 
pirer,  et  dirent  à Gargantua: 

O que  heureux  est;  le  pays  qui  a pour  Sei- 
gneur ung  tel  homme!  Nous  sommes  plus  édi- 
fiez et  instruicts  en  ces  propous  qu’il  nous  ha 
tenu,  quen  touts  les  Sermons  que  jamais  nous 
feurent  preschez  en  nostre  ville.  C’est  ( dist 
Gargantua)  ce  que  dict  Platon  lib.  5 de  Repub. 
que  lors  les  Republicques  seroient  heureuses , 
quand  les  Roys  philosopheraient , ou  les  Phi- 
losophes régneraient.  Puis  leur  feit  emplir  leurs 
besaces  de  vivres , leurs  bouteilles  de  vin , et 
à chascun  donna  cheval  pour  soy  soulaiger 
au  reste  du  chemin;  et  quelcques  carolus  pour 
vivre. 

CHAPITRE  X L V I. 


Comment  Grandgousier  traicta  humainement 
Toucq ue di lion  prisonnier. 

Toucquedillon  feut  présenté  à Grand- 
gousier  et  interrogué  par  icelluy  sus  l’entreprinse 
et  affaire  de  Picrochole,  cpielle  fin  il  preten- 
doit  par  le  tumultüaire  yacarme.  A quoy  res- 
pondit  que  sa  fin  et  sa  destinée  estoit  de  con- 
quester  tout  le  Pays  s’il  poyoit  , pour  l’injure 
faicte  à ses  foiiaciers.  C’est  (dist  Grandgousier) 
trop  entreprins,  qui  trop  embrasse , peu  estrainct. 
Le  temps  n’est  plus  d'ainsi  conquester  lesRoyaul- 
mes  ayecq  dommaige  de  son  prochain , frere 
Christian:  cette  imitation  des  anciens  Hercules, 
Alexandres , Hannibals , Scipions , Césars  et  aul- 
tres  tels  est  contraire  à la  profession  de  l’Evan- 
gile, par  lequel  nous  est  commandé  guarder, 
saulver,  régir,  et  administrer  chascun  ses  pays 
et  terres  , non  hostilement  envahir  les  aultres. 
Et  ce  que  les  Sarasins  et  Barbares  jadis  appel- 
aient proesses,  maintenant  nous  appelions  bri- 
guanderies  et  meschancetez.  Mieulx  eust-il  faict 
soy  contenir  en  sa  maison  royalement  la  gou- 
vernant, que  insulter  en  la  mienne,  hostilement 

la  pillant  ; car  par  bien  la  gouverner  l’eust 
augmentée,  par  me  piller  sera  aestruict.  Allez- 
vous  en  au  nom  de  Dieu , suivez  bonne  entre- 
prinse  , remonstrez  à vostre  Roy  les  erreurs  que 
congnoistrez  , et  jamais  ne  les  conseillez  , ayant 
esguard  à vostre  proffit  particulier  ; car  avecq 
le  commun  est  aussi  le  propre  perdu.  Quant 
est  de  vostre  rançon , je  vous  la  donne  entiè- 
rement, et  veulx  que  vous  soient  rendues  armes 
et  clieval:  ainsi  faut-il  faire  entre  voisins  et 
anciens  amis , veu  que  cette  nostre  différence 
n’est  poinct  guerre  proprement. 

Gomme  Platon  lib.  5 de  Repub.  vouloit  estre 
non  guerre  nommé  , ains  sédition , quand  les 
Grecs  mouvoient  armes  les  uns  contre  les  aultres. 
Ce  que  si  par  male  fortune  avenoit,  il  com- 
mande qu’on  use  de  toute  modestie.  Si  guerre 
la  nommez  , elle  n’est  que  superficiaire  , elle 
n entre  poinct  au  profond  cabinet  de  nos  cueurs. 
Car  nul  de  nous  n’est  oultraigé  en  son  honneur  : 
et  n’est  question  en  somme  totale , que  de  rabiller 
quelcque  faulte  commise  par  nos  gents,  j’en- 
tends et  vostres , et  nos  très.  Laquelle  encores 
que  congneussièz  , vous  debvez  laisser  couler 
oultre , car  les  personnaiges  querellans  estoient 
plus  à contemner , qu’à  ramentevoir  : mesme- 
ment  leur  satisfaisant  selon  le  grief  comme  je 

me  suis  offert.  Dieu  sera  juste  estimateur  de 
nostre  different , lequel  je  supplie  plustost  par 
mort  me  tollir  de  ceste  vie  et  mes  biens  dépérir 
devant  mes  yeulx,  que  par  moy  ny  les  miens 
en  rien  soit  offensé.  Ces  paroles  achevées  appella  / 
le  Moyne,  et  devant  touts  luy  demanda  Frere 
Jean  mon  bon  amy  , est-ce  vous  qui  avez  prins 
le  Capitaine  Toucquedillon  icy  présent  ? Cyre 
( dist  le  Moyne  ) il  est  présent , il  ha  eage  et 
discrétion  : j’aime  mieulx  que  le  sçachez  par  sa 
confession  que  par  ma  parolle.  Adoncques  dist 
Toucquedillon:  Seigneur,  c’est  lui  véritablement 
qui  m’ha  prins  : et  je  me  rends  son  prisonnier 
franchement.  L’avez-vous  ( dist  Grandgousier 
au  Moyne  ) mis  à rançon  ? Non , dist  le  Moyne. 

De  cela  ne  me  soucie.  Combien  ( dist  Grand- 
gousier ) vouldriez-vous  ■ de  sa  prinse  ? Rien , 
rien  ( dist  le  Moyne  ) cela  ne  me  meine  pas.  Lors 
commanda  Grandgousier  , que  présent  Touc- 
quedillon feussent  comptez  au  Moyne  soixante 
et  deux  mille  salutz  pour  celle  prinse.  Ce  que 
feut  faicte  cependant  qu’on  feit  la  colation  au 
dict  Toucquedillon,  auquel  demanda  Grand- 
gousier s’il  vouloir  demourer  avecq  luy , ou  si 
mieulx  aimoit  retourner  à son  Iioy.  Toucque- 
dillon respondit,  qu’il  tiendrait  le  parti  lequel 
il  luy  conseillerait.  Doncques  ( dist  Grandgou- 

sier)  retournez  à vostre  Roy,  et  Dieu  soit  avecq 
vous.  Puis  luy  donna  une  belle  espée  de, Vienne, 
avecq  le  fourreau  d’or  faict  à belles  vignettes 
d’orfebvrerie , et  ung  collier  d’or  pesant  sept 
cens  deux  mille  marcs,  garny  de  fines  pierre- 
ries, à l’estimation  de  cent  soixante  mille  du- 
cats: et  dix  mille  escus  par  présent  honorable. 
Apres  ces  propous  monta  Toucquedillon  sus 
son  cheval,  Gargantua  pour  sa  seureté  luy  bailla 
trente  hommes  d’armes  et  six  vingts  archiers 
soubz  la  conduicte  de  Gymnaste , pour  le  mener 
jusques  es  porte  de  la  Roche  Glermauld,si  besoing 
estoit.  Icelluy  départi , le  Moyne  rendit  à Grand- 
gousier  les  soiyante  et  deux  mille  saluts  qu’il 
avoir  receu,  disant:  Cyre,  ce  n’est  ores  que  vous 
debvez  faire  tels  dons.  Attendez  la  fin  de  ceste 
guerre , car  l’on  ne  sçait  quels  affaires  pour- 
roient  survenir.  Et  guerre  faicte  sans  bonne  pro- 
vision d’argent  n’ha  qu’ung  souspirail  de  vigueur. 
Les  nerfs  des  batailles  sont  les  pecunes.  Donc- 
ques  ( dist  Grandgousier  ) à la  fin  je  vous  con- 
tenteray  par  honneste  recompense  , et  tous  ceulx 
qui  m’auront  bien  servy. 

CHAPITRE  XLVII. 

Comment  Grandgousier  manda  quérir  ses  Lé- 
gions , et  comment  To ucq uedillon  tiïa  Has - 
tiveau:  puis  feut  thé  parle  commandement 
de  Picrochole. 

E N ces  mesmes  jours , ceulx  de  Besse  , du  Mar- 
ché Yieulx,  du  Bourg  Sainct  Jacques,  du  Train- 
neau , de  Pareille , de  Riviere  , des  Roches  Sainct 
Pol , du  Vau-breton , de  Pautillé , du  Brehemont , 
du  Pont  de  Clain , de  Cravant , de  Grandmont , 
des  Bourdes,  de  la  Villaumere  , de  Huymes  , de 
Segré  , de  Husse , de  Sainct  Loüant , de  Pan- 
zoust , des  Coldreaulx , de  Y erron  , de  Coulâmes , 
de  Choses,  de  Yarenes,  de  Bourgueil,  de  l’isle- 
Bouchard  , du  Croullay  , de  Narsay , de  Cande  , 
de  Montsoreau  , et  aultres  lieux  confins  envoya- 
rent  devers  Gçandgousier  Ambassades , pour  luy 
dire  qu’ils  estoient  advertis  des  tordz  que  luy 
faisoit  Picrochole  : et  pour  leur  ancienne  con- 
fédération, ils  luy  offroient  tout  leur  povoir  tant 
de  gents , que  d’argent  et  aultres  munitions  de 
guerre.  L’argent  de  touts  inontoit  par  les  pactes 

qu’ils  luy  envoyoient , six  vingts  quatorze  mil- 
lions , deux  escus  et  demi  d’or. 

Les  gents  estoient  quinze  mille  hommes  d’ar- 
mes , trente  et  deux  mille  chevaulx  legiers , quatre 
vingt-neuf  mille  harquebousiers , cent  quarante 
mille  adventuriers , unze  mille  deux  cents  canons, 
doubles  canons , basilics  et  spiroles.  Pionniers  qua- 
rante-sept mille  , le  tout  souldoyé  , et  avitaillé 
pour  six  mois  et  quatre  jours.  Lequel  offre  Gar- 
gantua ne  refusa , ny  accepta  du  tout. 

Mais  grandement  les  remerciant , dist , qu’il 
composeroit  ceste  guerre  par  tel  engin,  que  be- 
soing  ne  seroit  tant  empescher  de  gents  de  bien. 
Seulement  envoya  qui  ameneroit  en  ordre  les 
légions  , lesquelles  entretenoit  ordinairement  en 
ses  places  de  la  Deviniere,  de  Chavigny,  de  Gra- 
vot  et  Quinquenais , montant  en  nombre  de  deux 
mille  cinq  cents  hommes  d’armes , soixante  et  six 
mille  hommes  de  pied , vingt  et  six  mille  arque- 
bousiers , deux  cents  grosses  pièces  d’artillerie  , 
vingt  et  deux  mille  pionniers  , et  six  mille  che- 
vaulx legiers  , touts  par  bandes , tant  bien  assor- 
ties de  leurs  tliresoriers  , de  vivandiers  , de  ma- 
reschaux , d’armuriers  et  aultres  gents  necessaires 
au  trac  de  bataille  : tant  bien  instruicts  en  l’art 
militaire,  tant  bien  armez , tant  bien  recongnois- 
sants  et  suivants  leurs  enseignes , tant  soubdains 

à entendre  et  obéir  à leurs  Capitaines , tant  ex- 
pédiez à courir , tant  forts  à cliocquer , tant  pru- 
dents à l’adventure  , que  mieulx  ressembloient 
une  harmonie  d’orgues  et  concordance  d’horloge , 
qu’une  armée  , ou  gendarmerie.  Toucquedillon 
arrivé  se  présenta  à Picrochole , et  iuy  compta 
au  long  ce  qu’il  avoit  et  faict  et  veu.  A la  fin 
conseilloit  par  fortes  parolles  qu’on  feist  appoinc- 
tement  avecques  Grandgousier , lequel  il  avoit 
éprouvé  le  plus  homme  de  bien  du  monde , ad- 
joustant  que  ce  n’estoit  ny  preu  ny  raison  mo- 
lester ainsi  ses  voisins  , desquels  jamais  n’avoient 
eu  que  tout  bien.  Et  au  reguard  du  principal  : que 
jamais  ne  sortiroient  de  ceste  entreprinse  qu’à 
leur  grand  dommaige  et  malheur.  Car  la  puis- 
sance de  Picrochole  n’estoit  telle , que  aisément 
11e  les  peust  Grandgousier  mettre  à sac.  Il  n’eut 
achevé  ceste  parolle , que  Hastiveau  dist  tout 
hault  : Bien  malheureux  est  le  Prince  qui  est  de 
tels  gents  servy , qui  tant  facillement  sont  cor- 
rompus comme  je  congnois  Toucquedillon:  car 
je  voy  son  couraige  tant  changé  que  voluntiers 
se  feust  adjoinct  à nos  ennemis  pour  contre  nous 
batailler,  et  nous  trahir  , s’ils  l’eussent  voulu  re- 
tenir; mais  comme  vertus  est  de  touts,  tant  amis 
qu’ennemis , loüée  et  estimée , aussi  meschanceté 
est  tost  congneuë  et  suspecte.  Et  posé  que  d’icelle 

les  ennemis  se  servent  à leur  profîct , si  ont- ils 
tous] ours  les  meschans  et  traistres  en  abomi- 
nation. 

A ces  parolles  Toucquedillon  impatient  tira 
son  espée  , et  en  transperça  Hastiveau  un  peu 
au-dessus  de  la  mammelle  gausche , dont  mourut 
incontinent.  Et  tirant  son  coup  du  corps  , dist 
franchement  : Ainsi  périsse  qui  feaulx  serviteurs 
blasmera.  Picrochole  soubclain  entra  en  fureur , 
et  voyant  l’espée  et  fourreau  tant  diapré  , dist  : 
T’avoit-on  donné  ce  baston  , pour  en  ma  pré- 
sence tuer  malignement  mon  tant  bon  amy  Hasti- 
veau ? 

Lors  commanda  à ses  archiers  qu’ils  le  meissent 
en  pièces.  Ce  que  feut  faict  sus  l’heure  tant  cruel- 
lement que  la  chambre  estoit  toute  pavée  de  sang. 
Puis  feit  honorablement  inhumer  le  corps  de  Has- 
tiveau , et  celiuy  de  Toucquedillon  jecter  par  sus 
les  murailles  en  la  vallée. 

Les  nouvelles  de  ces  oultiaiges  feurent  sceuës 
par  toute  l’armée , dont  plusieurs  commençarent 
murmurer  contre  Picrochole  , tant  que  Grippepi- 
nault  luy  dist:  Seigneur,  je  ne  sçay  quelle  issue 
sera  de  ceste  entreprinse.  Je  voy  vos  gents  peu 
conformez  en  leurs  couraiges.  Ils  considèrent  que 
sommes  icy  mal  pourvus  cle  vivres  , et  ja  beaucoup 
diminuez  en  nombre  , par  deux  ou  trois  issues. 

D’advantaige  il  vient  grand  renfort  de  gents  à 
vos  ennemis.  Si  nous  sommes  assiégez  une  fois,  je 
ne  voy  poinct  comment  ce  ne  soit  à notre  ruine 
totale.  Bren  , bren , dist  Picrochole  , vous  semblez 
les  anguilles  de  Melun  : vous  criez  devant  qu’on 
Vous  escorche  ; laissez-les  seulement  venir. 

CHAPITRE  XLVIII. 


Comment  Gargantua  assaillit  Picrochole  Je- 
dans  la  Roche  Clermauld , et  cleffeit  V armée 
duclict  Picrochole . 

Ga  r g a n t u a eut  la  charge  totale  de  l’armée  : 
son  pere  demoura  en  son  Fort.  Et  leur  donnant 
couraige  par  bonnes  parolles , promit  grands  dons 
à ceulx  qui  feroient  quelcques  proesses.  Puis  guai- 
gnarent  le  gué  deVede,  et  parbatteaulx  et  ponts 
legierement  faicts  passarent  oultre  d’une  traicte. 
Puis  considérant  l’assiette  de  la  ville , qu’estoit 
enlieuhault  et  advantaigeux,  délibéra  celle  nuict 
sus  ce  qu’estoit  de  faire.  Mais  Gymnaste  luy  dist  : 
Seigneur  , telle  *est  la  nature  et  complexion  des 
François , qu’ils  ne  valent  qu’à  la  première  poincte. 
Lors  ils  sont  pires  que  diables  ; mais  s’ils  séjour- 
nent , ils  sont  moins  que  femmes.  Je  suis  d’advis 
qu’à  l’heure  présente , apres  que  vos  gents  auront 
quelcque  peu  respiré  et  repeu  , faciez  donner 
l’assault.  L’advis  feut  trouvé  bon.  Adoncques  pro- 
duict  toute  son  armée  en  plein  camp , mettant  les 
subsides  du  eosté  de  la  montée.  Le  Moyne  print 
avecq  soy  six  enseignes  de  gents  de  pied , et  deux 

cents  hommes  d’armes  : et  en  grande  diligence 
transversa  les  marais  , et  guaigna  au-dessus  le  Puy 
j risques  au  grand  chemin  de  Loudun.  Cependant 
l’assault  continuoit  : les  gents  de  Picrochole  ne 
sçavoient  si  le  meilleur  estoit  sortir  hors  et  les 
recepvoir , ou  bien  guarder  la  ville  sans  bouger. 
Mais  furieusement  sortit  avecq  quelcque  bande 
d’hommes  d’armes  de  sa  maison  : et  là  feut  receu 
et  festoyé  à grands  coups  de  canon  qui  gresloient 
devers  les  coustaulx,  dont  les  Gargantuistes  se  re- 
tirarent  au  Val , pour  mieulx  donner  lieu  à l’artil- 
lerie. Ceulx  de  la  ville  deffendoient  le  mieulx 
que  povoient  , mais  les  traicts  passoient  oultre 
par  dessus  sans  nul  férir.  Aulcuns  de  la  bande 
saulvez  de  l’artillerie  donnarent  fierement  sus 
nos  gents , mais  peu  profitaient  : car  touts  feurent 
receus  entre  les  ordres  , et  là  riiez  par  terre.  Ce 
que  voyants  se  vouloient  retirer  : mais  cependant 
le  Moyne  avoit  occupé  le  passaige  , parquoy  se 
meirent  en  fuite  sans  ordre  , ny  maintien.  Aul- 
cuns vouloient  leur  donner  la  chasse,  mais  le 
Moyne  les  retint , craignant  que  suivant  les  fuyants  T 
perdissent  leurs  rancs  , et  que  sus  ce  poinct  ceulx 
de  la  ville  chargeassent  sus  eulx.  Puis  attendant 
quelcque  espace  , et  nul  ne  comparant  à l’en- 
contre, envoya  le  Duc  Phrontiste  pour  admo- 
nester Gargantua  à ce  qu’il  advançast  pour  guai- 

gner  le  Cousteau  à la  gausche  , pour  empescherla 
retraicte  de  Pierocliole  par  celle  porte.  Ce  que 
feit  Gargantua  en  toute  diligence , et  y envoya 
quatre  légions  de  la  compagnie  de  Sebaste  : mais 
sitost  11e  peurent  guaigner  le  hault,  qu’ils  ne  ren- 
contrassent en  barbe  Pierocliole  , et  ceulx  qui 
avecq  luy  s’estoient  espars. 

Lors  chargearent  sus  roiddement  : toutesfois 
grandement  feurent  endommaigez  par  ceulx  qui 
éstoient  sus  les  murs , en  coups  de  traicts  et  ar- 
tillerie. Quoy  voyant  Gargantua,  en  grande  puis- 
sance alla  les  secourir , et  commença  son  artillerie 
à heurter  sus  ce  quartier  de  murailles  : tant  que 
toute  la  force  de  la  ville  y feut  evocquée.  Le 
Moyne  voyant  ceiluy  costé  lequel  il  tenoit  assiégé 
déniié  de  gents  et  guardes  , magnanimement  tira 
vers  le  fort  : et  tant  feit  qu’il  monta  sus  luy , et 
aulcuns  de  ses  gents,  pensant  que  plus  decraincte 
et  de  frayeur  donnent  ceulx  qui  surviennent  à 
ung  conflict , que  ceulx  qui  lors  à leur  force  com- 
battent. Toutesfois  ne  feit  oneques  effroy,  jusques 
à ce  que  tous  les  siens  eussent  guaigné  la  muraille , 
excepté  les  deux  cents  hommes  d’armes  qu’il 
laissa  hors  pour  les  hazards. 

Puis  s’escria  horriblement,  et  les  siens  ensem- 
ble : et  sans  résistance  tüarent  les  guardes  d’icelle 
porte , et  l’ouvrirent  és  honynes  d’armes  , et  en 

toute  Fierté  coururent  ensemble  vers  la  porte  de 
l’Orient , où  estoit  le  desarroy.  Et  par  derrière 
renversarent  toute  leur  force. 

Y oyants  les  assiégez , de  touts  costez , les  Gar- 
gantuistes  avoir  guaigné  la  ville  , se  rendirent  au 
Moyne  à mercy.  Le  Moyne  leur  feit  rendre  les 
bastons  et  armes  , et  touts  retirer  et  resserrer  par- 
les Ecclises  , saisissant  touts  les  bastons  des  Croix , 
et  commettant  gents  ès  portes  pour  les  guarder 
de  yssir.  Puis  ouvrant  celle  porte  Orientale  sortit 
au  secours  de  Gargantua.  Mais  Picrocliole  pen- 
soit  que  le  secours  luy  venoit  de  la  ville  , et 
par  oultrecuidance  se  bazarda  plus  que  devant: 
jusques  à ce  que  Gargantua  s’écria:  Frere  Jean 
mon  amy , Frere  Jean  en  bonne  heure  soyez  venu. 
Adoncq  congnoissant  Picrocliole  et  ses  gents,  que 
tout  estoit  desesperé  , prindrent  la  fuite  en  touts 
endroicts.  Gargantua  les  poursuivit  jusques  près 
Yaugaudry  tuant  et  massacrant , puis  sonna  la 
retraicte. 

CHAPITRE  X L I X. 

Comment  P icro choie  fiiyant  feut  surprins  de 
males  fortunes , et  ce  que  fait  Garga?itua 
apres  la  bataille. 

Picroçhole  ainsi  désespéré  s’enfuit  vers  flsle 
Bouchart , et  au  chemin  de  Riviere  son  cheval 
bruncha  par  terre , à quoy  tant  feut  indigné  que 
de  son  espée  le  tiia  en  sa  choie  , puis  ne  trouvant 
personne  qui  le  remontast , voulut  prendre  ung 
asne  du  moulin  qui  là  auprès  estoit  ; mais  les 
meusniers  le  meurtrirent  tout  de  coups  , et  le 
destroussarent  de  ses  habillements  , et  luy  bail- 
larent  pour  soy  couvrir  une  meschante  sequenye. 
Ainsi  s en  alla  le  paovre  cholérique , puis  passant 
leaiie  au  Port-Huaulx,  et  racomp tant  ses  males 
fortunes , feut  advisé  par  une  vieille  Lourpidon  , 
que  son  Royauhne  luy  seroit  rendu  , à la  venue 
des  Cocquecigruës  : depuis  ne  sçait-on  qu’il  est 
devenu.  Toutesfois  l’on  m’ha  dict  qu’il  est  de  pré- 
sent paovre  guaigne-denier  à Lyon,  cholere  comme 
devant.  Et  tousjours  se  guermente  à touts  estran- 
giers  de  la  venue  des  Cocquecigruës , espérant 
certainement  selon  la  prophétie  de  la  vieille  jestre 

à leur  venuë  réintégré  à son  Royaulme.  Apres 
leur  retraicte  Gargantua  premièrement  recensa 
ses  gents , et  trouva  que  peu  d’iceulx  estoient 
péris  en  la  bataille  , sçavoir  est  quelcques  gents 
de  pied  de  la  bande  du  Capitaine  Tolmere , et 
Ponocrates  qui  avoit  un  coup  de  harquebouze 
en  son  pourpoinct.  Puis  les  feit  refraischir  chas- 
cun  par  sa  bande  , et  commanda  és  thresoriers 
que  ce  repas  leur  feust  défrayé  et  paye,  et  que 
l’on  ne  feist  oultraige  quelconque  en  la  ville  , veu 
qu’elle  estoit  sienne  : et  apres  leur  repas  ils  com- 
parussent en  la  place  devant  le  Chasteau , et  là 
seroient  payez  pour  six  mois.  Ce  que  feut  faict  : 
puis  feit  convenir  devant  soy  en  ladicte  place 
touts  ceulx  qui  là  restoient  de  la  part  de  Picro- 
ehole,  esquels  , presens  tous  ses  Princes  et  Ca- 
pitaines , parla  comme  s’ensuit. 

CHAPITRE  L. 

La  concion  que  feib  Gargantua  ès  'vaincus. 

Nos  peres  , ayeulx  , et  ancestres  de  tonte  mé- 
moire ont  esté  de  ce  sens  et  de  ceste  nature  : que 
des  batailles  par  eulx  consommées  ont  pour  signe 
memorial  des  triomphes  et  victoires  plus  volun- 
tiers  érigé  trophées  et  monuments  és  cueurs  des 
vaincus,  par  grâce:  ques  terres  par  eulx  con- 
quèstees  , par  architecture.  Car  plus  estimoient 
la  vive  souvenance  des  humains  acquise  par  li- 
béralité , que  la  mute  inscription  des  arts , co- 
lomnes  , et  pyramides , subjecte  és  calamiiez  de 
1 aer , et  envie  d’ung  chascun.  Soubvenir  assez  vous 
peult  de  la  mansuétude , dont  ils  usarent  envers 
les  Bretons  à la  journée  de  Sainct  Aulbin  du 
Cormier  : et  à la  démolition  de  Parthenay.  Vous 
avez  entendu,  et  entendant  admirez  le  bon  traicte- 
rnent  qu  ils  ferrent  és  Barbares  de  Spagnola , qui 
avoient  pillié  , depopulé,  et  saccaigé  les  fins  ma- 
ritimes d Olone  , et  Thalmondois.  Tout  ce  Ciel  a 
este  rempli  des  loiianges  et  gratulations  que  vous- 
mesmes  et  vos  peres  feistes  lors  qu’Alpharbal  Roy 
de  Canarre  non  assouvy  de  ses  fortunes  envahit 
furieusement  les  pays  de  Onix , exerçant  la  pi- 

ratieque  en  toutes  les  Isles  Armoricques  et  ré- 
gions confines.  11  feut  en  juste  bataille  navré  , 
prins  et  vaincu  de  mon  pere  , auquel  Dieu  soit 
garde  et  protecteur.  Mais  quoy  ? Au  cas  que  les 
aultres  Roys  et  Empereurs  , voire  qui  se  font 
nommer  Catholicqués  , l’eussent  misérablement 
traicté  , durement  emprisonné , et  rançonné  ex- 
trêmement: il  le  traicta  courtoisement,  aimable- 
ment , le  logea  avecques  soy  en  son  Palais  , et 
par  incroyable  débonnaireté  le  renvoya  en  saufi- 
conduict  , chargé  de  dons  , charge  de  grâces , 
chargé  de  toutes  offices  d’amitié  : qu’en  est-il 
advenu  ? Luy  retourne  en  ses  terres  feit  assem- 
bler tous  les  Princes  et  Estats  de  son  Royaulme , 
leur  exposa  l’humanité  qu’il  avoit  en  nous  cong- 
neue  , et  les  pria  sus  cç  délibérer  en  façon  que  le 
monde  y eust  exemple , comme  avoit  ja  en  nous 
de  gracieuseté  honneste  : aussi  en  eulx  d hon- 
nesteté  gracieuse.  Là  feut  décrété  par  consente- 
ment unanime  , que  l’on  offriroit  entièrement 
leurs  terres  , dommaines  , et  Royaulme  , à en 
faire  selon  notre  arbitre.  Alpharbal  en  propre 
personne  soubdain  retourna  avecques  neui  mille 
trente  et  huict  grandes  naufs  oneraires  , menant 
non  seullement  les  tliresors  de  sa  maison  et  li- 
gnée Royalle  : mais  presque  de  tout  le  pays.  Car 
soy  embarquant  pour  faire  voile  au  Yent  Y ester* 


220 


OE  U V R E S 

Nord  - Est , chascun  à la  foulle  jectoit  dedans 
icelles , or , argent , bagues  , joyauLx  , espiceries  , 
drogues,  et  odeurs  aromaticques , papegays , pé- 
licans , guenons  , civettes  , genettes  , porcs-espics. 
Poinct  n’estoit  fds  de  bonne  mere  réputé  qui  de- 
dans ne  jectast  ce  que  avoit  de  singulier.  Arrivé 
que  feut , vouloit  baiser  les  pieds  de  mondict 
pere , le  faict  feut  estimé  indigne  et  ne  feut  to- 
léré , a ins  feut  embrassé  socialement  : offrit  ses 
p resens  , ils  ne  feurent  receus  par  trop  estre 
excessifs  : se  donna  mancipe  et  serf  voluntaire , 
soy , et  sa  postérité  : ce  ne  feut  accepté  par  ne 
sembler  équitable  : céda  par  le  decret  des  Es- 
tats  ses  terres  et  Royaulme  , offrant  la  transac- 
tion et  transport  signé  , scellé  , et  ratifié  de  touts 
ceulx  qui  faire  le  debvroient  : ce  feut  totalement 
refusé  , et  les  contraicts  jectez  au  feu.  La  fin  feut, 
que  mondict  pere  commença  lamenter  de  pitié, 
et  pleurer  copieusement,  considérant  le  franc 
vouloir  et  simplicité  des  Canarriens  : et  par  mots 
exquis  et  sentences  congruës  diminuoit  le  bon 
tour  quil  leur  avoit  faict,  disant  ne  leur  avoir 
laict  bien  qui  feust  à l’estimation  d’ung  bouton 
et  si  rien  d honnestete  leur  avoit  monstré  , il 
estoit  tenu  de  ce  faire.  Mais  tant  plus  l’augmen- 
toit  Alpharbal.  Quelle  feut  l’issuë  ? O11  lieu  que 
pour  sa  rançon  prinse  à toute  extrémité,  eussions 

peu  lyrannicquement  exiger  vingt  fois  cent  mille 
escus  , et  retenir  pour  houstaigiers  ses  enfans 
aisnés  ; ils  se  sont  faicts  tributaires  perpétuels  , 
et  obligez  nous  bailler  par  cbascun  an  deux  mil- 
pons  d’or  affiné  à vingt  quatre  karats  , ils  nous 
feurent  l’année  première  icy  payez  : la  seconde 
de  franc  vouloir  en  payarent  23  cents  mille  escus  : 
la  tierce  26  cents  mille  : la  quarte  , trois  millions , 
et  tant  tousjours  croissent  de  leur  bon  gré  , que 
serons  contraincts  leur  inhiber  de  rien  plus  nous 
apporter.  C’est  la  nature  de  gratuité.  Car  le  temps, 
qui  toutes  choses  corrode  et  diminue , augmente  , 
et  accroist  les  bien-faicts,  parce  qu’ung  bon  tour, 
libéralement  faict  à homme  de  raison  , croist  con- 
tinüement  par  noble  pensée  et  remembrance.  Ne 
voulant  doneques  aulcuncment  degenerer  de  la 
débonnaireté  héréditaire  de  mes  parens  , main- 
tenant je  vous  absouls  et  delivre  , et  vous  rends 
francs  et  libérés  comme  par  avant. 

D’abondant , serez  à l’issue  des  portes  payez 
cbascun  pour  trois  mois , pour  vous  pouvoir  re- 
tirer en  vos  maisons  et  familles , et  vous  condui- 
ront en  saulveté  six  cents  hommes  d’armes  , et 
huict  mille  hommes  de  pié  soubz  la  conduicte  de 
mon  Escuyer  Alexander,  affm  que  par  les  paysans 
ne  soient  oultraigez.  Dieu  soit  avecq  vous.  Je  re- 
grette de  tout  mon  coeur  cpie  n’est  ici  Fiera- 

choie.  Car  je  luy  eusse  donné  à entendre  que 
sans  mon  vouloir , sans  espoir  d aecroistre  ny  mon 
bien , ny  mon  nom , estoit  faicte  ceste  guerre.  Mais 
puisqu’il  est  esperdu,  et  ne  sçait-on,  où  , ny  com- 
ment est  évanouï  , je  veulx  que  son  Royaulme 
demoure  entier  à son  fils.  Lequel  par  ce  qu’est 
trop  bas  d’eage  ( car  il  n’ha  encores  cinq  ans  ac- 
complis ) sera  gouverné  et  instruict  par  les  anciens 
Princes  , et  Gents  sçavants  du  Pioyaulme.  Et  par 
aultant  qu’ung  Royaulme  ainsi  désolé , seroit  faci- 
lement ruiné , si  on  ne  refrenoit  la  convoitise  et 
avarice  des  administrateurs  d’icelluy  : j’ordonne 
et  veulx  que  Ponocrates  soit  sus  tous  ses  gouver- 
neurs entendant , avecq  authorité  à ce  requise , 
et  assidu  avecq  l’enfant , jusques  à ce  qu’il  le  cong- 
noitra  idoine  de  povoir  par  soy  régir  et  regner. 

Je  considéré  que  facilité  trop  enervée  et  disso- 
lue de  pardonner  es  malfaisans , leur  est  occa- 
sion de  plus  legierement  derechief  mal  faire,  par 
ceste  pernicieuse  confiance  de  grâce. 

Je  considéré  que  Moïse , le  plus  doux  homme 
qui  de  son  temps  feust  sus  la  terre , aigrement 
punissoit  les  mutins  et  séditieux  du  peuple  d’Israël. 
Je  considéré  que  Jules  César  Empereur  tant  dé- 
bonnaire , que  de  luy  dict  Cicéron , que  sa  fortune 
rien  plus  souverain  n’avoit , sinon  qu’il  povoit:  et 
sa  vertus  meilleur  n’avoit,  sinon  qu’il  voulait  tous- 

jours  saulver  et  pardonner  à ung  cliascun.  Iceiluy 
toutesfois  ce  nonobstant  en  certains  endroicts  pu- 
nit rigoureusement  les  autheurs  de  rébellion. 

A ces  exemples  je  veuil  que  me  livrez  avant  le 
départir  : premièrement  ce  beau  Marquet , qui  ha 
esté  source  et  cause  première  de  ceste  guerre  par 
sa  vaine  oultrecuidance.  Secondement  ses  com- 
paignons  Foüaciers  , qui  feurent  negligens  de  cor- 
riger sa  teste  folle  sus  l’instant.  Et  finablement  tous 
les  Conseillers  , Capitaines , Officiers  , et  domes- 
tiques de  Picrochole  : lesquels  l’auroient  incité , 
loüé , ou  conseillé  de  sortir  ses  limites  pour  ainsi 
nous  inquiéter. 

CHAPITRE  LI 

Comment  les  Vicbeurs  Gargantuistes  f eurent 
recompensez  apres  la  bataille. 

Ces  te  concion  faicte  par  Gargantua  , feurenfe 
livrez  les  séditieux  par  luy  requis  : exceptez  Spa- 
dassin, Merdaille , et  Menüail,  lesquelz  estoient 
foys  six  heures  devant  la  bataille.  L’un  g j usques 
au  col  de  Laignel  d’une  traicte , l’aultre  jusque» 
au  val  de  Vire,  l’aultre  j usques  à Logroine, 
sans  derrière  soy  regarder,  ny  prendre  alaine 
par  chemin;  et  deux  Foüaciers,  lesquelz  péri- 
rent en  la  journée.  Aultre  mal  ne  leur  feit  Gar- 
gantua , sinon  qu’il  les  ordonna  pour  tirer  les 
presses  à son  Imprimerie , laquelle  il  avoit  nou- 
vellement instituée.  Puis  ceulx  qui  là  estoient 
morts  il  feit  honorablement  inhumer  en  la  vallée 
des  Noirettes , et  au  camp  de  Bruslevieille.  Les 
navrez  il  feit  penser , et  traicter  en  son  grand 
Nosocome.  Apres  advisa  és  dommaiges  faiets  en 
la  ville  et  habitans:  et  les  feit  rembourcer  de 
touts  leurs  interests  à leur  confession  et  serment. 
Et  y feit  bastir  ung  fort  Chasteau  : y commettant 
gents  et  guet,  pour  à l’advenir  mieulx  soy  def* 
fendre  contre  les  soubdaines  esmeutes. 

Au  départir  remercia  gratieusement  touts  les 
souldars  de  ses  légions , qui  avoient  esté  à eeste 
deffaicte  : et  les  renvoya  hyverner  en  leurs 
stations , et  guarnisons.  Exceptez  aulcüns  de  la 
légion  Decumane  , lesquels  il  a voit  veu  en  la 
jouraée  faire  queleques  proësses  : et  les  Capi- 
taines des  bandes , lesquelz  il  amena  avecq  soy 
devers  Grand gousier. 

A la  veuë  et  venue  d’iceulx  le  bon  homme 
feut  tant  joyeulx , que  possible  ne  seroit  le  des- 
cripre.  Adoncq  leur  feit  ung  festin  le  plus  magni- 
fie que  , le  plus  abondant , et  le  plus  délicieux , 
que  feut  veu  depuis  le  temps  du  Roy  Assuere. 
A l’issuë  de  table  il  distribua  à chascun  d’iceulx 
tout  le  parement  de  son  buffet , qui  estoit  au 
poix  de  dix-huict-cents  mille  quatorze  bezants 
d’or  en  grands  vases  d’anticque  , grands  pots , 
grands  bassins,  grandes  tasses,  couppes,  potets , 
candélabres , calathes  , nacelles  , violiers , dra- 
geouers , et  aultre  telle  vaisselle  toute  d'or  massif , 
oultre  la  pierrerie,  esmail,  et  ouvraige  qui  par 
estime  de  touts  excedoit  en  pris  la  maliere 
d’iceulx.  Plus  leur  feit  compter  de  ses  coffres 
à chascun  douze  cents  mille  escus  comptans.  Et 
d’abondant  , à chascun  d’iceulx  donna  à per- 
pétuité ( excepté  s’ils  mouraient  sans  hoirs  ) ses 
«hasteaulx  et  terres  voisines  , selon  que  plus 

leur  estoient  commodes.  A Ponocrates  donna  la 
Roche  Glermauld  : à Gymnaste , le  Couldray  : à 
Eudemon  , Montpensîer  : le  Rivau , h Tolmere  : 
à Ithyboîe  , Montsoreau  : à Acamas  , Cande  : 
Varenes  , à Chironacte  : Gravot  , à Sebaste  : 
Quinquenais  , à Alexandre  : Ligre  , à Soplirone; 
et  ainsi  de  ses  aultres  places. 


de  rabexais. 

CHAPITRE  L I I. 

Comment  Gargantua  feit  bas  tir  pour  le 
Moyne  V Abbaye  de  Theleme. 

Resto.t  seulement  le  Moyne  à pourvoir , 
lequel  Gargantua  vouloit  faire  Abbé  de  Sevillé  ; 
mais  il  le  refusa.  Il  luy  voulut  donner  l’Abbaye 
de  Bourgueil,  ou  de  Sainct  Florent,  laquelle 
mieulx  luy  duiroit  , ou  toutes  deux  , s’il  les 
prenqit  à gré  ; mais  le  Moyne  luy  feit  res- 
ponse  peremptoire,  que  de  Moynes  il  ne  vouloit 
charge  ny  gouvernement.  Car  comment  ( disoit- 
il  ) pourvois  - je  gouverner  aultruy  , qui  moy- 
mesme  gouverner  ne  seau  rois.  I S’il  vous  semble 
que  je  vous  aye  faict,  et  que  puisse  à l’advenir 
faire  service  agréable , octroyez  muy  de  fonder 
une  Abbaye  à mon  devis.  La  demande  pleut 
à Gargantua,  et  offrit  tout  son  Pays  de  The- 
leme jouxte  la  rivière  de  Loire  à deux  lieues 
de  la  grande  forest  du  Port  Iluault.  Et  requist 
à Gargantua  , qu’il  instituast  sa  Religion  au 
contraire  de  toutes  aulnes.  Premièrement  donc 
( dist  Gargantua  ) il  ny  fauldra  ja  bas  tir  mu- 
railles au  circuit;  car  tontes  aulrres  Aboayes 
sont  fierement  murées.  Voire,  dist  le  Moyne, 

et  non  sans  cause  : où  mur  y ha  et  devant  et 
derrière  , y ha  force  murmur , envie , et  conspira* 
tion  mutuë.  D’advantaige , veu  qu’en  certains 
Convents  de  ce  monde  est  en  usance  , que  si 
femme  aulcune  y entre  ( j’entends  des  preudes 
et  pudicques  ) , on  nettoye  la  place  par  laquelle 
elles  ont  passé:  feut  ordonné  que  si  Religieux 
ou  Religieuse  y entroit  par  cas  fortuit  , on 
nettoyeroit  curieusement  tous  les  lieux  par  les- 
quels auroient  passé.  Et  parce  qu  es  Religions 
de  ce  monde  tout  est  compassé , limité  , et  réglé 
par  heures,  feut  décrété  que  là  ne  seroit  hor- 
loge ny  quadrant  aulcun.  Mais  selon  les  occa- 
sions et  opportunitez  seroient  toutes  les  œuvres 
dispensées.  Car  ( disoit  Gargantua  ) la  plus  vraye 
perte  du  temps  qu’il  sceust,  estoit  de  compter 
les  heures.  Quel  bien  en  vient-il  ? et  la  plus 
grande  resverie  du  monde  estoit  soy  gouverner 
au  son  d’une  cloche,  et  non  au  dicté  de  bon 
sens  et  entendement. 

Item , parce  qu’en  icelluy  temps  on  ne  met- 
toit  en  Religion  des  femmes,  sinon  celles  qui 
étoient  borgnes , boiteuses , bossues  , laides  , def- 
faictes  , folles  , insensées , maleficiées , et  tarées  : j 
ny  les  hommes  sinon  catarrhes,  mal- riez,  niais, 
et  empesche  - de  - maison.  A propous  , dist  le  | 
Moyne  } une  femme  qui  n’est  ny  belle , ny  bonne  , j 

à quoy  vault-elle?  A mettre  en  Religion,  dist 
Gargantua.  Voire  , dist  le  Moyne  , et  à faire 
des  chemises.  Feut  ordonné  que  là  ne  seroient 
receuës  sinon  les  belles  , bien  formées  , et  bien 
naturées  ; et  les  beaulx , bien  formez , et  bien 
naturez.  Item , parce  qu’és  Convents  des  femmes 
n’entroient  les  hommes  sinon  à l’emblée,  et 
clandestinement  ; feut  décrété  que  ja  ne  seroient 
là  les  femmes , au  cas  que  n’y  feussent  les  hom- 
mes ; ny  les  hommes  , en  cas  que  n’y  feussent 
les  femmes.  Item , parce  que  tant  hommes  que 
femmes  , une  fois  receus  en  Religion  , apres 
l’an  de  probation  estoient  forcez  et  astreincts  y 
demourer  perpétuellement  leur  vie  durante , 
feust  establi  que  tant  hommes  que  femmes  là 
receus , sortiroient  quand  bon  leur  sembleroit 
franchement  et  entièrement.  Item , parce  qu’or- 
dinairement  les  Religieux  faisoient  trois  Vœux, 
sçavoir  est  de  Chasteté , Paovreté,  et  Obedience, 
feut  constitué  que  là  honorablement , on  pusfc 
estre  marié  , que  chascun  fust  riche  , et  ves- 
quist  en  liberté.  Au  reguard  de  l’eage  légitimé , 
les  femmes  y estoient  receuës  depuis  dix  jus- 
ques  à quinze  ans  , les  hommes  depuis  douz& 
jusques  à dix-huict. 

CHAPITRE  LUI, 

Comment  feut  b asti  e et  dotée  Y Abbaye  des 
'Thelemites. 

Pour  le  bastiment  et  assortiment  de  l’Abbaye, 
Gargantua  feit  livrer  de  content , vingt  et  sept 
cents  mille  buict  cents  trente  et  ung  moutons 
à la  grand’ • laine  y et  par  chascun  an  jusque*  à 
ce  que  le  tout  feust  parfaict  , assigna  sus  la 
recepte  de  la  Dive , seize  cents  soixante  et  neuf 
mille  escus  au  soleil,  et  aubant  à l’estoile  pous- 
siniere.  Pour  la  fondation  et  entreteneinent  d’i- 
celle , donna  à perpétuité  vingt  et  trois  cents 
soixante-neuf  mille  cinq  cents  quatorze  nobles 
à la  rose  de  rente  foncière , indemnez , amortis 
et  solvables  par  chascun  an  à la  porte  de  l’Ab- 
baye. Et  de  ce  leur  passa  belles  lettres.  Le  basti- 
ment  feut  en  figure  exagone  , en  telle  façon 
qu’à  chascun  angle  estoit  bastie  une  grosse  tour 
ronde  à la  capacité  de  soixante  pas  en  diamètre. 
Et  estoient  toutes  pareilles  en  grosseur  et  por- 
traict.  La  riviere  de  Loire  decouloit  sus  l’as- 
pect de  Septentrion.  Au  pied  d’icelle  estoit  une 
des  tours  assise  , nommé  Artice.  En  tirant 
vers.  l'Orient  estoit  une  aultre  nommée  Calaer. 

L’aultre  ensuivant  Anatole,  laultre  api  es  Me- 
sembrine , l’aultre  apres  Hesperie  , la  dermere  > 
Cryere.  Entre  chascune  tour  estoit  espace  de 
trois  cents  douze  pas.  Le  tout  basty  à six  estai- 
ges  , comprenant  les  caves  soubz  terre  poui  ring- 
Le  second  estoit  voulté  à la  forme  d’une  anse 
de  pannier.  Le  reste  estoit  embrunclre  de  guy  de 
Flandres  à forme  de  culs  de  lampes.  Le  dessus 
couvert  d’ardoise  fine  , avecq  l’endoussure  de 
plomb  à figures  de  petits  manequins,  et  animaulx 
bien  assortis  et  dorés  avecq  les  goutieres  qui 
issoient  hors  la  muraille:  entre  les  croisées,  paille- 
tés en  figure  diagonale  d’or  et  azur,  jusques  en 
terre , où  fmissoient  en  grands  eschenaulx  qui  tous 
conduis  oient  en  la  riviere  par  dessoubz  le  logis. 

Ledict  bastiment  estoit  cent  fois  plus  magni- 
flcque  que  n’est  Bonivet,  ne  Chambourg,  ne 
Chantilly.  Car  en  icelluy  estoient  neuf  mille  trois 
. cents  trente  et  deux  chambres  , chascune  gar- 
nie de  arriere-chambre  , cabinet , garderobe  y 
chapelle  t et  issüe  en  une  grancie  salle.  Enti  e 
chascune  tour  au  millieu  dudict  corps  de  logis 
estoit  une  vis  brisée  dedans  icelluy  mesure  coips. 
De  laquelle  les  marches  estoient  part  de  por- 
phyre , part  de  pierre  Numidicque  , part  de 
marbre  Serpentin,  longues  de  22  pieds-,  1 es- 
poisseur  estoit  de  trois  doigts  ,1  assieze  par  nom  Dr  s 

de  douze  entre  chascun  repos.  En  chascun  repog 
estaient  deux  beaulx  arceaulx  d’anticque  , par 
les<|uels  estoit  receüe  la  clarté , et  par  iceulx 
on  entroit  en  ung  cabinet  faict  à claire-voye 
de  largeur  de  ladicte  vis  : et  montoit  jusques 
au  dessus  la  couverLure  , et  là  fiuoit  en  pavil- 
lon. Par  icelle  vis  on  entroit  de  chascun  costé 
en  une  grande  salle,  et  des  salles  ès  chambres. 
Depuis  la  tour  Artice  jusques  à Cryere  estoient 
les  belles  grandes  librairies  en  Grec,  Latin  , He- 
brieu  , François,  Tuscan  , et  Hespaignol  ; dépar- 
ties par  les  divers  estaiges  selon  iceulx  languaiges. 
Au  millieu  estoit  une  merveilleuse  vis , de  laquelle 
l’entrée  estoit  par  le  dehors  du  logis  en  ung  ar- 
ceau large  de  six  toises.  Icelle  estoit  faicte  en 
telle  symmetrie  et  capacité  , que  six  hommes  d’ar- 
mes la  lance  sus  la  cuisse  pou  voient  de  front  eni- 
semble  monter  jusques  au  dessus  de  tout  le  bas- 
timent.  Depuis  la  tour  Anatole  jusques  à Mesem- 
brine  estoient  belles  grandes  gualleries  toutes 
painctes  des  anticques  proësses , histoires  et  des- 
ci  ipUons  de  la  terre.  Au  millieu  estoit  une  pa- 
reille montée  et  porte,  comme  avons  dict  du  cost  é 
de  la  rivière.  Sus  icelle  porte  estoit  escript  e/ri 
grosses  lettres  anticques  ce  que  s’ensuit. 

CHAPITRE  L I Y. 

Inscription  mise  sus  la  grande  porte  de 
Theleme. 

Cy  n’entrez  par  Hypocrites  , Bigots , 

Yieuls  matagots,  mariniteux  boursouflés  , 
Tordcoulx,  badaults , plus  que  n’estoient  les  Gots, 
Ny  Ostrogots  précurseurs  des  Magots  : 

Haires  , cagots  , capharts  empantouflés  , 

Gueux  mitouflés  , frapparts  escorniflés  , 

Befilez  , enflez  , fagouteurs  de  tabus  , 

Tirez  ailleurs  pour  vendre  vos  abus. 

Yos  abus  meschans 
Rempliroient  mes  champs 
De  ineschanceté, 

Et  par  faulseté 
Troubleroient  mes  chants 
Yos  abus  meschans. 

Cy  n’entrez  pas  maschefrains  practiciens  , 

Clercs  , basauchiens , mangeurs  du  populaire. 
Officiaulx  , scribes  , et  pharisiens  , 

Juges  anciens , qui  les  bons  parrochiens 
Ainsi  que  chiens  mettez  au  capulaire , 

Vostre  salaire  est  au  patibulaire, 

Allez  y braire:  ici  n’est  faict  excès, 

Dont  en  vos  cours  on  deust  mouvoir  procès. 

Procès  et  débats 
Peu  font  cy  d’esbats , 

Où  l’on  vient  s’esbattre  ; 

A vous  pour  débattre, 

Soyent  en  pleins  cabats 
Procès  et  débats. 

Cv  n’entrez  pas  , vous  , usuriers  chi chars  , 
Briffaulx , leschars  , qui  tousjours  amassés  , 
Grippeminaulx  , avalleurs  de  frimars  , 

Courbes  , camars  , qui  en  vos  coquemars 
De  mille  marcs  ja  n’auriez  assez. 

Poinct  estasses  n’estes,  quand  cabassés 
Et  entassés  , poltrons  à chicheface  : 

La  male  mort  en  ce  pas  vous  defface. 

Face  non  humaine 
De  tels  gents  , qu’on  meinet 
Raire  ailleurs:  céans 
Ne  seroit  seans. 

Yuid'^z  ce  dommaine 
Face  non  humaine. 

Cy  n’entrpz  pas  vous  rassotez  mastins 
Soirs  ni  matins , vieuîx  chagrins  et  jaloux. 

Ny  vous  aussy  séditieux  mutins 
Larves  , lutins  , de  dangier  palatins  , 

Gr  ecs  ou  Latins  plus  à craindre  que  loups  : 
Ny  vous  galoux,  verolez  jusqu’à  d’ous, 

Portez  vos  loups  ailleurs  paistre  en  bonheur, 
Croustelevez  remplis  de  deshonneur. 

Honneur  , los  , deduict , 

Céans  est  desduict. 

Par  joyeulx  accords  , 

Touts  sont  sains  au  corps. 

Par  ce  bien  leur  duict , 

Honneur,  los  , deduict. 

Cy  entrez,  vous,  et  bien  soyez  venus, 

Et  parvenus  , touts  nobles  chevaliers. 

Cv  est  le  lieu  où  sont  les  revenus 
Bi'ui  advenus;  afin  qu’entretenus 
Grands  et  menus,  touts  soyez  à iniiiers  , 

Mes  familli*rs  serez,  et  peeuliers  , 

F risques  , gabiers  , ioyeulx  , plaisants,  mignons; 
En  general  touts  gentils  compaignons. 

Compaignons  gentils, 

Serains  et  subtils  , 

Hors  de  vilité  : 

De  civilité 
Cv  sont  les  houstPs 
Compaignons  gentils. 

<”y  entrez,  vous,  qui  le  Sainct  Evangile 
Fn  sens  agile  annoncez  , qùoy  qu’on  gronde, 
Céans  aurez  ung  refuge  et  bastille 
Contre  l’hostile  erreur,  qui  tant  postille 
Par  son  faulx  style  empoisonner  le  monde  ; 
Entrez,  qu’on  fonde  icy  la  foy  profonde. 

Puis,  qu’on  confonde,  et  par  voix  et  par  rolle, 
Les  ennemis  de  la  saine  te  parolle. 

La  parolle  saincte  , 

Ja  ne  soit  estaincte 
Fn  ce  lieu  tressainct, 

Chascun  en  soit  ceinct , 

Chascune  ait  enceincte 
La  parolle  saincte. 

Cy  entrez , vous,  Daines  de  hault  paraig© 
En  franc  couraige.  Entrez  y en  bon  heur, 
Fleurs  de  beaulté  , à celeste  viiaige  , 

.À.  droict  corsaige , a maintien  prude  et  saige. 
En  ce  passaige  est  le  séjour  d’honneur. 

Le  hault  Seigneur , qui  du  lieu  feut  donneur 
Et  guerdonneur , pour  vous  l’ha  ordonné  , 

Et  pour  frayer  à tout,  prou  or  donné. 

Or  donné  par  don 
Ordonne  pardon 
A cil  qui  le  donne  : 

Et  tresbien  guerdonne 
Tout  mortel  preud’hom 
v Or  donné  par  don. 

CHAPITRE  L V. 

Comment  estoit  le  manoire  des  Thelemitcs ; 

Au  milieu  de  la  basse  court  estoit  une  fon- 
taine magnificque  de  bel  Alabastre.  Au  dessu» 
les  trois  Grâces  avecques  cornes  d’abondance. 
Et  jectoient  l’eaiie  par  les  mammelles  , bouche  , 
aureilles  , yeulx , et  aultres  ouvertures  du  corps. 
Le  dedans  du  logis  sus  la  dicte  basse  court  estoit 
sus  gros  pilliers  de  cassidoine  , et  porphyre  : 
à beaulx  arcs  d’anticques.  Au  dedans  desquels 
estoient  belles  gualleries  longues  et  amples  , or- 
nées de  painctures  , de  cornes  de  cerfs , licor- 
nes , rbinocerots  , hippopotames  , dents  d ele- 
phans,  et  aultres  choses  spectables.  Le  logis  de» 
dames  comprenoit  depuis  la  tour  Artice,  jusque* 
à la  porte  Mesembrine.  Les  hommes  occupoient 
le  reste.  Devant  ledict  logis  des  dames , afin 
qu’elles  eussent  l’esbatement  entre  les  deux  pre- 
mières tours  , au  dehors  estoient  les  lices , 1 hip- 
podrome , le  theatre , et  natatoires , avecq  les 
bains  mirificques  à triple  solier , bien  garnis  de 
touts  assortimens,  et  foison  d’eaüe  de  myrrhe; 
jouxte  la  riviere  estoit  le  beau  jardin  de  plai- 
sance. Au  milieu  d’icelluy  le  beau  labyrinthe. 

Entre  les  deux  aultres  tours  estoient  les  jeulx 
de  paukne,  et  de  grosse  balle  Du  costé  delà 
tour  Cryere  estoit  le  vergier  plein  de  touts 
arbres  fruetiers,  toutes  ordonnées  en  ordre  quin- 
cunce.  Au  bout  estoit  le  grand  parc  , foison- 
nant en  toute  sauvaigine.  Entre  les  tierces  tours 
estoient  les  butes  pour  l’arquebouse  , l’arc,  et 
Farbaleste.  Les  offices  hors  la  tour  Hesperie 
à simple  estaige.  L’escurie  au  de  là  des  oftices. 
La  faulconnerie  au  devant  d’icelles,  gouvernée 
par  asturciers  bien  experts  en  l’art.  Et  estoit 
annuellement  forme  par  les  Candiens  , Véni- 
tiens , et  Sarmates  de  toutes  sortes  d’oiseau  lx 
paragons  , aigles  , gerfaulx  , autours  , sacres  , 
laniers  , faulcôns  , es'parviers  , esmerillons  , et 
aultres  : tant  bien  faictz  et  domestiquez , que 
partant  du  chasteau  pour  s’esbatre  es  champs 
prenoient  tout  ce  que  rencontroient.  La  venerie 
estoit  ung  peu  plus  loing  tirant  vers  le  parc. 

Toutes  les  salles,  chambres,  et  cabinets  estoient 
tapissés  en  diverses  sortes  selon  les  saisons  de 
l’année.  Tout  le  pavé  estoit  couvert  de  drap 
verd.  Les  licts  estaient  de  broderie. 

En  chascune  arriéré  chambre  estoit  ung  mi- 
roüoir  de  crystallin  enchâssé  en  or  fin,  autour 
garny  de  perles,  et  estoit  de  telle  grandeur,  qu’il 
povoit  véritablement  représenter  toute  la  per- 

sonne.  A l issiic  des  salles  du  logis  des  dames  ^ 
estoient  les  parfumeurs  et  testonneurs , par  les 
mains  desquels  passoient  les  hommes,  quand  ils 
visitaient  les  dames.  Iceulx  fournissoient  par 
chascun  matin  les  chambres  des  dames , d eaüe 
rose  , d’eaüe  de  naphe,  et  d’eaüe  dange  ; et  à 
chascune  la  precieuse  cassolette  vaporante  de 
toutes  drogues  aromaticques. 

Comment  estoient  xestus  les  Religieux  et 
Religieuses  de  Theleme. 


Les  dames  au  commencement  de  la  fondation 
s’habilloient  à leur  plaisir  et  arbitre.  Depuis  feu- 
rent  reformées  par  leur  franc  vouloir  en  la  façon 
que  s’ensuit:  Elles  portoient  chausses  d’escarlate, 
ou  de  migraine , et  passoient  lesdictes  chausses 
le  genoil  au  dessus  par  trois  doigtz,  justement. 
Et  ceste  lisiere  estoit  de  quelques  belles  brode- 
ries et  descoupures.  Les  jartieres  estoient  de  la 
couleur  de  leurs  bracelets , et  comprenoient  le 
genoil  au  dessus  et  dessoubz.  Les  souliers , escar- 
pins, et  pantoufles  de  velours  cramoisi  rouge, 
ou  violet,  deschiquetées  à barbe  d’escrevisse. 

Au  dessus  de  la  chemise  vestoient  la  belle 
Vasquine  de  quelcque  beau  camelot  de  soye  : 
sus  icelle  vestoient  la  Verdugale  de  tafetas  blanc, 
rouge,  tanné,  gris,  etc.  Au  dessus  la  cotte  de 
tafetas  d’argent  faict  à broderies  de  fin  or,  et 
à l’aguille  entortillé,  (ou  selon  que  bon  leur 
sembloit  et  correspondant  à la  disposition  de 
l’aer  ) de  satin , damas , velours  : orangé  , tanné  , 

verd  , cendré , bleu  , tanné-claire  , rouge  - cra- 
moisi , blanc  , drap  d’or , toile  d’argent  , de 
canetille,  de  brodure  selon  les  festes.  Les  robbes 
selon  la  saison,  de  toile  d’or  à frizure  d’argent, 
de  satin  rouge  couvert  de  canetille  d’or,  de  tafe- 
tas  blanc , bleu  , noir , tanné  , sarge  de  soye  , 
camelot  de  soye  , velours , drap  d’argent , toile 
d’argent,  or  traict,  velours  ou  satin  porfiié  d’or 
en  diverses  protraictures. 

En  esté  quelcques  jours  en  lieu  de  robbes, 
portoient  belles  Marlottes  dé  parures  susdictes 
ou  quelcques  Bernes  à la  Moresque  de  velours 
violet  a Irizure  d or  sus  canetille  d’argent , ou 
à cordelieres  d’or  garnies  aux  rencontres  de  petites 
perles  Indicques.  Et  tous  jours  le  beau  panache 
selon  les  couleurs  des  manchons , bien  garny  de 
papillettes  d’or.  En  hyver  robbes  de  tafetas  des 
couleurs  comme  dessus  : fourrées  de  loups  cer- 
viers  , ge nettes  noires,  martres  de  Calabre, 
zibelines , et  aultres  fourrures  précieuses.  Les 
patenostres,  anneaulx  , jazerans,  carcans  estoient 
de  fines  pierreries  , escarbocles , rubis  , balais , 
diamants,  saphiz,  esmeraud.es,  turquoises,  gre- 
nats, agathes,  berilles  , perles,  et  unions  d’ex-, 
cellence.  L’accoustrement  de  la  teste  es; oit  selon 
le  temps.  En  hyver  à la  mode  Françoise.  Au 
printemps  à l’Epagnole.  En  esté  à la  Tusque. 

Q 

Exceptez  les  Testes  et  dimanches  , esquetbels  poi 
toient  açccustrement  François:  parce  qqupi’il  e 
plus  honorable , et  mieulx  sent  sa  pudicûitûté  ma 
tronale.  Les  hommes  estoient  habillez  i à leij 
mode:  chausses  pour  les  bas  d’estamet,  oduju  sard 
drapée,  d’escarlatte,  de  migraine,  blanc  oo  ounoï 
Les  haults  de  velours  d’icelles  couleurs , ooiou  bia 
près  approchantes  : brodées  et  deschiquetééeées  seld 
leur  invention.  Le  pourpoinct  de  drap  d’onrm,  d’aj 
gent , de  velours , satin , damas  , tafetas  , d d<  de  me! 
mes  couleurs , deschiquetez , brodez  et  r a accou 
trez  en  parangon.  Les  aigueillettes  de  s<scsoye  c 
mesmes  couleurs , les  fers  d’or  bien  esrsnsmailic 
Les  sayes  et  chamarres  de  drap  d’or , toileleles  d’o 
drap  d’argent  , velours  porfilé  à plaisisiisir.  L 
robbes  aultant  précieuses  comme  des  . . dami 
Les  ceinctures  de  soye  de  couleurs  clu  u u pou 
poinct  : chascun  la  belle  espée  au  costé  : : : la  pc 
gnée  dorée,  le  fourreau  de  velours  de  1 1 la  co 
leur  des  chausses  , le  bout  d’or , et  d’or  fefefebvel 
Le  poignard  de  mesmes.  Le  bonnet  de  ^ ^ veloi 
noir,  garny  de  force  bagues  et  boutons  c c dor. 
plume  blanche  par  dessus  mignonneme  ntntnt  par 
à paillettes  d’or  : au  bout  desquelles  peieiendou 
en  papillettes , beaulx  rubis,  esmeraudieéeses , et 
Mais  telle  sympathie  es  toit  entre  les  h h honni 
et  les  femmes , que  par  chascun  jour  ils  e e estoh 

■vcstus  de  semblable  parure.  Et  pour  à ce  ne 
faillir  estaient  certains  gentilshommes  ordonnez 
pour  dire  es  hommes  par  cliascun  matin , quelle 
livrée  les  dames  vouloient  en  icelle  journée  por* 

1 ter.  Car  le  tout  estait  faict  selon  l’arbitre  des 

• daines.  En  ces  vestemenls  tant  propres  et  aecous- 
L trements  tant  riches , ne  pensez  que  eulx  117 
L elles  perdissent  temps  auleuii  ; car  les  mais  Lies 

des  garderobbes  avoient  toute  la  Vesture  tant 

• preste  par  chasfcun  matin  , et  les  dames  de 
’ chambre  tant  bien  estaient  aprinses,  qu’en  ung 
î moment  elles  estaient  prestes  et  habillées  de 

• pied  en  cap. 

7 Et  pour  iceulx  accoustrements  avoir  en  meil- 
1 leure  opportunité  : au  tour  du  bois  de  Theleme 

• estait  ung  grand  corps  de  maison  long  de  demie 

- lieue  , bien  clair  et  assorti  : en  laquelle  demou- 

- voient  les  orfebvres , lapidaires,  brodeurs,  tail- 

- leurs,  tireurs  d’or,  velou tiers,  tapissiers,  ethaul- 
;.  telissiers , et  la  œuvraient  chascun  de  son  mes- 
s tier  : et  le  tout  pour  les  susdicts  Religieux  et 
a Religieuses.  Iceulx  estaient  fournis  de  matière  et 
e estohe  par  les  mains  du  Seigneur  Nausiclette, 
it  lequel  par  ch  asc  un  an  leur  rendoit  sept  navires 

des  Isles  de  Perlas,  et  Canibales , chargés  de 
ts  lingots  d’or , de  soye  crue  , de  perles  et  pier- 
t reries.  Si  quelcques  unions  tendoient  à vétusté, 

Q a 

et  cliangeoient  de  naïfve  blancheur:  icelles  par 
leur  art  renouvelloient  en  les  donnant  à manger 
à quelques  beaulx  cocqs,  comme  on  baille  cure 
«s  faulcons. 

CHAPITRE  L Y I I. 

Comment  esboient  reiglez  les  Thelemites  à 
leur  maniéré  de  vivre . 

Toute  leur  vie  estoit  employée  non  par  loix , 
statuts,  ou  reigles:  mais  selon  leur  vouloir  et 
franc  arbitre.  Se  levoient  du  lict  quand  bon  leur 
sembloit:  beuvoient , mangeoient , travailioient , 
dormoient  quand  le  désir  leur  venoit.  Nul  ne 
les  esveilloit,  nul  ne  les  parforçoit  ny  à boire, 
ny  à manger,  ny  à faire  chose  aultre  queiconcque. 
Ainsi  l’avoit  estably  Gargantua.  En  leur  reigle 
n’es  toit  que  ceste  clause  : 

Fay  ce  que  vouldràs. 

Parce  que  gents  libérés  , bien  nays , bien  ins- 
tiTiicts , conversants  en  compaignies  honnestes 
qnt  par  nature  ung  instinct , et  aguillon , qui 
tousjours  les  poulse  à faict  vertueux,  et  retire 
: de  vice  ; lequel  ils  nommoient  honneur.  Iceulx 
quand  par  vile  subjection  et  contraincte  sont 
déprimez  et  asservis , destournent  la  noble  affec- 
tion par  laquelle  à vertus  franchement  tendoient , 
à déposer  et  enfraindre  ce  joug  de  servitude.  Car 
nous  entreprenons  tousjours  choses  deffenduës , 

et  convoitons  ce  que  nous  est  dénié.  Par  ceste 
liberté  entraient  en  ioüable  émulation  de  faire 
touts  ce  qua  ung  seul  Yoyoient  plaire.  Si  quelc- 
qu’nng  ou  quelcqu’une  disoit  benvons  , touts 
beuvoient.  S’il  disoit  jouons , touts  joüoient.  S’il 
disoit  allons  à l’esbat  ès  champs , touts  y alloient. 
Si  c’estoit  pour  voiler,  ou  chasser,  les  daines 
montées  sus  belles  hacquenées  avecque  leur  pale- 
froy  gorfier,  sus  le  poing  migaonnement  engan- 
telé  portoient  chascune  ou  ung  esparvier,  ou 
ung  laneret , ou  ung  esmerillon  : les  hommes 
portoient  les  aultres  oyseaulx.  Tant  noblement 
estoient  apprins , qu’il  n'estojt  entre  eulx  celluy 
ne  celle  qui  ne  sceut  lire,  escripre,  chanter, 
joiier  d’instrumens  harmonieux,  parler  de  cinq 
et  six  languaiges,  et  en  iceulx  composer,  tant 
en  carme  qu’en  oraison  soluë.  Jamais  11e  feurent 
veus  chevaliers  tant  preux , tant  galents  , tant 
dextres  à pied  et  à cheval,  plus  verds , iliieulx 
remüans  , mieulx  manians  touts  basions  que  là 
estoient. 

Jamais  ne  feurent  veuës  dames  tant  propres, 
tant  mignonnes  , moins  fasclieuses  , plus  doctes  , 
à la  main,  à l’agueille  , et  tout  acte  muliebre 
honneste , et  libéré , que  là  estoient. 

Par  ceste  raison  quand  le  temps  venu  estoit 
que  aulcun  d’icelle  Abbaye , ou  à la  requeste 

de  ses  parents  , ou  par  aultre  cause  voulust  issir 
hors , avecqne  soy  il  emmenoit  une  des  dames , 
celle  laquelle  l’auroit  prins  pour  son  dévot,  et 
estoient  ensemble  mariez.  Et  si  bien  avoient  vescu 
à Theleme  en  dévotion  et  amitié , encore  mieuhc 
la  continuoient-ils  en  mariaige  : aultant  s’entreai- 
moient-ils  à la  fin  de  leurs  jours,  comme  le  pre- 
mier de  leurs  nopces.  Je  ne  veulx  oublier  vous 
descripre  ung  Enigme  qui  feut  trouvé  aux  fon- 
demens  de  l’Abbaye , en  une  grande  lame  de 
bronze.  Tel  estoit , comme  s’ensuit: 

CHAPITRE  LVII1 

Enigme  prophétie. 

P aovres  humains,  qui  bon  heur  attendez, 
Levez  vos  cueurs  , et  mes  dicts  entendez. 

S'il  est  permis  de  croire  fermement, 

Que  par  les  corps,  qui  sont  au  firmament, 
Humain  esprit  de  soy  puisse  advenir  , 

A prononcer  les  choses  à venir  : 

Ou  si  Ion  peult  par  divine  puissance 
Du  sort  futur  avoir  la  congnoissance , 

Sans  que  l'on  juge  en  asseuré  decours  , 

Des  ans  loingtains  la  destinée  et  cours. 

Je  foys  sçavoir  à qui  le  veult  entendre , 

Que  cest  hyver  prochain  , sans  plus  attendre , 
Voire  plustost,en  ce  lieu  où  nous  sommes, 

Il  sortira  une  maniéré  d’hommes 
Las  du  repos , et  faschez  de  séjour , 

Qui  franchement  iront,  et  de  plein  jour. 
Suborner  gents  de  toutes  qualitez 
A differents  et  partialitez. 

Et  qui  vouldra  les  croire  et  escouter , 

( Quoy  qu’il  en  doibve  advenir  et  couster  ) 

Ils  feront  mettre  en  débats  apparents 
Amis  entre  eulx  et  les  proches  parents. 

Le  fils  hardi  ne  craindra  l’impropere 
De  se  bander  contre  son  propre  pere: 

Mesures  les  grands  de  noble  lieu  saillis 
De  leurs  subjects  se  verront  assaillis , 

Et  le  debvoir  d’honneur  et  reverence 
Perdra  pour  lors  tout  ordre  et  différence  ; 

Car  ils  diront  que  chascun  à son  tour 
Doit  aller  hault  , et  puis  faire  retour. 

Et  sus  ce  poinct  aura  tant  de  meslées, 

Tant  de  discords  , venuës  , et  allées , 

Que  nulle  histoire , où  sont  les  grands  merveilles, 
Ha  faict  récit  démodons  pareilles. 

Lors  se  voyrra  maint  homme  de  valeur 
Par  l’esguillon  de  jeunesse  et  chaleur  , 

Et  croire  trop  ce  fervent  appétit , 

Mourir  en  fleur  et  vivre  bien  petit. 

Et  ne  pourra  nul  laisser  cest  ouvraige , 

Si  une  fois  il  y met  le  couraige , 

Qu’il  n’ait  empli  par  noises  et  débats 
Le  ciel  de  bruit , et  la  terre  de  pas. 

Alors  auront  non  moindre  authorité 
Hommes  sans  foy  , que  gents  de  vérité  : 

Car  touts  suivront  la  creance  et  estude 
De  1 ignorance , et  sotte  multitude, 

Dont  le  plus  lourd  sera  receu  pour  juge. 

O dominaigîable  et  pénible  deluge! 

Déluge  ( dy-je  ) et  à bonne  raison  ; 

Car  ce  travail  ne  perdra  sa  saison 
Ny  n’en  sera  délivrée  la  terre  , 

Jusques  à tant  qu’il  en  sorte  à grand’erre 
Soubdaines  eaux:  dont  les  plus  attempez 
En  combatant  seront  prins  et  trempez  , 

Et  à bon  droict  ; car  leur  cueur  adonné 
A ce  combat , n’aura  poinct  pardonné 
Mesme  aux  troupeaulx  des  innocentes  bestes 
Que  de  leurs  nerfs,  et  boyaulx  deshonnestes 

Il  ne  soict  faict,  non  aux  Dieux  sacrifice, 
Mais  aux  mortels  ordinaire  service. 

Or  maintenant  je  vous  laisse  penser 
Comment  le  tout  se  pourra  dispenser, 

Et  quel  repos  en  noise  6i  profonde 
Aura  le  corps  de  la  machine  ronde. 

Les  plus  heureux  , qui  plus  d elle  tiendront , 
Moins  de  la  perdre  et  gaster  s’abtiendront  : 
Et  tascheront  en  plus  d’une  maniéré 
A l'asservir  et  rendre  prisonnière  , 

En  tel  endroict  que  la  paovre  deffaicte 
N'aura  recours  qua  celuy  qui  l’ha  faicte. 

Et  pour  le  pis  de  son  triste  accident 
Le  clair  Soleil,  ains  qu’estre  en  Occident, 
Lairra  espandre  obscurité  sur  elle, 

Plus  que  d éclipsé,  ou  de  nuict  naturelle. 
Dont  en  ung  coup  perdra  sa  liberté , 

Et  du  hault  Ciel  la  faveur  et  clarté , 

Ou  pour  le  moins  demourera  deserte. 

Mais  elle  avant  cette  ruine  et  perte 
Aura  long-temps  monstré  sensiblement 
Ung  violent  et  si  grand  tremblement, 

Que  lors  Etna  ne  feut  tant  agitée. 

Quand  sus  un  fils  de  Titant  feut  jectée  : 

Et  plus  soubclain  ne  doibt  estre  estimé 
Le  mouvement  que  feit  Inarimé , 

Quand  Tiphoeüs  si  fort  se  despi  ta  , 

Que  dans  la  mer  les  monts  précipita. 

, Ainsi  sera  en  peu  d’heures  rangée 
A triste  estât , et  si  souvent  changée , 

Que  inesms  ceulx  qui  tenuë  l’auront 
Aux  suryenans  occuper  la  lairront. 

Lors  fera  près  le  temps  bon  et  propice 
De  mettre  fin  à ce  long  exercice  : 

Car  les  grands  eaiies  dont  oyez  deviser 
Feront  chasçnn  la  retraicte  adyiser, 

Et  toutesfois  devant  le  partement 
On  pourra  veoir  en  l’aer  apertement. 

L’aspre  chaleur  d’une  grand  flamme  esprinse  , 

Pour  mettre  à fin  les  eaües  et  l’entreprinse. 

Pueste  en  apres  ces  accidents  parfaicts 
Que  les  eslus  joyeusement  refaicts 
Soyent  de  touts  biens,  et  de  manne  celcste, 

Et  d’abondant,  par  récompensé  honneste  , 

Enrichis  soyent.  Les  auhres  en  la  fin 
Soyent  déniiez.  C’est  la  raison,  afin 
Que  ce  travail  en  tel  poinct  terminé 
Ung  chascun  ait  son  sort  prédestiné  , 

Tel  feut  l’accord.  O , qu’est  à reverer 
Cil  qui  enfin  pourra  perseverer  ! 

La  lecture  de  cestuy  monument  parachevée , 
Gargantua  souspira  profondément,  et  dist  aux 
assistans  : Ce  n’est  de  maintenant  que  les  gents 
reduicts  à la  créance  Evangelicque  sont  persé- 
cutez. Mais  bienheureux  est  celuy  qui  ne  sera 
scandalisé  , et  qui  tous  jours  tendra  au  but  et  au 
blanc  , que  Dieu  par  son  cher  Fils  nous  ha 
prefix , sans  par  ses  affections  charnelles  estre 
distraict  ny  diverti.  Le  Moyne  dist  : Que  pen- 
sez-vous en  vostre  entendement  estre  par  cest 
enigme  désigné  et  signifié?  Quoi?  dist  Gargan- 

tua , le  decours  et  maintien  de  vérité  divine. 
Par  Sainct  Goderan  ( dist  le  Moyne  ) telle  n’est 
mon  exposition  ; le  style  est  de  Merlin  le  Pro- 
phète, donnez-y  allégories  et  intelligences  tant 
graves  que  voulurez  , et  y ravassez , vous  et  tout 
le  monde  ainsi  que  vouldrez.  De  ma  part,  je 
ny  pense  aultre  sens  enclos , qu’une  description 
du  jeu  de  paulme  soubz  obscures  paroles.  Les 
suborneurs  de  gents,  sont  les  faiseurs  de  par- 
ties , qui  sont  ordinairement  amis.  Et  après  les 
deux  chasses  faictes  sort  hors  le  jeu  celluy  qui 
y estoit , et  l’autre  y entre.  On  croit  le  premier 
'qui  dict  si  l’esteuf  est  sus  ou  soubz  la  chorde. 
Les  eaiies  sont  les  süeurs , les  chordes  des  raquetes 
sont  faictes  de  boyaulx  de  moutons  ou  de  chie- 
vres  La  machine  ronde  est  la  pelotte  ou  l’esteuf. 
Apres  le  jeu  on  se  refraischit  devant  ung  clair 
feu,  et  change-l-on  de  chemise.  Et  voluntiers 
bancquette-l-on  ; mais  plus  joyeusement  ceulx 
qui  ont  gaigné.  Et  grande  chiere. 

Fin  du  premier  Livre. 


LES  FAICTS  ET  DICTS  KEROÏCQUES 

DU  BON  PANTAGRUEL. 


D I X A I N 

DE  MAISTRE  HUGUES  SALEL 

A V Au theur  de  ce  Livre . 

Si  pour  mesler  prouflict  avec  doulceur 
On  met  en  prix  un  Au  theur  grandement, 

Pr  isé  seras  , de  cela  tient  toy  seur: 

Je  le  congnoy  , car  toji  entendement 
En  ce  livret  soubz  plaisant  fondement 
L’utilité  ha  si  tres-bien  descripte  , 

Qu'il  m’est  advis  que  voy  ung  Democrite 
Riant  les  faicts  de  nostre  vie  humaine. 

Or  persevere  et  si  n’en  as  mérité 

En  ces  bas  lieux  , l’auras  on  hault  dommaine. 


PROLOGUE  DE  L’AUT HEUR. 


T reS'Illtistres  et tres-chevalereux  cham- 
pions , gentils  hommes , et  aultres  , qui  volun- 
tiers  vous  adonnez  à toutes  gentillesses  et 
lionnes tetez , vous  avez  n aguieres  veu  , leu, 
et  s ce u les  grandes  et  inestimables  Chronic - 

qucs  de  Yenorme  Géant  Gargantua  : et  comme 
vrais  fideles  les  avez  crues  galantement et 
y avez  maintes/bis  passé  vostre  temps  avec 
les  honorables  Dames  et  Damois elles , leur 
en  faisant  beaulx  et  longs  narrez  , alors  que 
estiez  hors  de  propos  : dont  estes  bien  dignes 
de  grande  louange  et  mémoire  sempiternelle. 
Et  à la  mienne  vol  ante  que  un  g chascun 
laissas t sa  propre  besongne , ne  se  soucias t 
de  son  mestier , et  mist  ses  affaires  propres 
en  obli , pour  y vacquer  entièrement , sans 
que  son  esperit  feust  d'ailleurs  dis  traie  t ny 
empesché , jusques  à ce  que  Von  les  tinst  par 
cueur , afin  que  si  cl’ adventure  V art  de  l Im- 
primerie cessait , ou  en  cas  que  touts  livres 
périssent  au  temps  à venir , un  g chascun  les 
pust  bien  au  net  enseigner  à ses  en  fans , et 
à ses  successeurs  et  suivi  vans  bailler  comme 
de  main  en  main,  ainsi  qu  une  religieuse 
caballe.  Car  il  y ha  plus  de  fruict  que  par  ad- 
venture ne  pensent  un  g tas  de  gros  talvassiers 
tous  croutelevez  , qui  entendent  beaucoup 
moins  en  ces  petites  joyeuietez  que  ne  fai  et 
Iiaclet  en  V Institute.  J’ en  ay  congneu  de  haults 
et  puissants  Seigneurs  en  bon  nombre , qui 
allants  à la  chasse  clés  grosses  bestes , ou 
voler  pour  canes , s’il  advenoit  que  la  besla 

ne  feust  rencontrée  par  les  brisées  , ou  que 
le  faulcoTi  se  mist  à planer  : voyans  la  proye 
guigner  à tire  d’aisle , ils  estoient  bien  mar- 
ris , com  me  entendez  assez  ; mais  leur  refuge 
de  réconfort , et  affin  de  ne  soy  morfondre  , 
es  toit  à recoler  les  inestimables  faicts  dudicù 
Gargantua.  Aultres  sont  par  le  monde  ( ce 
ne  sont  fariboles  ) qui  estans  grandement 
affligez  du  mal  des  dents , apres  avoir  tous 
leurs  biens  despendus  en  Medicins  sans  en 
rien  profiter , n ont  trouvé  remede  plus  expé- 
dient que  de  mettre  les  dictes  Chronicques 
entre  deux  b e aulx  linges  bien  çhaulds  , et 
les  appliquer  au  lieu  de  la  douleur , les  sina- 
pizant  avecqu.es  ung  peu  de  pouldre  d’oribus. 
.Mais  que  diray-je  des paovres  xerollez  et gout- 
teux? O quantesfois  nous  les  avons  veu  à 
V heure  quils  estoient  bien  o ingts , et  engrossez 
à poinct:  et  le  xisaige  leur  reluisoit  comme 
la  claveure  d’ ung  charnier , et  les  dents  leur 
tressailloient  comme  font  les  marchette  d’ung 
clavier  d’orgues  , ou  d’ espinette , quand  on 
joué  dessus,  et  que  le  gosier  leur  escumoit 
comme  à ung  verrat  que  les  vaultres  ont 
aculé  entre  les  toilles  ; que  fai  soient-ils  alors ? 
Toute  leur  consolation  n es  toit  que  d’ oiiir  lire 
quelcque  paige  dudict  Livre.  Et  en  avons  veu 

qui  se  donnoienb  à cent  pipes  cle  vieulæ  dia- 
bles , en  cas  quils  n eussent  senti  allégement 
manifeste  à la  lecture  dudict  Livre  , lorsqu  on 
les  tenoit  es  limbes,  ny  plus  ny  moins  que 
les  femmes  es  tans  en  mal  d’enfant  quand 
on  leur  lis  t la  mie  de  S aine  te  Marguerite.  Est- 
ce  rien  cela ? Trouvez-moy  Livre  en  quelcque 
langue , en  quelcque  faculté  et  science  que 
ce  soit , qui  ait  telles  vertus  , proprie tez  et 
prérogatives  , et  je  payeray  choppine  de  trippes. 
Non , Messieurs , non.  Il  est  sans  pair , incom- 
parable, et  sans  parangon  ; je  le  maintiens 
j us q ues  au  feu  exclusive.  Et  ceulx  qui  voul- 
droient  ce  maintenir , q u’ils  soient  reputez 
abuseurs , predestinateurs  , imposteurs  , et  sé- 
ducteurs. Bien  vray  est-il , que  l on  trouve  en 
aulcuns  livres  ( dignes  de  haulte  fustaye  ) cer- 
taines proprietez  occultes  , au  nombre  desquels 
Von  tient  Fessepinte , Orlando  furioso , Robert- 
le- Diable , Fier ab ras , Guillaume  sans  paour , 
Iluon  de  Bourde  aulx , Montevil1  e , et  M ata- 
brune  ; mais  ils  ne  sont  comparables  a cellui 
duquel  parlons.  Et  le  monde  ha  bien  congneu 
par  expérience  infaillible  le  grand  émolument 
et  utilité  qui  venoit  de  ladicte  C liront cq ne 
Gargantuine  ; car  il  en  ha  esté  plus  vendu 
parles  Imprimeurs  en  deux  mois,  cjuil  ne 

sera  achepté  de  Bibles  en  neuf  ans.  Voulant 
doncques  (je  -rostre  humble  esclave  J accrois  tre 
'vos  passe-temps  d’ advantaige , vous  offre  de 
présent  ung  aultre  Livre  de  mesme  billon , 
sinon  qu'il  est  peu  plus  équitable  et  digne 
de  foy  que  n es  toit  l’ aultre.  Carne  croyez  ( si 
ne  voulez  errer  à vos  tre  escient ) que  j'en  parle 
comme  les  Juifs  de'  la  Loy.  Je  ne  suis  né  en 
telle  plane  tte , et  ne  m advint  oncques  de 
mentir , ou  asseui'er  chose  qui  ne  feust  véri- 
table. J'en  parle  comme  ung  gaillard  Ono - 
crotale,  voire , dis-je , Crotenotaire  des  mar- 
tyrs amans , et  Croq  ueno taire  d' amours  : quod 
vidimus  testamur.  C'est  des  horribles  faicts  et 
proësses  de  Pantagruel  , lequel  j’ay  servi  et 
gaiges  dez  ce  que  je  feus  hors  de  Paige  jus- 
ques  à présent , que  par  son  congié  je  m'en 
suis  venu  visiter  mon  pays  de  vache , et  sça- 
voirsi  en  vie  es  toit  parent  mien  aulcun.  Pour- 
tant, affin  que  je  fasse  fin  à ce  Prologue , tout 
ainsi  comme  je  me  donne  à cent  mille  pan- 
nerées  de  beaulx  diables , corps  etame,  trippes 
et  boy  aulx , en  cas  que  j'en  mente  en  toute 
l'histoire  d'ung  seul  mot.  Pareillement  , le 
feu  S ainct  Antoine  vous  arde , mau  de  teire 
bous  bire  , le  lancy  , le  malubec  vous  trousse 3 
la  caques angue  vous  vienne  3 le  mau  fin  feu 

de  ricqueracques , aussi  menu  q ue  poil  de  va - 
che , renforcé  de  vif  argent  vous  puisse  entrer 
au  fondement , et  comme  Sodome  et  Gomorre 
puissiez  tomber  en  soulphre  , en  feu  et  en 
abysme  , en  cas  que  vous  ne  croyez  ferme- 
ment tout  ce  que  je  vous  racompteray  en 
cette  présente  Chronicque. 

d i x A I N 

Nouvellement  composé  à la  louange  du 
joyeulx  esprit  de  V Autheur. 

Cinq  cens  dixains  , mille  virlais  , 

Et  en  Rime  mille  virades  , 

Des  plus  gentes  , et  des  plus  sades 
De  Marot  , ou  de  Saingelais  , 

Payez  comptant  sans  nuis  delais 
En  presence  des  Oreades  , 

Des  Hymnides  , et  des  Dryades. 

Ne  suffiroient  , ny  Pantalais 
A pleines  balles  de  Ballades 
Au  docte  , et  gentil  Rabelais. 

LIVRE  SECOND. 

PAN  TAGRUEL. 


CHAPITRE  I. 


De  l’origine  et  and  équité  du  grand 
Pantagruel. 

Ce  ne  sera  chose  inutile , ny  oisive , veu  que 
sommes  de  séjour , vous  ramentevoir  la  pre- 
mière source  et  origine  dont  nous  est  nay  le  bon 
Pantagruel.  Car  je  voy  que  touts  bons  Historio- 
graphes ainsi  ont  traicté  leurs  Chronicques , non 
seullement  les  Arabes,  Barbares  et  Latins;  mais 
les  Gregeoys  Gentilz,  qui  feurent  beuveurs  éter- 
nels. Il  vous  convient  doncques  noter  qu’au  corn- 

mencement  du  monde  (je  parle  de  loing,  il  y 
ha  plus  de  quarante  quarantaines  de  nuiots,  pour 
nombrer  à la  mode  des  anticques  Druides)  peu 
apres  qu’Abel  feùt  occis  par  son  frere  Caïn , la 
terre  embue  du  sang  du  juste  feut  certaine 
année  si  tres-fertile  en  touts  fruicts  qui  de  ses 
flancs  nous  sont  produicts  et  singulièrement  en 
Mesles , qu’on  l’appella  de  toute  mémoire  l’an- 
née des  grosses  Mesles  ; car  les  trois  en  faisoient 
le  boisseau.  En  icelles  les  Kalendes  feurent 
trouvées  par  les  bréviaires  des  Grecs.  Le  mois 
de  Mars  faillit  en  quaresme , et  feut  la  mi- Aoust 
en  May.  On  mois  de  Octobre  ce  me  semble , ou 
bien  ,de  Septembre  ( affin  que  je  ne  erre,  car 
de  cela  me  veulx-je  curieusement  guarder)  feut 
la  sepmaine  tant  renommée  par  les  annales , 
qu’on  nomme  la  sepmaine  des  trois  jeudis  : car 
il  y en  eut  trois  , à cause  des  irréguliers  bis- 
sextes , que  le  Soleil  bruncha  quelcque  peu  comme 
debitoribus  à gausche , et  la  Lune  varia  de  son 
cours  plus  de  cinq  toises , et  feut  manifestement 
veu  le  mouvement  de  trépidation  on  firmament 
dict  Aplane  : tellement  que  la  Pleiade  moyenne 
laissant  ses  compaignes  déclina  vers  l’equinoctial  : 
et  l’ëstoille  nommée  l’Espy  laissa  la  Vierge,  se 
retirant  vers  la  Balance;  qui  sont  cas  bien  espou- 
ventables  et  matières  tant  dures  et  difficiles , que 

lès  Astrologues  n’y  peuvent  mordre.  Aussi  au- 
roient-ils  les  dents  bien  longues , s’ils  pouvoient 
toucher  jusques-là.  Faictes  vostre  compte  que  le 
monde  voluntiers  mangeoit  desdictes  Mesles  : car 
elles  estoient  belles  à l’œil  et  délicieuses  au  goust. 
Mais  tout  ainsi  comme  Noë  le  Sainct  homme 
( auquel  tant  sommes  obligez  et  tenus  de  ce  qu’il 
nous  planta  la  vigne,  dont  nous  vient  celle  nec- 
taricque,  délicieuse,  pretieuse,  celeste,  joyeuse, 
deïftcque  liqueur,  qu’on  nomme  le  piot  ) feut 
trompé  en  le  beuvant  ; car  il  ignoroit  la  grande 
vertus  et  puissance  d’icelluy.  Semblablement  les 
hommes  et  femmes  de  celluy  temps  mangeoient 
en  grand  plaisir  de  ce  beau  et  gros  fruict , mais 
accidents  bien  divers  leur  en  advindrent  : car  à 
toutes  survint  au  corps  une  enfleure  tres-horrîble , 
mais  non  à touts  en  ung  mesme  lieu.  Car  aulcuns 
enflaient  par  le  ventre  , et  le  ventre  leur  deve- 
noit  bossu  comme  une  grosse  tonne:  desquels 
est  e script  entrem  omnipo benbem  ; lesquels 
feurent  touts  gents  de  bien  et  bon  raillards.  Et 
ce  ceste  race  nasquit  Sainct  Pansart,  et  Mar- 
cygias.  Les  aultres  end  oient  par  les  espaules,  et 
tant  estoient  bossus  qu’on  les  appelloiont  inon- 
tiféres  , comme  porte  - montaignes , dont  vous 
en  voyez  encore  par  le  monde  en  divers  sexes 
et  dignitez.  Et  de  ceste  race  yssit  Esopet:  duquel 

vous  avez  les  beaulx  faictz  et  dictz  par  escrîpt. 
Les  aultres  envoient  en  longueur  par  le  membie, 
qu’on  nomme  le  laboureur  de  nature  : en  sorte 
qu’ils  l’avoient  merveilleusement  long,  grand, 
gras,  gros,  verd,  et  accreste,  à la  mode  antic- 
que  ; si  bien  qu’il  s’en  ser voient  de  ceintures , le 
redoublant  à cinq  ou  à six  fois  par  le  corps.  Et 
s’il  advenoit  qu’il  feust  en  poinct,  et  eust  vent 
en  poupe,  a les  veoir  eussiez  dict  que  cestoient 
gents  qui  eussent  leurs  lances  en  larrest  pour 
jouster  à la  quintaine.  Et  d’iceulx  est  perdue  la 
race , ainsi  comme  disent  les  femmes.  Car  elles 
lamentent  continuellement , qu  il  n en  est  plus 
de  ces  gros,  etc.  Vous  sçavez  le -reste  de  la  chan- 
son. Aultres  croissoient  en  matière  de  coüilles 
si  énormément  que  les  trois  emplissoient  bien 
ring  muy.  D’iceulx  sont  descenduës  les  coüilles 
de  Lorraine,  lesquelles  jamais  n’habitent  en 
braguette  : elles  tombent  au  fonds  des  chausses. 

Aultres  croissoient  par  les  jambes,  et  à les 
veoir  eussiez  dict  que  c’estoient  Gruës  ou  Flam- 
rnans,  ou  bien  gents  marchant  sus  eschasses.  Et 
les  petits  grimauitz  les  appellent  en  grammaire 
lambus. 

Es  aultres  tant  croissoit  le  nez,  qu’il  sembloit 
la  lleutte  d’ung  alambic , tout  diapré  , tout  estin- 
cellé  de  bubelettes  , pullulant , purpuré , à pom- 

pettes , tout  esmaillé  , tout  boutonné  , et  brodé 
de  gueules.  Et  tel  avez  veu  le  Chanoine  Pan- 
zoult,  et  Piedebois  Medicin  d’Angiers  : de  laquelle 
race  peu  feurent  qui  aimassent  la  ptisane , mais 
touts  feurent  amateurs  de  purée  Septembrale.Na- 
son  et  Ovide  en  prindrent  leur  origine.  Et  touts 
ceulx  desquels  est  en  escript,  Ne  reminis  caris. 
Aultres  croissoient  par  les  aureilles , lesquelles 
tant  grandes  avoient , que  de  l’une  faisoient  pour- 
poinct,  chausses  et  sayon:  de  l’aultre  se  cou- 
vroient  comme  d’une  cappe  à l’Espaignole.  Et 
dict-on  qu’en  Bourbonnois  encore  dure  l’eraige , 
dont  sont  dictes  aureilles  de  Bourbonnois.  Les 
aultres  croissoient  en  long  du  corps  : et  de  ceulx- 
là  sont  venus  les.  Géants , et  par  eulx  Pantagruel. 
Et  le  premier  feut  Chalbroth: 

Qui  engendra  Sarabroth. 

Qui  engendra  Farlbroth. 

Qui  engendra  Hurtaly,  qui  feut  beau  mangeur 
de  souppes,  et  régna  au  temps  du  déluge. 
Qui  engendra  Nembroth. 

Qui  engendra  Atlas,  qui  avecques  ses  espaulea 
guarda  le  ciel  de  tumber. 

Qui  engendra  Goliath. 

Qui  engendra  Erix , lequel  feut  inventeur  dtt 
jeu  des  gobelets. 

Qui  engendra  Titie. 

Qui  engendra  Eryon. 

Qui  engendra  Polypheme. 

Qui  engendra  Cace. 

Qui  engendra  Etion  , lequel  premier  eut  la  vé- 
role , pour  n’avoir  beu  frais  en  esté  , comme 
témoigne  Bartachin. 

Qui  engendra  Encelade. 

Qui  engendra  Gée. 

Qui  engendra  Typhœ. 

Qui  engendra  Aloe. 

Qui  engendra  Othe. 

Qui  engendra  Ægeon. 

Qui  engendra  Briaire,  qui  avoit  cent  mains. 
Qui  engendra  Porphyrio. 

Qui  engendra  Àdamastor. 

Qui  engendra  Antée. 

Qui  engendra  Agatho. 

Qui  engendra  Pore , contre  lequel  batailla  Ale- 
xandre le  Grand. 

Qui  engendra  Aranthas. 

Qui  engendra  Gabbara,  qui  premier  inventa  de 
boire  daultant. 

Qui  engendra  Goliath  de  Secundille. 

Qui  engendra  Offot  , lequel  eut  terriblement 
beau  nez  à boire  au  baril. 

Qui  engendra  Artachées. 

Qui  engendra  Oromedon. 

Qui  engendra  Gemmangog , qui  feut  inventeur 
des  souliers  à poulaine. 

Qui  engendra  Sisyphe. 

Qui  engendra  les  Titanes  , dont  nasquit  Her- 
cules. . 

Qui  engendra  Enay  , qui  feut  très  - expert  en 
matière  d’oster  les  cirons  des  mains. 

, Qui  engendra  Fierabràs,  lequel  feut  vaincu  par 
Olivier  Pair  de  France,  compaignon  de  Ro- 
land. . 

Qui  engendra  Morgan  , lequel  premier  de  ce 
monde  joüa  aux  dez  avec  ses  bezicles. 

Qui  engendra  Fracassus , duquel  ha  escript  Mer- 
lin Coccaie  , dont  nasquit  Ferragus. 

Qui  engendra  Happemousche,  qui  premier  in- 
venta de  fumer  les  langues  de  bœuf  à la  che- 
minée , car  auparavant  le  monde  les  saloit 
comme  on  faict  les  jambons. 

Qui  engendra  Bolivorax. 

Qui  engendra  Longis. 

Qui  engendra  Gayoffe  , lequel  avoit  les  coüil- 
lons  de  peuple,  et  le  vit  de  cormier. 

Qui  engendra  Maschefain. 

Qui  engendra  Bruslefer. 

Qui  engendra  Engoulevent. 

Qui  engendra  Galehault , lequel  feut  inventeur 
des  flaccons. 

Qui  engendra  Mirelangault. 

Qui  engendra  Gaîaffre. 

Qui  engendra  Falourdin. 

Qui  engendra  Roboastre. 

Qui  engendra  Sortibrant  de  Conimbres.' 

Qui  engendra  Brusbant  de  Mommiere. 

Qui  engendra  Bruyer  , lequel  feut  vaincu  par 
Ogier  le  Dannois  Pair  de  France. 

Qui  engendra  Mabrun.  ' 

Qui  engendra  Foutasnon. 

Qui  engendra  Hacquelebae. 

Qui  engendra  Videgrain. 

Qui  engendra  Grandgousier. 

Qui  engendra  Gargantua. 

Qui  engendra  le  noble  Pantagruel  mon  maistre. 

J’entends  bien  que  lisant  ce  passaige , vous 
faictes  en  vous-mesmes  ung  doubte  bien  raison- 
nable. Et  demandez  comment  est  - il  possible 
qu’ainsi  soit  : veu  qu’au  temps  du  deluge  tout 
le  monde  périt , fors  Noë  , et  sept  personnes 
avecques  luy  dedans  l’arche:  au  nombre  desquels 
n’est  mis  ledict  Hurtaly?  La  demande  est  bien 
faiete  sans  doubte  , et  bien  apparente  ; mais  la  res- 
ponse  vous  contentera,  ou  j’ay  le  sens  mal  gal- 
lefreté.  Et  parce  que  n’estois  de  ce  temps-là 
pour  vous  en  dire  à mon  plaisir,  je  vous  alle- 
gueray  l’authorité  des  Massoretz , bons  couillaux  » 

et  beaulx  cornemuseurs  Hebraïcques,  lesquels 
afferment , que  véritablement  lecliet  Ilurtaly  n es 
toit  dedans  l’arche  de  Noë;  aussi  n’y  eust-il  peu 
entrer,  car  il  estoit  trop  grand  : mais  il  estait 
dessus  à cheval,  jambe  deçà,  jambe  de-là,  comme 
sont  les  petits  enfants  sus  les  chevaulx  de  bois  , 
et  comme  le  gros  Thoreau  de  Berne , qui  feut 
tué  à Marignan , chevaulehoit  pour  sa  montuie 
ung  gros  canon  pbvier;  c’est  une  beste  de  beau 
et  joyeulx  amble,  sans  poinct  de  faulte.  En  icelle 
façon  , saulva  apres  Dieu  ladicte  arche  de  peril- 
ler:  car  il  luy  bailloit  le  bransle  avecques  les 
jambes  et  du  pied  la  tournoit  où  il  vouloit,  comme 
on  faict  du  gouvernail  d’une  navire.  Ceulx  qui 
dedans  estoient  luy  envoyoient  vivres  par  une 
cheminée  à suffisance  comme  gents  recongnois- 
sants  le  bien  qu’il  leur  faisoit.  Et  quelquefois 
parlementoient  ensemble,  comme  faisoit  Icaio- 
menippe  à Jupiter , selon  le  rapport  de  Lucian. 
Avez-vous  bien  le  tout  entendu  ? beuvez  doncq 
ung  bon  coup  sans  eaüe.  Car  si  ne  le  ci  oyez, 
non  fay-je,  feit-elle. 

CHAPITRE  IL 

X)s  lu  natifvitê  âu  très- redoubté  Puntugruel. 

c 

vtargantua  en  son  eage  de  quatre  cents 
quatie-vingts-quarante  et  quatre  ans  engendra 
son  fils  Pantagruel  de  sa  femme  nommée  Bade- 
bec  , fille  du  Roy  des  Amaurotes  en  Utopie , la- 
quelle mourut  du  mal  d’enfant  ; car  il  estoit  si 
mei  veilleusement  grand  et  si  lourd  qu’il  ne  peust 
venir  à lumière , sans  ainsi  suffocquer  sa  mere. 
Mais  pour  entendre  pleinement  la  cause  et  raison 
de  son  nom  , qui  luy  feut  baillé  en  baptesme  : 
vous  noterez  qu’en  icelle  année  feut  seicheresse 
tant  giande  en  tout  le  pays  d’Africque , que  passa- 
ient ti  ente-six  mois  trois  sepmaines  quatre  jours 
treize  heures,  et  quelcque  peu  d’advantaige  , sans 
pluje  avec  chaleur  de  soleil  si  vehemente  que 
toute  la  terre  en  estoit  aride. 

Ut  ne  ieut  au  temps  de  Helie , plus  eschauffée 
que  feut  pour  lors.  Car  il  n’estoit  arbre  sus  terre 
qui  eust  ny  feuille  ny  fleur  : les  herbes  estaient 
sans  verdure , les  rivières  taries  , les  fontaines  à 
sec  , les  paovres  poissons  délaissez  de  leurs  pro- 
pres elemens  , vagants  et  criants  par  la  terre 
horriblement , les  oyseaulx  tumbants  de  l’aer  par 

faulte  de  rosée  : les  loups  , les  regnards  , cerfs  , 
sangliers , dains , lievres , connils , beletes , foynes  , 
blereaulx  et  aultres  bestes  l’on  trouvoit  par  les 
champs  mortes  la  gueule  baye. 

Au  regard  des  hommes  , c’estoit  la  grande  pi- 
tié , vous  les  eussiez  veus  tirants  la  langue  comme 
lévriers  qui  ont  couru  six  heures.  Plusieurs  se 
jectoient  dedans  les  puits.  Aultres  se  mettoient 
au  ventre  d’une  vasche  pour  estre  à l’ombre  : et 
les  appelle  Homère  Alibantes. 

Toute  la  contrée  estoit  à l’ancre , c’estoit  pi- 
toyable cas  de  veoir  le  travail  des  humains , pour 
se  guarantir  de  ceste  horrificq.ue  alteration.  Car  il 
y avoit  prou  affaire  de  saulver  l’eaüe  benoiste  par 
les  Ecclises , à ce  que  ne  feust  desconficte  : mais 
l’on  y donna  tel  ordre  par  le  conseil  de  Mes- 
sieurs les  Cardinaulx  et  du  Sainct  Pere  , que  nul 
n’en  ausoit  prendre  qu’une  venue.  Encore  quand 
quelcqu’ung  entroit  en  l’Ecclise  , vous  en  eussiez 
veu  à vingtaines  de  paovres  altérez  qui  venoient 
au  derrière  de  celluy  qui  la  distribuoit  à quelc- 
qu’ung la  gueule  ouverte  , pour  en  avoir  quelcque 
goutelette  , comme  le  maulvais  riche  , affm  que 
rien  ne  se  perdist.  O que  bienheureux  feut  en 
icelle  année  celluy  qui  eut  cave  fresche  , et  bien 
garnie  ! Le  Philosophe  racompte  en  mouvant  la 
question , pourquoy  c’est  que  l’eaüe  de  la  mer 

est  sallée , que  au  temps  que  Phoebus  bailla  le 
gouvernement  de  son  chariot  lucifioque  à sou 
fils  Phaëton , ledict  Phaëton  mal  apprins  en  l’art , 
et  ne  sçavant  ensuivre  la  ligne  éclipticque  entre 
les  tropicques  de  la  sphere  du  soleil , varia  de 
son  chemin , et  tant  approcha  de  terre  , qu’il 
mist  à sec  toutes  les  contrées  subjacentes,  brus- 
lant  une  grande  partie  du  ciel , que  les  Philo- 
sophes appellent  Via  lactea , et  les  Lifreloffres 
nomment  le  chemin  Sainct  Jacques.  Combien 
que  les  plus  huppez  Poètes  disent  estre  la  part 
où  turnba  le  laict  de  Juno  , lorsqu’elle  allecta 
Hercules.  Adoncq  la  terre  feut  tant  eschauffée , 
qu’il  luy  vint  une  suëur  énorme  , dont  elle  süa 
toute  la  mer  qui  par  ce  est  sallée  ; car  toute 
suëur  est  sallée.  Ce  que  vous  direz  estre  vray 
si  voulez  taster  de  la  vostre  propre  , ou  bien  de 
celle  des  vendiez  quand  on  les  faict  suer  ; ce 
m’est  tout  ung. 

Quasi  pareil  cas  arriva  en  ceste  dicte  année: 
car  ung  jour  de  vendredy  que  tout  le  monde 
s’estoit  mis  en  dévotion  , et  faisoit  une  belle  pro- 
cession avec  force  letanies  et  beaulx  preschants, 
suppliants  à Dieu  omnipotent  les  vouloir  regarder 
de  son  œil  de  clemence  en  tel  desconfort , visi- 
blement feurent  veuës  de  terre  sortir  grosses 
goûtes  d’eaüe  ? comme  quand  quelcque  personne 

stuë  copieusement.  Et  le  paovre  peuple  com- 
miença  à s’enjouïr  comme  si  c’eust  esté  chose  à 
eulx  prouffitable  : car  les  aulcuns  disoient  que 
dte  humeur  il  n’y  en  avoit  goûte  en  l’aer,  dont 
om  esperast  avoir  pluye , et  que  la  terre  suppleoit 
am  deffault.  Les  aultres  gents  sçavants  disoient 
que  c’estoit  pluye  des  Antipodes  : comme  Se- 
rt eque  narre  au  quart  Livre  Quœs tionum  Na - 
tuiralium  , parlant  de  l’origine  et  source  du  Nil  : 
mais  ils  y feurent  trompés  , car  la  procession 
finie , alors  que  chascun  vouloit  receuillir  de  ceste 
rosée  , et  en  boire  à plein  godet,  trouvarent  que 
ce  n’estoit  que  saulmure  pire  et  plus  sallée  que 
n’estoit  l’eaiie  de  la  mer.  Et  parce  qu’en  ce  propre 
jour  nasquit  Pantagruel , son  pere  luy  imposa 
tel  nom.  ( Cw  P an  ta  en  Grec,  vault  aultant  à 
dire  comme  tout , et  Gruel , en  langue  Haga- 
rene  , vault  aultant  comme  altéré  ).  Voulant  in- 
férer qu’à  l’heure  de  sa  natifvité  le  monde  estoit 
tout  altéré  , et  voyant  en  esperit  de  prophétie 
qu’il  seroit  quelcqué  jour  dominateur  des  alté- 
rés ; ce  que  luy  feust  monstré  à celle  heure 
mesme  par  aultre  signe  plus  évident.  Car  alors 
que  sa  mere  Badebec  l’enfantoit , et  que  les  Sai- 
ges-femmes  attendoient  pour  le  recepvoir , yssi- 
rent  premier  de  son  ventre  soixante  et  huict 
tregeniers  , chascun  tirant  par  le  licol  ung 

mulet  tout  chargé  de  sel , apres  lesquels  sorti- 
rent neuf  dromadaires  chargez  de  jambons  et 
langues  de  bœuf  fumées , sept  chameaulx  chargez 
d’anguillettes  , puis  vingt  et  cinq  charretées  de 
pourreaulx , d’aulx , d’oignons  et  de  cibots  : ce 
qu’espouvanta  bien  lesdictes  Saiges- femmes  ; mais 
les  aulcunes  d’entre  elles  disoient , voicy  bonne 
provision  ; aussi-bien  ne  beuvions-nous  que  las- 
chement , non  en  lancemant.  Cecy  n’est  que  bon 
signe  , ce  sont  aiguillons  de  vin.  Et  comme  elles 
cacquetoient  de  ces  menus  propos  entr’elles  , 
voicy  sortir  Pantagruel  , tout  velu  comme  ung 
ours  , dont  dist  une  d’elles  en  esperit  proplie- 
ticque  : il  est  nay  à tout  le  poil , il  fera  choses 
merveilleuses  , et  s’il  vit , il  aura  de  l’eage. 

CHAPITRE  III. 

Dm  dueil  que  mena  Gargantua  de  la  mort 
de  sa  femme  Badebec . 

Quand  Pantagruel  feut  nay , qui  feut  bien  es- 
ba-lii , et  perplex , ce  feut  Gargantua  son  pere  ; 
ca  r voyant  d’ung  costé  sa  femme  Badebec  morte, 
et  de  l’aültre  son  fds  Pantagruel  nay  , tant  beau 
et  tant  grand,  ne  sçavoit  que  dire  ne  que  faire. 
Et  le  doubte  qui  troubloit  son  entendement  es- 
toit  à scavoir  s’il  debvoit  plorer  pour  le  deuil 
de  sa  femme  , ou  rire  pour  la  joye  de  son  fils. 
D’ung  costé  et  d’aultre  il  avoit  arguments  so- 
phisticques  qui  le  suffocquoient;  car  il  les  faisoit 
très-bien  in  modo  et  figura , mais  il  ne  les  po- 
voit  souldre.  Et  par  ce  moyen  demouroit  em- 
pestré  comme  la  souris  empeignée , ou  ung  milan 
prins  au  lasset. 

Ploreray-je  ? disoit-il  , ouy  : car  , pourquoy  ? 
Ma  tant  bonne  femme  est  morte , qui  estoit  la 
plus  cecy  , la  plus  cela  , qui  feust  au  monde. 
Jamais  je  ne  la  voyrray , jamais  je  n’en  recou- 
vreray  une  telle  : ce  m’est  une  perte  inestimable  ! 
O mon  Dieu , que  t’avois-je  faict  pour  ainsi  me 
punir?  Que  n’envoyas-tu  la  mort  à moy  premier 

qu’à  elle  ? car  vivre  sans  elle  ne  m’est  que  lan- 
guir. Ha  Badebec  , ma  mignonne  , m’amie  , mon 
petit  cou  ( toutesfois  elle  en  avoit  bien  trois  ar- 
pens  et  deux  sexterées , ) ma  tendrette , ma  bra- 
guette , ma  savate , ma  pantoufle , jamais  je  ne 
te  voyrray.  Ha  paovre  Pantagruel , tu  as  perdu 
ta  bonne  mere  , ta  doulce  nourrice  , ta  dame 
tres-aimée.  Ha  faulse  mort  tant  tu  m’es  mali- 
vole , tant  tu  mes  oultraigeuse  de  me  tollir  celle 
à laquelle  immortalité  appartenoit  de  droict. 

Et  ce  disant  ploroit  comme  une  vasche , mai* 
tout  soubdain  rioit  comme  ung  veau  quand  Pan- 
tagruel luy  venoit  en  mémoire.  Ho  mon  petit 
fils  ( disoit-il , ) mon  couillon  , mon  peton  , que 
tu  es  joly , et  tant  je  suis  tenu  à Dieu , de  ce 
qu’il  m’ha  donné  ung  si  beau  fds  , tant  joyeulx , 
tant  riant , tant  joly.  Ho , ho , ho , ho  , que  je  suis 
aise  : beuvons  ho,  laissons  toute  melancholie,  ap- 
porte du  meilleur , raince  les  voyrres  , boute  la 
nappe  , chasse  ces  chiens  , soufle  ce  feu  , allume 
la  chandelle  , ferme  ceste  porte  , taille  ces  soup- 
pes , envoyé  ces  paovres  , baille  leur  ce  qu’il? 
demandent,  tien  ma  robbe  , que  je  me  mette  en 
pourpoinct  pour  mieulx  festoyer  les  commeres. 

Ce  disant  ouït  la  Letanie , et  les  Mémentos  de? 
Prebstres  qui  portoient  sa  femme  en  terre  , dont 
laissa  son  bon  propous  , et  tout  soubdain  feu* 

ravy  ailleurs  , disant  : Seigneur  Dieu  , fault-il  que 
je  me  contriste  encore  ? cela  me  fasehe  , je  ne 
suis  plus  eune  , je  deviens  vieulx,  le  temps  est 
dangereux,  je  pourray  prendre  quelcque  bebvre  ; 
me  voila  affolé.  Foy  de  Gentilhomme  , il  vault 
mieulx  plorer  moins , et  boyre  d’advantaige.  Ma 
femme  est  morte  , et  bien  , par  Dieu  ( B a j li- 
rait di  , ) je  ne  la  ressusciteray  pas  par  mes  plours , 
elle  est  bien,  elle  est  en  Paradis  pour  le  moins, 
si  mieulx  n’est  : elle  prie  Dieu  pour  nous  , elle  est 
bien-heureuse,  elle  ne  se  soucie  plus  de  nos  mi- 
sères et  calamités  , aultant  nous  en  pend  à l’œil. 
Dieu  gard  le  demourant , il  me  fault  penser  d’en 
trouver  une  aultre.  Mais  voicy  que  vous  ferez  , 
dist-il  aux  Saiges-femmes  (où  sont-elles?  Bonnes 
gents,  je  ne  vous  peulx  veoir)  allez  à l’enterre- 
ment d’elle  , et  cependant  je  berceray  icy  mon 
fils  : car  je  me  sens  bien  fort  altéré  , et  serais  en 
dangier  de  tumber  malade  : mais  beuvez  quelcque 
bon  traict  devant  ; car  vous  en  trouverez  bien  , 
et  m’en  croyez  sus  mon  honneur.  A quoy  obtem- 
pérants allarent  à l’enterrement  et  funérailles  , 
et  le  pauvre  Gargantua  demoura  à l’hostel.  Et 
cependant  feist  l’Epitaphe  pour  estre  engravé  en 
la  maniéré  cpie  s’ensuit  : 

\ Elle  en  mourut  la  noble  Badebec 
Du  mal  d’enfant,  que  tant  me  sembloit  nice  , 

S 2 


376  OE  U V R E S 

Car  elle  avoit  visaige  de  Pœbec  , 

Corps  d'Espaignole  , et  ventre  de  Souïce. 
Priez  à Dieu  , qu’à  elle  soit  propice  , 

Luy  pardonnant , s'en  rien  oultre  passa  : 

Cy  gist  son  corps  , lequel  vesquit  sans  vice  , 
Et  mourut  l’an  et  jour  que  trespassa. 

CHAPITRE  IV. 


De  V enfance  de  Pantagruel. 


JE  trouve  par  les  anciens  Historiographes  et 
Poêles , que  plusieurs  sont  nayz  en  ce  monde  en 
façons  bien  es  franges  que  seroient  trop  longues  à 
racompter , lisez  le  VII  Livre  de  Pline , si  avez 
loisir.  Mais  vous  n’en  ouïstes  jamais  d’une  si  mer- 
veilleuse comme  feut  celle  de  Pantagruel  ; car 
c’estoil  chose  difficile  à croire , comment  il  creut 
en  corps  et  en  force  en  peu  de  temps.  Et  n’es- 
toit  rien  Hercules  qui  estant  au  berceau  tua  les> 
deux  serpens  , car  lesdicts  serpens  estoient  bien 
petits  et  fragiles.  Mais  Pantagruel  estant  encores 
au  berceau  feit  cas  bien  espouvantables.  J e laisse 
icy  à dire  comment  à chascun  de  ses  repas  il 
humoit  le  laict  de  quatre  mille  six  cents  vasches. 
Et  comment  pour  luy  faire  ung  paeslon  à cuire 
sa  bouillie  feurent  occupez  tous  les  pesliers  de 
Saulmur  en  Anjou,  de  Villedieu  en  Normandie  „ 
de  Bramont  en  Lorraine  : et  luy  bailloit-on  la- 
dicte  bouillie  en  ung  grand  tymbre  , qui  est 
encore  de  présent  à Bourges  près  du  Palais  , mais 
les  dents  luy  estoient  desja  tant  creuës  et  forti- 

fiées  , qu’il  en  rompit  cludict  tymbre  ung  grand 
morceau  , comme  très-bien  apparoist. 

Certain  jour  vers  le-  matin  , qu’on  le  vouloir 
faire  teter  une  de  ses  vasches  (car  de  nourrisses 
il  n’en  eut  jamais  aultrement  comme  dict  l’his- 
toire ) il  se  deffeit  des  lienç  qui  le  tenoient  au 
berceau  , ung  des  bras  , et  vous  prend  ladicte 
vasche  par  dessoubz  le  jarret , et  luy  mangea  les 
deux  tetins  , et  la  moitié  du  ventre , avecq  le 
foye  , et  les  rongnons:  et  l’eust  toute  devorée  , 
n’eust  esté  qu’elle  crioit  horriblemeut  comme  si 
les  loups  la  tenoient  aux  jambes  : auquel  cry  le 
monde  arriva , et  ostarent  ladicte  vasche  à Pan- 
tagruel , mais  ils  ne  sceurent  si  bien  faire  que 
le  jarret  ne  luy  en  demourast  comme  il  le  te- 
noit , et  le  mangeoit  très-bien  comme  vous  fe- 
riez d’une  saulcisse  : et  quand  on  luy  voulut 
oster  l’os  , il  l’avalla  bientost  comme  ung  cor- 
moran feroit  ung  petit  poisson  , et  après  com- 
mença à dire  , bon  , bon , bon  , car  il  ne  sçavoit 
encore  bien  parler , voidant  donner  à entendre , 
qu’il  l’avoit  trouvé  fort  bon  , et  qu’il  n’en  falloit 
plus  qu’aultant.  Ce  que  voyants  ceuîx  qui  le  ser- 
voient , le  liarent  à gros  cables  comme  sont  ceulx 
que  l’on  faict  à Tain  pour  le  voyaige  du  sel  à 
Lyon:  ou  comme  sont  ceulx  de  la  grand  nauf 
Françoise  qui  est  au  port  de  Grâce  en  Norman- 

die.  Mais  quelcquefois , qu’un  grand  ours  que 
nourrissoit  son  pere  eschappa , et  luy  venoit  les- 
cher  le  visaige  , car  les  nourrisses  ne  luy  avoieïit 
bien  à poinct  torché  les  babines  ; il  se  deffeit 
desdicts  cables  aussi  facilement  comme  Sanson 
d’entre  les  Philistins , et  vous  print  Monsieur  de 
l’Ours,  et  le  mist  en  pièces  comme  ung  poulet,  et 
vous  en  feit  une  bonne  gorge  chaulde  pour  cé 
repas.  Pourquoy  craignant  Gargantua  qu’il  se 
gastast , feit  faire  quatre  grosses  chaines  de  fer 
pour  le  lier , et  feit  faire  des  arboutans  à son  ber- 
ceau bien  afustez.  Et  de  ses  chaines  en  avez  une 
à la  Rochelle , que  l’on  leve  au  soir  entre  les 
deux  grosses  tours  du  Havre  : l’aultre  est  à Lyon  : 
l’aultre  à Angiers  : et  la  quarte  feut  emportée  des 
diables  pour  lier  Lucifer , qui  se  deschainoit  en 
ce  temps-là , à cause  d’une  colique  qui  le  tour- 
mentoit  extraordinairement , pour  avoir  mangé 
lame  d’ung  sergeant  en  fricassée  à son  desjeuner. 
Dont  pouvez  bien  croire  ce  que  dict  Nicolas  de 
Lyra  sus  le  passaige  du  Psaultier  où  il  est  escrit  : 
Et  Og  Regem  Basan.  Que  ledict  Og  estant  en- 
core petit , est  oit  tant  fort  et  robuste  , qu’il  le 
failloit  lier  de  chaines  de  fer  en  son  berceau. 
Et  ainsi  demoura  coy  et  pacificque  : car  il  ne  po- 
voit  rompre  tant  facilement  lesdictes  chaines  y 
mesmement  qu’il  n’avoit  pas  espace  au  berceau 

de  donner  la  secousse  des  bras.  Mais  voicy  que 
arriva  ung  jour  d’une  grande  Teste , que  son  pere 
Gargantua  faisoit  un  beau  bancquet  à touts  les 
Princes  de  sa  Court.  Je  croy  bien  que  touts  les 
Officiers  de  sa  Court r estaient  tant  occupés  au 
service  du  festin  , que  l’on  ne  se  soucioit  du 
paovre  Pantagruel , et  demouroit  ainsi  à reculo- 
rum.  Que  feit-il  ? Qu’il  feit , mes  bonnes  gents  ? 
Escoutez.  Il  essaya  de  rompre  les  chaines  du 
berceau  avecque  les  bras , mais  il  ne  peust , car 
elles  estoient  trop  fortes  : Adoncq  il  trépigna  tant 
des  pieds  qu’il  rompit  le  bout  de  son  berceau , 
qui  toutes  fois  estoit  d’une  grosse  poste  de  sept 
empans  en  quarré  , et  ainsi  qu’il  eust  mis  les 
pieds  dehors  il  s’avalia  le  mieulx  qu’il  peust , en 
sorte  quil  touchoit  les  pieds  en  terre.  Et  alors 
avccque  grande  puissance  se  leva  emportant  son 
berceau  sur  l’eschine  ainsi  lié  comme  une  tortuë 
qui  monte  contre  une  muraille  , et  à le  veoir 
sembloit  que  ce  feust  une  grande  carracque  de 
cinq  cents  tonneaulx  qui  feust  debout.  En  ce 
poinct  entra  en  la  salle  où  l’on  banequetoit , et 
hardiment , qu’il  espouvanta  bien  l’assistance  : mais 
par  aultant  qu’il  avoit  les  bras  liez  dedans  il  ne 
povoit  rien  prendre  à manger  ; mais  en  grande 
peine  s’ericlinoit  pour  prendre  à tout  la  langue 
quelcque  lippée.  Quoy  voyant  son  pere , entendit 

Bien  que  l’on  l’avoit  laisse  sans  luy  bailler  à re- 
paistre , et  commanda  qu’il  feust  deslié  desdictes 
chaines  , par  le  conseil  des  Princes  et  Seigneurs 
assistans  : ensemble  aussi  que  les  Medicins  de 
Gargantua  disoient  que  si  l’on  le  tenoit  ainsi  au 
berceau  , que  seroit  toute  sa  vie  subject  à la 
gravelle.  Lorsqu’il  feut  descliainé  , l’on  le  feit 
asseoir  , et  repeut  fort  bien  , et  mist  son  dict  ber- 
ceau en  plus  de  cinq  cents  mille  pièces  d’ung 
coup  de  poing  qu’il  frappa  au  milieu  par  des- 
pict  , avec  protestation  de  jamais  n’y  retourner. 

CHAPITRE  V. 

Des  faicts  dh  noble  Pcinto^inel  en  son 
jeune  eage. 

Ainsi  cioissoit  Pantagruel  de  jour  en  jour  et 
proufritoh  a yeuë  dœil,  dont  son  pere  s’esjoüis- 
soit  par  affection  naturelle.  Et  luy  feit  faire  % 
comme  il  estoit  petit , une  arbalèste , pour  s’es- 
battie  apres  les  oisillons  , qu’on  appelle  de  pré- 
sent la  grand’  arbaleste  de  Charnelle.  Puis  l’en- 
vo3'a  à l’eschole  pour  apprendre  et  passer  son 
jeune  eage.  De  faict  vint  à Poictiers  pour  estu- 
dier , et  prouffita  beauçoup  , auquel  lieu  voyant 
que  les  escholiers  estoiënt  aulcunesfois  de  loisir , 
et  ne  sçavoient  à quoy  passer  temps  , en  eut 
compassion.  Et  ung  jour  print  d’un  grand  rochier 
qu  on  nomme  Passelourdin  , une  grosse  roche  % 
ayant  environ  de  douze  toises  en  quarré  , et 
despaisseur  quatorze  pans,  et  la  mist  sus  quatre 
piliers  au  milieu  d’ung  champ  bien  à son  aise  : 
affin  que  lesdicts  escholiers  , quand  ils  ne  sçau- 
roient  aultre  chose  faire  , passassent  temps  à 
monter  sus  ladicte  pierre , et  là  banequeter  à 
force  flaccons  , jambons  , et  pastés  , et  escripre 
leurs  noms  dessus  avecques  ung  Cousteau  , et 
de  présent  l’appelle-on  la  Pierre-levée.  Et 

mémoire  de  ce  n est  âujoûrd  hui  passé  aulcun  en 
la  matricule  de  ladicte  Université  de  Poictiers  ,• 
sinon  qii’il  ait  beu  en  la  F ontaine  Cabalhnc  d© 
Croustelles  , passe  à P asSelourdin  , et  monte  sus 
la  Pierre-levée.  En  apres  lisant  les  belles  Chro- 
nicques  de  ses  ancestres  , trouva  Geoffroy  de 
Lusignan  , dict  Geoffroy  à la  grand  dent , grand 
pere  du  beau  cousin  de  la  sceui  aisnee  de  la 
tante  du  gendre  de  l’oncle  de  la  bruz  de  sa 
belle  mere  , estoit  enterré  à Maillezais , dont 
prifît  un  g jour  campas  pour  le  visiter  comme 
homme  de  bien.  Et  partant  de  Poiclieis  arecques 
aulcuns  de  ses  compaignons  , passarent  par  Le- 
gugé  , visitant  le  noble  Ardillon  Abbe  . par  Lu- 
signan , par  Sansay  , par  Celles  , par  Colognes  5 
par  Fontenay  le  Conte  , saluant  le  docte  diia- 
queau  , et  de  là  arrivèrent  à Maillezais  , où  visita 
le  sepulchre  dudict  Geoffroy  à la  grand  dent, 
dont  eut  quelcque  peu  de  frayeur , voyant  sa 
pourtraicture , car  il  y est  en  imaige  comme  d ung 
homme  furieux  tirant  à demy  son  grand  mal- 
chus de  la  nuaine  : et  demandoit  la  cause  de  ce. 

D , 

Les  Chanoines  dudict  lieu  luÿ  dirent  que  n estoit 
aultre  chose  sinon  que  Pictoribus  atque  Poë- 
tis  etc.  c’est-à-dire  que  les  Painctres  et  Poëteâ 
ont  liberté  de  paindre  à leur  plaisir  ce  quils 
veulent.  Mais  il  ne  se  contenta  de  leur  res- 

ponse  , et  dist  : Il  n’est  ainsi  painct  sans  cause.  Et 
me  double  qu’à  sa  mort  on  luy  ha  faiet  quelcque 
tort , duquel  il  demanda  vengeance  «à  ses  parents. 
Je  m en  enquesterai  plus  à plein , et  en  feray  ce 
que  de  raison.  Puis  retourna  non  à Poictiers , mais 
voulut  visiter  les  aultres  Universités  de  France  , 
doni  passant  à la  Rochelle , se  mist  sus  mer  et 
vint  à Bordeaulx  , auquel  lieu  ne  trouva  grand 
exercice,  sinon  des  Gabarriers  jouants  aux  luettes 
sus  la  grave  : de  la  vint  à Toulouse  , où  apprint 
foit  bien  à dancer  et  à jouer  de  l’espée  à deux 
mains , «comme  est  l’usance  des  esclioliers  de  la- 
dicte  Université  , mais  il  n’y  demoura  guieres  , 
quand  il  veit  qu  ils  faisoient  brusler  leurs  regents 
touts  vifs  comme  harencz  soretz,  disant:  Ja  Dieu 
ne  plaise  que  ainsi  je  meure,  car  je  suis  de  ma 
nature  assez.alteré  sans  me  chauffer  d’advantaige. 
ï uis  vint  à Montpellier,  où  il  trouva  fort  bons 
■vins  de  Mirevaulx,  et  joyeuse  compaignie  et  se 
cuida  mettre  à estudier  en  Medicine;  mais  il 
considéra  que  l’estât  estoit  fascheux  par  trop  , et 
melancholicque , et  que  les  Medicins  sentoient  les 
clysteres  comme  vieulx  diables.  Pourtant  vouloit 
estudier  en  loix , mais  voyant  que  là  n’estoient 
que  trois  tigneulx  et  ung  pelé  de  Légistes , se 
partit  dudict  lieu.  Et  en  chemin  feit  le  pont  du 
Guai  d , et  1 amphithéâtre  de  JMymes  en  moins 

de  trois  heures,  qui  toutesfois  semble  œuvre 
plus  divin  que  humain  : et  vint  en  Avignon , où 
il  ne  feut  trois  jours  qu’il  ne  devint  amoureux  : 
car  les  femmes  y jouent  volontiers  du  serrecro- 
piere , parce  que  c’est  terre  Papale.  Ce  que  voyant 
son  Pédagogue  nommé  Epistemon , l’en  tira,  et 
le  mena  à Valence  en  Daulphiné , mais  il  veit 
qu’il  n’y  avoit  grand  exercice,  et  que  les  mar- 
xoufles  de  la  ville  battaient  les  esclioliers , dont 
eut  despit , et  ung  beau  Dimanche  que  tout  le 
monde  dançoit  publiquement , ung  escholier  se 
voulut  mettre  en  dance,  ce  que  ne  permirent 
lesdits  marroulles.  Quoy  voyant  Pantagruel  leur 
bailla  à touts  la  chasse  jusques  au  bord  du  Rosne, 
et  les  vouloit  faire  touts  noyer , mais  ils  se  mus- 
sarent  contre  terre  comme  taulpes  bien  demie 
lieuë  soubz  le  Rosne.  Le  pertuis  encore  y appa- 
roist.  Après  il  s’en  partit  et  à trois  pas  et  ung 
sault  vint  à Angiers , où  il  se  trouvoit  fort  bien , 
et  y eust  demouré  quelcque  espace  n’eust  est* 
que  la  peste  les  en  chassa. 

Ainsi  vint  k Bourges  où  estudia  bien  long- 
temps et  prouffxta  beaucoup  en  la  faculté  des 
loix.  Et  disoit  aulcunesfois  que  les  livres  des  loix 
luy  sembloient  une  belle  robbe  d’or  triumphaiite 
et  pretieuse  à merveilles,  qui  feust  brodée  de 
merde  : car  disoit- A au  monde  n’y  lia  livres  tant 

beaulx , tant  aornez , tant  elegans , comme  sont  les 
Textes  des  Pandectes;  mais  la  brodure  d’iceulx, 
c’est  à savoir  la  glose  de  Accurse  , est  tant  salle , 
tant  infâme  et  punaise  , que  ce  n’est  qu’ordure  et 
villennie.  Partant  de  Bourges  vint  à Orléans,  et  là 
trouva  force  rustres  d’escboliers , qui  luy  feirent 
grand  cliiere  à sa  venuë , et  en  peu  de  temps  aprint 
avecques  eulx  à joüer  à la  paubne , si  bien  qu’il  en 
estoit  maistre.  Car  les  estudians  dudict  lieu  en  font 
bel  exercice , et  le  menoient  aulcuuesfois  és  isles,, 
pour  s’esbattre  au  jeu  du  poussavant.  Et  au  regard 
de  se  rompre  fort  la  teste  à estudier , il  ne  le  faisoit 
mie , de  paour  que  la  veuë  luy  diminuast.  Mesme- 
ment  que  ung  quidam  des  regents  disoit  souvent 
en  ses  lectures , qu’il  n’y  lia  chose  tant  contraire 
à la  veuë,  comme  est  la  maladie  des  yeulx.  Et 
quelcque  jour  que  l’on  passa  licentié  en  loix 
quelcun  des  eseholiers  de  sa  congnoissance , qui 
de  sience  n’en  avoit  guieres  plus  que  sa  portée, 
mais  en  récompense  seavoit  fort  bien  dancer, 
et  joüer  à la  paulme,  il  feit  le  blason  et  divise 
des  licentiez  en  ladicte  Université  , disant  : 

Ung  estoeuf  en  la  braguette  , 

En  la  main  une  raquette  , 

Une  loy  en  la  cornette, 

Une  basse  dance  au  talon , 

Vous  voilà  passé  coquillon. 

CHAPITRE  VI. 

Comment  Pantagruel  rencontra  tin  g Limos  inr 

fj  ni  contrefais  oit  le  langu  ai  {je  François . 

u el g qu £ jour,  je  ne  &çay  quand,  Panta- 
giuel  se  pourrnenoit  apres  soupper  avecques  ses 
compagnons  par  la  porte  dont  l’on  va  à Paris  : 
là  rencontra  ung  escholier  tout  jolict , qui  venoifc 
par  icelluy  chemin,  et  apres  qu’ils  se  /eurent 
saluez,  luy  demanda:  Mon  amy,  dont  viens-tu 
à ceste  heure  ? L’escliolier  luy  respondit.  De 
Palme,  inclyte  et  célébré  Academie,  que  l’on 
yocite  Lntece.  Qu’est- ce  à dire , dist  Pantagruel , 
à ung  de  ses  gents  ? Gpst  (respondit-il  ) de  Paris. 
Tu  viens  doneques  de  Paris  ? dist-il.  Et  à quoy 
passez-vous  le  temps , vous  aultres  Messieurs  estu- 
dians  audict  Paris  ? Respondit  l’escholier  : Nous 
transfretons  la  Sequane  au  dilucnle , et  crépus- 
cule : nous  déambulons  par  les  compites  et  qua- 
drivies  de  l’urbe  ; nous  despumons  la  verboci- 
nation  Latiale  : et  comme  verisimiles  amorabons, 
captons  la  benivolence  de  l’omnijuge  , omni- 
fonne,  et  omnigene  sexe  féminin:  certaines  die- 
cules  nous  invisons  lus  lupanaires  de  Chàmp- 
£aillard?  de  Matcon,  du  Gui  de  sac,  de  Bourbon, 

de  Huslieu,  et  en  ecstase  Yenereïque  inculcons 
nos  verétres  ès  penetissirAes  recesses  des  pudendes 
de  ces  meretricules  amicabilissimes  : puis  caupo- 
nizons  ès  tabernes  méritoires , de  la  pomme  de 
pin,  du  Castel,  de  la  Magdaleine , et  de  la  Mulle, 
belles  spatules  vervecines  perforaminées  de  pe- 
trocil.  Et  si  par  forte  fortune  y lia  rarité  ou  pénurie 
de  pecune  en  nos  mursupies  et  soyent  exbaustes 
de  métal  ferruginé , pour  fescot  nous  dimittons 
nos  eodices  et  vestes  opignerées,  prestolans  les 
tabellaires  à venir  des  pénates  et  lares  patrio- 
licques.  À quoy  Pantagruel  dist.  Que  diable  de 
languaige  est  cecy  ? Par  Dieu  tu  es  quelcque 
liereticque.  Seignor  non , dist  l’escholier , car 
libentissimement  dés  ce  qu'il  illucesce  quelcque 
minutule  lesche  du  jour,  je  demigre  en  quelc- 
qu’ung  de  'ces  tant  bien  arcliitectez  monstiers  : 
et  là  me  irrorant  de  belle  eaüe  lustrale,  grignotte 
d’ung  transon  de  quelcque  missicque  precation 
de  nos  sacrificules.  Et  submirmilant  mes  pre- 
cules  horaires , esleve  et  absterge  mon  anime  de 
ses  inquinaments  nocturnes.  Je  revere  les  olim- 
picoles.  Je  venere  latrialement  le  supernel  astri- 
potent.  Je  diiige  et  redame  mes  proximes.  Je 
serve  les  prescripts  decalogicqu.es,  et  selon  la 
facultatule  de  mes  vires , n’en  discede  le  late 
unguicule.  Bien  est  verifonne  qu’à  cause  que 

Mammone  ne  supèrgurgite  goutte  en  mes  locales  , 
je  suis  quelcque  peu  rare  et  lent  à supcreroger 
les  eleemosyues  à ces  egenes  queritans  leur  stipe 
hostiatement.  Et  bren , bren , dist  Pantagruel, 
qu’est- ce  que  veult  dire  ce  fol  ? Je  croy  qu’il 
nous  forge  ici  quelcque  languaige  diabolicque , et 
qu’il  nous  charme  comme  Enchanteur.  A quoy 
distung  de  ses  gents:  Seigneur,  sans  doubte  ce  gal- 
lant  veult  contrefaire  la  langue  des  Parisians , mais 
il  ne  faict  qu’escorcher  le  Latin  , et  cuide  ainsi 
pindariser:  et  luy  semble  bien  qu’il  est  quelcque 
grand  orateur  en  François,  parce  qu’il  dédaigné 
l’usance  commune  de  parler.  A quoy  dist  Pan- 
tagruel. Est-il  vray  ? L’escholier  respondit  : Sei- 
gnor  missaire , mon  genie  n’est  poinct  apte  nate 
à ce  que  dict  ce  flagitiose  nehulon,  pour  esco- 
rier  la  cuticule  de  nostre  vernacule  Gaîlicque: 
mais  viceversement  je  gnave  opère,  et  par  veles 
et  rames  je  me  enite  de  le  locupleter  de  la  redon- 
dance latinicome.  Par  Dieu  ( dist  Pantagruel  ) 
je  vous  apprendray  à parler.  Mais  devant,  res- 
ponds  moy,  d’ond’es  tu  ? A quoy  dist  l’escholier  : 
L’origine  primeve  de  mes  aves  et  ataves  feut 
indigène  des  régions  Lemovlcques,  où  requiesce 
le  corpore  de  l’agio tate  Sainet  Martial.  J entends 
bien,  dist  Pantagruel:  Tu  ès  Limosin,  pour  tout 
potaige.  Et  tu  veulx  icy  contrefaire  le  Parisian.  Or 

vien  ça  que  je  te  donne  ung  tour  de  peigne. 
Lors  le  print  à la  gorge,  luy  disant:  Tu  escor- 
ches  le  Latin;  par  sainct  Jean  je  te  feray  escor- 
cher  le  regnard  ; car  je  t’escorcheray  tout  vif. 
Lors  commença  le  paovre  Limosin  à dire  : Y ée 
dicou  gentilastre,  Ho  Sainct  Marsault  adjouda 
my , Hau,  hau,  laissas  à quo  au  nom  de  Dious, 
et  ne  me  touquas  grou.  Aquoy  dist  Pantagruel: 
A ceste  heure  parles-tu  naturellement,  et  ainsi 
le  laissa;  car  le  paovre  Limosin  conchioit  toutes 
ses  chausses  qui  estoient  faictes  à queue  de  mer- 
lus , et  non  à plainfonds  : dont  dist  Pantagruel  : 
Sainct  Alipantin  , corne  my  de  bas , quelle 
civette  ! Au  diable  soit  le  masche-rabe,  tant  il 
put  ! Et  le  laissa.  Mais  ce  luy  feut  ung  tel  remords 
toute  sa  vie,  et  tant  feut  altéré  qu’il  disoit  sou- 
vent que  Pantagruel  le  tenoit  à la  gorge.  Et  apres 
quelcques  années  mourut  de  la  mort  Pioland , 
ce  faisant  la  vengeance  divine,  et  nous  demons- 
trant  ce  que  dict  le  Philosophe  et  Aule  Gelle, 
qu’il  nous  convient  parler  selon  le  languaige  usité. 
Et  comme  disoit  Octavian  Auguste,  qu’il  fault 
éviter  les  mots  espaves  en  pareille  diligence  que 
les  patrons  de  navire  évitent  les  rochiers  de  mer. 

CHAPITRE  Y I I. 

Cooimment  Pantagruel  vint  à Paris  : et  des 
lie  aulx  livres  de  la  librairie  de  S ai  net 
Wictor. 

AVphb  s que  Pantagruel  eut  fort  bien  estudié  en 
Àluirelians , il  délibéra  visiter  la  grande  Université 
cke  Paris:  mais  devant  que  partir  feut  adverty  que 
uin-e  grosse  et  etiorme  cloche  estoit  à Sainct  Ai- 
gi;n;an  dudict  Àurelians  en  terre  , passez  deux 
et e rats  quatorze  ans.  Car  elle  estoit  tant  grosse , 
qpte  par  engin  aulcun,  ne  la  povoit-on  mettre 
steullement  hors  terre,  combien  que  l’on  y eust 
aippliqué  touts  les  moyens  que  mettent  J/itru-' 
Vùiis  de  architectura , Albertus  de  re  œdifica- 
fcoria , Euciides  , Theon , Archimedes  ; et  Hero 
tle  ingeniis  ; car  tout  n’y  servit  de  rien.  Dont 
Voluntiers  encline  à l’humble  requeste  des  ci- 
toyens et  habit  ans  de  la  dicte  ville  délibéra  la 
Jporter  au  clochier  à ce  destiné.  De  faict  vint  au 
lieu  où  elle  estoit  : et  la  leva  de  terre  avec  le 
petit  doigt  aussi  faciliement  que  feriez  une  son- 
nette d’esparvier.  Et  devant  que  la  porter  au 
clochier,  Pantagruel  en  voulut  donner  une  au- 

bâcle  par  la  ville , et  la  faire  sonner  par  toutes 
les  rues  en  la  portant  en  sa  main , dont  tout  le 


inonde  se  resjoüist  fort  ; mais  il  en  advint  ung 
inconvénient  bien  grand,  car  la  portant  ainsi,  et 
la  faisant  sonner  par  les  rues,  tout  le  bon  vin 
d’Orléans  poulsa  et  se  gasta.  De  quoy  le  monde 
ne  s’a d visa  cpie  la  nuict  ensuivant;  car  ung  chas- 
cun  se  sentit  tant  altéré  d’avoir  beu  de  ces  vins 
poulsez , qu’ils  ne  faisoient  que  cracher  aussi 
blanc  comme  couton  de  Mal  die , disans  : N«pu$ 
avons  du  Pantagruel  , et  avons  les  gorges  sal- 
le es. 

Ce  faict  vint  à Paris  avecques  ses  gents.  Et  à 
son  entrée  tout  le  monde  sortit  hors  pour  le 
veoir,  comme  vous  sçavez  bien  que  le  peuple  de 
Paris- est  sot  par  nature,  par  bequarre , et  par 
bémol , et  le  regarcloient  en  grand  esbaliissement , 
et  non  sans  grand  paour  qu’il  n’ernportast  le  Pa- 
lais ailleurs  en  quelcque  pays  à remotis , comme 


son  pere  avoit  emporté  les  campanes  de  Nostre 
Dame,  pour  attacher  au  col  de  sa  jument.  Et 
apres  quelcque  espace  de  temps  qu’il  y eut  de- 


mouré  et  fort  bien  estudié  en  touts  les  sept  arts 
liberaulx , il  disoit  que  c’estoit  une  bonne,  ville 
pour  vivre,  mais  non  pour  mourir;  car  les  gue- 
naulx  de  Saine t Innocent  se  cliauffoient  le  cul 
des  ossements  des  morts.  Et  trouva  la  librairie 

de  Sainct  Victor  fort  magnificque , mesmement 
d’aulcuns  Livres  qu’il  y trouva,  desquels  s en- 
suit le  répertoire,  et  primo: 
j l cl  salutis. 

Bragueta  juris. 

Panto/la  decretorum. 

Malogranatum  'vitiorum. 

Le  Peloton  de  tlieologie. 

Le  Vistempenard  des  presclieurs  compose  par 
Turelupin. 

La  Couillebarrine  des  preux. 

Les  Hanebanes  des  évesques. 
il larmotretus  de  baboinis } et  cingis  cum  com- 
mento  JDorbellis. 

Decretum  Universitatis  Parisiensis  super  gor- 
giasitate  muliercularum  ad  placitum. 
L’Apparition  de  Saincte  Geltrude  à une  nolinain 
de  Poissy  estant  en  mal  d’enfant. 
yirs  hon  este  petandi  in  s o ci e ta  te  per  M.  Or- 
tuinurn. 

Le  Moustardier  de  penitence. 

Les  Houseaulx  5 aliàs  les  Bottes  de  patience. 

Formicarium  artium . 

JDe  Brodiorum  usu , et  honestate  ehopinnndi 
per  Silvestrem  P rieratem  J dcobinurn. 

Le  Beliné  en  court. 

Le  Cabat  des  notaires* 

Le  Paquet  de  mariaige. 

Le  Creziou  de  contemplation. 

Les  Fariboles  de  droict. 

L’Aguillon  de  vin. 

L’Esperon  de  froumaige. 

Decrotciborium  scholarlum. 
lariarebus  de  modo  cacandi . 

Les  Fanfares  de  Rome. 

Brlcob  de  differenbiis  soupparum. 

Le  Cullot  de  discipline. 

La  Savate  d’humilité. 

Le  Tripier  de  bon  pensement. 

Le  Chaulderon  de  magnanimité. 

Les  Hanicrochemens  des  confesseurs. 

La  Crocquignolle  des  curez. 

Reverendi  pabris  frabris  Lubini  provincialis 
Bavardiœ , de  crorjuendis  lardonibus  libri 
très . 

P as  q uilU  doc  borls  marmorei } de  capreolis  cum 
chardoneba  comedetidis  benipore  papcili  ab 
Ecoles i a inberdicbo. 

L Invention  Saincte  Croix  à six  personnaiges  jouée 
par  les  clercz  de  finesse. 

Les  Lunettes  des  Romipetes. 

TvLajoris , de  modo  faciendi  boudinos. 

La  Cornemuse  des  prelatz. 

Beda  de  opbimibabe  briparum. 

La  Complaincte  des  advocatz  sur  la  reforaiatio» 
des  dragées. 

Le  Chatfourré  des  procureurs. 

Des  Pois  au  lart  cum  commente >. 

La  Profiterolle  des  indulgences. 

Ptreclarissimi  juris  ubriusque  cloctoris  ma~ 
gis  tri  P illoti  Raq  uedemari , de  bohelinandis 
glossce  Accursiance  baguenandis  repetitio 

enucidiluculidissima. 

Stratagemata  Francarchieri  de  Baîgnolet. 

Franctopinus  de  re  militari , cum  Jiguris  Te- 
voti. 

De  usu  etutilitate  escorchandi  equos  ebequas, 
authore  M.  nostro  de  Quebecu . 

La  Rustrie  des  prestolants. 

JVI.  n.  Rostocostojambedanesse , de  mous  tarda 
post  prandium  s end  en  da , lib.  quatuorde - 
cim  y apostilati  per  M.  V durrillonis* 

Le  Couillaige  des  promoteurs. 

Jabolenus  de  Cosmograpkia  Purgatorii. 

Quœstio  subtilissima , Utrum  Chimæra  in 
r vacuo  bombinas  possit  comedere  secundas 
inbenbiones  : et  fuit  debatuta  per  decem  heb • 
domadas  in  Concilio  Constantiensi. 

Le  Mascliefain  des  advocatz. 

Barbouillamenta  Scobi. 

La  Ratepenade  des  cardinaulx 

De  calcaribus  removendis  décades  undecim , 
per  il/.  Albericurn  de  Rosata. 

Ejusdem  de  cas  trame  tandis  cri  minibus  lib . 
très. 

L’Entrée  d’Antoine  de  Leive  es  terres  des  Grecs. 

Marforii  bacalarii  cubantis  Romeo j de  pelan- 
dis  mas  car andi  s que  C ardin  edi  u rn  mulis. 

Apologie  cl’icelluy  contre  ceulx  qui  disent  que 
la  mule  du  Pape  ne  mange  qu  a ses  heures. 

P ron  os  ta  ca  ti  o q uee  in  ci  pi  t . Sj  I ’vi  i tri  q u eh  i lie  , 
balata  per  M.  N.  S ongecrusyon. 

Bond  a ri  ni  episcopi  de  Emulgentiarum  pro - 
fectibus , enneacles  novem , cum  privilégia 
papali  ad  triennium , et  postea  non. 

Le  Chiahrena  des  pucelles. 

Le  Cul  pelé  des  vefves. 

La  Coqueluche  des  inoynes. 

Les  Brimborions  des  padres  celestins. 

Le  Barraige  de  manducité. 

Le  Claquedent  des  marronfles. 

La  Batouere  des  théologiens. 

LAmhouchouer  des  maistres  en  arts. 

Les  Marmitons  de  Oicam  à simple  tonsure. 

El  agis  tri  N.  Fripesaulcetis  de  grabelatiojiibus 
horarum  canonicarurn , lib  ri  quadraginta. 

C ulleb ulatorium  confratriarum  , incerio  au - 
thore , 

La  Cabourne  des  briffaulx. 

Le  Fa  guenat  des  Hespaignols  supercoquelican- 
ticqué  par  Frai  Inigo. 

La  Barbu tine  des  mai  miteux. 

Poltronismus  rerum  Italie  arum , aubhore  ma - 
gisbro  Bruslefer. 

Haimund.  Lu/l i us  de  bâtis fol  agi  is  Principum. 

Callibistratorium  caffardice , aubhore  AI.  Ja - 
cobo  Hocstraten  hæreti  corne  tra. 

Chaulbcouillonis  de  mairistro  nos  brandon  lut, 

O 

mugis  tro  , n os  brabo  rumq  ue  b eu  vêtis  , libri 
octo  galantissirrii. 

Les  Petarrades  des  bullistes,  copistes,  scripteurs, 
abbreviateurs , référendaires , et  dataires , com- 
pilées par  Ptegïs. 

Almanach  perpétuel  pour  les  goutteux  et  verollés. 

flâneries  ramonandi  fournellos perAl.Ecciurn. 

Le  Poulemart  des  marchands. 

Les  Aises  de  vie  monachale. 

La  Galimaffrée  des  bigots. 

L'Histoire  des  farfadetz. 

La  Bellistrandie  des  millesouldierS. 

Les  Happelourdes  des  officiauix. 

La  Bauduffe  des  thresoriers. 

Badi  n a to  ri  uni  S o phi s barum. 

Slnti pericatametanaparbeugeda  mp  h i cribra - 
tioncs  Aiendicanbium . 


298  OE  U y R E s 

Le  Limasson  des  rimasseurs. 

Le  Boutevent  des  alchymistes. 

La  Nicquenocque  des  questeurs  cababezacée  par 
Frere  Serratis. 

Les  Entraves  de  religion. 

La  Racquette  des  brimbaleurs. 

L’Acoudouer  de  vieillesse. 

La  Museliere  de  noblesse. 

La  Patenostre  du  cinge. 

Les  Grezillons  de  dévotion. 

La  Marmite  des  quatretemps. 

Le  Mortier  de  vie  politicque. 

Le  Mouschet  des  hermites. 

La  Barbute  des  penitenciers. 

Le  Trictrac  des  freres  frapars. 

Lourdaudus  de  vita  ethonestate  bragardomm . 
Lirippii  Sorbonici  moralisabiones  per  M.  Lu - 
poldum. 

Les  Brimbelettes  des  voyageurs. 

Les  Potingues  des  évesques  potatifs. 
Tarrabalabiones  doctorum  Coloniensium  ad~ 
versus  Reuchlinum. 

Les  Cymbales  des  dames. 

La  Martingalle  des  fîanteurs. 

J^irevousborium  nacquetorum  per  F.  Pedebil - 
le  bis. 

Les  Bobelins  de  franc  couraige. 

La  Mommerie  des  rabatz  et  lutins. 

Gerson,  de  auferibiliate  Papce  ab  Ecclesia. 

La  Ramasse  des  nommez  et  graduez. 

Jo.  Dytebrodii , de  terribilitate  excommuni - 
cationum  libellulus  acephalos. 

Ingeniositas  invo  candi  diabolos  et  diabolas 
per  M.  Guingolfum. 

Le  Roschepot  des  perpétuons. 

La  Morisque  des  liereticques. 

Les  Henilles  de  Gaietant. 

Mouillegroin  doctoris  cherubici  de  origine  Pa- 
tepelutarum , et  torticollorum  ritibus  , libri 
septem. 

Soixante  et  neuf  bréviaires  de  haulte  gresse. 

Le  Godemarre  des  cinq  ordres  des  mendians. 

La  Pelleterie  des  tirelupins , extraicte  de  la  botte 
fauve  incornifistibulée  en  la  somme  angelicque. 

Le  Ravasseur  des  cas  de  conscience. 

La  Bedondaine  des  presidens. 

Le  Yietdazouer  des  abbez. 

Sutoris  adversus  quendam  qui  xocaverat  eum 
fripponatorem  , et  quod  fripponatores  non 
sunt  damnati  ab  Ecclesia. 

Cacatorium  medicorum . 

Le  Rammoneur  d’astrologie. 

Campi  clysteriorum  per  §.  G. 

Le  Tirepet  des  apotliecaires. 

Le  Baisecul  de  chirugie. 

Jusiïnianus  de  cagotis  tollendis. 
sLnt'ido tari um  animœ. 

JVlerlimus  Coccaius  de  p a tri  a diabolorum. 

Desquels  aulcuns  sont  ja  imprimez,  et  les  aul- 
tres  l’on  imprime  maintenant  en  ceste  noble 
ville  de  Tubinge. 

CHAPITRE  YIII. 

Comment  Pantagruel  estant  à Paris  receut 
lettres  cle  son  Pere  Gargantua , et  la  copie 
di  celles. 

Pantagruel  estudioit  fort  bien  comme  assez 
entendez,  et  prouffictoit  de  mesme;  car  il  avoit 
l’entendement  à double  rebras  et  capacité  de 
mémoire  à la  mesure  de  douze  oyres , et  bottes 
d’olif.  Et  comme  il  estoit  ainsi  là  demeurant  receut 
ung  jour  lettres  de  son  Pere  en  la  maniéré  que 
s’ensuit  : 

Très  chier  fds,  entre  les  dons,  grades,  et  pré- 
rogatives , desquelles  le  souverain  plasmateur 
Dieu  tout  puissant  lia  endoüairé  et  aorné  l’hu- 
maine  nature  à son  commencement,  celle  me 
semble  singulière  et  excellente  , par  laquelle  elle 
peu.lt  en  estât  mortel  acquérir,  espece  d immor- 
talité, et  en  decours  de  vie  transitoire  perpetüer 
son  nom  et  sa  semence.  Ce  qu’est  faict  par  lignée 
issüe  de  nous  en  mariaige  légitimé.  Dont  nous 
est  aulcunement  instauré  ce  que  nous  feut  tollu 
par  le  péché  de  nos  premiers,  parens  , esquels 
feut  dict,  que  parce  qu’ils  n’avoient  esté  obéis- 

sans  au  commandement  de  Dieu  le  créateur , ils 
mourroient,  et  par  mort  seroit  reduicte  à néant 
ceste  tant  magnificque  plasmature,  en  laquelle 
avoit  esté  l’homme  créé.  Mais  par  ce  moyen  de 
propagation  séminale  demoure  és  enfans  ce  qu’es- 
toit  deperdu  és  parens,  et  ès  nepveux  ce  que 
deperissoit  és  enfans  : et  ainsi  successivement 
jusques  à l’heure  du  jugement  final , quand  Jesus- 
Christ  aura  rendu  à Dieu  le  Pere  son  Royaulme 
pacificque  hors  tout  dangier  et  contamination  de 
péché , car  alors  cesseront  toutes  générations  et 
corruptions,  et  seront  les  elemens  hors  de  leurs 
transmutations  continües , veu  que  la  paix  tant  dé- 
sirée sera  consommée  et  parfaicte,  et  que  toutes 
choses  seront  reduictes  à leur  fin  et  période.  Non 
doncques  sans  juste  et  équitable  cause  je  rends 
grâces  à Dieu  mon  conservateur,  de  ce  qu’il  m’ha 
donné  povoir  veoir  mon  anticquité  chenue  refleu- 
rir en  ta  jeunesse  ; car  quand  par  le  plaisir  de 
luy  qui  tout  regist  et  modéré , mon  ame  laissera 
ceste  habitation  humaine  , je  ne  me  reputeray 
totalement  mourir,  ains  passer  d’ung  lieu  en  aul- 
tre,  attendu  que  en  toy  et  par  toy  je  demoure 
en  mon  imaige  visible  en  ce  monde , vivant , 
voyant,  et  conversant  entre  gents  d’honneur  et 
mes  amis  comme  je  soulois.  Laquelle  mienne 
conversation  ha  esté  moyennant  l’ayde  et  grâce 

divine,  non  sans  péché,  je  le  confesse  ( car  nous 
péchons  touts,  et  continuellement  requérons  à 
Dieu  qu’il  efface  nos  pechez  ) mais  sans  reproche. 
Parquoy  ainsi  comme  en  toy  demoure  limaige 
de  mon  corps , si  pareillement  ne  reluisoient  les 
mœurs  de  famé,  l’on  ne  te  jugeroit  estre  garde 
et  thresor  de  l’immortalité  de  nostre  nom , et  le 
plaisir  que  prendrois  ce  voyant  seroit  petit , con- 
sidérant que  la  moindre  partie  de  moy , qui  est 
le  corps , demoureroit  : et  la  meilleure , qui  est 
lame , et  par  laquelle  demoure  nostre  nom  en 
bénédiction  entre  les  homme  seroit  degenerante 
et  abastardie.  Ce  que  je  ne  dy  par  deffiance  que 
j’aye  de  ta  vertus,  laquelle  m’ha  esté  ja  par  cy 
devant  esprouvée;  mais  pour  plus  fort  te  encou- 
raiger  à prouffieter  de  bien  en  mieulx.  Et  ce  que 
présentement  t’escris , n’est  tant  à fin  qu  en  ce 
train  vertueux  tu  vives,  que  de  ainsi  vivre  et 
avoir  vescu  tu  te  resjouïsses,  et  te  refraichisses 
en  couraige  pareil  pour  l’advenir.  A laquelle  entre- 
prinse  parfaire  et  consommer,  il  te  peult  assez 
soub venir  comment  je  n’ay  rien  espargné  : mais 
ainsi  t’y  ay-je  secouru  comme  si  je  n’eusse  aultre 
thresor  en  ce  monde,  que  de  te  veoir  une  fois 
en  ma  vie  absolu  et  parfaict , tantf  en  vertus , hon- 
nêteté et  preud’homrnie,  comme  en  tout  sçavoir 
liberal  et  honneste  : et  tel  te  laisser  apres  ma 

mort  comme  ung  mi  rouer  représentant  la  per- 
sonne de  moy  ton  Pere;  et  si  non  tant  excel- 
lent, et  tel  de  faict,  comme  je  te  souhaite,  certes 
bien  tel  en  désir. 

Mais  encore  que  mon  feu  Pere  de  bonne  mé- 
moire Grandgousier  eust  adonné  tout  son  estude, 
à ce  que  je  proufîictasse  en  toute  perfection  et 
sçavoir  politicque,  et  que  mon  labeur  et  estude 
correspondis t tres-bien , voire  encore  oultrepas- 
sast  son  désir:  toutes  fois  comme  tu  peulx  bien 
entendre,  le  temps  n’estoit  tant  idoine  ne  com- 
mode es  lettres  comme  est  de  présent , et  n’avoit 
copie  de  telz  Précepteurs  comme  tu  as  eu.  Le 
temps  estoit  encore  tenebreux,  et  sentant  Finfe- 
licité  et  calamité  des  Goths,  qui  avoient  mis  à 
destruction  toute  bonne  literature.  Mais  par  la 
bonté  divine,  la  lumière  et  dignité  ha  esté  de 
mon  eage  rendüe  és  lettres , et  y voy  tel  amen- 
dement que  de  présent  à difficulté  serois-je  receu 
en  la  premier  classe  de  petits  Grimaulx , qui  en 
mon  eage  virile  est  ois  ( non  à tort)  réputé  le  plus 
sçavant  dudict  siecle. 

Ce  que  je  ne  dy  par  jactance  vaine,  encores 
que  je  le  puisse  loüablement  faire  en  t’escripvant , 
comme  tu  as  Fauthoiitè  de  Marc  Tulle  en  son 
livre  de  Vieillesse,  et  la  sentence  de  Plutarche 
au  livre  intitulé:  Comment  on  se  peult  louer 

sans  envie  ; mais  pdtir  te  donner  affection  de 
plus  liault  tendre.  . 

Maintenant  toutes  disciplines  sont  restituées, 
les  langues  instaurées,  Grecque  (sans  laquelle 
c’est  honte  qu’une  personne  se  die  sçavant)  He- 
braïcque,  Chaldaïcque,  Latine.  Les  impressions 
tant  elegantes  et  correctes  en  usance , qui  ont  esté 
inventées  de  mon  eage  par  inspiration  divine , 
comme  à contrefil  l’artillerie  par  suggestion  dia- 
boiicque.  Tout  le  monde  est  plein  de  gents  sca- 
vants , de  précepteurs  très  doctes , de  librairies 
très  amples,  et  m’est  advis  que  ny  au  temps  de 
Platon , ny  de  Cicéron  , ny  de  Papinian , n’estoin 
telle  commodité  d’estude  qu’on  y veoit  mainte- 
nant. Et  ne  se  fauldra  plus  doresnavant  trouver 
en  place,  ny  en  compaignie  qui  ne  sera  bien 
expoly  en  l’officine  de  Minerve.  Je  voy  les  bri- 
guants , les  bourreaulx , les  adventuriers , les  pale- 
freniers de  maintenant  plus  doctes  que  les  doc- 
teurs et  prescheurs  de  mon  temps. 

Que  diray-je  ? Les  femmes  et  filles  ont  aspiré 
â ceste  loüange  et  manne  celeste  de  bonne  doc- 
trine. Tant  y ha  qu’en  l’eage  où  je  suis,  j’ay  esté 
contrainct  d’apprendre  les  lettres  Grecques  les- 
quelles je  n’avois  contemnées  comme  Caton,  mais 
je  n’avois  eu  le  loisir  de  comprendre  en  mon 
jeune  eage.  Et  voluntiers  me  delecte  à lire  les 

moraulx  de  Plutarche , leS  beaulx  dialogues  de 
Platon,  les  monuments  de  Pausanias,  et  antic- 
quitez  de  Athenæus , attendant  l’heure  qu’il  plaira 
à Dieu  mon  créateur  m’appeller , et  commander 
issir  de  ceste  terre. 

Parquoy , mon  fils , je  t’admoneste  que  employés 
ta  jeunesse  à bien  proufficter  en  estude  et  en  ver- 
tus. Tu  es  à Paris,  tu  as  ton  précepteur  Episte- 
mon , dont  l’ung  par  vives  et  vocales  instructions , 
l’aultre  par  loüables  exemples  te  peult  endoc- 
triner. J’entends  et  veulx  que  tu  apprennes  les 
langues  parfaictement.  Premièrement  la  Grec- 
que , comme  le  veut  Quintilian.  Secondement  la 
Latine.  Et  puis  l’Hebraïcque  pour  les  Sainctes 
Lettres , et  la  Chaldaïcque  et  Arabicque  pareil- 
lement, et  que  tu  formes  ton  style  quant  à la 
Grecque,  à l’imitation  de  Platon  : quant  à la 
Latine , de  Cicéron.  Qu’il  n’y  ait  histoire  que  tu 
ne  tiennes  en  mémoire  présente , à quoy  t’aydera 
la  Cosmographie  de  ceulx  qui  en  ont  escript.  Des 
arts  libereaulx,  Geometrie,  Aritmeticque  et  Mu- 
sicque , je  t’en  donnay  quelcque  goust  quand  tu 
estois  encore  petit  en  l’eage  de  cinq  à six  ans , 
poursuis  le  reste , et  d’Astronomie  saches  en  tout* 
les  canons  7 Laisse  moy  l’Astrologie  divinatrice  , 
et  l’art  de  Lullius,  comme  abus  et  vanitez.  Du 
droict  civil  , je  veulx  que  tu  sçaiches  par  cueur 


DE  RABELAIS.  607 

les  heaulx  textes  et  me  les  conférés  avecque 
Philosophie. 

Et  quant  à la  congnoissance  des  faictz  de  na- 
ture, je  veulx  que  tu  t’y  addonnes  curieusement  : 
qu’il  n’y  ait  mer , riviere , ny  fontaine , dont  tu 
ne  congnoisses  les  poissons , touts  les  oyseaulx  de 
l’aer,  touts  les  arbres,  arbustes  et  frutices  des 
forestz,  toutes  les  herbes  de  la  terre,  touts  les 
metaulx  cachez  au  ventre  des  abysmes , les  pier- 
reries de  tout  Orient  et  Midy  ; rien  ne  te  soit 
incongneu. 

Puis  soigneusement  revisite  les  livres  des  Medi- 
cins  Grecs,  Arabes  et  Latins,  sans  contemner  les 
Thalmudistes  et  Cabalistes , et  par  frequentes  ana- 
tomies acquiers  toy  parfaic/te  congnoissance  de 
l’aultre  monde , qui  est  l’homme.  Et  par  lesquelles 
heures  du  jour  commence  à visiter  les  Sainctes 
lettres.  Premièrement  en  Grec  le  Nouveau  Tes- 
tament, et  Epistres  des  Apostres:  et  puis  en  He- 
brieu  le  Vieulx  Testament.  Somme,  que  je  voye 
un  g abysme  de  science  : car  doresnavant  que  tu 
deviens  homme  et  te  fais  grand , il  te  fauldra  issir 
de  ceste  tranquillité  et  repos  d’estude,  et  ap- 
prendre la  chevalerie  et  les  armes  pour  deffendre 
ma  m'aison,  et  nos  amis  secourir  en  toutes  leurs 
affaires  con  tre  les  assaultz  des  malfaisans.  Et  veulx 
que  de  brief  tu  essayes  combien  tu  as  proufficté , 

ce  que  tu  ne  pourras  mieuïx  faire  que  tenant 
conclusions  en  tout  sçavoir  publiquement  envers 
touts  et  contre  touts;  et  hantant  les  gents  lettrez , 
qui  sont  tant  à Paris  comme  ailleurs. 

Mais  parce  que,  selon  le  saige  Salomon,  Sa- 
pience n’entre  poinct  en  ame  malivole , et  science 
sans  conscience  n’est  que  ruine  de  lame:  il  te 
convient  servir , aymer , et  craindre  Dieu , et  en 
luy  mettre  toutes  tes  pensées,  et  tout  ton  espoir, 
et  par  foy  formée  de  charité  estre  a luy  adjoinct, 
en  sorte  que  jamais  n’en  sois  desampare  par  péché. 
Aye  suspects  les  abus  du  monde.  Ne  mets  ton 
cueiir  à vanité  : car  ceste  vie  est  transitoire  ; mais 
la  parolle  de  Dieu  demoure  éternellement.  Sois 
serviable  à touts  tes  prochains , et  les  ayme  comme 
toy-mesme.  Révéré  tes  Précepteurs,  fuis  les  com- 
paigniés  de  gents  esquels  tu  11e  veulx  poinct  res- 
sembler, et  les  grâces  que  Dieu  t’ha  données, 
icelles  ne  reçoips  en  vain.  Et  quand  tu  congnoi- 
tras  que  auras  tout  le  sçavoir  de  par  delà  acquis, 
retourne  vers  moy , affm  que  je  te  voye,  et  donne 
ma  bénédiction  devant  que  mourir. 

Mon  fils,  la  paix  et  grâce  de  nostre  Seigneur 
soit  avecque  toy,  Amen.  De  Utopie  ce  dix-sep- 
tiesme  jour  du  mois  de  Mars,  ton  Pere  Gargantua. 

Ces  lettres  receuës  et  veuës , Pantagruel  print 
nouveau  couraige , et  feut  enflarnbé  à prouflicter 

plus  que  jamais  ; en  sorte  que  le  voyant  estudier 
et  proufficter,  eussiez  dict  que  tel  estoit  son  espe- 
rit  entre  les  livres  , comme  est  le  feu  pârmy  le» 
brandes , tant  il  l’avoit  infatigable  et  strident. 

Comment  Pantagruel  trouva  Panurge  lequel 
il  ayma  toute  sa  i?ie. 

U N G jour  Pantagruel  se  pourmenant  hors  la  ville 
vers  l’Abbaye  St.  Antoine,  devisant  et  philoso- 
phant avecque  ses  gents  et  aulcuns  escholiers, 
rencontra  ung  homme  beau  de  stature  et  élégant 
en  louis  lineamens  du  corps  ; mais  pitoyablement 
navré  en  divers  lieux,  et  tant  mal  en  ordre,  qu’il 
sembloit  estre  eschappé  es  chiens , ou  mieulx  res- 
sembloit  ung  cueilleur  de  pommes  du  pays  de 
Perche.  De  tant  loing  que  le  veit  Pantagruel,  il 
dist  és  assistais  : Y oyez-vous  cest  homme  qui  vient 
par  le  chemin  du  pont  Charanton?  Par  ma  foy 
il  n’est  pauvre  que  par  fortune;  car  je  vous  assure 
que  à sa  physionomie  Nature  l’ha  produict  de  riche 
et  noble  lignée , mais  les  advent ures  des  gents 
curieux  l’ont  reduict  en  telle  pénurie  et  indi- 
gence. Et  ainsi  qu’il  feut  au  droict  d’entre  eulx  , 
il  luy  demanda:  Mon  amy , je  vous  prie  qu’ung 
peu  vueillez  icy  arrester  et  me  respondre  à ce  que 
vous  demanderay,  et  vous  ne  vous  eu  repantirez 
poinct  ; car  j’ay  affection  très  grande  de  vous  don- 
ner ayde  à mon  pouvoir  en  la  calamité  où  je  vous 

voy,  car  vous  me  faictes  grand  pitié.  Pourtant  mon 
aniy  dictes  moi,  qui  estes- vous  ! d’ondvenez-vous  ? 
où  allez- vous  ? que  querez-vous  ? et  quel  est  vostre 
nom  ? Le  compaignon  luyrespond  en  langue  Ger- 
manicque  : Junker,  Gobb  geb  euch  ghick  und 
heil  zuvor.  Lieber  Junker , ich  lasz  euch  wissen, 
dus  da  ihr  mich  von  fragb,  isb  ein  arm  und 
erbdrmlich  ding  , und  wer  viel  darvon  zu  sa- 
g en  y welches  euch  verdrnssig  zu  hôren , und 
rriir  zu  erzelen  wer , wievvol  die  Poëten  und 
Oraborn  vorzeiben  haben  gesagb  in  ihren  spr Li- 
chen und  s enbenbzen  , dusz  die  g edechbnus  des 
elends  und  armubhs  vorlangs  erlibben  isb  eine 
grosse  Lusb.  A quoy  respondit  Pantagruel.  Mon 
amy  je  n’entends  poinct  ce  barragouin , pourtant 
si  voulez  qu’on  vous  entende , parlez  aultre  lan- 
guaige.  Adoncq  le  compaignon  luy  respondit  : 
d Ib  a ri  ldi  m gobfano  dechmin  brin  alabo  dot- 
dio  falbrobh  ringuam  albaras.  N in  porbzadi- 
kin  almuca.bin  milko  prin  aieîmin  en  bhobh 
dalheben  ensouim  : kubhim  al  dum  alkabin 
nim  broth  dechobh  porbh  min  michais  im  en- 
do  ih  , pruch  dalmaisoulum  hol  mobh  danfri- 
liini  lupaldas  im  voldemobh.  Nin  hur  diavosbh 
mnarbobini  dalgousch palfrapin  duch  im  scobh 
pruch  gale bh  dal  chinon , min  foulchrich  al 
conin  bubabhen  dobh  dal  pnn . 

Entendez  - vous  rien  là  ? dist  Pantagruel  ès 
assistons.  A quoy  dist  Epistemon  : Je  croy  que 
c est  long uai ge  des  Antipodes , le  diable  n’y  inor- 
droit  mie.  Lors  dist  Pantagruel:  Compere,  je  ne 
seay  si  les  murailles  vous  entendront,  mais  de 
nous  nul  n’y  entend  note.  Dont  dist  le  compai- 
gnon:  Signor  mio , voi  vedete  per  essempib 
che  la  cornamusa  non  suona  mai  s ’ella  non 
ha  il  'ventre  picno  : cozi  io  parimente  non  vi 
s aprei  contare  le  mie  fortune } se  prima  il  tri- 
hulato  -ventre  non  ha  la  solita  refettione.  Al 
cjuale  è adviso  che  le  mani  etli  denti  hahhia- 
no  perso  il  loro  ordine  naturale  et  del  tuto 
annichillati.  A quoy  respondit  Epistemon:  Aul- 
tant  de  l’ung  comme  de  l’aultre.  Dont  dist  Pa- 
nurge  : Lord , If  you  he  so  vcrtuous  of  in  tel- 
ligence, as  you  he  naturally  releaved  to  the 
hody  j you  should  hâve  pity  of  me:  for  nature 
hath  made  us  ecjual,  but  fortune  hahh  some 
exalted , and  others  deprived  y N everthelcss  is 
'vertuc  often  cleprived , and  the  -vertuous  men 
despised  : for  hefore  the  last  end  noue  is  good. 
Encore  moins , respondit  Pantagruel.  Adoncques 
ciist  Panurge  : J ona  andie  guaussa  go  us  s y etan 
heharda  er  remedio  heharde  -vcrsela yssev  lan- 
da.  Anhat  es  otoy  y es  nausu  ey  nessassust 
gourray  proposian  ordine  den . Nonysseiia 

bayta  facheria  cgabe  gen  lieras sy  badia  sa- 
dassu  noura  assia.  ylran  Hondavan  gu  aide 
cydassu  naydassuna.  Estou  oussyc  egvinau 
soury  'hien  er  darstura  eguy  harm.  Genicoa 
plasar  vadu.  Estes- vous  la , respondit  Euxiemon , 
Genicoa  ? 

A quoy  dist  Carpalim  : Sainct  Treignan  foutys 
vous  descouss  , ou  j’ay  failly  à entendre.  Lors 
respondit  Panurge  : Prust  fresc  frinst  forgd- 
mand  strochdi  drhds  pag  brleland  Gravot 
chavygny  pomardiere  rusth  pklhdracg  devi- 
niere  près  Nays.  Couille  Kalmuch  monach 
druppe  idel  meupplist  rincq  drhid  dodelb  up 
drent  loch  mine  stz  rinJq  jald  de  vins  ders 
cordelis  bur  jocsb  stzanpenards.  A quoy  dist 
Epistemon  : Parlez-vous  Christian  , mon  amy  , 
ou  languiaige  patelinois  ? Non  , c’est  languaige 
lanternois.  Dont  dist  Panurge  : Heere  , ik  en 
spreeke  anders  geen  taele  dan  kersbin  taele  : 
my  dunikb  noghtans  , al  en  seg  ik  u niet  eefi 
PP oordt , mynen  noot  verklaert  genoegh  wab 
ik  begeere  ; geeft  my  uyb  bermhertigheyt  y cbs 
waar  van  ik  gevoeb  magh  zyn . A quoy  res- 
pondit Pantagruel  : Aultant  de  cestuy-là.  Dont 
dist  Panurge:  Seignor , de  tanto  liablar y o soy 
cansado  , por  que  suplico  à vostra  rever  cu- 
ti a que  mire  à los  préceptes  Evangclicos  para 

que  ellos  movan  vos  ira  reverentia  a lo  que 
es  de  conscienbia  , y si  ellos  non  bastaren  : 
■para  mover  vostra  reverentia  a piedad , su- 
plico  que  mire  a la  piedad  natural , la  quai 
y o creo  que  le  movera  como  es  de  razon  : y 
con  esso  non  digo  mas.  A quoy  respondit  Pan- 
tagruel : Dea  mon  amy  je  ne  fais  double  aulcun 
que  ne  saichez  bien  parler  divers  languaiges  , 
mais  dictes-nous  ce  que  vouldrez  en  quelcque 
langue  que  puissions  entendre.  Lors  dist  le  com- 
pagnon : JVLyn  ïlcerre  endog  jcg , med  in  g en 
lange  taled , ligesom  born  , oc  uskellige  crea- 
tuure  : Mine  klœdebon  oc  mit  legoms  ma- 
gerhed  udviser  alhgevel  klarlig  huad  ting 
migbest  behof  gioris  , som  er  sandelig  mad 
oc  dricke  : Huorfor  forb arme  dig  ofver  mig  f 
oc  befal  at  gisve  mig  noget , af  huilcket 
jcg  kand  styre  min  giocendis  mage  , liger- 
vns  som  mand  Cerbero  en  suppe  forsetter  : 
Saa  skalt  du  lefve  lœnge  oc  lycksalig.  Je 
croy  ( dist  Eustenes  ) que  les  Goths  parloient 
ainsi.  Et  si  Dieu  vouloit-,  ainsi  parlerions-nous 
du  cul. 

Adoncques  dist  le  compaignon  : Adon  , sca- 
lom  lécha  : im  ischar  harob  hal  hebdeca  bi~ 
ni  cher  ah  thithen  li  kikar  leliem  : clianchat  ub 
luah  al  Adonai  cho  nen  rai. 

A quoy  réspondit  Epistemon  : A ceste  heure 
ay-je  bien  entendu  : car  cest  langue  Hebraïccpie 
bien  rhetoricquement  prononcée. 

Dont  dist  le  compaignon  : Despoba  tinyn 
panagabhe  , diabi  sy  mi  ouk  arbodolis  ? ho~ 
ras  gar  limo  analiscomenon  eme  abhlion , 
ke  en  bo  metaxy  me  ouk  eleis  oudamos  : 
zetis  de  par  emou  ha  ou  chre  , ke  homos  phi - 
loîogi  panbes  homolo gousi  , bobe  logous  be 
ke  remaba  peribba  hyparchin , opobe  p vagin  a 
afbo  pasi  delon  csbi.  Enbha  gat  anankei  mo~ 
non  logi  isin , hina  pragmaba  ( lion  péri  am- 
phisheboumen  ) me  prosplioros  epiphenebc . 
Quoi  ? dist  Carpalim  , lacquais  de  Pantagruel , 
c’est  Grec  , je  l’ay  entendu.  Et  comment  ? as  tu 
demeuré  en  Grece  ? 

Doncq  dist  le  compaignon  :•  Agonou  dont 
oussys  vous  dedagnez  algarou:  non  den  far  ou 
zamisb  'vous  marisbon  ulbrou  , fousques  rvou~ 
hrolbanb  hredaguez  mouprebon  den  goulhousb , 
daguez  daguez  non  cropys  fosb  pardonnoflisL 
nougrou.  Agou  pasbon  bol  nalprissys  hourbou 
îos  echabonous , prou  dhouquys  b roi  pany  go  u 
den  b as  croît  noudous  caguons  goulfren  goid 
o usbarop  pas  s ou. 

J’entends  ce  me  semble  , dist  Pantagruel  : car 
ou  c’est  languaige  de  mon  Pays  d’Utopie , ou  bien 

luy  ressemble  quant  au  son.  Et  comme  il  vou- 
loit  commencer  quelcque  propos,  le  compaignon 
dist  : Jam  toties  vos  per  sacra  perque  Deos 
Deasque  omneis  obtestatus  sum  , ut  si  qua 
vos  pie  tas permovet , egestatem  meam  solare - 
mini , nec  hilum  proficio  clamans  et  ejulans. 
Smite  y q uces  o , sinite t,  vin  impii } quà  me  fa  ta 
vocant  abire , nec  ultra  vanis  v es  tris  inter - 
pdlationibus  obtunclatis  memores  veteris  il- 
hus  aclagii  , quo  venter  fameli eus  auriculis 
carere  dicitur. 

üea  mon  amy  , dist  Pantagruel , ne  sçavez 
vous  parler  François?  Si  fais  tres-bien,  Seigneur, 
respondit  le  compaignon,  Dieu  mercy  , c’est  ma 
langue  naturelle  , et  maternelle , car  je  suis  né 
et  ay  esté  nourry  jeune  au  jardin  de  France  , 
cest  Tourraine.  Doncques  , dist  Pantagruel , ra- 
coinpiez-nous  quel  est  vostre  nom  , et  dont  vous 
venez  ; car  par  ma  foy  je  vous  ay  ja  prins  en 
amour  si  grand , que  si  vous  condescendez  à mon 
vouloir,  vous  ne  bougerez  jamais  de  ma  compai- 
giûe , et  vous  et  moy  ferons  ung  nouveau  pair 
d amitié  telle  que  feut  entre  Eiiee  et  Achates, 
Seigneur  , dist  le  compaignon  , mon  vray  et 
piopre  nom  de  baptesme  est  Pànurge , et  à pré- 
sent viens  de  Turquie  , où  je  fus  mené  prisonnier 
loisqu  on  alla  a Metelin  en  la  male  heure.  Et 

voluntiers  vous  racompterois  mes  fortunes  qui 
sont  plus  merveilleuses  , que  celles  d’Ulysses  ; 
mais  puisqu’il  vous  plaist  me  retenir  avecque 
vous  ( et  j’accepte  voluntiers  l’offre , protestant 
jamais  ne  vous  laisser  , et  allassiez-vous  à touts  les 
diables)  nous  aurons  en  aultre  temps  plus  com- 
mode assez  loisir  d’en  racompter.  Car  pour  ceste 
heure  j’ay  nécessité  bien  urgente  de  repais tre  , 


dents  aiguës  , ventre  vuide  , gorge  seiche , appétit 
strident,  tout  y est  délibéré.  Si  me  voulez  mettre 
en  œuvre  , ce  sera  basme  de  me  veoir  briber  : 
Pour  Dieu  donnez-y  ordre.  Lors  commanda  Pan- 
tagruel qu’on  le  menast  en  son  logis  et  qu’on  luy 
apportast  force  vivres.  Ce  que  feut  faict , et  man- 
gea tres-bien  à ce  soir , et  s en  alla  couchei  en 
chappon , et  dormit  jusqu.es  au  lendemain  hcuie 
de  disner;  en  sorte  qu’il  ne  feit  que  trois  pas  et 


un  sault  du  lict  à table. 

CHAPITRE  X. 

Comment  Pantagruel  équitablement  jugea 
d’une  controverse  merveilleusement  obscure 
et  difficile , si  justement , que  son  jugement 
feut  dict  fort  admirable. 

Pantagruel  bien  records  des  lettres  et  ad- 
monitions de  son  pere , voulut  un  jour  essayer 
son  sçavoir.  De  faict  par  touts  les  carrefours  de  la 
ville  mist  conclusions  , en  nombre  de  neuf  mille 
sept  cents  soixante  et  quatre  , en  tout  sçavoir, 
touchant  en  icelles  les  plus  forts  doubtes  qui 
feussent  en  toutes  sciences.  Et  premièrement  en 
la  ruë  du  F eurre  tint  contre  touts  les  Regens , 
Artiens  , et  Orateurs  , et  les  mist  touts  de  cul. 
Puis  en  Sorbonne  tint  contre  touts  les  Théolo- 
giens par  l’espace  de  six  semaines  , depuis  le 
matin  quatre  heures  jusques  à six  du  soir  : ex- 
ceptez deux  heures  d’intervalle  pour  repaistre 
et  prendre  sa  réfection.  Et  à ce  assistaient  la 
plus  part  des  Seigneurs  de  la  Court , Maistres  des 
Requestes  , Presidens  , Conseillers  , les  Gents 
des  Comptes  , Secrétaires  , et  Advocats  , et  aul- 
tres  : ensemble  les  Echevins  de  ladicte  ville , 

aveéq  les  Medicins  , et  Ganonistes.  Et  notez  que 
d’iceulx  la  plus  part  prindrent  bien  le  frain  aux 
dents  ; mais  nonobstant  leurs  ergots  et  fallaces , 
il  les  feit  touts  quinaulx , et  leur  monstra  visible- 
ment qu’ils  n’estoient  que  veaulx  engiponnez. 
Dont  tout  le  monde  commença  à bruire  et  parler 
de  son  sçavoir  si  merveilleux , jusques  et  bonnes 
femmes  lavandières  , courratieres  , roustissieres , 
ganivetieres  et  aultres  , lesquelles , quand  il  pas- 
soit  par  les  rues  , disoient , c’est  luy  : à quoy  il 
prenoit  plaisir  , comme  Demostliene  , Prince  des 
Orateurs  Grecs  , faisoit , quand  de  luy  dist  une 
vieille  acropie  le  monstrant  au  doigt , c’est  ces- 
tuy-là. 

Or  en  ceste  propre  saison  estoit  ung  procès 
pendant  en  la  Court  entre  deux  gros  Seigneurs , 
desquels  l’ung  estoit  Monsieur  de  Baisecul  de- 
mandeur d’une  part , l’aultre  Monsieur  de  Hume- 
vesne  deffendeur  de  laultre.  Desquels  la  con- 
troverse estoit  si  haulte  et  difficile  en  droict , que 
la  Court  de  Parlement  n’y  entendoit  que  le  liauit 
Alemand.  Dont  par  le  commandement  du  Roy 
feurent  assemblez  cpiatre  les  plus  sçavants  , et 
les  plus  grands  de  touts  les  Parlements  de  France; 
ensemble  le  Grand  Conseil,  "et  touts  les  princi- 
paulx  Regents  des  Universités,  non  seulement  de 
Fi  ance , mais  aussi  d’Angleterre  et  d’Italie , comme 

Jason,  Philippe  Dece,  Petrus  de  Petronibus  et 
ung  tas  d’aultres  vieulx  Rahanistes.  Ainsi  assem- 
blez par  l’espace  de  quarante  et  six  semaines  n’y 
avoient  sceu  mordre  , ny  entendre  le  cas  au  net 
pour  le  mettre  en  droiet  en  façon  quelconcque  ; 
dont  ils  estoient  si  despits  qu’ils  se  concliioient  de 
lionte  villainement.  Mais  ung  d’entre  eulx  nommé 
du  Douhet  le  plus  scavant , le  plus  expert  et  pru- 
dent de  touts  les  aultres  , ung  jour  qu’ils  estoient 
touts  philogrobolizez  du  cerveau  , leur  dist  : 
Messieurs  , ja  long  temps  ha  que  sommes  icy 
sans  rien  faire  que  despendre  , et  ne  pouvons 
trouver  fond  ny  rive  en  ceste  matière,  et  tant 
plus  y estudions  , tant  moins  y entendons , qui 
nous  est  grand  honte  et  charge  de  conscience , 
et  à mon  advis  que  nous  n’en  sortirons  qu’à 
deshonneur  ; car  nous  ne  faisons  que  ravasser 
en  nos  consultations  ; mais  voicy  que  j’ay  advisé. 
Vous  avez  bien  oüy  parler  de  ce  grand  per- 
sonnaige  , nommé  Maistre  Pantagruel , lequel  on 
ha  congneu  estre  scavant  dessus  la  capacité  du 
temps  de  maintenant , es  grandes  dispu  tâtions 
qu’il  ha  tenu  contre  touts  publicquement.  Je 
suis  d’opinion  que  nous  l’appelions , et  conférons 
de  cest  affaire  avecques  luy  ; car  jamais  homme 
n’en  viendra  à bout  si  cestuy-là  n’en  vient.  A 
quoi  voluntiers  consentirent  touts  ces  Conseil- 

liers  et  Docteurs  : de  faict  l’envoyarent  quérir 
sus  l’heure , et  le  priai  ent  vouloir  le  procès  ca- 
nabasser  et  grabeler  à poinct,  et  leur  en  faire 
le  rapport  tel  que  bon  luy  sembleroit  en  vraye 
science  legale  ; et  luy  livrarent  les  sacs  et  pan- 
tarques  entre  ses  mains  , qui  faisoient  presque 
le  fais  de  quatre  gros  asnes  coüillarts. 

Mais  Pantagruel  leur  dist  : Messieurs  , les  deux 
Seigneurs  qui  ont  ce  procès  entre  eulx , sont- ils 
eneores  vivans  ? A quoy  luy  feust  respondu , que 
ouy.  De  quoy  diable  donc  (dist-il)  servent  tant 
de  fatrasseries  de  papiers  et  copies  que  me  bail- 
lez? N’est-ce  le  mieulx  oüyr  par  leur  vive  voix 
leur  débat , que  lire  ces  baboüyneries  icy , qui  ne 
sont  que  tromperies  , cautelles  diabolicques  de 
Cepola  et  subversions  de  droict?  Car  je  suis  seur 
que  vous  et  touts  ceulx  par  les  mains  desquels 
ha  passé  le  procès , y avez  machiné  ce  qu’avez  peu , 
pro  et  contra  : et  au  cas  que  leur  controverse 
estoit  patente  et  facile  à juger , vous  l’avez  obs- 
curcie par  sottes  et  desraisonnables  raisons  et 
ineptes  opinions  d’Accurse  , Balde  , Bartole , de 
Castro  , de  Imola  , Hippolytus  , Panorme  , Ber- 
tachin  , Alexander,  Curtius  , et  ces  aultres  vieulx 
mastins  , qui  jamais  n’entendirent  la  moindre  loy 
des  Pandectes  , et  n’estoient  que  gros  veaulx  de 
disme , ignorans  de  tout  ce  qu’est  nécessaire  à 

l'intelligence  des  loix.  Car  ( comme  il  est  tout 
certain  ) ils  n’a  voient  congnoissance  de  langue 
ny  Grecque  , ny  Latine  ; mais  seullement  de  Go- 
thique et  Barbare,  Et  toutesfois  les  loix  sont  pre- 
mièrement prinses  des  Grecs , comme  vous  avez 
le  tesmoignaige  de  Ulpian  Loge  posteriori  de 
origine  Juris  , et  toutes  les  loix  sont  pleines 
de  sentences  et  mots  Grecs:  et  secondement  sont 
rédigées  en  Latin  le  plus  élégant  et  aorné  qui 
soit  en  toute  la  langue  Latine  ; et  n’en  excepte- 
rois  voluntiers  ny  Saluste , ny  Varron , ny  Cicéron , 
ny  Senecque  , ny  T.  Live  , ny  Quintilian.  Com- 
ment doncques  eussent  peu  entendre  ces  vieulx 
resveulx  le  texte  des  loix  , qui  jamais  ne  veirent 
bon  livre  de  langue  Latine  ? comme  manifeste- 
ment appert  à leur  style  qui  est  style  de  ramon- 
ïieur  de  cheminée , ou  de  cuisinier  et  marmiteux , 
non  de  Jurisconsulte.  D’advantaige  veu  que  les 
loix  sont  extirpées  du  millieu  de  Philosophie 
morale  et  naturelle  , comment  l’entendront  ces 
fols  qui  ont  par  Dieu  moins  estudié  en  Philo- 
sophie que  ma  mulle  ? Au  reguàrd  des  lettres 
d’humanité  et  congnoissance  des  antiequités  et 
histoires  , ils  en  estoient  chargés  comme  ung 
crapault  de  plumes  : dont  toutesfois  les  Droicts 
sont  tout  plains  , et  sans  ce  ne  peuvent  estre 
entendus  , comme  quelcque  jour  je  monstre  ray 

plus  apertement  par  escript.  Par  ce , si  voulez 
que  je  congnoisse  de  ce  procès , premièrement 
faictes-moy  brusler  touts  ces  papiers  ; et  secon- 
dement faictes-moy  venir  les  deux  Gentils-hom- 
mes personnellement  devant  moy  , et  quand  je 
les  auray  ouys  , je  vous  en  diray  mon  opinion 
sans  fiction  ny  dissimulation  quelconcque. 

A quoy  aulcuns  d’entre  eulx  contredisoient  ,4 
comme  vous  sçavez  qu’en  toutes  compagnies 
il  y ha  plus  de  fols  que  de  saiges  , et  la  plus 
grande  partie  surmonte  tousjours  la  meilleure , 
ainsi  que  dict  Tite  - Live  parlant  des  Carthagi- 
niens.  Mais  ledict  du  Douhet  tint  au  contraire 
virilement  , contondant  que  Pantagruel  avoit 
bien  dict  que  ces  registres  , enquestes , replic- 
ques  , reproches  , salvations  et  aultres  telles  dia- 
bleries , n’estoient  que  subversion  de  droict  et 
allongement  de  procès  , et  que  le  diable  les  em- 
porteroit  touts  , s’ils  ne  procedoient  aultrement 
selon  équité  evangelicque  etphilosophicque.  Som- 
me, touts  les  papiers  feurent  bruslés,  et  les  deux 
Gentils-hommes  personnellement  convocqués. 

Et  lors  Pantagruel  leur  dist:  Estes- vous  ceulx 
qui  avez  ce  grand  different  ensemble  ? Ouy , di- 
rent-ils , Monsieur.  Lequel  de  vous  est  deman- 
deur ? C’est  moy,  dist  le  Seigneur  de  Baisecul.  Or 
mon  ami,  comptez -moy  de  poinct  en  poinct 

vostre  affaire,  selon  la  vérité  : car  par  le  corps- 
bieu  , si  vous  en  mentez  d’ung  mot , je  vous  oste- 
ray  la  teste  de  dessus  les  espaules , et  vous  nions- 
treray , qu’en  justice  et  jugement  on  ne  doibt 
dire  que  vérité  : par  ce  donnez-vous  garde  d’ad- 
jouter , ny  diminuer  au  narré  de  vostre  cas  ; 
dictes. 

CHAPITRE  XI. 

Comment  les  Seigneurs  de  Baisecul  etHume- 
vesne  plaidaient  devant  Pantagruel  sans 
Advocatz. 

D o n c q commença  Baisecul  en  la  maniéré  que 
s’ensuit  : Monsieur  , il  est  vray  qu’une  bonne 
femme  de  ma  maison  portait  vendre  des  œufs 
au  marché.  Couvrez-vous , Baisecul , dist  Panta- 
gruel. Grand-mercy  , Monsieur  , dist  le  Seigneur 
de  Baisecul.  Mais  à propous  , passoit  entre  les 
deux  tropiccpies  six  blancs  vers  le  zénith  et  maille , 
par  aultant  que  les  monts  Riphées  avoient  eu 
celle  année  grande  stérilité  de  happelourdes  , 
moyennant  une  sédition  de  ballivernes  meuë 
entre  les  Barragouin.s  et  les  Accoursiers  pour  la 
rébellion  des  Souïsses , qui  s’estoient  assemblez 
jusques  au  nombre  de  bombies  pour  aller  à 
rAguillanneuf , le  premier  trou  de  l’an  que  l’on 
livre  la  souppe  aux  bœufz , et  la  clef  du  charbon 
aux  filles , pour  donner  l’avoine  aux  chiens.  Toute 
la  nuict  l’on  ne  feit  (la  main  sus  le  pot)  que  de- 
pescher  bulles  de  postes  à pied , et  lacquays  à 
cheval  pour  retenir  les  bateaulx , car  les  cous- 

turiers  vouloient  faire  des  retaillons  desrobez  une 
sarbataine  pour  couvrir  la  mer  Oceane  , qui  pour 
lors  estoit  grosse  d'une  potée  de  choulx  selon 
l’opinion  des  bouteleurs  de  foin  : mais  les  PhysiT 
ciens  disoient  qu’à  son  urine  ils  ne  congnoissoient 
signe  évident  au  pas  d’os  tarde  de  manger  beza- 
gues  à la  moustarde , sinon  que  Messieurs  de  la 
Court  feissent  par  bémol  commandement  à la 
verole , de  non  plus  allebouter  apres  les  mai- 
gnants  , car  les  marroufles  avoient  ja  boii  com- 
mencement à dancer  l’estrindore  au  diapason 
ung  pied  au  feu  , et  la  teste  au  milieu  comme 
disoit  le  bon  Ragot.  Ha  Messieurs  , Dieu  mo- 
déré tout  à son  plaisir , et  contre  fortune  la  di- 
verse un  cjiartier  rompit  nazavdes  son  foüet  : ce 
feut  au  retour  de  la  Bicocque , alors  qu’on  passa 
Licentié  maistre  Antitus  des  Cressonnières  en 
toute  lourderie  , comme  disent  les  Canonistes. 
Beati  lourdes  y cjuoniam  ipsi  trébucha Verunt. 
Mais  çe  qui  faict  le  caresme  si  hault,  par  Sainct 
Fiacre  de  Brie , ce  n’est  pour  aultre  chose  , que 
la  Pentecouste  ne  vient  fois  qu’elle  ne  me  cous  te: 
mais  hay  avant , peu  de  pluie  abbat  grand  vent , 
entendu  que  le  sergeant  ne  mist  si  hault  le  blanc 
à la  butte,  que  le  greffier  ne  s’en,leschast  orbi- 
cuiairement  ses  doigtz  empenez  de  jards  : et  nous 
voyons  manifestement  que  chascun  s’en  prend 

au  nez  , sinon  qu’on  regardast  en  perspective 
oculairement  vers  la  cheminée  , à Fendroiet  où 
pend  l’enseigne  du  vin  à quarante  sangles  , qui 
sont  necessaires  à vingt  bas  de  quinquenelle  . à 
tout  le  moins  , qui  ne  vouldroit  laschei  1 oiseau 
devant  talemouses  que  le  descouvrir  , car  la 
mémoire  souvent  se  perd  quand  on  se  chausse 
au  rebours.  Ça  , Dieu  guard  de  mal  Fhihault 
Mitaine.  Alors  dist  Pantagruel  : Tout  beau  , mon 
ami  , tout  beau  , parlez  a traict  et  sans  cholei  e. 
J’entends  le  cas  , poursuivez.  Or , Monsieur  , dist 
Baisecul , ladicte  bonne  femme  disant  ses  gaudez 
et  aucli  nos  , ne  peut  se  couvrir  d’ung  revers 
faulx.  montant  par  la  vertus-guoi  des  privilèges 
de  l’Université  , sinon  par  bien  soy  bassiner  an- 
ge 1 i 0 qu e m e n t se  couvrant  d ung  sept  de  quar- 
reaulx  et  lui  tirant  ung  estoc  volant , au  plus 
près  du  lieu  où  l’on  vend  les  vieulx  drapeaulx , 
dont  usent  les  painctres  de  Flandres  , quand  ils 
veulent  bien  à droiet  ferrer  les  cigales,  et  m es- 
bahis  bien  fort  comment  le  monde  ne  pont  , Aren 
qu’il  fait  si  beau  couvert.  Icy  voulut  interpeller 
et  dire  quelcque  chose  le  Seigneur  de  Ilume- 
fesne  , dont  luy  dist  Pantagruel  : Et  ventre 
Sainct  Antoine , t’appartient  - il  de  parler  sans 
commandement?  Je  sue  icy  de  altan  , poui  en- 
tendre la  procedure  de  vostre  different , et  tu 

me  viens  encore  tabuster  ? Paix , de  par  le  diable, 
paix , tu  parleras  ton  saoul , quand  cestui-ci  aura 
achevé.  Poui  suivez,  dist-il  à Baisecul,  et  ne  vous 
liastez  poinct. 

Voyant  doncques , dist  Baisecul , que  la  Prag- 
maticque  sanction  n’en  faisoit  nulle  mention  , 
et  que  le  Pape  donnoit  liberté  à ung  chascun 
de  petei  a son  aise  , si  les  blanchetz  n’estoient 
layez , quelcque  paovrete  que  feus  t au  monde, 
pourveu  qu’on  ne  se  signast  de  ribauldaille , l’arc 
en  ciel  fraischement  esmoulu  à Milan  pour  es- 
clone  les  alouettes , consentit  que  la  bonne  femme 
esc ulas t les  isciaticques  par  le  protest  des  petits 
poissons  couillatris  qui  estoient  pour  lors  néces- 
saires à entendre  la  construction  des  vieilles  bot- 
tes : pourtant  J ean  le  "V  eau  son  cousin  gervais 
1 emue  d une  busche  de  moule  , luy  conseilla 
qu’elle  ne  se  mist  poinct  en  ce  hazard  de  se- 
conder la  büee  brimballatoire  sans  premier  al- 
lumer le  papier  : à tant  pille  , nade  , jocque , 
fore  : car  non  de  ponte  uadib , qui  cuni  sa- 
pientia  cadit , attendu  que  Messieurs  des  Comp- 
tes ne  convenoient  en  la  sommation  des  fleutes 
d’Alemand  , dont  on  avoit  basty  les  Imnettes 
des  Princes  imprimées  nouvellement  à Anvers. 
Et  voila  , Messieurs  , que  faict  maulvais  rapport. 
Et  en  çroy  partie  adverse , in  sacer  'verbo  do- 

tis.  Car  voulant  obtempérer  au  plaisir  du  Roy, 
je  m’estois  armé  de  pied  en  cap  d’une  carreleu- 
re  de  ventre  pour  aller  veoir  comment  mes  ven- 
dangeurs avoient  deschicqueté  leurs  liaults  bon- 
netz , pour  mieulx  joüer  des  manequins  : car  le 
temps  estoit  quelcque  peu  dangereux  fie  la  foire , 
dond  plusieurs  francs-archiers  avoient  esté  refu- 
sez à la  monstre , nonobstant  que  les  cheminées 
feussent  assez  hauites  selon  la  proportion  du 
javart  et  des  malandres  l’ami  Baudichon.  Et  par 
ce  moyen  feut  grande  année  de  quacquerolles 
en  tout  le  pays  d’Artois  qui  ne  feut  petit  amen- 
dement pour  Messieurs  les  porteurs  de  couste- 
retz,  quand  on  mangeoit  sans  desguainer  cocque- 
cigruës  à ventre  desboutonné.  Et  à la  mienne 
volunté  que  chascun  eust  aussi  belle  voix:  l’on 
en  joiieroit  beaucoup  mieulx  à la  paulme,  et  ces 
petites  finesses  qu’on  faict  à étymologiser  les  pa- 
tins descendroient  plus  aisément  en  Seine  pour 
tousjpurs  servir  au  pont  aux  meusniers  , comme 
jadis  feut  décrété  par  le  Roy  de  Canarre , et  l’ar- 
rest  en  est  encores  au  greffe  de  céans.  Pour  ce , 
Monsieur,  je  requiers  que  par  vostre  Seigneurie 
soit  dict  et  déclairé  sur  le  cas  ce  que  de  raison 
avecque  despens , domaiges  et  interestz.  Lors  dist 
Pantagruel  : Mon  amy  , voulez-vous  plus  rien 
dire?  Respondist  Baisecul,  non,  Monsieur:  car 

j’ay  dict  tout  le  tu  autem , et  n’en  ay  en  rien 
varié  sus  mon  honneur.  Vous  doncques  ( dist 
Pantagruel  ) Monsieur  de  Humevesne , dictes  ce 
que  vouldrez , et  abbreviez , sans  rien  toutesfois 
laisser  de  ce  que  servira  au  propos. 

CHAPITRE  XII. 

Comment  le  Seigneur  de  Humevesne  plaidoyt 
devant  Pantagruel. 

Lors  commença  le  Seigneur  de  Humevesne 
ainsi  que  s’ensuit  : Monsieur  et  Messieurs , si 
l’inicquité  des  hommes  estoit  aussi  facillement 
veuë  en  jugement  categoricqùe  comme  on  con- 
gnoit  mousçhesen  laict,  le  monde,  quatre  bœufs 
ne  seroit  tant  mangé  de  rats  comme  il  est,  et 
seraient  aurêilles  maintes  sus  terre,  qui  en  ont 
esté  rongées  trop  laschement.  Car  combien  que 
tout  ce  qir’hà  dict  partie  adverse  soit  de  dumet 
bien  vray  quand  à la  lettre  et  histoire  du  fa t> 
tum, , toutesfois,-  Messieurs  , -la  finesse,  la  tri- 
cherie , les  petitz  hanicrochemens  sont  cachez 
soubs  le.  pot  aux  roses. 

Doibs-je  endurer  qu’à  l'heure  c[ue  je  mange 
au  pair  ma  souppe  sans  mal  penser  ny  mal  dire  , 
l’on  me  vienne  ratisser  et  tabuster  le  cerveau, 
me  sonnant  l’anticquaille  , et*  disant  : 

Qui  boit  en  mangeant  sa  souppe  , 

) 

Quand  il  est  mort  il  ne  veojt  goûte  ? 

Et , saincte  Dame , combien  avons-nous  veu  cle 

gros  Capitaines  en  plein  champ  de  bataille  , 
alors  qu’on  donnoit  les  horions  du  pain  benist 
de  la  confrairie , pour  plus  honnestement  se  do- 
deliner , jouër  du  lue , sonner  du  cul , et  faire 
les  petitz  saultz  en  plate  forme  sus  beaulx  escar- 
pins descliicquetez  à barbe  d’escrevisse  ? mais 
maintenant  le  monde  est  tout  detravé  de  louchetz 
des  balles  de  Lucestre , l’ung  se  desbauche,  l’aul- 
tre  cinq  quatre  et  deux , et  si  la  Court  n’y  donne 
ordre , il  fera  aussi  mal  glener  ceste  année , qu’il 
feit  Ou  bien  fera  des  goubelets.  Si  une  paovre 
personne  va  aux  estuves  pour  se  faire  enluminer 
le  museau  de  bouzes  de  vache , ou  aëchepter  bottes 
d’hiver,  et  les  sèrgeans  passans  , ou  bien  ceulx 
du  guet,  reçoipvent  la  décoction  d’ung  clystere^ 
ou  la  matière  fecale  d’une  selle  percée  sus  leurs 
tintamarres , en  doibt  l’on  pourtant  rongner  les 
testons  , et  bicasser  les  escutzelles  de  bois?  Aul- 
cunes  fois  nous  pensons  l’ung,  mais  Dieu  fait 
1 aultre , et  quand  le  soleil  est  couché , toutes  bestes 
sont  à l’ombre.  Je  n’en  veulx  estre  cm,  si  je  ne 
le  prouve  hugrement  par  gents  de  plain  jour. 
L’an  trente  et  six,  j’avoys  acchepté  ung  courtault 
d’Alemaigne  liault  et  court,  d’assez  benne  laine, 
et  tainct  en  graine  , comme  asseuroient  les  orfeb- 
vres , toutesfois  le  notaire  y mist  du  cœtera.  Je 
ne  suis  poinct  clerc  pour  prendre  la  lune  avece| 

les  dents , mais  au  pot  de  beurre  où  l’on  scelloit 
les  instrumens  Vulcanicques , le  bruit  estoit  que 
le  bœuf  salle  faisoit  trouver  le  vin  en  pleine  my- 
nuict  sans  chandelle  , et  feust-il  caché  au  fond 
cl’ung  sac  de  charbonnier,  houzé  et  bardé  avecque 
le  chanfrain,  et  hoguines  requises  à bien  fricasser 
rusterie , c’est  teste  de  Mouton.  Et  c’est  bien  ce 
qu’on  dict  en  proverbe , qu’il  fait  bon  veoir  vasehes 
noires  en  boisbruslé,  quand  on  joint  de  ses  amours. 
J’en  feis  consulter  la  matière  à Messieurs  les 
clercs , et  pour  resolution  conclurent  en  Frise- 
somorum  qu’il  n’est  tel  que  faulcher  l’esté  en 
cave  bien  garnie  de  papier  et  d’ancre  , de  plumes 
et  ganivet  de  Lyon  sus  le  Rosne , tarabin  tara- 
bas  : car  incontinent  qu’ung  harnois  sent  les  aulx , 
la  rouille  luy  mange  le  foye,  et  puis  l’on  ne  faict 
que  rebec quer  torti  colli  fleuretant  le  dormir 
d’apres  disner  ; et  voila  qui  faict  le  sel  tant  chier. 
Messieurs  , ne  croyez  qu’au  temps  que  ladicte 
bonne  femme  englua  la  pochecuilliere , pour  le 
record  du  sergeant  mieulx  appainaiger , et  que 
la  fressure  boudinalle  tergiversa  par  les  bourses 
des  usuriers,  il  n’y  eust  rien  meilleur  à soy  gar- 
der des  Canibales , que  prendre  une  liasse  d’oi- 
gnons liée  de  trois  cents  naveaulx , et  quelcque 
peu  d’une  fraize  de  veau  du  meilleur  alloy  que 
ayent  les  alehymistes , et  bien  luter  et  calciner 

ses  pantoufles  mouflin  mouflard  avecque  belle 
Saulce  de  rabalié  et  soy  mucer  en  quelcque 
petit  trou  de  taulpe , saulvant  tousjours  les  lar- 
dons. Et  si  le  dez  ne  vous  veult  aultfement  dire, 
que  tousjours  ambezars , ternes  du  gros  bout , 
guare  daz , mettez  la  Dame  au  coing  du  lict , 
fringuez  la  toureloura  la  la,  et  beuvez  à Qui- 
ttance , depiscahdo  grenouillibus  à tout  beaulx 
houseaulx  Coturnicques,  ce  sera  pour  les  petitz 
oisons  de  muë  qui  sesbatent  au  jeu  de  fouc- 
quet,  attendant  battre  le  métal,  et  chauffer  la 
cire  aux  bavards  de  Confort.  Bien  vray  est-il  que 
les  quatre  bœufs  desquels  est  question , avoient 
quelcque  peu  la  mémoire  courte  , toutesfois  pour 
sçavoir  la  game  ils  n’en  craignoient  coumaran, 
ny  quanard  de  Savoye,  et  les  bonnes  gents  de 
ma  terre  en  avoient  bonne  esperance,  disant, 
ces  enfans  deviendront  grands  en  Algorisme , 
ce  nous  sera  une  rubricque  de  droict  : nous  ne 
pouvons  faillir,  à prendre  le  loup,  faisans  nos 
hayes  dessus  le  moulin  à vent  duquel  ha  esté 
parlé  par  partie  adverse.  Mais  le  grand  diole  y 
eut  envie  : et  mist  les  Alemands  par  le  derrière  , 
qui  feirent  diables  de  humer  lier  tringue  triügue , 
le  doublet  en  case.  Car  il  n’y  ha  nulle  apparence 
de  dire  qu’à  Paris  sus  petit  pont  geline  de  feurre, 
et  feussent-ils  aussi  huppez  que  duppes  de  marais , 

sinon  vrayement  qu’on  sacrifiast  les  pompettes  au 
moret  fraischement  esmoulu  de  lettres  versales , 
ou  coursives,  ce  m’est  tout  ung,  pourveu  que  la 
tranche  file  n’y  engendre  les  vennes.  Et  posé  lé 
cas  que  au  coublement  des  chiens  courans,  les 
mannouselles  eussent  corné  prinse  devant  que 
le  notaire  eust  baillé  sa  relation  par  art  Cabalis- 
ticque,  il  ne  s’ensuit  (saulve  meilleur  jugement 
de  la  Court  ) que  six  arpens  de  pré  à la  grand’ 
laize  feissent  trois  bottes  de  fin  ancre  sans  souffler 
au  bassin,  considéré  qu’aulx  funérailles  du  Roy 
Charles  l’on  aVoit  en  plain  marché  la  toison  pour 
deux  et  ar,  j’entends  par  mon  serment,  de  laine. 
Et  je  voy  ordinairement  en  toutes  bonnes  cor- 
nemuses que  quand  l’on  va  à la  pipée  , faisant 
trois  tours  de  balay  par  la  cheminée  , et  insinuant 
sa  nomination  , l’on  ne  faict  que  bander  aux  reins 
et  soufler  au  cul , si  d’adventure  il  est  trop  chauld , 
et  quelle  luy  bille  , incontinent  les  lettres  veuës  , 
les  vasches  luy  feurent  rendues.  Et  en  feut  donné 
pareil  Arrest  à la  Martingalle  l’an  dix  et  sept  pour 
le  Maulgouvert  de  Louzefougerouse , à quoy  il 
plaira  à la  Court  d’avoir  esgard.  Je  ne  dy  vraye- 
ment qu’on  ne  puisse  par  équité  déposséder  en 
juste  tiltre  ceulx  qui  de  l’eaüe  beniste  beuvroient 
comme  on  faict  d’ung  rançon  de  tisserant  dont 
on  faict  les  suppositoires  à ceulx  qui  ne  veulent 

resigner,  sinon  à beau  jeu  bel  argent.  Tune  , 
Messieurs,  quid  jutïs  pro  minoribus?  Car  l’u- 
sance commune  de  la  loy  Salicque  est  telle , que 
le  premier  boute-feu  qui  escornifle  la  vasche  , 
qui  mousche  en  plain  chant  de  Musicque  sans 
solfier  les  poincts  des  savatiers  , doibt  en  temps 
de  godemarre  sublimer  la  pénurie  de  son  membre 
par  la  mousse  cueillie  alors  qu’on  se  morfond  à 
la  Messe  de  minuict,  pour  bailler  l’estrapade  à 
ces  vins  blancs  d’Anjou , qui  font  la  jambette  collet 
à collet  à la  mode  deBretaigne.  Conciliant  comme 
dessus  avecq  despens , dommaiges  et  interests. 
Apres  que  le  Seigneur  de  Humevesne  eut  achevé , 
Pantagruel  dist  au  Seigneur  de  Baisecul:  Mon 
amy  , voulez-vous  rien  répliquer  ? A quoy  res- 
pondit  Baisecul:  Non , Monsieur:  car  je  n’en  ay 
dict  que  la  vérité , et  pour  Dieu  donnez  fin  à 
nostre  different,  car  nous  ne  sommes  ici  sans 
grand  frais. 

CHAPITRE  XIII. 

Comment  Pantagruel  donna  sentence  sus  le 
different  des  deux  Seigneurs. 

Alors  Pantagruel  se  leve  et  assemble  touts  les 
Presidens , Conseillers  et  Docteurs  là  assistans , 
et  leur  dict  : Orç»,  Messieurs , vous  avez  ouy  (vives 
'vocis  oraculo ) le  different  dont  est  queslion  ; 
que  vous  en  semble?  A quoy  respon dirent  : Nous 
l’avons  véritablement  ouy  , mais  nous  n’y  avons 
entendu  au  diable  la  cause.  Par  ce  nous  vous 
prions  una  voce  et  supplions  par  grâce , que 
veuillez  donner  la  sentence  telle  que  voirrez , et 
ex  nunc  prout  ex  tune  nous  lavons  agréable  t 
et  ratifions  de  nos  pleins  consenteinens.  Et  Lien  , 
Messieurs,  dist  Pantagruel,  puisqu il  vous  plaist, 
je  le  feray  : mais  je  ne  trouve  le  cas  tant  diffi- 
cile que  vous  le  faictes.  Vostre  Paraphe  Caton, 
la  loy  F rater , la  loy  Gcillus , la  loy  Ç)uinc/u& 
pedum , la  loy  in  uni , la  loy  Si  JPonunus  , 

la  loy  Mater y la  loy  Mulier  bona , la  loy  Si 
cjuis  , la  loy  Pomponius  , la  loy  Fundi  , la  loy 
Einptor , la  loy  Prcetor , la  loy  V enclitor , et 
tant  d’aultres,  sont  bien  plus  difficiles  en  mon 
opinion.  Et  apres  ce  dict,  il  se  pourmena  ung 

tour  ou  deux  par  la  salle,  pensant  bien  profondé- 
ment comme  Ion  pouvoir  estimer,  car  ii  gehai- 
gnoit  comme  ung  asne  qu’on  sangle  trop  fort, 
pensant  qu’il  fallait  à ung  chascun  faire  droict, 
sans  varier  ny  accepter  personne  , puis  retourna 
s’asseoir  et  commença  pronuncer  la  sentence 
comme  s ensuit  : "V  eu , entendu , et  bien  calculé 
le  different  d’entre  les  Seigneurs  de  Baisecul  et 
Humevesnqr,  la  Court  leur  dicta,,  que  considéré 
1 oripilation  de  la  ratepenade  déclinant  bravement 
du  «sols lice  estival  pour  mugueter  les  billes— 
vesées  qui  ont  eu  mat  du  pyom.  par  les  males 
vexations  des  lucifuges  nycticoraces , qui  sont  irr 
quilinees  au  climat  diarhomes  d’ung  matagot  à 
cheval  bandant  une  arbaleste  aux  reins  , le 
demandeur  eut  juste  cause  de  callafater  le  gaiiion 
que  la  bonne  femme  boursoufloit  ung  pied  chaussé 
et  l’aultre  nud  le  remboursant  bas  et  roide  en  sa 
conscience  daubant  de  baguenaudes  connue  y 
ha  de  poil  çn  dix-ltuict  vasches,  et  aultant  pour 
le  brodeur.  Semblablement  est  declairé  innocent 
du  cas  privilégié  des.gringuenaudes,  c[u’on  pcn- 
soit  qu  il  eust  encourù  de  ce  qu’il  ne  pouvoit  bau- 
dement  fienter  par  la  decision  d’une  paire*  de 
gands  parfumez  de  petarrades  à la  chandelle  de 
noix , comme  on  use  en  son  pays  de  Mirebalois , 
laschant  la  bouline  avec, que  les  boulets  de  bronze 

dont  les  houssepailleurs  pastissoient  contestable- 
ment ses  legumaiges  interbastez  du  Loire  à tout 
les  sonnettes  d’esparvier  faictes  à poinct  de  Hon- 
grie , que  son  beaufrere  portoit  memoriallement 
en  ung  penier  limitrophe , brode  de  gueullts  a 
trois  chevrons  hallebrenez  de  canabasserie , au 
caignard  angulaire  dont  on  tire  au  Papegay  ver- 
miforme  avecques  la  vistempenarde.  Mais  en  ce 
qu’il  met  sus  au  deffenxleur  qu  il  feut  ratacon- 
neur  , tyrofageux  , et  goildronneur  de  mommie  > 
qui  n’ha  esté  en  brimballant  trouvé  vray , comme 
bien  l’ha  debatu  ledict  deffendeur , la  Court  le 
condamne  en  trois  verrassées  de  caillebottes  assi- 
mentées , prelorelitantees  et  gaudepisees  comme 
est  la  coustume  du  pays , envers  ledict  deffen- 
deur,  payables  à la  Myaoust  en  May:  mais  ledict 
deffendeur  sera  tenu  de  fournir  de  foin  et  d’es- 
toupes  à l’embouchement  des  chaussetrapes  gut- 
turales emburelucocquées  de  guilverdons  bien 
grabelez  à rouelle , et  amis  comme  devant  : sans 
despens,  et  pour  cause.  Laquelle  sentence  pro- 
nuncée  les  deux  parties  départirent , toutes  deux 
contentes  de  l’arrest,  qui  feut  quasi  chose  in- 
croyable. Car  advenu  n’estoit  depuis  les  grandes 
pluyes  et  n’adviendra  de  treize  Jubilés  que  deux 
parties  contendentes  en  jugement  eontraclictoiie 
soient  egalement  contentes  d’ung  arrest  difhnitif. 

y a 

Au  regard  des  Conseilliers  et  aultres  Docteurs 
qui  là  assistoient , ils  demourarent  en  ecstase 
esvanoüis  bien  trois  heures , et  touts  ravis  en  admi- 
ration de  la  prudence  de  Pantagruel  plus  que 
humaine , laquelle  avoient  congneu  clerement  en 
la  decision  de  ce  jugement  tant  difficile  et  espi- 
neux.  Et  y feussent  encores,  sinon  qu’on  apporta 
force  vinaigre  et  eaüe  rose  pour  leur  faire  revenir 
le  sens  et  entendement  accoustümé , dont  Dieu 
soit  loüé  par  tout. 

CHAPITRE  XIV. 

Comment  Panurge  racompta  la  maniéré  com- 
ment il  eschappa  cle  la  main  des  Turcqs . 

LiE  jugement  de  Pantagruel  feut  incontinent 
sceu  et  entendu  de  tout  le  monde , et  imprime  a 
force , et  rédigé  es  Archives  du  Palais , en  sorte  que 
le  monde  commença  à dire , Salomon  qui  rendit 
par  soubson  l’enfant  à sa  mere,  jamais  ne  montra 
tel  chief- d’œuvre  de  prudence , comme  ha  faiet  le 
bon  Pantagruel:  nous  sommes  heureux  de  lavoir 
en  nostre  pays.  Et  de  faiet , on  le  voulut  faire  Mais- 
tre des  requestes  et  President  en  la  Cour  : mais  il 
refusa  tout , les  remerciant  gracieusement  : car 
il  y ha  (dist-il)  trop  grande  servitude  à ees  offices , 
et  à trop  grande  peine  peuvent  estre  saulvez  ceulx 
qui  les  exercent , veu  la  corruption  des  hommes. 
Et  croy  que  si  les  sieges  vuides  des  Anges  ne  sont 
remplis  d’aultrc  sorte  de  gents , que  de  trente  sept 
Jubilés  nous  n’aurons  le  jugement  final,  et  sera 
Cusanus  trompé  en  ses  Conjectures-.  Je  vous  en 
advertis  de  bonne  heure.  Mais  si  avez  quelcques 
muids  de  bon  vin,  volimtiers  j’en  recepvray  le 
présent.  Ce  qu’ils  feirent  volontiers , et  luy  envoya- 
rent  du  meilleur  de  la  ville , et  beut  assez  bien; 

Mais  lepaovre  Panurge  en  beut  villainement , car 
il  estoit  eximé  comme  nng haran  soret.  Aussi  alloit- 
il  du  pied  comme  ung  chat  maigre.  Et  quelcung 
l’admonesta  à demie  alaine  d’ung  grand  lianap 
plein  de  vin  vermeil , disant  : Compere  tout  beau , 
vous  faictes  raige  de  humer.  Je  donne  au  diesble 
(dist-il)  tu  n’has  pas  trouvé  tes  petits  beuvereaulx 
de  Paris  qui  ne  beuvent  en  plus  qu’ung  pinson  , 
et  ne  prennent  leur  bechée  sinon  qu’on  leur  tape 
la  queue  à la  mode  des  passereaulx.  O compaing 
si  je  montasse  aussi  bien  comme  j’avalle  , je  feusse 
desja  au  dessus  la  sphere  de  la  Lune,  avec  Em- 
pedocles.  Mais  je  ne  sçay  que  diable  ceci  veuït 
dire  : ce  vin  est  fort  bon , et  délicieux  : mais 
plus  j’en  boy  , plus  j’ay  de  soif.  Je  croy  que 
l’ombre  de  Monseigneur  Pantagruel  engendre 
les  altérez , comme  la  Lune  faict  les  catarrhes. 
A quoy  se  prindre  à rire  les  assistans. 

Ce  que  voyant  Pantagruel  dist  : Panurge  qu’est- 
ce,  qu’avez  à rire?  Seigneur  ( dist-il  ) Je  leur 
comptois , comment  ces  diables  de  Turqcs  sont 
bien  mal-heureux  de  ne  boire  goutte  de  vin.  Si 
aultre  mal  n’estoit  en  l’Alcoran  de  Mahumet, 
encore  ne  me  mettrois-je  mie  de  sa  loy.  Mais  or 
me  dictes  comment  (disf  Pantagruel)  vous  eschap- 
pastes  de  leurs  mains?  Par  Dieu,  Seigneur,  dist 
Panurge,  jè  ne  vous  en  mentiray  de  mot. 

Les  paillards  Lurqcs  mavoient  mis  en  biochc 
tout  lardé,  comme  ung  connil,  car  j’estois  tant 
eximé  qu’aultrement  de  .ma  cliair  eust  este  foit 
maulvaise  viande,  et  en  ce  poinct  me  faisoient 
tous tir  tout  vif.  Ainsi  comme  ils  me  1 oustis- 
soient,  je  me  recommandois.a  la  grâce  divine, 
ayant  en  mémoire  le  bon  Sainct  Laurent,  et 
tous  jours  esperois  en  Dieu,  qu  if  me  cljelivi  croit 
de  ce  tourment,  ce  qui  feut  faict  bien  estiange- 
ment.  Caf  ainsi  que  me  recommandais  de  bien 
bon  cœur  à Dieu,  criant:  Seigneui®Dieu  aide- 
moy  ,•  Seigneur  Dieu  saulve-moy  ,*  Seigneur 
Dieu  oste-inoy  de  ce  tourment  auquel  ces  trais- 
tres  chiens  me  détiennent  pour  la  maintenance 
de  ta  loy , le  roustisseur  s’endormit  p£U'  le  vou- 
loir divin,  ou  bien  de  quelcque  bon  Mercure 
qui  endormit  cautement  Argus  qui  avoit  cent 
yeulx.  Quand  je  vey  qu’il  ne  me  tournoit  plus 
en  roustissant,  je  le  regarde,  et  voy^quil  s en- 
dort, lors  je  prends  avecîq  les  dents  ung  tison 
par  le  bout  où  il  n’estoit  poinct  brusle , et  vous 
le  jecte  au  giron  de  mon  roustisseur , et  ung  aultre 
je  jecte  le  mieulx  quéS»je.  peux  soubs  ung  lict  de 
camp,  qui  estoit  aupr.es  de  la  cheminée,  où  es- 
toit  la  paillasse  de  Monsieur  mon  roustisseur.  In- 
continent le  feu  se  print  à la  paille , et  de  la 
paille  au  lict , et  du  lict  au  solier  qui  estoit  cm- 

brunché  de  sapin , faict  à queues  de  lampes. 
Mais  le  bon  feut,  que  le  feu  que  j’avois  jecté  au 
giron  de  mon  paillard  rouS tisseur  luy  brusla  tout 
lepenii,  et  se  prenoit  aux  coudions,  sinon  qu’il 
n’estoit  tant  punais  qu’il  ne  le  sentist  plustost  que 
le  jour , et  deboucq  estourdi  se  levant  cria  à la 
fenestre  tant  qu’il  peut,  dal  baroth,  dal  baroth, 
qui  vault  aultaift  à dire  comme  au  feu , au  feu  : 
et  vint  droict  à moy  pour  me  jecter  du  tout  au 
feu,  et  desja  avoit  couppé  les  chordeS  dont  on 
rnavoit  liéÉes  mains,  et  couppoit  les  liens  des 
pieds , mais  le  maistre  de  la  maison  oüyant  le 
cry  du  feu , et  sentant  la  fumée  de  la  rue  où  il 
se  pourmenoit  avecq  quelcques  aultres  Bascliats 
et  Musafùs,  courrut  tant  qu’il  peut  y donner 
secours  et  pour  emporter  les  bagues. 

E)e  pleine  arrivée  il  tire  la  broche  où  j’estois 
embroche,  et  tüa  tout  roidde  mon  roustisseur, 
dont  il  mourut  là  par  faulte  de  gouvernement 
ou  auJtrement , car  il  fuy  passa  la  broche  peu  au 
dessus  du  nombril  vers  le  flanc  droict , et  luy 
perça  la  tierce  lobe  du  foye , et  le.  coup  haussant 
luy  pénétra  le  diaphragmé , et  par  à travers  la 
capsule  du  cueur  luy  sortit  la  broche  par  le  hault 
ues  espauîes  entre  le$  spondiles  et  l’omoplate 
senestre.  \ ray  est  qu’en  tirant  la  broche  de  mon 
corps  je  tumbe  à terre  pies  des  landiers  , et  me 


DE  RABELAIS.  345 
feit  peu  de  mal  la  cliente , toutesfois  non  grand  : 
car  les  lardons  soustindrent  le  coup.  Puis  voyant 
mon  Baschats , que  le  cas  estoit  desespere , et  que 
sa  maison  estoit  bruslee  sans  rémission,  et  tout 
son  bien  perdu,  se  dojana  à touts  les  diables  , 
appellant  Grilgotli , Astarost,  Rappalus , et  Gri- 
bouillis par  neuf  fois. 

Quoy  voyant  j’eus  de  paour  pour  plus  de  cinq 
sols  , craignant , les  diables  viendront-  à ceste 
heure  pour  emporter  ce  fol -ici , seroient-ils  bitn 
gents  pour  m’emporter  aussi?  Je  suis  ja  clemy 
ïousty , mes  lardons  sont  cause  de  mon  mal . 
car  ces  diables  ici  sont  friands  de  lardons , comme 
vous  avez  Whithorité  du  Philosophe  Jamblique 
et  Murmauit  en  l’Apologie  de  Bossutis , et  con- 
tre factis  pro  magistros  nosLros , mais  je  feis  le 
signe  de  la  croix  , criant , agios , athanatos , o 
Theos  , et  nul  n«  venoit.  Ce  que  congnoissant 
mon  vilain  Baschats,  se  vouloit  tuer  de  ma  bro- 
che , et  s’en  percer  le  cueur  : de  faict  la  mist 
contre  sa  poictrine,  mais  elle  ne  pouvoit  oultre- 
passer,  car  elle  n’estoit  assez  poinctuë,  et  pous- 
sait tant  qu’il  pouvoit , mais  il  ne  proffictoit  rien. 
A 1(5 i s je  vins  à luy  , disant  : Missaire  Bougrino 
tu  perds  ici  ton  temps  : car  tu  ne  te  tireras  jamais 
ainsi:  bien  te  blesseras  quelcque  hurte , dont  tu 
languiras  toute  ta  \ie  entre  les  mains  des  bar- 

tiers  : mais  si  tu  veulx  je  te  tueray  ici  tout  franc , 
en  sorte,  que  lu  n’en  sentiras  rien , et  m’en  croy  : 
car  j’en  ay  bien  tüé  d’aultres  qui  s’en  sont  bien 
trouvez.  Ha  mon  amy  (dist-il)  je  t’en  prie,  et 
ce  faisant  je  te  donne  ma  fcougette,  tien  la  voylà  : 
il  y ba  six  cents  seraphs  dedans,  et  quëlcques 
Ciiamans  et  rubis  en  perfection.  Et  où  sont-ils 
( dist  Epistemon)  Par  Sainct  Jean,  dist  Panurge, 
ii.3  sont  bien  loing  s’il  vont  tousjours;  mais  où  sont 
les  neiges  dAntan?  e’estoit  le  plus  grand  soucy 
queust  Villon  le  Poëte  Parisien.  Achevé  (dist 
Pantagruel)  , je  te  prie , que  nous  sçaichons  com- 
ment tu  accoustras  ton  Baschats.  Foy  d’homme  de 
bien,  dist  Panurge,  je  n’en  ments  Jfe  mot.  Je  le 
bandy  dune  mesehante  b raye  que*  je*  trouvay  là 
dcmy  bruslée,  et  vous  le  liay  rustrement  pieds  et 
mains  de  mes  chordes , si  bien  qu’il  n’eust  sceu 
rêgimber , puis  luy  passay  mji  broche  à travers 
la  gargamelle,  et  le  pendy ,'  accrochant  la  bro- 
che a deux  gros  crampons,  qui  soustenoient  des 
aîlebardes.  Et  vous  dttise  ung  beau  feu  au  des- 
soulis  , et  vous  flambois  mon  milourt  cflmme 
on-  faict  les  harencs  soretz  à la  cheminée.  Puis 
prenant  sa  bougette  et  ung  petit  javelot  *qui 
estoit  sus  les  crampons  m’enfui  le  beau  gualot. 
Et  Dieu  sçayt  comment  je  sentois  mon  espaule 
de  mouton. 

Quand  je  feus  descendu  en  la  ruë,  je  trouvay 
tout  le  monde  qui  estoit  accouru  au  feu  à foi  ce 
deaüe  pour  l’esteindre.  Et  me  voyans  ainsi«à 
demy  rousti  eurent  pitié  de  moy  natui  ellement  , 
et  me  jectarent  toute  leur  eaüe  sus  moy , et  me 
refraiscliirent  joyeulsement , ce  que  me  feit  foit 
grand  bien,  puis  mp  donnarent  quelcque  peu  a 
repaistre , mais  je  ne  mangeois  guieres:  cai  ils 
ne  me  bailloient  que  de  l’eaüe  à boire  à leur 
mode.  Aultre  mal  ne  me  feirent  sinon  ung  vil- 
lain  petit  Turcq  bossu  par  le  devant , qui  furti- 
vement me  crocquoit  mes  lardons,  mais  je  luy 
bailli  si  vert  dronos  sus  les  doigts  à tout  mon 
javelot  qu’il  n’y  retourna  pas  deux  fois.  Et  une 
jeune  Corinthiace,  qui  m’avoit  apporte  ung  pot 
de  Myrobalans  emblics,  conficts  à leur  mode, 
laquelle  regardoitmon  paovre  haire  esmouclieté, 
comment  il  s’estoit  retire  au  feu  } car  il  ne  m al- 
loit  plus  que  jusques  sus  les  genoulx.  Mais  notés 
que  cestuy  roustissement  me  guerist  d une  Iscia- 
ticque  entièrement,  à laquelle  j’estois  subject  plus 
de  Sept  ans  avoit,  du  costé  auquel  mon  rous- 
tisseur  s’endormant  me  laissa  brusler.  Or  cepen- 
dant qu’ils  s’amusoient  à moy , le  feu  triumpboit , 
ne  demandez  comment,  à prendre  en  plus  de 
deux  mille  maisons , tant  cpre  quelcqu’ung  d en- 
tr’eulx  l’advisa  et  s’escria , disant  : Ventre  Ma- 

liom,  toute  la  ville  brusle  ,*  et  nous  nous  amu- 
sons ici.  Ainsi  chascun  s’en  va  à sa  cliascuniere, 
I*  moj  je  prens  mon  chemin  vers  la  porte. 
Quand  je  feus  sus  ung  petit  tucquet  qui  estaupres  y 
je  me  retourne  arriéré , comme  la  femme  de  Loth  , 
et  vj  toute  la  ville  bruslant,  dont  je  feus  tant 
aise,  que  je  me  cuidaj  concilier  de  joye:  mais 
Dieu  m’en  punit  bien.  Comment?  dist  Panta- 
gruel. Ainsi  (dist  Panurge)  que  je  regardois  en 
grand  liesse  ce  beau  feu,  me  guabelant,  et  disant: 
lia  paovres  pulces  : ha  paovres  souris,  vous  aurez 
maulvais  hiver , le  feu  est  en  vostre  paillier , sor- 
tirent plus  de  six,  voir  plus  de  treize  cents  et 
unze  chiens  gros  et  menus  touts  ensemble  de  la 
ville  fuyàns  le  feu.  De  première  venue  accou- 
rurent droict  à moy , sentans  l’odeur  de  ma  pail- 
larde chair  demi  rouslie 3 et  m’eussent  dévoré  à 
lheuie,  si  mon  bon  ange  ne  m’eust  bien  ins- 
piic,  m enseignant  ung  remede  bien  opportun 
contre  le  mal  des  dents.  Et  à quel  propos  (dist 
Pantagruel)  craignois-tu  le  mal  des  dents?  N’es- 
tois-tu  guery  de  tes  rheumes  ? Pasques  de  soles 
( respondist  Panurge  ) est-il  mal  de  dents  plus 
giand  que  quand  les  chiens  vous  tiennent  aux 
jambes  ? Mais  soubdain  je  m’advise  de  mes  lar- 
dons, et  les  jectois  au  milieu  d’entr’eulx,  lors 
chiens  d aller  et  de  s’entrebattre  l’ung  l’aultre  à 

belles  dents , à qui  auroit  le  lardon.  Parce  moyen 
me  laissarent,  et  je  les  laisse  aussi  se  pellaudans 
l’un  g l’aultre.  Ainsi  eschappe  gaillard  et  déliait , 
et  Yiye  la  roustisserie. 

CHAPITRE  X Y. 

Comment  Panurge  enseigne  une  maniéré 
bien  nouvelle  de  bastir  les  murailles  de 
Paris. 

P antagruel  quelcque  jour  pour  se  recreer 
de  son  estude  se  pounnenoit  vers  les  faulxbourgs 
Sainct  Marceau  , voulant  veoir  la  folie  Gobelin. 
Panurge  estoit  avecq  luy,  ayant  tousjours  leflac- 
con  soubs  sa  robbe , et  quelcque  morceau  de 
jambon  : car  sans  cela  jamais  n’alloit-il  disant  que 
c’estoit  son  garde-corps , aultre  espée  ne  portoit- 
il.  Et  quand  Pantagruel  luy  en  voulut  bailler 
une , il  respondit  qu’elle  luy  escbaufferoit  la 
râtelle.  Voire  mais,  dist  Epistemon,  si  l’on  t’as- 
sailloit  comment  te  deffendrois  - tu  ? A grandz; 
coups  de  brodequin , respondit-il , pourveu  que  les 
estocz  feussent  deffenduz.  A leur  retour  Panurge 
considérait  les  murailles  de  la  ville  de  Paris , et 
enirrision  dist  à Pantagruel  : Voyez- ci  ces  belles 
murailles.  O que  fortes  sont  et  bien  en  poinct  pour 
garder  les  oysons  en  mue  ! Par  ma  barbe , elles 
sont  competemment  meschantes  pour  une  telle 
ville  comme  ceste-ci;  car  une  vasche  avecques  un  g 

pet  en  abbatroit  plus  de  six  brasses.  O mon  amy  ! 
dist  Pantagruel  ,|çais-tu  bien  ce  que  dist  Agesilae , 
quand  on  luy  demanda,  pourquoy  la  grande  cité 
de  Lacedemone  n’estoit  ceincte  de  murailles  ? Car 
monstrant  les  habitans  et  citoyens  de  la  ville  tant 
bien  experts  en  disciple  militaire , et  tant  forts 
et  bien  armés.:  Voici , dist-il , les  murailles  de 
la  cité.  Signifiant  qu’il  n’est  muraille  que  de  os, 
et  que  les  villes  et  cités  n%  sçauroient  avoir  mu- 
raille plus  se ure  et  plus  forte  que  la  vertus  des 
citoyens  et  habitans.  Ainsi  ceste  ville  esj;«si  forte 
par  la  multitude  du  peuple  befliqueux  qui  eèt 
d.edans , qu’ils  ne  se  soucient  de  faire  aultres 
murailles.  • 

D’advantaige  , qui  la  vouldroit  emriîùraillâr 
comme  Strasbourg,  Orléans,  ou.  Ferra  re,  il  ne 
seroit  possible , tant  les  frais  et  despens  seroîent 
excessifs.  Voire:  mais,  dist  Panurge  , si  faict-il 
bon  avoir  quelcque  visaige  de  jfierre , quand  on 
est  envahi  de  ses  ennemis,  et^nefeust-ce  que  pour 
demander , qui  est  là  bas  ? Au  regard  des  frais 
énormes  que  dictes  estre  necessaires  si  on  la  vou- 
loit  murer:  Si  Messieurs  de  la  ville  me 'veulent 
donner  quelcque  bon  pot  de  vin,  je  leur  ensci- 
gueray  une  maniéré  bien  nouvelle,  comme  ils 
les  pourront  bastir  à bon  marché.  Comment*,  dist 
Pantagruel?  Ne  le  dictes  doncques  mie,  respondit 

Panurge,  si  je  vous  l’enseigne.  Je  vôy  que  les 
callibistris  des  femmes  de  ce  p^ys,  sont  à meil- 
leur marché  que  les  pierres , d’iceulx  fauldroit 
bastir  les  murailles  en  les  arrangeant  par  bonne 
symmetrie  d’architecture , et  mettant  les  plus 
grands  au  premiers  rangs,  et  puis  en  talüant  à 
dos  d’asne  arranger  les  moyens , et  fmablement 
les  petits.  Puis  faire  ung  beau  petit  entrelarde- 
ment  à poinctes  de  diamants,  comme  la  grosse 
tour  de  Bourges,  de  tant  de  bracquemarts  enroi- 
dis  qui  habitent  par  les  braguettes  claustrales. 
Quel  diable  defferoit  telle  muraille  ? Il  n’y  ha 
métal  qui  tant  resistast  aux  coups.  Et  puis , que 
les  couillevrines  se  y vinssent  froter,  vous  en 
VOyrrie;?  ( par  Dieu  ) incontinent  distiler  de  ce 
benoist  fruiGt  de  grosse  verolle  metiü  comme  pluye. 
Sec  au  nom  des  diables.  D’advantaige  la  fouldre 
ne  tumberoit  jamais  dessus.  Car  pourquoy  ? ils 
sont  touts  benists  ou  sacrés.  Je  n’y  voj  qu’ung 
inconvénient.  Ho,  ho  , ha,  ha,  (dist  Pantagruel). 
Et  quel?  C’est  que  les  mousclies  en  sont  tant 
friandes  que  merveilles,  et  se  y cueilliroyent 
facilement  et  y feroient  leur  ordure  : et  voilà 
l’ouvraige  gasté.  Mais  voici  comment  l’on  y renier 
dieroit.  Il  fauldroit  tres-bien  les  esmoucheter 
avecques  belles  queues  de  regnards  , ou  bon-gros 
viets-dazes  de  Provence.  Et  à ce  propos  je  vous 

veulx  dire  ( nous  en  allants  pour  soupei  ) ring 
bel  exemple  cpie  met  Frciter  Fiibinus , hbio 
de  compotadonibus  mendicandum. 

Au  temps  que  les  bestes  parloient  ( il  n’y  ba 
pas  trois  jours  ) un  paovre  Lion  par  la  forest  de 
Bièvre  se  pourmenant,  et  disant  ses  menus  suf- 
frages, passa  par  dessoubs  ung  arbre,  auquel 
estoit  monté  ung  villain  charbonnier  pour  abbat- 
tre  du  bois.  Lequel  voyant  le  Lion,  luy  jecta 
sa  coi°née,  et  le  blessa  énormément  en  une  cuisse. 
Dont  le  Lion  cloppant  tant  courut  et  tracassa 
par  la  forest  pour  trouver  aide,  qu’il  rencontra 
ung  charpentier,  lequel  voiuntiers  regarda  sa 
playe,  la  nettoya  le  mieulx  qu’il  peust  et  l’emplit 
de  mousse,  luy  disant,  qu’il  esmouchetast  bien 
sa  playe,  que  les  mouches  n’y  feissent  ordure 
attendant  qu’il  iroit  chercher  de  1 herbe  au  char- 
pentier. Ainsi  le  Lion  guery , se  pourmenoit  par 
la  forest , à quelle  heure  une  vieille  sempiter- 
neuse  ebuschetoit , et  amassoit  du  bois  par  ladicte 
forest,  laquelle  voyant; le  Lion  venir  tumba  de 
paour  à la  renverse,  en  telle  façon  que  le  vent 
luy  renversa  robbe , cotte  et  chemise  jusques  au 
dessus  des  espaules.  Ce  que  voyant  le  Lion  ac- 
courut de  pitié , veoir  si  elle  s estoit  faict  aulcun 
mal,  et  considérant  son  comment  a nom  / dist, 
O paovre  femme , qui  t’ha  ainsi  blessée  ? et  ce 

disant  apperceut  ung  Regnard,  lequel  il  api 
pella , disant , Compere  Regnard , liau.  ça  , ça , 
et  pour  cause. 

Quand  le  Regnard  feut  venu  , il  luy  clist  : 
Compere  mon  amy,  l’on  ha  blessé  ceste  bonne 
femme  ici  entre  les  jambes  bien  villainement , et 
y lia  solution  de  continuité  manifeste  ; regarde 
que  la  playe  est  grande  depuis  le  cul  jusques 
au  nombril  mesure  quatre , mais  bien  cinq  em- 
pans et  demi:  c’est  ung  coup  de  coignée,  je  me 
double  que  la  playe  soit  vieille , pourtant  affin 
que  les  mousches  n’y  prennent , esmouche-la  bien 
fort  je  t’en  prie,  et  dedans  et  dehors,  tu  as  bonne 
queue  et  longue , esmouche  mon  ami , esmouebe 
je  t’en  supplie , et  cependant  je  vay  quérir  de 
la  mousse  pour  y mettre.  Car  ainsi  nous  fault- 
il  secourir  et  ayder  l’ung  l’aultre.  Esmouebe  fort, 
ainsi  mon  ami , esmouebe  bien  : car  ceste  playe 
veult  estre  esmouchée  souvent,  aultrement  la 
personne  ne  peult  estre  à son  aise.  Or  esmouebe 
bien  mon  petit  compere,  esmouebe,  Dieu  t’ha 
bien  pourveu  de  queue,  tu  l’as  grande  et  grosse 
à l’advenant,  esmouebe  fort  et  ne  t’ennuie  poinct. 
Ung  bon  esmouclieteur  qui  en  esmouchetant  con- 
tinuellement esmouebe  de  son  mousebet , par 
mousches  jamais  emmousché  ne  sera.  Esmouebe 
eouillaudj  esmouebe  mon  petit  bedaud,  je  n’ar- 

resteray  guieres.  Puis  va  chercher  force  mousse, 
et  quand  il  feut  quelcque  peu  loing  il  s’escria 
parlant  au  Regnard  : Esmouche , bien  tous] ours 
cômpere , esmouche,  et  ne  te  fasche  jamais  de 
bien  esmoucher,  mon  petit  compere,  je  te  feray 
estre  à gaiges  esmouclieteur  de  Don  Pietro  de 
Castille.  Esmouche  seulement,  esmouche  et  rien 
plus.  Le  paovre  Regnard  esmouchoit  fort  bien  et 
deçà  et  delà , dedans  et  dehors , mais  la  faulse 
vieille  vesnoit  et  vessoit  pliant  comme  cent  diables. 
Le  paovre  Regnard  estoit  bien  mal  à son  aise: 
car  il  ne  soavoit  de  quel  costé.  se  virer,  pour 
evader  le  parfum  des  vesses  dé  la  vieille:  et  ainsi 
qu’il  se  tournoit,  il  veit  qu’au  derrière  estoit  encore 
ung  aultre  pertuis,  non  si  grand  que  celluy  qu’il 
esmouchoit,  dont  luy  venoit  ce  vent  tant  püant 
et  infect.  Le  Lion  fmablement  retourne,  portant 
de  mousse  plus  que  n’en  tiendraient  dix  et  huiet 
balles,  et  commença  en  mettre  dedans  la  plàye, 
avecques  ung  baston  qu’il  aporta  : et  y en  avoit 
ja  bien  mis  seize  balles  et  demie,  et  s’esbahissoit. 
Que  diable  ceste  playe  est  profunde , il  y entre- 
rait de  mousse  plus  de  deux  charrettéès,  mais  le 
Regnard  l’advisa  : O compere  Lion , mon  amy  , 
je  te  prie,  ne  mets  ici  toute  la  mousse,  gardes 
en  quelcque  peu , car  il  y ha  encore  ici-dessoubs 
ung  aultre  petit  permis,  qui  put  comme  cinq 

cents  diables , j’en  suis  empoisonné  de  l’odeur , 
tant  il  est  punais.  Ainsi  fauldroit  garder  ces  mu- 
railles des  mousches , et  mettre  esmoucheteurs 
à gaiges. 

Lors  dist  Pantagruel:  Comment  scais-tu  que 
les  membres  honteux  des  femmes  sont  à si  bon 
marché  ? Car  en  ceste  ville  il  y ha  force  preudes 
femmes , chastes  et  pucelles.  Et,  ubi  prenus  ? 
dist  Panurge.  Je  vous  en  diray  mon  opinion, 
mais  vraye  certitude  et  asseurance.  Je  ne  me 
vante  d’en  avoir  embourré  quatre  cents  dix  et 
sept  depuis  que  suis  en  ceste  ville,  et  n’y  ha 
que  neuf  jours.  Mais  à ce  matin  j’ay  trouvé  ung 
bon  homme  qui , en  ung  bissac , tel  comme  celluy 
de  Esopet , portoit  deux  petites  fillettes  de  l’eage 
de  deux  ou  trois  ans  au  plus , 1 une  devant , l’aultre 
derrière.  Il  me  demande  l’aumosne  , mais  je  luy 
feis  réponse  que  j’avois  beaucoup  plus  de  coud- 
ions que  de  deniers. 

Et  apres  luy  demande , Bon  homme , ces  deux 
fillettes  sont-elles  pucelles?  Frere,  dist-il,  il  y 
ha  deux  ans  qu’ainsi  je  les  porte,  et  au  regard 
de  ceste-ci  devant,  laquelle  je  voy  continuelle- 
ment, en  mon  advis  elle  est  pucelle,  toutesfois 
je  n’en  vouldrois  mettre  mon  doigt  au  feu. 

Quant  est  de  celle  que  je  porte  derrière,  je 
n’en  sçai  sans  faulte  rien.  Vrayement,  dist  Pan- 

tagruel , tu  es  gentil  compaignon , je  te  veulx 
habiller  de  ma  livrée.  Et  le  feit  vestir  .gualante- 
ment  selon  la  mode  du  temps  qui  couroit:  ex- 
cepté que  Panurge  voulut  que  la  braguette  de 
ses  chausses  fust  longue  de  trois  pieds,  et  quar- 
rée , non  ronde  : ce  que  feut  faict , et  la  faisoit 
bon  veoir.  Et  disoit  souvent  que  le  monde  n’a- 
voit  encore  congneu  l’emolument  et  utilité  qui 
est  de  porter  grande  braguette  : mais  le  temps 
leur  enseigneroit  quelcque  jour,  comme  toutes 
choses  ont  esté  inventées  en  temps. 

Dieu  gard  de  mal  (disoit- il)  le  compaignon  h 
qui  la  longue  braguette  ha  saulvé  la  vie.  Dieu 
gard  de  mal  à qui  la  longue  braguette  ha  vallu 
pour  ung  jour  cent  soixante  mille  et  neuf  escutiz. 
Dieu  gard  de  mal,  qui  par  sa  longue  braguette 
ha  saulvé  toute  une  ville  de  mourir  de  faim.  Et 
par  Dieu  je  feray  ung  livre  de  la  commodité 
des  longues  braguettes , quand  j’auray  plus  de 
loisir.  De  faict  en  composa  ung  beau  et  grand 
livre  avecque  les  figures , mais  il  n’est  encore 
imprimé , que  je  sçache. 

CHAPITRE  XVI. 

Des  meurs  et  conditions  de  Panurge. 

P a n u r g e estoit  de  stature  moyenne , ny  trop 
grand,  ny  trop  petit,  et  avoit  le  nez  uiig  peu 
aquilin,  faict  à manche  de  rasouer,  et  pour  lors" 
estoit  de  l’eage  de  trente  et  cinq  ans  ou  environ; 
fin  a dorer  comme  une  dague  de  plomb  , bien 
galand  homme  de  sa  personne , sinon  qu’il  estoit 
quelcque  peu  paillard , et  subject  de  nature  à 
une  maladie  qu’on  appelloit  en  ce  temps-  là , faulte 
d’argent , c’est  douleur  non  pareille.  Toutesfois 
il  avoit  soixante  et  trois  maniérés  d’en  trouver 
tousjours  à son  besoing,  dont  la  plus  honorable 
et  la  plus  commune  estoit  par  façon  de  larre- 
cin  furtivement  faict  ; mal- faisant,  pipeur,  beu- 
veur , batteur  de  pavés , ribleur  s’il  en  estoit  à 
Paris  : au  demourant  le  meilleur  filz  du  monde  : 
et  tousjours  machinoit  quelcque  chose  contre  les 
sergens  et  contre  le  guet. 

A lune  fois  il  assembloit  trois  ou  quatre  bons 
rustres  , les  faisoit  boire  comme  Templiers  sus 
le  soir,  apres  les  menoit  au  dessus  de  Saincte 
Geneviefvë,  ou  auprès  du  Colliege  de  Navarre, 
et  à 1 heure  que  le  guet  montoit  par  la  (ce  qu’il 

congnoissoit  en  mettant  son  espée  sur  le  pavé, 
et  l’aureille  auprès  , et  lors  qu’il  oyoit  son  espée 
bransler , c’estoit  signe  infallible  que  le  guet  estoit 
près)  à l’heure  doncques  luy  et  ses  compagnons 
prenoient  ung  tombereau , et  luy  bailloient  le 
bransle,  le  rüant  de  grande  force  contre  la  val- 
lée , et  ainsi  mettaient  tout  le  paovre  guet  par 
terre  comme  porcz:  puis  fuioient  de  1 aultre  costé: 
car  en  moins  de  deux  jours , il  seeut  toutes  les 
rues,  ruelles  et  traverses  de  Paris  comme  son 
B eus  de  b.  A l’aultre  fois  faisoit  en  quelcque  belle 
place  par  où  ledict  guet  debvoit  passer  une  trai- 
née  de  pouldre  de  canon , et  à l’heure  que  passoit 


mettait  le  feu  dedans  , et  puis  prenoit  son  passe- 
temps  à veoir  la  bonne  grâce  qu’ils  avoient  en 
f niant,  pensans  que  le  feu  Sainct  Antoine  les 
tint  aux  jambes.  Et  au  regard  des  paovres  Maistres 
és  Arts , et  Théologiens , il  lespersecutoit  sus  touts 
aultres.  Quand  il  rencontroit  quelcqu’ung  d’en- 
tr’eulx  par  la  rue,  jamais  ne  failloit  de  leur  faire 
quelcque  mal  , maintenant  leur  mettant  ung 
estronc  dedans  leur  chapperons  au  bourlet , main- 
tenant leur  attachant  de  petites  queues  de  Reg- 
nard , ou  des  aureilles  de  Lievre  par  derrière  , 
ou  quelcque  aultre  mal.  Ung  jour  que  1 on  avoit 
assigné  à touts  les  Théologiens  de  se  trouvei  en 
Sorbonne  , il  feit  une  Tartre  borbonnoyse,  com- 

posée  de  force  d’ails  , de  galbanum  , de  as  s a 
fcettda , de  castoreum  , d’estrones  touts  ehaulds  ; 
et  la  destrampit  en  sanie  de  bosses  cliancreuses  et 
de  fort  bon  matin  en  gressa  et  oignit  tout  le  treil- 
liz  de  Sorbonne  en  sorte  que  le  diable  n’y  eust 
pas  duré.  Et  touts  ces  bonnes  gents  rendoient  là 
leurs  gorges  devant  tout  le  monde,  comme  s’ils 
eussent  escorché  le  regnard , et  en  mourut  dix 
ou  douze  de  peste , quatorze  en  feurent  ladres , 
dix  et  huyct  en  feurent  pouacres , et  plus  de 
vingt  et  sept  en  eurent  la  verolle,  mais  il  ne  s’en 
soucioit  mie.  Et  portoit  ordinairement  ung  fouet 
sous  sa  robbe , duquel  il  fouettoit  sans  remission 
les  paiges  qu’il  trouvoit  portons  du  vin  à leurs 
maistres  , pour  les  avanger  d’aller.  En  son  saye 
avoit  plus  de  vingt  et  six  petites  bougettes  , et 
fasques  , tousjours  pleines  , l’une  d’ung  petit 
deauë  de  plomb,  et  d’ung  petit  Cousteau  affilé 
comme  l’aguille  d’ung  peletier,  dont  il  coupoit 
les  bourses,  l’aultre  de  aigrest  qu’il  jectoit  aux 
yeulx  de  ceulx  qu’il  trouvoit:  l’aultre  de  giate- 
rons  enpennez  de  petites  plumes  d’oisons , ou  de 
chappons , qu’il  jectoit  sus  les  robbes  et  bonnets 
des  bonnes  gents  : et  souvent  leur  en  faisoit  de 
belles  cornes  qu’ils  portoient  par  toute  la  ville , 
aulcunesfois  toute  leur  vie.  Aux  femmes  aussi  par 
dessus  leurs  chapperons  au  derrière , aulcunesfois 

en  mettoit  faicts  en  forme  d’ung  membre  d’hom- 
me. En  l’aultre  ung  tas  de  cornets  touts  pleins  de 
pulces  et  de  poulx , qu’il  empruntoit  des  Gue- 
naulx  de  Sainct  Innocent,  et  les  jectoit  avecques 
belles  petites  cannes  ou  plumes  dont  on  escript , 
sus  les  collets  des  plus  succrées  Damoiselles  qu’il 
trouvoit , et  mesmement  en  l’ecclise  : car  jamais 
ne  se  mettoit  au  chœur  au  hault,  mais  tousjours 
demouroit  en  la  nef  entre  les  femmes , tant  a la 
messe , à vespres , comme  au  sermon. 

En  l’aultre  force  provision  de  haims  et  cla- 
veaulx,  dont  il  acconploit  souvent  les  hommes  et 
les  femmes  en  compaignies  où  ils  estoient  ser- 
rez, et  mesmement  celles  qui  portoient  robbes 
de  tafetas  armoisy , et  à l’heure  quelles  se  vou- 
loient  départir  , elles  rompoient  toutes  leurs 
robbes.  En  l’aultre  ung  fouzil  garny  d’esmorclie , 
d’allume  ttes , de  pierre  à feu , et  tout  aultre  appa- 
reil à ce  requis. 

En  l’aultre  deux  ou  trois  miroüers  ardents  , 
dont  il  faisoit  enraiger  aulcunesfois  les  hommes 
et  les  femmes , et  leur  faisoit  perdre  contenance 
à l’ecclise  : car  il  disoit  qu’il  n’y  avoit  qu’une 
antistrophe  entre  femme  folle  à la  messe , et 
femme  molle  à la  lesse.  En  1 aultre  avoit  pio- 
vision  de  fil,  et  d’aguilles,  dont  il  faisoit  mille 
petites  diableries.  Une  fois  à l’issue  du  Palais  à 

la  grand  salle , lors  qu’ung  cordelier  disoit  la  messe 
de  Messieurs:  il.  Juy  ayda  à soy  habiller  et  reves- 
tir , mais  en  l’aceoustrant  il  luy  cousit  l’aube  ayecq 
sa  robbe , et  chemise , et  puis  se  retira  quand 
Messieurs  de  la  Court  vindre  s’asseoir  pour  ouïr 
icelle  messe.  Mais  quand  ce  feut  à Vite  missa 
est,  que  le  paovre  frater  se  voulut  desvestir  son 
aulbe,  il  emporta  ensemble  et  habit,  et  chemise, 
qui  estaient  bien  cousus  ensemble,  et  se  rebrassa 
jusques  aux  espaules  monstrant  son  callibistris 
à tout  le  monde  qui  n’es  toit  pas  petit , sans  doubte. 
Et  le  Dater  tousjours  tiroit , mais  tant  plus  se 
descouvroit-il , jusques  à ce  qu’ung  de  Messieurs 
de  la  Court  dist  : Et  quoy,  ce  beau  Pere  nous 
veult-il  ici  faire  l’offrande  et  baiser  son  cul  ? le 
feu  Sainct  Antoine  le  baise.  Des  lors  feut  ordonné 
que  les  paovres  beaulx  Peres  ne  se  despouille- 
i oient  plus  devant  le  monde , mais  en  leur  sacris- 
tie , mesmement  en  presence  des  femmes  : car 
ce  leur  seroit  occasion  du  péché  d’envie.  Et  le 
monde  demandoit.  Pourquoy  est-ce  que  ces  Fla- 
ires avoient  la  couille  si  longue  ? Mais  leclict 
Panurge  solut  tresbien  le  problème,  disant:  Ce 
cpie  faict  les  aureilles  des  asnes  si  grandes,  c’est 
parce  que  leurs  meres  ne  leur  mettaient  poinct 
de  béguin  en  la  teste,  comme  clict  D’Alliaco 
en  ses  Suppositions.  A pareille  raison  ? ce  que 

faict  la  couille  clés  paovres  beaulx  Peres,  cest 
qu’ils  ne  portent  point  de  chausses  foncées , et 
leur  paovre  membre  s’estend  en  liberté  à bride 
avallée , et  leur  va  ainsi  triballant  sus  les  genoulx , 
comme  font  les  patenostres  aux  femmes.  Mais 
la  cause  pourquoy  ils  l’avoient  gros  à lequipo- 
lent,  c’est  qu’en  ce  triballement  les  humeurs  du 
corps  descendent  audict  membre:  car  semn  les 
Légistes , agitation  et  motion  continüelle  est  cause 
datraction.  Item  il  avoit  une  aultre  poche  pleine 
d’alun  de  plume,  dont  il  jectoit  dedans  le  dos 
des  femmes  qu’il  voyoit  les  plus  acrestées,  et  les 
faisoit  despouiller  devant  tout  le  monde,  les 
aultres  dancer  comme  jau  sus  breze,  ou  bille 
sus  tabour  : les  aultres  courir  les  rües , et  lu}  apres 
couroit  : et  à celles  qui  se  despoüilloient , il  met- 
toit  sa  cappe  sus  le  dos , comme  homme  courtois 
et  gracieux.  Item  en  une  aultre  il  avoit  une  petite 
guedbüfle  pleine  de  vieille  huile  , et  quand  il 
ttou voit  ou  femme , ou  homme  qui  eust  quelc- 
que  belle  robbe  il  leur  en  graissoit,  et  gastoit 
touts  les  plus  beaulx  endroicts , soubs  le  semblant 
de  les  toucher  et  dire  , voicy  de  bon  drap,  voicy 
bon  satin,  bontafetas,  Madame;  Dieu  vous  cloint 
ce  que  vostre  noble  cueur  desire:  vous  aves  robbe 
neuve  , nouvel  aray , Dieu  vous  y maintienne. 
Ce  disant  leur  mettoit  la  main  sus  le  collet , 

ensemble  la  male-tache  y demouroit  perpetuel- 
lemem,  si  énormément  engravée  en  Famé,  en 
corps , et  renommée , que  le  diable  ne  l’eust  poinct 
ostee,  puis  à la  fin  leur  disoit:  Madame  donnez 
vous  gai  de  de  tumber  : car  il  y ha  icy  ung  grand 
et  salle  trou  devant  vous.  En  une  aultre  il  avoit 
tout  plein  de  Euphorbe  pulvérisé  bien  subtile- 
ment, et  là  dedans  mettoit  ung  mouschenez  beau 
et  bien  ouvré  qu’il  avoit  desrobé  à la  belle  Lin- 
giere  du  Palais , en  luy  ostant  ung  poul  dessus 
f °n  se*n  ’ lequel  toutesfois  il  avoit  mis.  Et  quand 
il  se  trouvoitencompaignie  de  quelcques  bonnes 
-Dames , il  leur  mettoit  sus  le  propos  de  linge- 
lie’  5et  ieur  mettoit  la  main  au  sein  demandant: 
Et  c est  ouvraige  est-il  de  Flandres , ou  de  Hay- 
nault/et  puis  tiroit  son  mouchenez  disant , tenez, 
tenez , voyez  en  cy  de  l’ouvraige , elle  est  de  Fou- 
tignan  , ou  de  Foutarabie,  et  le  secoüoit  bien  fort 
a leur  nez , et  les  faisoit  esternuer  quatre  heures 
sans  repos  : Cependant  il  petoit  comme  urfg  rous- 
Sm’  et*es  femmes  rioient , luy  disans:  comment 
vous  petez  Panurge  ? Non  fay , disoit-il , Madame  : 
mais  je  accorde  au  contrepoinct  de  la  musicque 
que  vous  sonnez  du  nez.  En  l’aultre  ung  daviet, 
m-ig  pélican , ung  crochet , et  quelcques  aultres 
fer  remens  dont  il  n’y  avoit  porte  , ny  coffre  qu’il 
ne  cr°ehetast.  En  Faultre  tout  plein  de  petÿs  gou- 

belets  , dont  il  joüoit  fort  artificiellement  : car  il 
avoit  les  doigts  faicts  à la  main  comme  Minerve  , 
ou  Arachne , et  avoit  aultrefois  crié  le  theriacle.  Et 
quand  il  changeoit  ung  teston , ouquelcque  aultre 
piece , le  changeur  eust  esté  plus  fin  que  Maistre 
Mousche , si  Panurge  n’eust  faict  esvanoüïr  à 
chascune  fois  cinq  ou  six  grands  blancs  visible- 
ment , appertement , manifestement , sans  faire 
lésion , ne  blesseure  aulcune , dont  le  changeur 
n’eust  senty  que  le  vent. 

Comment  Panurge  gaignoit  les  pardons  , et 
marioit  les  vieilles , et  des  procès  quil  eut 
à Paris. 


U n g jour  je  trouvay  Parwirge  quelcque  peu 
escorné  et  taciturne,  et  me  doubtay  bien  qu’il 
navoit  denare,  dont  je  luy  dis:  Panurge  vous 
estes  malade  à ce  que  je  voy  à vôtre  physionomie , 
et  j’entends  le  mal:  vous  avez  ung  flus  de  bourse, 
niais  ne  vous  souciez , j’ay  encore  six  sols  et  maille , 
que  ne  veirent  oncq  pere  ny  mere  , qui  ne  vous 
fauldront  non  plus  que  la  verolle  en  vostre  néces- 
sité. A quoy  il  me  respondit.  Et  bren  pour  l’ar- 
gent, je  n’en  auray  quelcque  jour  que  trop:  car 
j’ay  une  pierre  philosophale  qui  m’attire  l’argent 
des  bourses , comme  l’aymant  attire  le  fer.  Mais 
voulez-vous  venir  gaigner  les  pardons?  dist-il.  Et 
par  ma  foy  (je  luy  responds),  je  ne  suis  grand 
pardonneur  en  ce  monde-icy,  je  ne  scay  si  je  le 
seray  en  l’aultre  : bien , allons  au  nom  de  Dieu  pour 
ung  denier  ny  plus  , ny  moins.  Mais  ( dist-il)  pres- 
tez  moy  doncques  ung  denier  à l’interest.  Rien 
nen , dys-je.  Je  le  vous  donne  de  bon  cueur. 

Grabes  <vobis  dominos  , dist-il.  Ainsi  allasmes 
commançant  à Saint  Gervais , et  je  gaigne  les  par- 
dons au  premier  tronc  seulement:  car  je  me  con- 
tente de  peu  en  ces  matières  , puis  disois  mes 
menus  sufffaiges,  et  oraisons  de  Saincte  Brigide  : 
mais  il  gaigna  à touts  les  troncs,  et  tousjours  bail- 
loit  argent  à chascun  des  pardonnaires.  De  là  nous 
transportasmes  à Nostre  Dame,  à Sainct  Jean,  à 
Sainct  Antoine,  et  ainsi  des  aultres  Ecclises  où 
estoit  bancque  de  pardons:  de  ma  part  je  n’en 
gaignois  plus:  mais  luy  à touts  les  troncs  il  baisoit 
les  reliques,  et  à chascun  donnoit.  Brief  quand 
nous  feusmes  de  retour  il  me  mena  boire  au  ca- 
baret du  chasteau , et  me  montra  dix  ou  douze 
de  ses  bougettes  pleines  d’argent.  A quoy  je  me 
seignay  faisant  la  croix,  et  disant:  Dond’  avez- 
vous  tant  recouvert  d’argent  en  si  peu  de  temps? 
A quoy  il  me  respondit  qu’il  avoit  prins  ës  bas- 
sins des  pardons:  car  en  leur  baillant  le  premier 
denier  (dist-il)  je  le  mis  si  soupplement  qu’il 
sembla  que  feust  ung  grand  blanc , ainsi  d’une 
main  je  prins  douze  deniers  , voir  bien  douze 
liards , ou  doubles  pour  le  mpins  : et  de  l’aultre 
trois  ou  quatre  douzains  : et  ainsi  par  toutes  1rs 
Ecclises  où  nous  avons  esté.  Voire , mais  (dis-^e) 
vous  vous  damnez  comme  une  serpe , et  estes 
larron  et  sacrilege.  Ouy  bien  (dist-il)  comme  il 

vous  semble  : mais  il  ne  me  le  semble  quant  à 
moy.  Car  les  pardonnantes  me  le  donnent,  quand 
ils  me  disent  en  présentant  les  reliques  à baiser 
centuplum  accipies , que  pour  un  g denier  j’en 
prenne  cent:  car  accipies  est  dict  selon  la  ma- 
niéré des  Hebrieux  qui  usent  du  futur  on  lieu 
de  l’impératif,  comme  vous  avez  en  la  loy,  Di- 
tiges  clominum,  id  est,  dilige.  Ainsi  quand  le 
pardonnigere  me  dict , centuplun  accipies  , il 
veult  diie,  centuplum  accipe , et  ainsi  l’expose 
Rabi  Kimy,  et  Rabi  Aben  Ezra , et  touts  les  Mas- 
sorets  : et  ibi  Bartolus.  D’advantaige  le  Pape  Sixte 
me  donna  quinze  cents  livres  de  rente  sus  son 
dommaine  et  thresor  Ecclesiasticque  pour  luy 
avoir  guery  une  bosse  chancreuse , qui  tant  le 
tourmentoit , qu’il  en  cuida  devenir  boiteulx  toute 
sa  vie.  Ainsi  je  me  paye  par  mes  mains,  (car  il 
n’est  tel)  sus  ledict  thresor  Ecclesiasticque. 

Iio  mon  amy  (disoit-il)  si  tu  sçavois  comment 
je  feis  mes  choulx  gras  de  la  croisade , tu  serois 
tout  esbahy.  Elle  me  vault  plus  de  six  mille 
fleurins.  Et  où  diable  sont-ils  allez  ? dis-je , car 
tu  n’en  as  une  maille.  Dond’ils  estoient  venus 
(dist-il)  ; ils  ne  feirent  seullement  que  changer 
maistre.  Mais  j’en  employay  bien  trois  mille  à 
niatier  non  les  jeunes  filles  , car  elles  ne  trou- 
vent que  trop  : mais  grandes  vieilles  sempiter- 

neuses  qui  n’avoient  dents  en  gueulle.  Considé- 
rant, ces  bonnes  femmes- icy  ont  tres-bien  em- 
ployé leur  temps  en  jeunesse,  et  ont  joué  du 
serrecroupiere  à cul  levé  à touts  venans , jus- 
ques  à ce  qu’on  n’en  lia  plus  voulu.  Et  par  Dieu 
je  les  feray  saccader  encore  une  fois  devant  qu’elles 
meurent.  Par  ce  moyen  à l’une  donnois  cent  fieu- 
rins,  à l’aultre  six  vingts,  à l’aultre  trois  cents, 
selon  qu’elles  estoient  bien  infâmes,  détestables, 
et  abominables,  car  d’aultant  quelles  estoient 
plus  horribles,  et  exécrables,  d’aultant  il  leur 
faloit  donner  d’advantaige , aultrement  le  diable 
ne  les  eust  voulu  biscoter.  Incontinent  m’en  allois 
à quelcque  porteur  de  coustrets  gros  et  gras,  et 
faisois  moy-mesme  le  mariaige  , mais  premier 
que  luy  nions trer  les  vieilles  je  luy  monstrois  les 
escutz  disant  : Compere  , voicy  qui  est  à toy  si 
tu  veulx  fretinfretailler  ung  bon  coup.  Des  lors 
les  paovres  haires  bubaialloient  commune  vieulx 
mulets,  ainsi  leur  faisois  bien  apprester  à banc- 
queter,  boire  du  meilleur,  et  force  espiceries 
pour  mettre  les  vieilles  en  rut  et  en  chaleur.  Fin 
de  compte  ils  besoingnoient  comme  toutes  bonnes 
âmes,  sinon  qu’a  celles  qui  estoient  horriblement 
villa ines  et  desfaictes , je  leur  faisois  mettre  ung 
sac  sus  le  visaige.  D’advantaige  j’en  ay  perdu 
beaulcoup  en  procès.  Et  quels  procès  as-tu  peu 

avoir?  (disois -je),  tu  n’as  ny  terre,  ny  maison. 
Mon  amy  (dist-il)  les  damoiselles  de  ceste  ville 
avoient  trouvé  par  instigation  du  diable  d’enfer 
une  maniéré  de  collets,  ou  cachecoulx  à la  haulte 
façon,  qui  leur  cachoit  si  bien  les  seins,  que 
l’on  n’y  pouvoit  plus  mettre  la  main  par  dessoubs, 
car  la  fente  d’iceulx  elles  avoient  mise  par  der- 
rière, et  estoient  touts  clos  par  devant,  dont  les 
paovres  amans,  dolens,  comtem  pial  ifs  n’estoient 
bien  contens.  Ung  beau  jour  de  Mardy , j’en  pre- 
sentay  requeste  à la  Court,  me  formant  partie 
contre  lesdictes  damoiselles , et  remonstrant  les 
grands  interests  que  je  y pretendois , protestant 
que  à mesme  raison  je  ferois  couldre  la  braguette 
de  mes  chausses  au  derrière , si  la  Court  n’y  don- 
noit  ordre.  Somme  toute  , les  damoiselles  for- 
marent  syndicat,  monstrarent  leurs  fondemens, 
et  passaient  procuration  à deffendre  leur  cause  : 
mais  je  les  poursuivis  si  vertement , que  pararrest 
de  la  Court  feut  dict , que  ces  haults  cachecoulx 
ne  seroient  plus  portez , sinon  qu’ils  feussent 
quelcque  peu  fendus  par  devant.  Mais  il  mecousta 
beau.  J’eus  ung  aultre  procès  bien  ord  et  bien 
salle  contre  Maistre  Fyfy  et  ses  supposts;à  ce 
qu’ils  n’eussent  plus  à lire  clandestinement  de 
nuict , la  Pippe  , le  Bussart,  ne  le  Quart  des  Sen- 
tences : mais  de  beau  plein  jour , et  ce  és  eseholes 

de  Feutre,  en  face  de  touts  les  Artitiens  sophistes , 
où  je  feus  condamné  es  despens  pour  quelcque 
formalité  de  la  relation  du  sergent.  Une  aultre 
fois  je  forma  y complaincte  à la  Court  contre  les 
mulles  des  Presidens  et  Conseilliers , et  aultres, 
tendant  à fin  que  quand  en  la  basse  Court  du 
Palais  l’on  les  mettroit  â ronger  leur  frain , les 
Conseillieres  leur  feissent  de  belles  baverettes  , 
affin  que  de  leur  bave  elles  ne  gastassent  le  pavé, 
en  sorte  que  les  paiges  du  Palais  peussent  joüer 
dessus  à beaulx  dés , ou  au  reniguebieu  à leur 
aise,  sans  y gaster  leurs  chausses  aux  genoulx: 
Et  de  ce  eus  bel  arrest:  mais  il  me  couste  bon. 

Or  sommes  à ceste  heure  combien  me  cous- 
tentles  petits  bancquets  que  je  fais  aux  paiges  du 
Palais  de  jour  en  jour.  Et  à quelle  fin?  dis-je. 
Mon  aray  (dist-il)  tu  n’as  passetemps  aulcun  en 
ce  monde.  J’en  ay  plus  que  le  Roy.  Et  si  vou- 
lois  te  rallier  avecque  moy , nous  ferions  diables. 
Non  , non  (dis- je)  par  Sainct  Adauras  : car  tu 
seras  une  fois  pendu.  Et  toy  (dist-il)  tu  seras  une 
fois  enterré;  lequel  est  plus  honorable  ou  l’aer, 
ou  la  terre  ? Hé  grosse  pecore  ! 

Cependant  que  ces  paiges  bancquetent  je  garde 
leurs  mulles , et  couppe  toutesfois  à quelcqu’une 
l’estriviere  du  costé  du  montouer , en  sorte  qu’elle 
ne  tient  qu’à  ung  filet.  Quand  le  gros  enflé  de 

Conseillier , ou  aultre,  ha  prins  son  bransle  pour 
monter  sus  , ils  tombent  touts  plats  comme  porcs 
devant  tout  le  monde , et  apprestent  à rire  pour 
plus  de  cent  francs.  Mais  je  me  ry  encore  d’ad- 
vantaige , c’est  que  eulx  arrivez  au  logis  ils  font 
fouetter  Monsieur  du  paige  comme  seigle  vert , 
par  ainsi  je  ne  plains  poinct  ce  que  m’ha  cousté 
à les  bancqueter.  Fin  de  compte , il  avoit  (comme 
ay  dict  dessus)  soixante  et  trois  manières  de  recou- 
vrer argent  : mais  il  en  avoit  deux  cents  qua- 
torze de  le  despendre , hors  mis  la  réparation  de 
dessoubs  le  nez. 

CHAPITRE  XVIII. 

Comment  un  g grand  clerc  d’ Angleterre  'vou- 
lait arguer  contre  Pantagruel , et  feu  t 'vaincu 
par  Panurge. 

E N ces  mesmes  jours  ring  sçavant  homme  nommé 
Thaumaste  , oyant  le  bruit  et  renommée  du  sça- 
voir  incomparable  de  Pantagruel,  vint  du  pays 
d’Angleterre  en  ceste  seule  intention  de  veoir 
Pantagruel  , et  le  congnoitre  , et  esprouver  si 
tel  estoit  son  sçavoir  comme  en  estoit  la  renom- 
mée. De  faict , arrivé  à Paris  se  transporta  vers 
l’hostel  dudict  Pantagruel  qui  estoit  logé  à Phostel 
Sainct  Denis  , et  pour  lors  se  pourmenoit  par  le 
jardin  avecque  Panurge , philosophant  à la  mode 
des  Peripateticques.  De  première  entrée  tressaillit 
tout  de  paour , le  voyant  si  grand  et  si  gros  : puis 
le  saliia,  comme  est  la  façon,  courtoisement,  luy 
disant:  Bien  vray  est- il,  ce  dict  Platon  prince 
des  Philosophes,  que  si  l’imaige  de  science  et 
sapience  estoit  corporelle  et  spectable  ès  yeux  des 
humains  , elle  exciteroit  tout  le  monde  en  admi- 
ration de  soy.  Car  seullement  le  bruit  d’icelle 
espandu  par  l’aer , s’il  est  receu  ès  aureilles  des 
studieux  et  amateurs  d’icelle  3 qu’on  nomme  Phi- 

losophes,  ne  les  laisse  dormir  ny  reposer  à leur 
aise,  tant  les  stimule  et  embrase  d’acoürir  au  lieu 
et  veoir  la  perssonne , en  qui  est  dicte  science 
avoir  establi  son  temple , et  produire  ses  oracles. 
Comme  il  nous  fcut  manifestement  demonstré  en 
la  Royne  de  Saba  , qui  vint  des  limites  d’O- 
rient  et  mer  Persicque , pour  veoir  l’ordre  de  la 
maison  du  saige  Salomon , et  ouïr  sa  sapience. 
En  Anacliarsis,  qui  de  Scytlrie  alla  j usques  en 
Athènes  pour  veoir  Solon.  En  Pythagoras,  qui 
visita  les  vaticinateurs  Memphiticques.  En  Platon 
qui  visita  les  Mages  de  AEgypte,  et  Architas  de 
Tarente.  En  Apollonius  Tyaneus  qui  alla  jusques 
au  mont  Caucase , passa  les  Scythes , les  Massa- 
getes , les  Indiens , navigea  le  grand  fleuve  Phy- 
son  , jusques  ès  Brachmanes  pour  veoir  Hiafchas; 
et  en  Babvioine,  Chaldée,  Medée,  Assyrie,  Par- 
thie , Syrie,  Phœnice , Arabie , Palestine , Alexan- 
drie , jusques  en  Ethiopie  , pour  veoir  les  Gym- 
nosophistes.  Pareil  exemple  avons  nous  de  Tite 
Eive,  pour  lequel  veoir  et  ouïr,  plusieurs  gents 
studieux  vindrent  en  Rome  , des  fins  limitrophes 
de  France,  et  Hespagnc.  Je  ne  m’ose  recenser 
au  nombre  et  ordre  de  ces  gents  tant  parfaicts  : 
mais  bien  je  veulx  estre  dict  studieux,  et  amateur, 
non  seullement  des  lettres,  mais  aussi  des  gents 
lettrés.  De  faict  oyant  le  bruit  de  ton  sçavoir  tant 

inestimable , ay  délaissé  pays , parens  et  maison , et 
me  suis  iey  transporté , rien  n’estimant  la  longueur 
du  chemin , l’attédiation  de  la  mer  , la  nouveaulté 
des  contrées  , pour  seullement  te  veoir  et  conférer 
avecques  toy  d’aulcuns  passaiges  de  Philosophie, 
de  Geomantie  et  de  Caballe , desquels  je  doubte 
et  ne  puis  contenter  mon  esperit  : lesquels  si  tu 
me  peulx  souldre,  je  me  rends  des  à présent  ton 
esclave  moy  et  toute  ma  postérité  : car  aultre  don 
n’ay  que  assez  j’estimasse  pour  la  recompense.  Je 
les  redigeray  par  escript , et  demain  le  feray  sçavoir 
à touts  les  gents  sçavans  de  la  ville  , affïn  que 
devant  eulx  publicquement  nous  en  disputions. 

Mais  voicy  la  maniéré  comme  j’entends  que  nous 
disputerons  : je  ne  veulx  disputer  pro  et  cont.ra  , 
comme  font  ces  sots  Sophistes  de  ceste  ville,  et 
de  ailleurs.  Semblablement,  je  ne  veulx  disputer 
en  la  maniéré  des  Academicques  par  déclamation , 
ny  aussi  par  nombres  comme  faisoit  Pythagoras  , 
et  comme  voulut  faire  Picus  Mirandula  a Homme. 
Mais  j e veulx  disputer  par  signes  seullement  sans 
parler  : car  les  matières  sont  tant  arduës,  que  les 
parolles  humaines  ne  seroient  suffisantes  à les 
expliquer  à mon  plaisir.  Par  ce  il  plaira  à ta  ma- 
gnificence de  soy  y trouver,  ce  sera  en  la  grande 
salle  de  Navarre  à sept  heures  du  matin. 

Ces  parolles  achevées , Pantagruel  luy  dist  ho- 

notablement:  Seigneur,  des  grâces  que  Dieu  m’ha 
donné,  je  ne  vouldrois  denier  à personne  en  dé- 
partir à mon  povoir  : car  tout  bien  vient  de  luy  : 
et  son  plaisir  est  que  soit  multiplié , quand  <on  se 
trouve  entre  gents  dignes , et  idoines  de  reeep- 
voiqceste  celeste  manne  de  honneste  sçavoir.  Au 
nombre  desquels  parce  qu’en  ce  temps  comme 
ja  bien  appercoy,  tu  tiens  le  premier  ranc  : je 
te  notifie  qu’à  toutes  heures  me  trouveras  prest 
de  obtempérer  à une  chascune  de  tes  requestes, 
selon  mon  petit  povoir.  Combien  que  plus  de  toy 
je  deusse  apprendre  que  toy  de  moy  : mais  , 
comme  as  protesté , nous  conférerons  de  tes  doub- 
tes  ensemble , et  en  chercherons  la  resolution  jus- 
ques  au  fond  du  puits  inespuisable  , auquel  disoit 
Heraclite  estre  la  vérité  cachée.  Et  loué  grande- 
ment la  maniéré  d’arguer  que  as  proposée,  c’est 
assavoir  par  signes  sans  parler  car  ce  faisans  toy 
et  moy  nous  entendrons  : et  serons  hors  de  ces 
frappements  de  mains  , que  font  ces  badaulx  So- 
phistes, quand  on  arguë,  alors  qu’on  est  au  bon 
de  l’argument.  Or  demain  je  ne  fauldray  me  trou- 
ver on  lieu  et  heure  que  m’as  assigné:  mais  je 
te  prie  que  entre  nous  n’y  ait  débat , ny  tumulte , 
et  que  ne  cherchons  honneur  ny  applausement 
des  hommes , mais  la  vérité  seule.  A quoy  res- 
pondit  Thaumaste  : Seigneur  Dieu  te  maintienne 

en  sa  grâce,  te  remerciant  de  ce  que  ta  haulte 
magnificence  tant  se  veult  condescendre  à ma 
petite  vilité.  Or  à Dieu  jusques  à demain.  A Dieu, 
dist  Pantagruel.  Messieurs,  vous  qui  lisez  ce  pré- 
sent escript,  ne  pensez  que  jamais  gents  plus 
feussent  eslevez  et  transportez  en  pensée,  que 
feurent  toute  celle  nuict , tant  Thaumaste , que 
Pantagruel.  Car  ledict  Thaumaste  dist  au  con- 
cierge de  lliostel  de  Cluny , auquel  il  estoit  logé, 
que  de  sa  vie  ne  s’es toit  trouvé  tant  altéré  comme 
il  estoit  celle  nuict.  Il  m’est  (disoit-il)  advis  que 
Pantagruel  me  tient  à la  gorge  , donnez  ordre 
que  beuvons , je  vous  prie , et  faictes  tant  que  ayons 
de  l’eauë  fresche  pour  me  gargariser  le  palat. 

De  l’aultre  costé  Pantagruel  entra  en  la  haulte 
game,  et  de  toute,  la  nuict  ne  faisoit  que  ravas- 
ser  apres 

Le  livre  de  Beda,  de  numeris  et  signis. 

Le  livre  de  Plotin,  de  inearrabilibus. 

Le  livre  de  Procle , de  magia. 

Les  livres  de  Artemidore  , tt gpl  ore/pojq/Tntwf'. 

De  Anaxagoras  , tt gpl  enifjalu v. 

Dinai’iuS  , ■frgpt  ct^drav. 

Les  livres  de  Philistion. 

Hipponax,  7r?p/  dvexqavvTOùv  et  ung  tas  d’aultres, 
tant  que  Panurge  luy  dist  : 

Seigneur,  laissez  toutes  ces  pensées,  et  vous 

allez  couclier  : car  je  vous  sens  tant  esmeu  en 
rostre  esperlt,  que  bien  test  lumberiez  en  quelc- 
que  fiebvre  epbemere  par  cest  excès  de  pense- 
ment.  Mais  premier  beuvant  vingt  et  cinq  ou 
trente  bonne  fois  , retirez  - vous , et  dormez  à 
vostre  aise,  car  de  matin  je  respondray  et  arguë- 
ray  contre  Monsieur  l’Anglois , et  au  cas  que 
je  ne  le  mette  ad  metam  non  loqui , dictes 
mal  de  moy. 

Voire,  mais  ( dist  Pantagruel)  Panurge  mon 
amy , il  est  merveilleusement  sçavant  : comment 
luy  pourras- tu  satisfaire  ? Très-bien  (respondit 
Panurge)  je  vous  prie  n’en  parlez  plus,  et  m’en 
laissez  faire:  y ha-il  homme  tant  sçavant  que  sont 
les  diables  ? Non  vrayement  ( di$t  Pantagruel  ) 
sans  grâce  divine  et  speciale.-Et  toutesfois  ( dist 
Panurge)  j’ay  argué  maintesfois  contre  eulx,  et 
les  ay  faicts  quinaulx  et  mis  de  cul.  Par  ce  soyez 
asseuré  de  ce  glorieux  Anglois , que  je  vous  le 
feray  demain  chier  vinaigre  devant  tout  le  monde. 
Ainsi  passa  la  nuict  Panurge  à choppiner  avec- 
ques  les  paiges,  et  joüer  toutes  les  aguillettes  de 
ses  chausses  à primas  et  secunduS , et  à la  ver- 
gette.  Et  quand  vint  l’heure  assignée , il  conduisit 
son  Maistre  Pantagruel  au  lieu  constitué.  Et  har- 
diment croyez  qu’il  n’y  eut  petit  ne  grand  dedans 
Paris  qu’il  11e  se  trouvast  au  lieu:  pensant,  ce 

diable  de  Pantagruel , qui  ha  convaincu  touts  les 
resveurs  et  bejaunes  Sophistes,  à ceste  heure  aura 
son  vin.  Car  cest  Anglois  est  ung  aultre  diable 
de  Vauvert.  Nous  verrons  qui  en  gaignera. 

Ainsi  tout  le  monde  assemblé , Thaumaste  les 
attendoit.  Et  lors  que  Pantagruel  et  Panurge  arri- 
varent  à la  salle,  touts  ces  Grimaulx,  Ar tiens,  et 
Entrans  commençarent  frapper  des  mains  comme 
est  leur  badaulde  coustume. 

Mais  Pantagruel  s’escria  à haulte  voix , comme 
si  ce  eust  esté  le  son  d’ung  double  canon , disant , 
Paix  de  par  le  diable , paix  : par  Dieu , coquins , 
si  vous  me  tabustez  ici , je  vous  couperay  la  teste 
à très  tous.  A laquelle  parolle  ils  demçurarent 
touts  estonnez  comme  canes , et  ne  osoient  seul- 
lement  toussir , voire  eussent  ils  mangé  quinze 
livres  de  plume.  Et  feurent  tant  altérez  de  ceste 
seule  voix , qu’ils  tiroient  la  langue  demy  pied 
hors  la  gueulle,  comme  si  Pantagruel  leur  eust 
les  gorges  salées.  Lors  commença  Panurge  à parler 
disant  à l’Anglois  : Seigneur , es  tu  ici  venu  pour 
disputer  contentieusement  de  ces  propositions 
que  tu  as  mis , ou  bien  pour  apprendre  et  en 
sçavoir  la  vérité  ? A quoy  respondit  Thaumaste  , 
Seigneur,  aultre  chose  ne  me  ameine  sinon  bon 
désir  d’apprendre  et  sçavoir  ce  dont  j’ay  doubté 
toute  ma  vie , et  11’ay  trouvé  ny  livre  ny  homme 

qui  m’ayt  contenté  en  la  resolution  des  doubtes 
que  j’ay  proposez.  Et  au  regard  de  disputer  par 
contention , je  ne  le  veulx  faire,  aussi  est-ce  chose 
trop  vile,  et  le  laisse  à ces  maraulx  Sophistes 
lesquels  en  leurs  disputations  ne  cherchent  vé- 
rité , mais  contradiction  , et  débat. 

Doncques  dist  Panurge , si  je , qui  suis  petit  dis- 
ciple de  mon  Maistre  Monsieur  Pantagruel,  te 
contente  et  satisfais  en  tout  et  par  tout , ce  seroit 
chose  indigne  d’en  empescher  mon  dict  Maistre  , 
par  ce  mieulx  vauldra  qu’il  soit  cathedrant,  ju- 
geant de  nos  propous  , et  te  contentant  au  parsus 
s’il  te  semble  que  je  n’aye  satisfaict  à ton  studieux 
désir.  V rayement , dist  Thaumaste , c’est  très-bien 
dict.  Commençons  doncques. 

Or  notez  que  Panurge  avoit  mis  au  bout  de 
sa  longue  braguette  ung  beau  Floc  de  soye  rouge , 
blanche , verde , et  bleue , et  dedans  avoit  mis 
une  belle  pomme  d’orange. 

CHAPITRE  XIX. 

Comment  P anurge  feib  quinaultl’  Anglais  qui 
arguoit  par  signes. 

A.  d o jst  c q tout  le  monde  assistant  et  escoutant 
en  bonne  silence  , l’Anglois  leva  liault  en  l’aer  les 
deux  mains  séparément , cloiiant  toutes  les  ex- 
tremitez  des  doigtz  en  forme  qu’on  nomme  en 
Chinonnois  , cul  de  poulie , et  frappa  de  l’une 
l’aultre  par  les  ongles  quatre  fois , puis  les  ou- 
vrit , ainsi  à plat  de  l’une  frappa  l’aultre  en  son 
strident  une  fois  , derechief  les  joignant  comme 
dessus  frappa  deux  fois , et  quatre  fois  dere- 
chief les  ouvrant.  Puis  les  remit  jointes  et  esten- 
duës  l’une  jouxte  l’aultre , comme  semblant  dévo- 
tement Dieu  prier.  Panurge  soubdain  leva  en  l’aer 
la  main  dextre  , puis  d’icelle  mist  le  poulce  de- 
dans la  navire  d’icelluy  costé  , tenant  les  quatre 
doigtz  étendus  et  serrez  par  leur  ordre  en  ligne 
parallèle  à la  pinne  du  nez , fermant  l’œil  gausche 
entièrement , et  guignant  du  dextre  avecq  pro- 
fonde dépréssion  de  la  sourcille  , et  paulpiere. 
Puis  la  gausche  leva  hault,  avecques  fort  serre- 
ment et  extension  des  quatre  doigtz  et  élévation 
du  poulce  , et  la  tenoit  en  ligne  directement  cor- 

respondante  à l’assiete  de  la  dextre , avec  distance 
entre  les  deux  d’une  coubdée  et  demie.  Cela  faict, 
en  pareille  forme  baissa  contre  terre  l’une  et  l’aul- 
tre  main  : Hnablement  les  tint  on  millieu  comme 
visant  droict  au  nez  de  l’Anglois. 

Et  si  Mercure , dist  l’Anglois.  Là  Panurge  inter- 
rompt disant  : Vous  avez  parlé  , masque.  Lors 
feist  l’Anglois  tel  signe.  La  main  gausclie  toute 
ouverte  il  leva  hault  en  l’aer  , puis  ferma  au 
poing  les  quatre  doigtz  d’icelle  , et  le  poulce 
estendu  assit  sus  la  pinne  du  nez.  Soubdain  apres 
leva  la  dextre  toute  ouverte , et  toute  ouverte  la 
baissa , joignant  le  poulce  au  lieu  que  fennoit  le 
petit  doigt  de  la  gausclie  , et  les  quatre  doigtz 
d’icelle  mouvoit  lentement  en  l’aer.  Puis  au  re- 
bours  feit  de  la  dextre  ce  qu’il  avoit  faict  de  la 
gausche  , et  de  la  gausclie  ce  qu’il  avoit  faict  de 
la  dextre.  Panurge  de  ce  non  estonné  tira  en 
l’aer  sa  trismegiste  braguette  de  la  gausclie  , et 
de  la  dextre  en  tira  ung  transon  de  coste  bovine 
blanche  , et  deux  pièces  de  bois  de  forme  pa- 
reille , l’une  d’Ebene  noir,  l’aultre  de  Brésil  in- 
carnat , et  les  mist  entre  les  doigtz  d’icelle  en 
bonne  symmetrie  : et  les  cliocquant  ensemble , 
faisoit  son , tel  que  font  les  ladres  en  Brelaigne 
avecques  leurs  clicquettes  , mieulx  toutesfois  ré- 
sonnant , et  plus  harmonieux  ; et  de  la  langue 

contracte  dedans  la  bouche  fredonnoit  joyeuse- 
ment , tousjours  regardant  l’Anglois. 

Les  I heologiens  , Medicins  , et  Chirurgiens 
pensarent  que  par  ce  signe  il  inferoit  l’Anglois 
estre  ladre.  Les  Conseillers , Légistes  , et  Décré- 
tâtes, pensoient  que  ce  faisant  il  vouloit  con- 
duire , quelcque  espece  de  félicité  humaine 
consister  en  estât  de  ladrerie  , comme  jadis 
maintenoit  le  Seigneur.  L’Anglois  pour  ce  ne 
s effraya  , et  levant  les  deux  mains  en  l’aer  les 
tint  en  telle  forme  que  les  trois  maistres  doigtz 
serroit  au  poing , et  passoit  les  poulces  entre  les 
doigtz  indices  et  moyens  : et  les  doigtz  auricu- 
laires demouroient  en  leurs  estenduës  , ainsi  les 
presentoit  à Panurge  ; puis  les  accoupla  de  mode 
que  le  poulce  dextre  touchoit  le  gausche  , et  le 
doigt  petit  gau'sche  touschoit  le  dextre.  A ce 
Paiiuige  sans  mot  dire  leva  les  mains  , et  en 
feit  tel  signe  : De  la  main  gausche  il  joignit  l’ongle 
du  doigt  indice  a 1 ongle  du  poulce  faisant  on 
millieu  de  la  distance  comme  une  boucle  , et  de 
la  main  dextre  serroit  touts  les  doigtz  au  poing, 
excepté  le  doigt  indice  , lequel  il  mettoit  et  tiroit 
souvent  par  entre  les  deux  aultres  susdicts  de  la 
main  gausche  : puis  de  la  dextre  estendit  le  doigt 
indice  et  le  millieu  , les  esloignant  le  mieulx 
qu’il  povoit , et  les  tirant  vers  Thaumaste  ; puis 

mettait  le  poulce  de  la  main  gausche  sus  l’anglet 
de  l’œil  gausche,  estendant  toute  la  main  comme 
une  aele  d’oiseau , ou  une  pinne  de  poisson  , et 
la  mouvant  bien  mignonnement  de  ça  et  de  là , 
aultant  en  faisoit  de  la  dextre  sur  l’anglet  de 
l’oeil  dextre. 

Thaumaste  commença  paslir  et  trembler  , et 
luy  feit  tel  signe  : De  la  main  dextre  il  frappa  du 
doigt  millieu  contre  le  muscle  de  la  vole , qui  est 
au  dessoubs  le  poulce  , puis  mist  le  doigt  indice 
de  la  dextre  en  pareille  boucle  de  la  senestre  ; 
mais  il  le  mist  par  dessoubs  , non  par  dessus , 
comme  faisoit  Panurge.  Adoncques  Panurge 
frappe  la  main  contre  sus  l’aultre  , et  souffle  en 
paulme  : ce  faict , met  encore  le  doigt  indice  de 
la  dextre  en  la  boucle  de  la  gausche , le  tirant 
et  mettant  souvent  ; puis  estendit  le  menton , 
regardant  ententivement  Thaumaste.  Le  monde 
qui  n’entendoit  rien  à ces  signes  , entendit  bien 
qu’en  ce  il  demandoit  sans  dire  mot,  à Thaumaste, 
que  voulez- vous  dire  là  7 De  faiet  T haumaste  com- 
mença siier  à grosses  gouttes  , et  sembloit  bien 
ung  homme  qui  feut  ravy  en  haulte  contempla- 
tion. Puis  s’advisa  , et  mist  touts  les  ongles  de  la 
gausche  contre  ceulx  de  la  dextre  ouvrant  les 
doietz , comme  si  ce  eussent  esté  demis  cercles,  et 
«slevoit  tant  qu’il  povoit  les  mains , en  ce  signe. 

A quoy  Panurge  soubdain  raist  le  poulce  de  la 
main  dextre  soubs  les  mandibules  , et  le  doigt 
auriculaire  d’icelle  en  la  boucle  de  la  gausche  , 
et  en  ce  poinct  faisoit  sonner  ses  dents  bien  mé- 
lodieusement , les  basses  contre  les  haultes. 

Thaumaste  de  grand  alian  se  leva , mais  en  se 
levant  feit  ung  gros  pet  de  Boulangier  ; car  le 
bran  vint  apres  , et  pissa  vinaigre  bien  fort , et 
püoit  comme  touts  les  diables.  Les  assistans  com- 
mençarent  se  estouper  le  nez  , car  il  se  conchioit 
d’angustie  ; puis  leva  la  main  dextre , la  clouant 
en  telle  façon  qu’il  assembloit  les  bouts  de  touts 
les  doigtz  ensemble  , et  la  main  gausche  assit 
toute  pleine  sus  la  poictrine.  A quoy . Panurge 
tira  sa  longue  braguette  aveeque  son  Hoc  , et 
l’estendit  d’une  coubdée  et  demie  , et  la  tenoit 
en  l’aer  de  la  main  gausche  , et  de  la  dextre 
print  sa  pomme  d’orange  , et  la  gettant  en  l’aer 
par  sept  fois  , à la  huictiesme  la  cacha  au  poing 
de  la  dextre , la  tenant  en  hault  tout  coy  , puis 
commença  secouer  sa  belle  braguette  , la  mons- 
trant  à Thaumaste. 

Apres  cela  Thaumaste  commença  enfler  les 
deux  joues  comme  ung  cornemuseur  , et  soufflait 
comme  s’il  enfloit  une  vessie  de  porc.  A quoy 
Panurge  mist  ung  doigt  de  la  gausche  au  trou  du 
cul , et  de  la  bousclie  tiroit  l’aer  comme  quand 

on  mange  des  huistres  en  escaille,  ou  quand  on 
hume  sa  soupe  ; ee  faict  , ouvre  quelcque  peu 
de  la  bouche , et  avecque  le  plat  de  la  main 
dextre  frappoit  dessus  , faisant  en  ce  ung  grand 
son  et  profond , comme  s’il  venoit  de  la  super- 
ficie ou  diaphragme  par  la  trachée  artere  , et  le 
feit  par  seize  fois.  Mais  Thaumaste  souffloit  tou- 
jours comme  une  oye.  Adôncq  Panurge  mist  le 
doigt  indice  de  la  dextre  dedans  la  bouche  , le 
serrant  bien  fort  avecq  les  muscles  de  la  bouche, 
puis  le  tiroit , et  le  tirant  faisoit  un  grand  son , 
comme  quand  les  petits  garçons  tirent  d’un  g ca- 
non de  Sus  avecque  belles  rabbes  , et  le  feit  par 
neuf  fois. 

Alors  Thaumaste  s’escria  : Ha  Messieurs  , le 
grand  secret  ! il  y 'ha  mis  la  main  jusqu  es  au 
coubde  : puis  tira  ung  poignard  qu’il  avoit , le 
tenant  par  la  poincte  contre  bas.  A quoi  Panurge 
print  sa  longue  braguette , et  la  secoüoit  tant  qu’il 
povoit  contre  ses  cuisses , puis  mist  ses  deux  mains 
liées  en  forme  de  pigne  , sus  sa  teste,  tirant  la 
langue  tant  qu’il  povoit , et  tournant  les  yeulx 
en  la  teste , comme  une  chievre  qui  se  meurt.  Ha 
j’entends , dist  Thaumaste  , mais  quoy  ? faisant 
tel  signe , qu’il  mettoit  le  manche  de  son  poi- 
gnard contre  la  poictrine , et  sus  la  poincte  met- 
toit le  plat  de  la  main  en  retournant  quelcque 

peu  le  bout  des  doigtz.  A.  quoy  Panurge  baissa 
sa  teste  du  costé  gausclie  , et  mist  le  doigt  millieu 
en  l’aureille  dextre  , eslevant  le  poulce  contre 
mont.  Puis  croisa  les  deux  bras  sus  sa  poictrine 
toussant  par  cinq  fois  , et  à la  cinquiesme  frap- 
pant du  pied  droict  contre  terre  ; puis  leva  le 
bras  gausclie , et  serrant  touts  les  doigtz  au  poing , 
tenoit  le  poulce  contre  le  front , frappant  de  la 
main  dextre  par  six  fois  contre  la  poictrine.  Mais 
Thaumaste  , comme  non  content  de  ce  , mist  le 
poulce  de  la  gausclie  sus  le  bout  du  nez  , fermant 
le  reste  de  ladicte  main.  Dont  Panurge  mist  les 
deux  maistres  doigtz  à chascun  costé  de  sa  bou- 
che , le  retirant  tant  qu’il  povoit , et  monstrant 
toutes  ses  dents  : et  des  deux  poulces  rabaissoit  les 
paulpieres  des  yeulx  bien  profondément , en  fai- 
sant assez  laide  grimace , selon  que  sembloit  és 
assistans. 

CHAPITRE  XX. 


Comment  Thaumaste  racompte  les  vertus  et 
sçcivoir  de  Panurge. 

Adoncquessc  leve  Thaumaste  , et  ostant  son 
bonnet  de  la  teste , remercia  ledict  Panurge  doul- 
cernent.  Puis  dist  à liaulte  voix  à toute  l’assis- 
tance: Seigneurs,  à ceste  heure  puis-je  bien  dire 
le  mot  Evangelicque  , Et  ecce  plusquam  Salo- 
mon hic.  Y ous  avez  ici  ung  thresor  incomparable 
en  vostre  presence , c’est  Monsieur  Pantagruel , 
duquel  la  renommée  me  avoit  ici  attiré  du  fin 
fond  d’Angleterre , pour  conférer  avecque  luy  des 
problèmes  insolubles  tant  de  Magie,  Alchymie, 
de  Caballc , de  Geomantie  , d’ Astrologie , que  de 
Philosophie  : lesquels  j’avois  en  mon  esperit.  Mais 
de  présent  je  me  courrouce  contre  la  renommée, 
laquelle  me  semble  estre  envieuse  contre  luy, 
car  elle  n’en  rapporte  la  milliesme  partie , de  ce 
qu’en  est  par  efficace.  Y ous  avez  veu , comment 
son  seul  disciple  m’ha  contenté  et  m’en  ha  plus 
dict  que  n’en  demandais  : d’abondant  m’ha  ouvert 
et  ensemble  solu  d’aultres  doubles  inestimables. 
En  quoy  je  vous  peulx  assurer  qu’il  m’ha  ouvert 
le  vray  puits  et  abysme  de  Encyclopédie , voire 

en  une  sorte  que  je  ne  pensois  trouver  homme 
qui  en  sceust  les  premiers  elemens  seulement , 
c’est  quand  nous  avons  disputé  par  signes  sans 
dire  mot  ny  demy.  Mais  à tant  je  redigeray  par 
escript  ce  que  avons  dict  et  résolu,  affm  que  Ion 
ne  pense  que  ce  ayent  esté  mocqueries  et  le  feray 
imprimer  affm  que  chascun  y aprenne  comme  j’ay 
faict.  Doncq  povez  juger , ce  que  eust  peu  dire  le 
maistre , 'veu  que  le  disciple  lia  faict  telle  pioesse . 
car  Non  est  discipulus  super  magistrum. 

En  tout  cas  Dieu  soit  loüé,  et  bien  humble- 
ment vous  remercie  de  l’honneur  que  nous  avez 
faict  à cest  acte.  Dieu  vous  le  retribüe  éternelle- 
ment. S em labiés  actions  de  grâces  rendit  Pan- 
tagruel à toute  l’assistance , et  de  là  partant  mena 
disner  Thaumaste  avecques  luy , et  croyez  qu’ils 
beurent  à ventre  desboutonné  (car  en  ce  temps- 
là  on  fermoit  les  ventres  à boutons , comme  les 
collets  de  présent)  jusques  à dire,  dond  venez 
vous?  Saincte  Darne  comment  ils  tiroient  au  che- 
vrotin  ! et  flaccons  d’aller , et  eulx  de  corner , 
tire,  baille  , Paige,  vin,  boutte  de  par  le  diable, 
boutte,  il  n’y  eut  celluy  cpii  ne  bust,  vingt- cinq 
ou  trente  muids.  Et  sçavez  comme  ? sicut  terra 
sine  ciqua , car  il  faisoit  chauld,  et  d’advantaige 
s’estoient  altérez.  Au  regard  de  l’exposition  des 
propositions  mises  par  Thaumaste , et  signifiea- 

tions  des  signes  desquels  ils  usai'ent  en  disputant, 
je  vous  les  exposerois  selon  la  relation  d’entre 
eulx-mesmes:  niais  1 on  m ha  dict  que  Thaumaste 
en  feit  ung  grand  livre  imprimé  à Londres  , auquel 
il  declaire  tout  sans  rien  laisser  : par  ce  je  m’en 
déporté  pour  le  présent. 


DE  RABELAIS.  3g  i 


CHAPITRE  XXL 

Comment  Panurge  feut  amoureux  d’une 
haulte  Dame  de  Paris. 

P a n u rg  e commença  estre  en  réputation  en  îa 
ville  de  Paris  par  ces  te  disputation  qu’il  obtint 
contre  l’Ànglois,  et  faisoit  dès  lors  bien  valloir 
sa  braguette,  et  la  feist  au  dessus  esmoucbetcr 
de  broderie  à la  Romanicque.  Et  le  monde  le 
loiioit  publicqueme nt , et  en  feut  faicte  une  chan- 
son, dont  les  petits  enfans  alloient  à la  moutarde, 
et  estoit  bien  venu  en  toute  compagnie  des  Dames 
et  Damoiselies , en  sorte  qu’il  devint  glorieux  , 
si  bien  qu’il  entreprint  venir  au  dessus  dune  des 
grandes  Dames  de  la  ville. 

De  faict , laissant  ung  tas  de  longs  prologues  et 
protestations  que  font  ordinairement  ces  dolens 
contemplatifs  amoureux  de  Caresme  , lesquels 
point  à la  cliair  ne  touchent,  luy  dist  ung  joui  . 
Madame,  ce  seroit  bien  fort  utile  à toute  la  ré- 
publique, délectable  à vous , honneste  à vostie 
lignée , et  àmoy  necessaire , que  feussiez  couveite 
de  ma  race  ; et  le  croyez , car  l’experience  vous 
le  demonstrera.  La  Dame  à ceste  parolle  le  recula 
plus  de  cent  lieues , disant  : Mesehant  fol  > vous 

appartient-il  me  tenir  tels  propos?  À qui  pensez- 
•vous  parler  ? allez , ne  vous  trouvez  jamais  devant 
nioy , car  si  n’es  toit  pour  ung  petit , je  vous  ferois 
couper  bras  et  jambes. 

Or  (dist-il)  ce  me  seroit  bien  tout  ung  d’avoir 
bras  et  jambes  coupez,  en  condition  que  nous 
feissions  vous  et  moy  ung  transon  de  chiere  lye, 
joüans  des  manequins  à basses  marches  : car 
(monstrant  sa  longue  braguette)  voicy  Maistre 
Jean  Jeudy , qui  vous  sonneroit  une  antiquaille  , 
dont  vous  sentiriez  jusques  à la  mouëlle  des  os. 
Il  est  galand  , et  vous  scait  tant  bien  trouver 
les  alibitz  forains,  et  petits  poulains  grenez  en 
la  ratouere,  que  apres  luy  n’y  ha  que  espousseter. 

A quoy  respondit  la  Dame  : Allez  meschant, 
allez,  si  vous  me  dictes  encores  ung  mot,  je 
appelé  ray  le  monde  : et  vous  feray  ici  assommer 
oe  coups.  Ho  (dist-il)  vous  n’estes  tant  male 
que  t?ous  dictes,  non,  ou  je  suis  bien  trompé  à 
vostre  physionomie  : car  plustost  la  terre  mon- 
teroit  ès  cieulx , et  les  haults  cieulx  descendroient 
en  1 abysme , et  tout  ordre  de  nature  seroit  per- 
verti , qu  en  si  grande  beauité  et  elegance  comme 
la  vostre , y eust  une  goutte  de  bel,  ny  de  ma- 
lice. L on  dict  bien  qu’à  grand  peine  vit-on  jamais 
femme  belle , qui  aussi  ne  feust  rebelle  : mais 
cela  est  dict  de  ces  beaultez  vulgaires.  La  vostre 

est  tant  excellente,  tant  singulière,  tant  celeste, 
que  je  croy  que  nature  l’ha  mise  en  vous  comme 
ung  parragon  pour  nous  donner  entendre  combien 
elle  peult  faire , quand  elle  veult  employer  toute 
sa  puissance  et  tout  son  sçavoir.  Ce  n’est  que 
miel  , ce  n’est  que  sucre,  ce  n’est  que  manne 
celeste , de  tout  ce  qu’est  en  vous.  C’estoit  à vous 
à qui  Paris  debvoit  adjuger  la  pomme  d’or , non 
à Venus,  non,  ny  à Juno,  ny  à Minerve:  car 
oncques  n’y  eut  tant  de  magnificence  en  Juno, 
tant  de  prudence  en  Minerve , tant  d’élégance  en 
Venus,  comme  y Ira  en  vous.  O Dieux  et  Deesses 
celestes,  que  heureux  sera  celluy , à qui  rejez 
celle  grâce  de  ceste-cy  accoler  ! de  la  baiser  ! et 
de  frotter  son  lart  avecques  elle  ! Par  Dieu  ce 
sera  moy,  je  le  voy  bien,  car  desja  elle  mayme 
tout  à plein,  je  le  congnoy  et  suis  à ce  prédes- 
tiné des  Phées.  Doncques  pour  gaigner  temps 
boutte,  pousse,  enjambions. 

Et  la  vouioit  embrasser,  mais  elle  feit  sem- 
blant de  se  mettre  à la  fenestre  pour  appeler  les 
voisins  à la  force.  Adoncq  sortit  Panurge  bien- 
tost , et  luy  dist  en  fuyant  : Madame  , attendez 
moy  icy , je  les  vais  quérir  moy-mesme,  nen 
prenez  la  peine.  Ainsi  s’en  alla , sans  grande- 
ment se  soucier  du  refus  qu’il  avoit  eu,  et  nen 
feit  oncques  pire  chiere.  Au  lendemain  il  se  trouva 

a 1 Ecclise  à 1 heure  qu’elle  alloit  à la  messe , 
et  à 1 entrée  luy  bailla  de  i’eaüé  beniste,  s’encli- 
nant  profondément  devant  elle,  apres  se  age- 
nouilla auprès  d’elle  familièrement , et  luy  dist: 
Madame,  sçachez  que  je  suis  tant  amoureux  de 
vous  que  je  n’en  peulx  pisser,  ny  hanter,  je  ne 
sçay  comment  l’entendez  , s’il  mien  advenoit 
quelcque  mal,  qu’en  seroit-il?  Allez  (dist-elle) 
allez , je  ne  m’en  soucie  : laissez-moy  icy  prier  Dieu. 
Mais  ( dist-il  ) equivocquez  sur  À Beaumont  le 
Viconte.  Je  ne  sçaurois,  dist-elle.  C’est  (dist-il) 
A beau  con  le  vit  monte.  Et  sur  cela  priez  Dieu 
qu’il  me  doint  ce  que  vostre  noble  cueur  desire , 
et  me  donnez  ces  patenostres  par  grâce.  Tenez 
(dist-elle)  et  ne  me  tabustez  plus. 

Ce  dict , luy  vouloit  tirer  ses  patenostres  qui 
estaient  de  Cestrin , avecque  grosses  marques  d’or: 
mais  Panurge  promptement  tira  ung  de  ses  cous- 
teaulx,  et  les  coupa*  très-bien,  et  les  emporta  à 
la  fripperie,  luy  disant,  voulez-vous  mon  Cous- 
teau / Non,  non,  dist-elle.  Mais  (dist-il)  à pro- 
pos, il  est  bien  à vostre  commendement,  corps 
et  biens,  trippes  et  boyaulx.  Cependant  la  Dame 
nés  toit  fort  contente  de  ses  patenostres:  car  c’es- 
toit  une  de  ses  contenances  à l’Ecclise , et  pcn- 
soit  : Ce  bon  bavart  ici  est  quelcque  esventé , 
homme  d estrange  pays,  je  ne  recouvreray  jamais 

mes  patenostres , que  m’en  dira  mon  mary  ? Il 
se  courroucera  à moy  : mais  je  luy  diray  qu’ung 
larron  me  les  lia  coupées  dedans  l’Eeclise,  ce 
qu’il  croira  facillement  voyant  encore  le  bout  du 
ruban  à ma  ceincture. 

Apres  disner  Panurge  l’alla  veoir , portant  en 
sa  manclie  une  grande  bourse  pleine  d’escutz  du 
palais , et  de  gettons , et  luy  commença  dire  : 

.Lequel  des  deux  ayme  plus  l’aultre  , ou  vous 
moy,  ou  moy  vous?  A quoy  elle  respondit , 
Quand  est  de  moy  je  ne  vous  bais  poinct:  car 
comme  Dieu  le  commande , j’ayme  tout  le  monde. 
Mais  à propos  (dist-il)  n'estes -vous  amoureuse 
de  moy?  Je  vous  ay  (dist-elle)  ja  dict  tant  de 
fois  que  vous  ne  me  tenissiez  plus  telles  paroles  ; 
si  vous  m’en  parlez  encore,  je  vous  monstreray 
que  ce  n’est  à moy  à qui  vous  debvez  ainsi  parler 
de  déshonneur.  Partez  d’icy,  et  me  rendez  mes 
patenostres,  à ce  que  mon  mary  ne  me  les  de- 
mande. 

Gomment  dis  t- il , Madame  , vos  patenostres  ? 
non  feray  par  mon  sergent,  mais  je  vous  en  veulx 
bien  donner  d’aultres  : en  aymerez  vous  mieulx 
d’or  bien  esmaillé  en  forme  de  grosses  sphères, 
ou  de  beauïx  lacs  d’amours , ou  bien  toutes  mas- 
sifves  comme  gros  lingots , ou  si  en  voulez  d’e- 
bene,  ou  de  gros  hyacinthes,  de  gros  grenatz 

taillez  avecque  les  marcques  de  fines  turquoises , 
°u  de  bcaulx  topazes  niarcqués  de  fms  saphiz , 
ou  de  beaulx  balais  a tout  grosses  marques  de 
diamants  à vingt  et  liuict  quarres  ? Non , non , 
c’est  .trop  peu.  J’en  scay  ung  beau  chapelet  de 
fines  esmeraudes  marcquées  d’ambre  gris  cos- 
coté,  et  à la  boucle  ung  union  Persicque , gros 
comme  une  pomme  d’orange:  elles  ne  coustent 
que  vingt  et  cinq  mille  ducats  , je  vous  en  veulx 
faire  ung  présent:  car  j’en  ay  du  content.  Et  ce 
clisoit  faisant  sonner  ses  gettons  comme  si  ce  feus- 
sent  escutz  au  Soleil.  Voulez-vous  une  piece  de 
velours  violet  cramoisi  tainct  en  grene,  une  piece 
de  satin  broché , ou  bien  cramoisi  ? Voulez-vous 
chaînes , doreures , templettes , bagues  ? il  ne  fault 
que  dire  ouy.  Jusques  à cinquante  mille  ducats , 
ce  ne  m est  rien  cela.  Par  la  vertus  desquelles 
paiolles  il  luy  faisoit  venir  l’eaüe  à la  bouche. 
Mais  elle  luy  dist:  Non,  je  vous  remercie:  je  ne 
\eulx  rien  de  vous.  Par  Dieu,  dist-il,  si  veulx 
bien  moy  de  vous  : mais  c’est  chose  qui  ne  vous 
coustera  rien,  et  n’en  aurez  rien  moins,  tenez 
(mon liant  sa  longue  braguette),  voicy  maistre 
Jean  Choüart  qui  demande  logis  ; et  apres  la  vou- 
loit  accoler.  Mais  elle  commença  à s’escrier,  tou- 
tesfois  non  trop  hault.  Adoncq  Panurge  retourna 
son  faulx  visaige,  et  luy  dist:  Vous  ne  voulez 

doncques  aultrement  me  laisser  ring  peu  faire  ? 
Bren  pous  vous.  Il  ne  vous  appartient  tant  cie 
bien  nÿ  d’honneur:  mais  par  Dieu  je  vous  feray 
clievaulcher  aux  chiens:  et  ce  dist  s enfouît  le 
grand  pas  de  paour  des  coups , lesquels  il  crai- 
gnoit  naturellement. 

CHAPITRE  XXII. 

Comment  Panurge  feit  ung  tour  à la  Dame 
Parisienne  qui  ne  feut  poinct  à son  ad- 
v entai ge. 

Or  notez  que  le  lendemain  estoit  la  grande 
feste  du  Sacre,  à laquelle  toutes  les  femmes  se 
mettent  en  leur  triumphe  de  habillemens  , et 
pour  ce  jour  ladicte  Dame  s’estoit  vestuë  d’une 
très-belle  robbe  de  satin  cramoisi,  et  d’une  cotte 
de  velours  blanc  bien  precieulx.  Le  jour  de  la 
* ’ ^>anurbe  chercha  tant  d’ung  costé  et  d’aul- 

tre  qu  il  trouva  une  lycisque  orgoose , laquelle 
il  lia  avec  sa  ceincture , et  la  mena  en  sa  cham- 
bie  , et  la  nourrit  très-bien  cedict  jour , et  toute  la 
nuict . au  matin  la  tua , et  en  prit  ce  que  scavent 
les  Geomantiens  Gregeois,  et  le  mist  en  pièces  le 
plus  menu  qu’il pust,  et  les  emporta  bien  caché, 
et  alla  où  la  Dame  debvoit  aller  pour  suivre  la 
Pr  ocessicm  , comme  est  de  coustume  à ladic  te  feste. 
Lt  alors  qu’elle  entra,  Panurge  luy  donna  de 
1 eaiie  beniste , bien  courtoisement  la  saluant , et 
qvfelcque  peu  de  temps  apres  qu’elle  eut  dict  ses 
menus  suffrùiges  il  se  va  joindre  à elle  en  son 

banc , et  luy  bailla  un  g Rondeau  par  escript  en 
la  forme  que  s’ensuit  : 

Rondeau. 

Pour  ceste  fois  , qu  a vous , Dame  très-belle  , 

Mon  cas  disois  , par  trop  feustes  rebelle 
De  me  chasser  sans  espoir  de  retour  : 

Yeu  qu'à  vous  oncq  ne  feis  austere  tour 
En  dict , ny  faict , en  soubçon  , ny  libelle. 

Si  tant  à vous  deplaisoit  ma  querelle  , 

Vous  poviez  par  vous  sans  maquerelle, 

Me  dire  , amy  , partez  d’ici  entour  , 

Pour  ceste  fois. 

Tort  ne  vous  fais  , si  mon  cueur  vous  decelle  , 

En  remontrant  comme  lard  l’estincelle 
De  la  beaulté  que  couvre  vostre  tour  : 

Car  rien  n’y  quiers  , sinon  qu’en  vostre  tour 
Me  faciiez  déliait  la  combrecelle  , 

Pour  ceste  fois. 

Et  ainsi  quelle  ouvroit  ce  papier  pour  veoir 
que  c’estoit , Panurge  promptement  sema  la  dro- 
gue qu’il  avoil  sus  elle  en  divers  lieux , et  mes-* 
mement  aux  replis  de  sesmanclies  et  de  sa  robbe: 
puis  luy  dist  : Madame , les  paovres  amans  ne 
sont  tôusjours  à leur  aise.  Quant  est  de  moy , 

j’espere  que  les  males  nuicts , les  travaulx  et  ennuis 
esquels  me  tient  l’amour  de  vous,  me  seront  en 
déduction  daultant  de  peines  de  purgatoire. 

A.  tout  le  moins  priez  Dieu  qui!  me  doint  en 
mon  malpaciencé.  Panurge  n’eut  achevé  ce  mot, 
que  touts  les  chiens  qui  estoient  en  l’Eccîise 
accoururent  à ceste  Dame  pour  l’odeur  des  dro- 
gues qu’il  avoit  espandu  sus  elle , petits  et  grands , 
gros  et  menus , touts  y venoient  tirans  le  mem- 
bie,  et  la  sentans,  et  pissans  par  tout  sus  elle , 
c’estoit  la  plus  grande  villanie  du  monde. 

Panurge  les  chassa  quelcque  peu , puis  d’elle 
print  congié , et  se  -retira  en  quelcque  chapelle 
pour  veoir  le  deduict  : car  ces  villains  chiens  la 
conchioient  toute,  et  compissoient  touts  seshabil- 
lemens , tant  qu  ung  grand  levrier  luy  pissa  sus 
la  teste,  les  aultres  aux  manches,  les  aultres  à 
la  croppe  : les  petits  pissoient  sus  ses  patins.  En 
soi  te  que  toutes  les  femmes  de  là  autour  avoient 
beaulcoup  affaire  à la  saulver.  Et  Panurge  de 
îiie,  et  dist  à quelcqu’ung  des  Seigneurs  de  la 
ville:  Je  croy  que  ceste  Dame-là  est  en  chaleur, 
ou  bien  que  quelcque  levrier  l’a  couverte  frais- 
chement.  Et  quand  il  veit  que  touts  les  chiens 
gi  ondoient  bien  à l’entour  d’elle  , comme  ils  font 
autour  d’une  chienne  chaulde,  partit  de  là,  et 
alla  quérir  Pantagruel.  Par  toutes  les  rues  où 

il  trouvoit  chiens , il  leur  bailloit  ung  .coup  de 
pied  , disant  : N’irez-vous,  pas  avecq  vos  eornpai- 
gnons  aux  nopces  ? Devant , devant  de  par  le 
diable  devant.  Et  arrivé  au  logis  dist  à Panta- 
gruel : Maistre,  je  vous  prie,  venez  veoir  touts 
les  chiens  du  pays  qui  sont  assemblez  à l’en- 
tour d’une  Dame  la  plus  belle  de  ceste  ville  , 
et  la  veullent  jocqueter.  A quoy  voluntiers  con- 
sentit Pantagruel , et  veit  le  mystère,  lequel  il 
trouva  fort  beau  et  nouveau.  Mais  le  bon  feut  à 
la  procession  : en  laquelle  feurent  veus  plus  de 
six  cents  mille  et  quatorze  chiens  à l’entour  d’elle, 
lesquels  luy  faisoient  mille  haires  : et  par  tout  où 
elle  passoit  les  chiens  frais  venus  la  suivoient  à 
la  trasse,  pissans  par  le  chemin  où  ses  robbes 
avoient  touché.  Tout  le  monde  s’arrestoit  à ce 
spectacle  , considérant  les  contenances  de  ces 
chiens  qui  luy  montoient  jusques  au  col  et  luy 
gastarent  touts  ses  beaulx  acoutremens,  à quoy 
ne  sceut.  trouver  aulcün  remede  sinon  soy  retirer 
en  son  hostel.  Et  chiens  d’aller  apres,  et  elle  de 
se  cacher,  et  chambrières  de  rire.  Quand  elle 
feut  entrée  en  sa  maison,  et  fermé  la  porte  apres 
elle , touts  les  chiens  y acouroient  de  demie  lieuë , 
et  compissarent  si  bien  la  porte  de  sa  maison  , 
qu’ils  y feirent  ung  ruisseau  de  leurs  urines  , au- 
quel les  cannes  eussent  bien  nagé.  Et  c’est  celluy 

ruisseau  qui  de  présent  passe  à S.  Victor,  auquel 
Guobelin  teinct  l’escarlatte , pour  la  vertus  spe- 
cificque  de  ces  pisse-cliiens , comme  jadis  prescha 
publicquement  nostre  maistre  Doribus.  Ainsi 
vous  aist  Dieu , ung  moulin  y eust  peu  moul- 
dre.  Non  tant  toutesfois  que  ceulx  du  Basacle 
à Tholose. 

CHAPITRE  XXIII. 

Comment  Pantagruel  partit  de  Paris  o ayant 
nouvelles  que  les  Dipsodes  envahissaient  le 
pays  des  Amaurotes  : Et  la  cause  pourquoy 
les  lieües  sont  tant  petites  en  France . 

Peu  de  temps  apres  Pantagruel  ouït  nouvelles 
que  son  pere  Gargantua  avoit  esté  translaté  au 
pays  des  Pliées  par  Morgue  , comme  feut  jadis 
Ogier  et  Artus , ensemble  que  le  bruit  de  sa  trans- 
lation entendu,  les  Dipsodes  estaient  issus  de 
leurs  limites , et  avoient  gasté  ung  grand  pays 
d’Utopie,  et  tenoient  pour  lors  la  grande  ville 
des  Amaurotes  assiégée.  Donc  partit  de  Paris  sans 
dire  à Dieu  à nully  : car  l’affaire  requeroit  dili- 
gence , et  vint  à Roüen.  Or  en  cheminant  voyant 
Pantagruel  que  les  lieues  de  France  estoient  pe- 
tites par  trop  au  regard  des  aultres  pays,  en 
demanda  la  cause  et  raison  à Panurge,  lequel 
luy  dist  une  histoire  que  met  Marotus  du  Lac, 
Monachus , és  gestes  des  Rois  de  Canarre  : Disant 
que  d’ancienneté  les  pays  n’estoient  distincts  par 
lieues  , miliaires , stades , ny  parasanges  , jusques 
à ce  que  le  Roy  Pharamond  les  distingua  : ce 

qui  feut  fa  ici  en  la  maniéré  que  s’ensuit:  Car 
il  print  dedans  Paris  cents  beaulx  jeunes  et  ga- 
lans  compaignons  bien  délibérés , et  cent  belles 
garses  Picardes,  et  les  feit  bien  traicter,  et  bien 
panser  par  huict  jours , puis  les  appella  : et  à 
ung  chascun  bailla  sa  garse  avecques  force  argent 
pour  les  despens , leur  faisant  commandement 
qu’ils  allassent  en  divers  lieux  par  cy  et  par  là. 
Et  à touts  les  passaiges  qu’ils  biscoteroient  leurs 
garses  qu’ils  missent  -une  pierre , et  ce  seroit  une 
lieuë.  Ainsi  les  compaignons  joyeusement  par- 
tirent, et  pource  qu’ils  estoient  frais  et  de  séjour, 
ils  fanfrelucb oient  à chasque  bout  de  champ  , 
et  voilà  pourquoy  les  lieuës  de  France  sont  tant 
petites. 

Mais  quand  ils  eurent  long  chemin  parfaict, 
et  estoient  ja  las  comme  pauvres  diables , et  n’y 
avoit  plus  d’olif  en  ly  caleil,  ils  ne  belinoient 
si  souvent , et  se  contentoient  bien  ( j’entends 
quant  aux  hommes  ) de  quelcque  meschante  et 
paillarde  fois  le  jour.  Et  voilà  qui  faict  les  lieuës 
de  Bretaigne  , des  Lanes,  d’Allemaigne  et  aultres 
pays  plus  esloignés , si  grandes.  Les  aultres  met- 
tent d’aultres  raisons:  mais  celle-là  me  semble 
la  meilleure.  A quoy  consentit  voluntiers  Pan- 
tagruel. Partans  de  Rouen  arivarent  à Ronfleur, 
où  se  mirent  sus  mer  Pantagruel,  Panurge,  Epis- 

temon , Eusthenes  et  Carpalim.  Auquel  lieu  atten- 
dants le  vent  propice  , et  calfretants  leur  nef, 
receut  d’une  Dame  de  Paris  (laquelle  il  avoit 
entretenuë  bonne  espace  de  temps  ) unes  lettres 
inscriptes  au  dessus  : ' 

Au  plus  aimé  des  belles  , et  moins  loyal 
des  preux . 


P.  N.  T.  G.  R.  L 

CHAPITRE  X X I Y. 

Lettres  qu’un  g messagier  aporta  à Pantagruel 
d une  Dame  de  Paris } etl’ exposition  d’ ung 
mot  escript  en  ung  anneau  d’or. 

Quand  Pantagruel  eut  leu  lmscription , il  feut 
bien  esbahi,  et  demandant  audict  messagier  le 
nom  de  celle  qui  l’a  voit  envoyé , ouvrit  les  lettres 
et  rien  ne  trouva  dedans  escript,  mais  seulement 
ung  anneau  dur  avecq  ung  diamant  en  table. 
Lors  appella  Panurge,  et  luy  montra  le  cas.  A 
quoy  Panurge  luy  dist , que  la  feuille  de  papier 
estoit  escripte,  mais  c’estoit  par  telle  subtilité  que 
1 on  n’y  voyoit  poinct  d’eseripture.  Et  pour  le 
sçavoir , la  mist  auprès  du  feu  pour  veoir  si  l’es- 
ciipture  estoit  faicte  avecq  du  sel  Ammoniac 
détrempé  en  eauë.  Puis  la  mist  dedans  l’eauë 
pour  sçavoir  si  la  lettre  estoit  escripte  du  suc  de 
Tithymalle.  Puis  la  montra  à la  chandelle,  si 
elle  estoit  point  escripte  du  jus  d’oignons  blancs. 

Puis  en  frotta  une  partie  d huille  de  noix , pour 
veoir  si  elle  es  toit  point  escripte  de  lexif  de  figuier. 
Puis  en  frotta  une  part  de  laict  de  femme  allaic- 
tant  sa  fille  première  née , pour  veoir  si  elle  estoit 

point  escripte  de  sang  de  Rubettes.  Puis  en  frotta 
ung  coin  de  cendres  dung  nid  darondelles,  pour 
veoir  si  elle  estoit  escripte  de  rosee  qu  on  trouve 
dedans  les  pommes  d’AIicacabut.  Puis  en  botta 
ung  aultre  bout  de  la  sanie  des  aureilles , pour 
veoir  si  elle  estoit  escripte  de  fiel  de  corbeau. 
Puis  la  trempa  en  vinaigre,  pour  veoir  si  elle  estoit 
escripte  de  laict  d’Espurge.  Puis  la  graissa  d A- 
xunge  de  souris  cliaulves,  pour  veoir  si  elle  estoit 
escripte  avecq  sperme  de  baleine , qu  on  appelle 
Ambre  gris.  Puis  la  mist  tout  doulceinent  dedalis 
ung  bassin  d’eauë  fraisclie , et  soubdain  latha, 
pour  veoir  si  elle  estoit  escripte  avecques  alun 
de  plume.  Et  voyant  quil  ny  congnoissoit  lien, 
appella  le  messagier , et  luy  demanda , compaing , 
la  Dame  qui  t’ha  ici  envoyé,  t’ha-elle  poinct  baillé 
de  baston  pour  apporter  ? pensant  que  feust  la 
finesse  que  met  Aule  Celle  : et  le  messagiei  luy 
respondit : Non,  Monsieur.  Acloncques  Panuige 
luy  voulut  faire  raire  les  clieveulx,  poui  sçaioii 
si  la  Dame  avoit  faict  escripre  avecques  fort  moi  et 
sus  sa  teste  raise , ce  qu’elle  vouloit  mander  : mais 
voyant  que  ses  clieveulx  estoient  fort  grands , il 
désista  : considérant  qu’en  si  peu  de  temps  ses 
clieveulx  n’eussent  cru  si  longs.  Alors  dis t à 
Pantagruel  : Maistre , par  les  vertuz  Dieu , je 
n’y  seaurois  que  faire  ny  dire.  J’ay  employé  pour 

congnoilie  si  rien  y ha  ici  escript,  une  partie  de 
ce  qu  en  met  Messere  Francesco  di  Nianto  le 
Thuscan , qui  ha  escript  la  maniéré  de  lire  lettres 
non  apparentes,  et  ce  que  escript  Zoroaster  péri 
giammaton  acriton.  Et  Calphurnius  Bassus  clelib- 
t(  ?is  illegibilibus , mais  je  n’y  voy  rien,  et  croy 
qu  il  n y ha  aultre  chose  que  l’anneau.  Or  le  voyons. 
Lors  le  regardant  trouvarent  escript  par  dedans  en 
Hcbrieu,  L cnn  ah  hcis  cibhbcmi , dont  appellarent 
Epistemôn , luy  demandant  que  c’estoit  à dire  ? 
à quoy  respondit  que  c’estoient  mots  Hebraïc- 
ques  signifions,  pourquoy  m’as-tu  laissé?  dont 
soubdain  replicqua  Panurge  , j’entends  le  cas, 
■voyez- vous  ce  diamant?  c’est  ung  diamant  faulx. 
.PtUie  est  doncques  1 exposition  de  ce  que  veult 
dire  la  Dame;  Di,  amant  faulx,  pourquoy  rn’as- 
tu  hissée  ? Laquelle  exposition  entendit  Panta- 
gruel incontinent:  et  luy  soubvint 'comment  à 
ùüii  départir  n avoit  dist  adieu  à la  Dame , et  s’en 
contristoit,  et  volontiers  feust  retourné  à Paris 
pour  faire  sa  paix  âvecques  elle.  Mais  Episte- 
mon luy  réduit  à mémoire  le  département  de 
Eneas  d’avecques  Dido , et  ledict  de  Heraclides 
Xaientin:  que  la  navire  restant  à l’ancre , quand 
la  nécessité  presse,  il  fault  coupper  la  chorde 
pfutost  que  perdre  temps  à la  deslier.  Et  qu’il 
o ol> voit  laisser  touts  penseinens  pour  subvenir  à 

la  villè  de  sa  nativité,  qui  estoit  en  dangier.  De- 
faict,  une  heure  apres  se  leva  le  vent  nommé 
Nord- nord -west,  auquel  ils  donnarent  pleines 
voilles  , et  prindrent  la  haulte  mer , et  en  briefs 
jours  passans  par  Porto  Sancto , et  par  Medere  , 
feirent  scale  és  Isles  de  Canarre.  De  la  partans 
passarent  par  Cap  Blanco , par  Senege , par  Cap 
Virido , par  Gambre , par  Sagres,  par  Melli , par 
le  Cap  de  Bona  Spcranza , et  feirent  scale  au 
Royaulme  de  Melinde , de  là  partans  feirent 
voilie  au  vent  de  la  Transmontane  passans  par 
Meden,  par  Uti,  par  Uden,  par  Gelasin,  par 
les  Isles  des  Pliées,  et  jouxte  le  Royaulme  de 
Achorie,  fmablement  arrivarentau  port  de  Uto- 
pie, distant  de  la  ville  des  Amaurotes  par  trois 
lieuës,  et  quelcque  peu  d’advantaige. 

Quand  ils  feurent  en  terre  quelcque  peu  refrais- 
chis,  Pantagruel  dist:  Enfans , la  ville  n’est  loing 
d’ici , devant  que  marcher  oultre  il  seroit  bon 
délibérer  de  ce  qu’est  à faire , aftln  que  ne  sem- 
blons  és  Athéniens  qui  ne  consultaient  jamais 
sinon  apres  le  cas  faict.  Estes-vous  délibérez  de 
vivre  et  mourir  avecques  moy  ? Seigneur  , ouy 
(dirent-ils  touts)  , tenez  vous  asseuré  de  nous , 
comme  de  vos  doigtz  propres.  Or  (dist-il)  il  ny 
ha  qu’ûng  poinct  qui  tienne  mon  esperit  suspends 
et  doubteux  , c’est  que  je  ne  sçay  en  quel  ordre  , 

ny  en  quel  nombre  sont  les  ennemis  qui  tiennent 
la  ville  assiégée  : car  quand  je  le  sçaurois  , je 
m y en  irois  en  plus  grande  asseurance  : par  ce 
advjsons  ensemble  du  moyen  comment  nous  le 
pourrons  sçavoir.  A quoy  touts  ensemble  dirent , 
Laissez-nous  y aller  veoir,  et  nous  attendez  ici: 
car  pour  tout  le  jourd’huy  nous  vous  en  appor- 
terons nouvelles  certaines.  Je  ( dist  Panurge  ) 
entreprends  d’entrer  en  leur  camp  par  le  millieu 
des  gardes , et  du  guet , et  bancqueter  avecq’  eulx , 
et  b*agmarder  à leurs  despens,  sans  estre  congneu 
de  nully , visiter  1 artillerie,  les  tentes  de  touts 
les  Capitaines , et  me  prelasser  par  les  bandes  , 
sans  jamais  estre  descouvert:  le  diable  ne  m’affi- 
n ci  oit  pas,  car  je  suis  de  la  lignée  de  Zopyre. 
Je  (dist  Epistemon)  seay  touts  les  stratagemates 
et  pi oësses  des  vaiilans  Capitainës  et  champions 
du  temps  passé  , et  toutes  les  ruses  et  finesses 
de  disciple  militaire , j’iray,  et  encores  quefeusse 
descouvert  et  decelé,  jeschapperay  en  leur  fai- 
sant cioiie  de  vous  tout  ce  que  me  plaira:  car 
je  suis  de  la  lignée  de  Sinon.  Je  (dist  Eusthenes) 
cnireray  par  à travers  leurs  tranchées,  maulgré 
le  guet,  et  touts  les  gardes,  car  je  leur  passeray 
sus  le  ventre,  et  leur  rompray  bras  et  jambes, 
tt  feussent-ils  aussi  forts  que  le  diable:  car  je 
suis  de  la  lignée  de  Hercules.  Je  (dist  Carpalim) 

y entreray  si  les  oiseaulx  y entrent:  car  j’ay  le 
corps  tant  allaigre  que  j’auray  saulté  leurs  tren- 
cliées , et  percé  oultre  tout  leur  camp , devant 
qu’ils  m’ayent  apperceu.  Et  ne  crains  ny  traict , 
ny  flesche , ny  cheval  tant  soit  legier  , et  feust-ce 
Pégase  de  Perseus,  ou  Pacolet,  que  devant  eulx 
je  n’eschappe  gaillard  , et  sauf  : j ent  reprends  de 
marcher  sus  les  espics  de  bled,  sus  l’herbe  des 
prés , sans  qu’elle  fléchisse  dessoubz  moy  : car 
je  suis  de  la  lignée  de  Camille  Amazone. 

CHAPITRE  XX  Y. 

Comment  P anurge,  Carpalim , Eusbhenes  , et 
Epistemon  , compagnons  de  Pantagruel , 
des  confirent  six  cents  soixante  chevaliers 
bien  subtillement. 

^ i N s i <pi  il  disoit  cela , ils  advisarent  six  cents 
soixante  chevaliers  montez  à l’advantaige  sus  che- 
\aulx  ltgiers,  qui  accouroient  là  veoir  quelle 
navire  c estoit  qui  estoit  de  nouveau  abordée  au 
port , et  couraient  à bride  a vallée  pour  les  prendre 
s’ils  eussent  peu.  Lors  dist  Pantagruel  : Enfans , 
retirez-vous  en  la  navire,  voyez-ci  de  nos  enne- 
mis qui  accourent,  mais  je  vous  les  tueray  icy 
comme  bestes  et  feussent-ils  dix  fois  aultant  : 
cependant  retirez-vous,  et  en  prenez  vostre passe- 
temps.  Adoncq  respondit  Panurge  : Non,  Sei- 
gneur, il  n'est  de  raison  que  ainsi  faciez  : mais 
an  contraire  , retirez-vous  en  la  navire  , et  vous  , 
et  les  aultres  : Car  tout  seul  les  desçonfirày  ici  : 
mais  il  ne  fauldra  pas  tarder  : avancez  vous.  A 
quoy  dirent  les  aultres , c’est  bien  dict.  Seigneur, 
retirez-vous,  et  nous  aiderons  ici  à Panurge,  et 
vous  congnoitrez  que  nous  sçavons  faire.  Adoncq 


4 1 3 


DE  RABELAIS. 

Pantagruel  clist  : Or  je  le  veulx  bien,  mais  au  cas 
que  feussiez  plus  foibles  , je  ne  vous  fauldray. 
Alors  Panurge  tira  deux  grandes  cliordes  de  la 
nef,  et  les  attacha  au  tour  qui  estoit  sus  le  tillac  , 
et  les  mist  en  terre  , et  en  fèit  ung  long  circuit , 
l’ung  plus  loing,  l’aultre  dedans  cestuy-là.  Et 
dist  à Epistemon  : Entrez  dedans  la  navire  , et 
quand  je  vous  sonneray , tournez  le  tour  sus  le 
tillac  diligentement  en  ramenant  à vous  ces  deux 
cliordes.  Puis  dist  à Eusthenes  et  à Carpalim  : 
Enfans,  attendez  ici  et  vous  offrez  es  ennemis 
franchement,  et  obtempérez  à eulx,  et  faictes 
semblant  de  vous  rendre  : mais  advisez , que  n en- 
trez au  cerne  de  ces  cliordes,  retirez-vous  tons- 
jours  hors.  Et  incontinent  entra  dedans  la  navire 
et  prins  ung  faix  de  paille  et  une  botte  de  pouldre 
de  canon,  et  espandit  par  le  cerne  des  chordes, 
et  avecq’une  migraine  de  feu  se  tint  auprès. 
Soubdain  arrivarent  à grande  force  les  cheva- 
liers , et  les  premiers  chocquarent  jusques  au- 
près de  la  navire , et  parce  que  le  rivaige  glis- 
soit,  tombarent  eulx  et  leurs  chevaulx  jusques 
au  nombre  de  quarante  ,et  quatre.  Quoy  voyants 
les  aultres  approcharent , pensants  qu’on  leur 
eust  résisté  à l’arrivée.  Mais  Panurge  leui  dist. 
Messieurs,  je  croy  que  vous  soyez  faict  mal,  pai- 
donnez  le  nous  : car  ce  n’est  de  nous , mais  c est 

de  la  lubricité  de  l’eaiie  de  mer , qui  est  tous- 
j cuirs  unctueuse.  JNous  nous  rendons  à yostre 
bon  plaisir . Aultant  en  dirent  ses  deux  compai— 
gnons,  et  Epistemon  qui  estoit  sus  le  tillac.  Ce- 
pendant Panurge  s’esloignoit  , et  voyant  que 
touts  estoient  dedans  le  cerne  des  chordes,  et 
que  ses  deux  compai  gnons  s’en  estoient  esloin- 
gnez  faisants  place  à touts  ces  chevaliers  qui  à 
foule  alloient  pour  veoir  la  nef,  et  qui  estoit 
dedans  , soubdain  cria  à Epistemon  : tire  , tire  : 
Lors  Epistemon  commença  tirer  au  tour,  et  les 
deux  chordes  s’empestrarent  entre  les  chevaulx , 
et  les  rüoient  par  terre  bien  aisément  avecq  les 
chevaulcheurs  : mais  eulx  ce  voyant  tirarent  à 
lespée , et  les  vouloient  deffaire , dont  Panurge 
met  le  feu  en  la  traisnée , et  les  feit  touts  là 
brusler  comme  âmes  damnées , hommes  et  che- 
vaulx nul  n’en  eschappa , excepté  ung  qui  estoit 
monté  sus  ung  cheval  turcq,  qui  le  gaigna  à 
fouïr  : mais  quand  Carpalim  l’aperceut , il  courut 
api  es  en  telle  hastivete  et  allaigresse  qu’il  l’attrapa 
en  moins  de  cent  pas , et  saultant  sus  la  croppe 
de  son  cheval,  l’embrassa  par  derrière,  et  l’a- 
mena à la  navire. 

Ceste  deffaicte  parachevée  Pantagruel  feut  bien 
joyeulx,  et  loua  merveilleusement  l’industrie  de 
ses  compagnons , et  les  feit  refraisehir , et  bien 

repaistre  sus  le  rivaige  joyeusement , et  Boire 
d’aultant  le  ventre  contre  terre,  et  leur  prison- 
nier avecq’  eulx  familiair  eurent  : sinon  que  le 
paovre  diable  n’estoit  poinct  asseuré  que  Panta- 
gruel ne  le  devorast  tout  entier , ce  qu’il  eust 
faict  tant  avoit  la  gorge  large , aussi  facillement 
que  feriez  ung  grain  de  dragée,  et  ne  luy  eust 
monté  en  sa  bouche  en  plus  qu’ung  grain  de 
millet  en  la  gueulle  d’ung  asne. 

CHAPITRE  XXVI. 

Comment  Pantagruel  et  ses  compaignons 
es  toi  en  b J^as  chez  de  manger  de  la  chair 
salée , et  com  ment  Carpalim  alla  chasser 
pour  avoir  de  la  venaison. 

Ainsi  comme  ils  bancquetoyent , Carpalim 
dist.  Et  venue  Sainct  Quenet,  ne  mangerons- 
nous  jamais  de  venaison  ? Ceste  chair  salée  m’al- 
teie  tout.  Je  vous  voys  apporter  ici  une  cuisse 
de  ces  chevaulx  que  avons  faict  brasier  : elle 
sera  assez  bien  roustie.  Tout  ainsi  qu’il  se  levoit 
pour  ce  faire , apperceut  à l’orée  du  bois  ung 
beau  grand chevreul  qui  estoitissu  du  fort,  voyant 
le  feu  de  Panurge  , a mon  advis.  Incontinent 
courut  apres  de  telle  roideur,  qu’il  sembloit  que 
feust  ung  garrot  d’arbaleste , et  l’attrapa  en  ung 
moment:  et  en  courant  print  de  ses  mains  en 
1 aer  quatre  grandes  otardes , sept  bitars , vint 
et  six  perdris  grises , trente  et  deux  rouges  , seise 
faisans,  neuf  bécasses,  dix  et  neufhairons,  trente 
et  deux  pigeons  ramiers  ; et  tüa  de  ses  pieds  dix 
ou  douze  que  levraulx,  que  lapins,  qui  ja  estoyent 
bois  de  piege  , dix  et  huyet  rasles  parez  ensem- 

Lie.  Plus,  quinze  sanglerons,  deux  blereaux  , 
trois  grands  regnards. 

Frappant  doncques  le  chevreul  de  son  mal- 
chus à travers  la  teste  le  tüa , et  l’apportant  re- 
cueillit les  levraulx , rasles  et  sanglerons.  Et  de 
tant  loing  que  peust  estre  ouï,  s’escria,  disant: 
Panurge  mon  ami  : vinaigre , -vinaigre..  Dont  pen- 
soit  le  bon  Pantagruel  que  le  cueur  luy  feist 
mal,  et  commanda  qu’on  luy  apprestast  du  vinai- 
gre. Mais  Panurge  entendit  bien  qu’il  y avoit  Le- 
vrault  au  croc;  de  faict,  monstra  au  noble  Panta- 
gruel comment  il  portoit  à son  col  ung  beau  che- 
vreal , et  toute  sa  ceincture  brodée  de  levraulx. 
Soubdain  Epistemon  feit  au  nom  des  neuf  Mu- 
ses  , neuf  belles  broches  de  boys  à l’anticque. 
Eusthenes  aidoit  à escorcher , et  Panurge  mist 
deux  selles  d’armes  des  chevaliers  en  tel  ordre 
qu’elles  servirent  de  landiers,  et  feirent  roustis- 
seur  leur  prisonnier , et  au  feu  où  brusloient  les 
chevaliers,  feirent  roustir  leur  venaison.  Et  apres 
grand  chiere  à force  vinaigre,  au  diable  l’ung 
qui  se  faignoit , c’estoit  triumphe  de  les  veoir 
bauffrer.  Lors  dist  Pantagruel  : Plust  à Dieu  que 
chascun  de  voiis  eust  deux  paires  de  sônnettes 
de  Sacre  au  menton , et  que  ] eusse  au  mien  les 
grosses  horloges  de  Renes,  de  Poictiers,  de  Touis 
et  de  Cambray  , pour  veoir  l’aubade  que  nous 


1 


4i8  OE  U y R E S 

donnerions  au  remuement  de  nos  badigoinces  l 
Mais  dist  Panurge , il  vauît  mieulx  penser  de 
nostre  affaire  ung  peu , et  par  quel  moyen  nous 
pourrons  venir  au  dessus  de  nos  ennemis.  C’est 
bien  advisé , dist  Pantagruel.  Pourtant  demanda 
à leur  prisonnier  : Mon  ami,  dy  nous  ici  la  vérité , 


et  ne  nous  ments  en  rien,  si  tu  ne  veulx  esrre 
eseorche  tout  vif,  car  c est  moy  qui  mange  les 
petits  enfans:  compte  nous  entièrement  l’ordre, 
le  nombre  et  la  forteresse  de  l’armée. 


A quoy  respondit  le  prisonnier:  Seigneur, 
sçaebez  pour  la  vérité  qu’en  l’armée  sont  trois 
cents  géants  touts  armez  de  pierre  de  taille , 
grands  à merveilles,  toutesfois  non  tant  du  tout 
que  vous,  excepté  ung  qui  est  leur  chef,  et  ha 
nom  Loupgarou , et  est  tout  armé  d’enclumes 
Cyclopicques.  Cent  soixante  trois  mille  piétons 
touts  armés  de  peaulx  de  lutins , gents  forts  et 
couiaigeux  : unze  mille  quatre  cents  hommes 
d armes,  trois  mille  six  cents  doubles  canons  , 
et  d’espingarderie  sans  nombre  : quatre  vingt  qua- 
torze  mille  pionniers:  cent  cinquante  mille  pu- 
tains , belles  comme  JDeesses  , ( voilà  pour  moy  , 
dist  Panurge  : ) dont  les  aulcunes  sont  Amazo- 
nes, aulties  Lionnoises , les  aultres  Parisiannes  , 
Tourangelles  , Angevines,  Poictevines , Norman- 
des , Alemandes , de  touts  pays  et  toutes  lan- 

gués  y en  ha.  Voire  mais  (dist  Pantagruel)  le 
Roy  y est- il?  Ouy,  Sire,  dist  le  prisonnier,  il 
y est  en  personne  et  nous  le  nommons  Anarche , 
Roy  des  Dipsodes,  qui  vault  aultantà  dire  comme 
gents  altérez  : car  vous  ne  veistes  oncques  gents 
tant  altérez  ny  beuvans  plus  voluntiers..  Et  lia 
sa  tente  en  la  garde  des  géants.  C’est  assez , dist 
Pantagruel.  Sus,  enfans,  estes-vous  délibérez  d’y 
venir  avecq  moy  ? A quoy  respondit  Panurge  : 
Dieu  confonde  qui  vous  laissera.  J’ay  ja  pensé 
comment  je  vous  les  rendray  touts  morts  comme 
porcs , qu’il  n’en  eâcbappera  au  diable  le  jarret. 
Mais  je  me  soucie  quelcque  peu  d’ung  cas.  Et 
qu’est- ce?  dist  Pantagruel.  C’est  (dist  Panurge) 
comment  je  pourray  avanger  à bracquemarder 
toutes  les  putains  qui  y sont  en  ceste  apres-clis- 
née,  qu’il  n’en  escliappe  pas  une,  que  je  11e  taboure 
en  forme  commune.  Ha,  ba , ha,  dist  Panta- 
gruel. Et  Carpalim  dist  : Au  diable  de  biterne  : 
par  Dieu  j’en  embourreray  quelcquune. 

Et  je,  dist  Eustliénes,  quoy?  qui  11e  dressay 
oncques  puis  que  bougeasmes  de  Roüën , au 
moins  que  l’aguille  montast  jusques  sus  les  dix 
ou  unze  heures  : voire  en  cores  que  laye  dur  et 
fort  comme  cent  diables.  Vrayement,  dist  Pa- 
nurge , tu  en  auras  des  plus  grasses  et  cies  plus 
refaictes. 

Pd  2 

Comment  ( dist  Epistemon  ) tout  le  monde 
chevaulchera  et  je  meneray  l’asne?  le  diable  em- 
porte qui  en  fera  rien.  Nous  userons  du  droict 
de  guerre,  qui  potest  capere  capiat.  Non, 
non,  dist  Panurge.  Mais  attache  ton  asne  à ring 
croc  , et  chevaulche  comme  le  monde.  Et  le 
bon  Pantagruel  rioit  à tout,  puis  leur  dist:  Vous 
comptez  sans  vostre  hoste.  J’ay  grand  paour  que 
devant  qu’il  soit  nuict , ne  vous  voye  en  estât, 
que  n’aurez  grande  envie  d’arresser , et  qu’on 
vous  chevaulchera  à grands  coups  de  picque,  et 
de  lance. 

Baste,  dist  Epistemon.  Je  vous  les  rends  à rous- 
tir,  ou  bouillir:  à fricasser,  ou  mettre  en  paste. 
Ils  ne  sont  en  si  grand  nombre  comme  avoit 
Xerxes,  car  il  avoit  trente  cents  mille  combat- 
tans,  si  croyez  Hérodote  et  Troge  Pompée:  et 
toutefois  Themistocles  à peu  de  gents  les  des- 
confit.  Ne  vous  souciez  pour  Dieu.  Merdé , merdé , 
dist  Panurge.  Ma  seule  braguette  espoussetera 
touts  les  hommes , et  Sainct  Balletrou , qui  de- 
dans y repose,  descrottera  toutes  les  femmes. 
Sus  doneques,  enfans,  dist  Pantagruel,  com- 
mençons à marcher. 

CHAPITRE  XXVII. 

Comptent  Pantagruel  dressa  ung  Trophée  en 
mémoire  de  leur  proesse , et  Panurge  ung 
aultre  en  mémoire  des  Levraulx.  Et  com- 
ment Pantagruel  de  ses  pets  en gen droit  les 
petits  hommes  , et  de  ses  •vesnes  les  petites 
femmes.  Et  comment  Panurge  rompit  ung 
gros  bas  ton  sus  deux  voyrres . 

D ™ t que  partions  d’ici , dist  Pantagruel , 
en  mémoire  de  la  proesse  qu’avez  présentement 
faiet,  je  veulx  eriger  en  ce  lieu  ung  beau  Tro- 
phée. Adoncq’  ung  cliascun  d’entr’eulx  en  grande 
liesse , et  petites  chansonnettes  villaticques , dres- 
sarent  ung  grand  boys  , auquel  y pendirent  une 
selle  d’armes , ung  chanfrain  de  cheval , des 
pompes,  des  estrivieres,  des  espérons,  ung  hau- 
bert, ung  hault  appareil  assere,  une  hasche  , 
ung  estoc  d’armes,  ung  gantelet,  une  masse,  des 
goussets , des  grèves , ung  gorgery , et  ainsi  de 
tout  appareil  requis  à ung  arc  triumphal  au  Tro- 
phée. Puis  en  mémoire  éternelle  escripvit  Pan- 
tagruel le  dicton  victorial  comme  s’ensuit  : 

Ce  feut  ici  qu'apparut  la  vertus 
De  quatre  preux  et  vaillans  champions  , 

Qui  de  bon  sens  , non  de  harnois  vestus  * 
Comme  Fabie  , ou  les  deux  Scipicns, 

Feirent  six  cents  soixante  morpions 
Puissans  ribaulx  , brusler  comme  une  escorce  : 
Prenez  y touts  Rois,  Ducs,  rocz  et  pions 
Enseignement , qu’engin  mieulx  vault  que  force  : 
Car  la  victoire, 

Comme  est  notoire , 

Ne  gist  qu’en  heur 
D u consistoire  , 

Où  régné  en  gloire 
Le  hault  Seigneur: 

Vient , non  au  plus  fort,  ou  greingneur, 

Ains  à qui  luy  plaist  , com’fault  croire: 
Doncques  lia  chevance  et  lionneur 
Cil  qui  par  foy  Ai  luy  espoire. 


Cependant  que  Pantagruel  escripvoit  les  car- 
înes  susdicts , Panurge  emmancha  en  ung  grand 
pau  les  cornes  du  chevreul , et  la  peau  et  les 
piedz  droictz  de  devant  d’icelluy.  Puis  les  au- 
reilles  des  trois  levraulx , le  rable  d’ung  lapin  7 
les  mandibules  d’ung  lievre , les  æsles  de  deux 
bitars,  les  piedz  de  quatre  ramiers,  ung  gue- 
doulle  de  vinaigre , une  corne  où  ils  mettoient 
le  sel,  leur  broche  de  bois,  une  lardouere , ung 
meschant  cliauldron  tout  pertuisé,  une  breusse 

où  ils  saulsoient , une  saliere  de  terre.,  et  ung 
goubelet  de  Beauvoys.  Et  en  imitation  des 
vers  et  Trophée  de  Pantagruel , escripvit  ce  que 
s’ensuit  : 

Ce  feut  ici  que  mirent  à bas  culs 
Joyeusement  quatre  gaillards  pions  , 

Pour  bancqueter  à l'bonneur  de  Baccbus , 

Beuvans  à gré  comme  beaulx  carpions  : 

Lors  y perdit  râbles  , et  cropions 

Maistre  levrault , quand  chascun  s’y  efforce  : 

Sel  et  vinaigre , ainsi  que  scorpions 
Le  pou rsui voient , dont  en  eurent  1 estorce. 

Car  l’inventoire 
D’ung  defensoire , 

En  la  chaleur , 

Ce  n’est  qu’à  boir® 

Droict  et  net , voir* 

Et  du  meilleur. 

Mais  manger  levrault , c’est  malheur 
Sans  de  vinaigre  avoir  mémoire: 

Vinaigre  est  son  ame  , et  valeur. 

Retenez  le  encornet  peremptoire. 

Lors  dist  Pantagruel  : Allons , enlans  , c est 
trop  musé  ici  à la  viande  : car  à grand  peine 
veoit-on  advenir  que  grands  banequeteurs  facent 

beaulx  £aicts  d’armes.  Il  n’est  umbre  que  d’es- 
te nd  arts , |1  n’est  fumée  que  de  chevauîx , et 
clicquetis  que  de  harnais.  A ce  commença  Epis- 
temon  soubrire , et  dist  : il  n’est  umbre  que  de 
cuisine,  fumée  que  de  pastez,  et  clicquetis  que 
de  tasses.  A quoy  respondit  Panurge:  il  n’est 
umbre  que  de  courtines , fumée  que  de  tetins  , 
et  clicquetis  que  de  coudions.  Puis  se  levant 
feit  ung  pet,  ung  sault , et  ung  sublet,  et  cria 
à haulte  voix  joyeusement,  Vive  tousjours  Pan- 
tagruel. Ce  voyant  Pantagruel  en  voulut  aultant 
faire  , mais  du  pet  qu’il  feit  , la  terre  trembla 
neuf  lieues  à la  ronde,  duquel  avec  l’aer  cor- 
rompu engendra  plus  de  cinquante  et  trois  mille 
petits  hommes  nains  et  contrefaits , et  d’une 
vesne  qu’il  feit  engendra  aultant- de  petites  fem- 
mes accropies  comme  vous  en  voyez  en  plu- 
sieurs lieux , qui  jamais  ne  croissoient , sinon 
comme  les  queues  des  vasclies  , contre  bas , ou 
bien  comme  les  rabbes  de  Limosin , en  rond. 
Et  quoy , dist  Panurge  ; -vos  pets  sont-ils  tant 
fructueux  ? Par  Dieu  , voyci  de  belles  savates 
cl  hommes,  et  de  belles  vesse^plc  femmes,  il 
les  fault  marier  ensemble , ils  engendreront  des 
mousches  bovines.  Ce  que  feit  Pantagruel,  et 
les  nomma  Pygmées.  Et  les  envoya  vivre  en 
une  Isle  là  auprès,  où  ils  se  sont  fort  multipliez 

depuis.  Mais  les  grues  leur  font  continuellement 
la  guerre  : desquelles  ils  se  défendent  courai- 
geusement , car  ces  petits  bouts  d’hommes  (les- 
quels en  Escosse  l’on  appelle  manches-d’estril- 
les)  sont  voluntiers  cholericques.  La  raison  phy- 
sicale  est  parce  qu’ils  ont  le  cueur  près  de  la 
merde. 

En  ccste  raesme  heure  Panurge  print  deux 
voyrres  qui  là  estoient , touts  deux  d’une  gran- 
deur, et  les  emplit  d’eaüe  tant  qu’ils  en  peurent 
tenir,  et  en  mist  l’ung  sur  une  escabelle  , et 
l’aultre  sur  une  aultre  , les  esloingnant  à part 
par  la  distance  de  cinq  piedz:  puis  print  le  fust 
d’une  javeline  de  la  grandeur  de  cinq  piedz  et 
demy  : et  les  mist  dessus  les  deux  voyrres  en 
sorte  que  les  deux  bouts  du  fust  touchoient  jus- 
tement les  bords  des  voyrres.  Cela  faict,  print 
nng  gros  pau  , et  dist  à Pantagruel  et  aux  aul- 
tres  : Messieurs , considérez  comment  nous  au- 
rons victoire  faciîlement  de  nos  ennemis.  Car 
ainsi  comme  je  rompray  ce  fust  ici  dessus  les 
voyrres  sans  que  les  voyrres  soient  en  rien  rom- 
pus ny  brisez:  encore  qui  plus  est,  sans  qu’une 
seule  goûte  d’eaüe  en  sorte  dehors  : tout  ainsi 
nous  romprons  la  teste  à nos  Dipsodes,  sans  ce 
que  nul  de  nous  soit  blessé,  et  sans  perte  aul- 
cune  de  nos  besongnes.  Mais  affin  que  ne  pensiez 

qu’il  y ait  enchantement , tenez  (dist-il  à Eus- 
thenes  ) frappez  de  ce  pan.  tant  que  pourrez  au 
millieu.  Ce  que  feit  Eusthenes,  et  le  fus t rompit 
en  deux  pièces  tout  net,  sans  qu’une  goûte  d’eaüe 
tumbast  des  voyrres.  Puis  dist:  j'en  sçay  bien 
d auprès  , allons  seuUement  en  asseurance. 

CHAPITRE  XXVIII. 

Comment  Pantagruel  eut  victoire  Vnen  es  trait- 
g entent  des  D ipso  des  et  desi  Gréants. 

A.  pr  e s touts  ces  propos  Pantagruel  .appella  leur 
prisonnier  et  le  renvoya , disant  : "Vaa-  t’en  à ton 
Roy  en  son  camp  , et  luy  dis  nouwelles  de  ce 
que  tu  as  veu , et  qu’il  se  délibéré  de  me  fes- 
toyer demain'  sur  le  midy:  car  incontinent  que 
mes  galleres  seront  venues , qui  serra  de  matin 
nu  plus  tard  , je  luy  prouveray  pair  dix  huict 
cents  mille  combattans  et  sept  imille  Géants 
touts  plus  grands  que  tu  11e  me  vecois,  qu’il  ha 
faict  follement  et  contre  raison  di  assaillir  ainsi 
mon  pays.  En  quoy  .faignoit  Pamtargruel  avoir 
année  sur  mer. 

Mais  le  prisonnier  respond.it  qui’ill  se  rendoit 
son  esclave , et  qu’il  estoit  coulent  trie  jamais  ne 
retourner  à ses  gents,  ains  plustostt  combattre 
avecques  Pantagruel  contr’eulx,  et  pour  Dieu, 
qu’ainsi  le  permist.  A quoy  Pantagrm<el  ne  vou- 
lut consentir,  ains  luy  commanda  qu’il  partist 
de  là  briefvement , et  s’en  allast  oiù  il  luy  avoit 
dict , et  luy  bailla  une  boette  pïeiinie  de  Eu- 
phorbe et  de  grains  de  Coccognide,  conficts  en 

eaüe  ardente  en  forme  de  composte , luy  com- 
mandant la  porter  à son  Roy , et  luy  dire  que  s'il 
en  povoit  manger  une  unce  sans  boire , qu’il  pour- 
voit à luy  résister  sans  paour.  Adoncq  le  prison- 
nier le  supplia  à joinctes  mains  que  à l’heqre  de 
sa  battaille  il  cust  de  luy  pitié  : doncq  luy  dist 
Pantagruel  : Après  . que  tu  auras  le  tout  annuricé 
à ton  R.oy , mets  tout  ton  espoir  en  Dieu  , et 
il  ne  te  délaissera  poinct.  Car  de  moy  encores 
que  soye  puissant , comme  tu  peulx  veoir , et  aye 
gents  infinis  en  armes  , toutesfois  je  n’espere 
en  ma  force,  ne  en  mon  industrie:  mais  toute 
ma  fiance  est  en  Dieu  mon  protecteur , lequel 
jamais  ne  délaissé  ceux  qui  en  luy  ont  mis  leur 
espoir  et  pensée.  Ce  faiet , le  prisonnier  luy  re- 
quist  que  touchant  sa  rançon  il  luy  voulust  faire 
parti  raisonnable.  A quoy  respondist  Pantagruel , 
que  sa  fin  n’estoit  de  piller  ny  arrançonner  les 
humains , mais  de  les  enrichir  et  reformer  en 
liberté  totalie.  Va- t’en  (dist -il)  en  la  paix  du 
Dieu  vivant':  et  ne  suy  jamais  maulvaise  compai- 
g-nie  , que  malheur  ne  t’advienne.  Le  prisonnier 
party  , Pantagruel  dist  à ses  gents  : Enfans,  j’ay 
donné  entendre  à ce  prisonnier  que  nous  avons 
armée  sur  mer  , ensemble  que  nous  ne  leur  don- 
nerons l’assault  que  jusques  à demain  sur  le  midy , 
à.  celle  fin  qu’eulx  doubtans  la  grande  venue  de 

gents,  c’este  nuict  s’occupent  à mettre  en  ordre, 
et  soy  remparer:  mais  cependant  mon  intention 
est  que  nous  chargeons  sur  eulx  environ  l’heure 
du  premier  somme. 

Laissons  ici  Pantagruel  avecq  ses  Apostoles , 
et  parlons  du  Roy  Anarche  et  de  son  armée. 

Quand  le  prisonnier  feut  arrivé,  il  se  trans- 
porta vers  le  Roy  , et  luy  compta  comment  estoit 
venu  ung  grand  Géant  nommé  Pantagruel,  qui 
avoit  desconfict  et  faict  roustir  cruellement  touts 
les  six  cents  cinquante  et  neuf  chevaliers , et  luy 
seul  estoit  saulvé  pour  en  porter  les  nouvelles. 
D’advantaige  avoit  charge  cludict  Géant  de  luy 
dire  qu’il  luy  apprestast  au  lendemain  sur  le 
micly  à disner  : car  il  cleliberoit  de  l’envahir  à 
ladicte  heure. 

Puis  luy  bailla  celle  boëtte  en  laquelle  estaient 
les  confictures.  Mais  tout  soubdain  qu’il  en  eut 
avallé  une  cueillerée,  luy  vint  tel  eschauffe- 
ment  de  gorge  avecques  ulcération  de  la  lüette  , 
que  la  langue  luy  pela.  Et  pour  remede  qu’011 
luy  feist  ne  trouva  allégement  quelconcques , 
sinon  de  boire  sans  rémission  : car  incontinent 
qu’il  ostoit  le  goubelet  de  la  bouche , la  langue 
luy  brusloit.  Par  ce  l’on  ne  faisoit  que  luy  en- 
tonner vin  en  gorge  avec  ung  embut.  Ce  que 
voyants  ses  Capitaines  , Baschats  et  gents  de 

garde,  gous tarent  lesdictes  drogues,  pour  esprou- 
ver  si  elles  estoient  tant  alteratives  : mais  il  leur 
en  print  comme  à leur  Roy.  Et  touts  flaconna- 
rent  si  Lien  que  le  bruit  vint  par  tout  le  camp , 
comment  le  prisonnier  estoit  de  retour,  et  qu’ils 
debvoient  avoir  au  lendemain  l’assault,  et  qu’à 
ce  ja  se  preparoit  le  Roy , et  les  Capitaines  , 
ensemble  les  gents  de  garde  , et  ce  par  boire 
à tirclarigot.  Parquoy  ung  chascun  de  l’armée 
commença  à Martinet- , choppiner,  et  tringuer  de 
inesmes.  Somme  ils  beurent  tant  et  tant,  qu’iR 
s’endormirent  comme  porcs  sans  ordre  parmi  le 
camp. 

Maintenant  retournons  au  bon  Pantagruel  : et 
racomptons  comment  il  se  porta  en  ceste  affaire. 
Partant  du  lieu  du  Trophée  , print  le  mast  de 
leur  navire  en  sa  main  comme  ung  bourdon:  et 
niist  dedans  la  liune  deux  cents  trente  et  sept 
poinsons  de  vin  blanc  d’Anjou  du  reste  de 
Rouen,  et  attacha  à sa  ceincture  la  barque  toute 
pleine  de  sel  aussi  aisément  comme  les  Lans- 
quenettes  portent  leurs  petits  panerots.  Et  ainsi 
se  mist  en  chemin  avecques  ses  compaignons. 
Quand  il  feut  près  du  camp  des  ennemis,  Pa- 
nurge  luy  clist : Seigneur,  voulez- vous  bien  faire  ? 
Dévaliez  ce  vin  blanc  d’Anjou  de  la  hune,  et 
beuvons  ici  à la  Bretesque. 

A quoy  condescendit  volun tiers  Pantagruel 
et  beurent  si  net  qu’il  n’y  demoura  une  seule 
goutte  des  deux  cents  trente  et  sept  poinsons, 
excepté  une  ferriere  de  cuir  bouilly  de  Tours 
que  Panurge  emplit  pour  soy , car  il  l’appeloit 
son  V ademecum , et  quelcques  meschantes  bais- 
sieres  pour  le  vinaigre.  Apres  qu’ils  eurent  bien 
tiré  au  chevrotai,  Panurge  donna  à manger  à 
Pantagiuel  quelcque  diable  de  drogues  compo- 
sées de  lithontripon , nephrocataticon  , coudi- 
gnac  , cantharidisé  , et  aultres  especes  diuré- 
tiques. Ce  faict  Pantagruel  dist  à Carpalim:  Allez 
en  la  ville  gravant  comme  ung  rat  contre  la 
muraille  comme  bien  scavez  faire , et  leur  dictes 
qu’à  1 heure  présente  ils  sortent  et  donnent  sus 
les  ennemis  tant  roidement  qu’ils  pourront,  et 
ce  dict , descendez  prenant  une  torche  allumée  , 
avecques  laquelle  vous  mettrez  le  feu  dedans 
toutes  les  tentes  et  pavillons  du  camp  : vous 
ciieiez  tant  que  pourrez  de  vostre  grosse  voix , 
et  partez  dudict  camp.  Voire  mais , dist  Cal’pa- 
lim,  seroit-ce  bon  que  j’enclôasse  toute  leur  ar- 
tillerie? Non,  non,  dist  Pantagruel,  mais  bien 
mettez  le  feu  en  leurs  pouldres*  A quoy  obtem- 
peiant  Caipalim  partit  soubdain,  et  feit  comme 
avoit  esté  décrété  par  Pantagruel , et  sortirent 
de  la  ville  touts  k$  combatans  qui  y estoient.  Et 

lors  qu’il  eust  mist  le  feu  par  les  tentes  et  pavil- 
lons, passoit  lcgierement  par  sus  eulx  sans  qu’ils 
en  sentissent  rien  , tant  ils  ronfloient  et  dor- 
moient  profondément.  Il  vint  au  lieu  où  estolt 
l’artillerie  , et  mist  le  feu  en  leurs  munitions  : 
Mais  ( ee  fut  le  dangier  ) le  feu  fut  si  soubdain 
qu’il  cuida  embraser  le  paovre  Carpalim.  Et 
n’eust  esté  sa  merveilleuse  liastiveté  , il  estoit 
fricassé  comme  ung  cochon:  mais  il  départit  si 
roulement  qu’ung  garrot  d’arbaleste  ne  va  pas 
plustost. 

Quand  il  feut  hors  des  trencliées , il  s’escria  si 
épouventablement , qu’il  sembloit  que  touts  les 
diables  feussent  deschainez.  Auquel  son  s’esveil- 
larent  les  ennemis  : mais  sçavez-vous  comment  ? 
aussi  estourdis  que  le  premier  son  de  matines 
qu’on  appelle  en  Lussonnois  , frotte- couille. 

Cependant  Pantagruel  commença  semer  le  sel 
qu’il  avoit  en  sa  barcque , et  parce  qu’il  dor- 
moit  la  gueule  bée  et  ouverte,  il  leur  en  rem- 
plit tout  le  gousier , tant  que  ces  paovres  haires 
toussissoient  comme  regnards , crians  : Ha  Pan- 
tagruel , tant  tu  nous  chauffes  le  tison.  Soub- 
dain print  envie  à Pantagruel  de  pisser , à cause 
des  drogues  que  luy  avoit  baillé  Panurge  , et 
pissa  parmi  leur  camp  si  bien  et  copieusement 
qu’il  les.noia  touts  : et  y eut  deluge  particulier 

dix  lieuës  à la  ronde.  Et  dict  l’histoire , que  si 
la  grand’j  liment  de  son  pere  y eust  esté  et  pissé 
pareillement,  qu’il  y eust  eu  deluge  plus  enorme 
que  celluy  de  Deucaiion  : car  elle  ne  pissoit  fois 
quelle  ne  feist  une  riviere  plus  grande  que 
n’est  le  Rosne  et  le  Danouble.  Ce  que  voyans 
ceulx  qui  estoient  issus  de  la  ville , disoient  : iis 
sont  touts  morts  cruellement  , voyez  le  sang 
courir.  Mais  ils  estoient  trompés  , pensans  de 
l’urine  de  Pantagruel  que  feust  le  sang  des  enne- 
mis  : car  ils  ne  voy oient  sinon  au  lustre  du  feu 
des  pavillons  et  quelcque  peu  de  clarté  de  la 
Lune.  Les  ennemis  apres  soy  estre  reveillez  voyant 
d’ung  costé  le  feu  en  leur  camp  , et  l’inunda- 
tion  et  deluge  urinai , ne  savoient  que  dire  ny 
que  penser.  Aulcuns  disoient  que  c’estoit  la  fin 
du  monde  et  le  jugement  final , qui  doibt  estre 
consommé  par  feu:  les  aultres  que  les  Dieux 
marins  Neptune , Proteus  , Tritons  et  les  aul- 
tres les  persecutoient , et  que  de  faiet  c’estoit 
eaüe  marine  et  sallée.  O qui  pourra  maintenant 
racompter  comment  se  porta  Pantagruel  contre 
les  trois  cents  géants  ? O ma  muse  ! ma  Calliope  , 
ma  Tlialie  , inspire  moy  à ceste  heure  ! restaure 
moy  mes  esperits  : car  voici  le  pont  aux  asnes 
de  Logicque  , voici  le  trebuchet,  voici  la  diffi- 
culté de  povoir  exprimer  l’horrible  bataille  que 

feut  faicte.  A la  mienne  voluuté  que  j’eusse 
maintenant  ung  boucal  du  meilleur  vin  que  beu- 
rent  oncques  ceulx  qui  liront  eeste  histoire  tant 
yiridicque  ! 

CHAPITRE  XXIX. 

Comment  Pantagruel  cl  effet  t les  trois  cents 
Géants  armez  de  pierre  de  taille  , et  Loup- 
garou  leur  capitaine. 

Les  Géants  voyant  que  tout  leur  camp  estoit 
noyé  emportèrent  leur  Roy  Anarclie  à leur  col 
le  mieulx  qu’ils  peurent  hors  du  fort,  comme 
feit  Eneas  son  Pere  Anchises  , de  la  conflagra- 
tion de  Troye.  Lesquels  quand  Panurge  apper- 
ceut , dist  à Pantagruel  : Seigneur  voyez  là  les 
Géants  qui  sont  issus  : donnez  dessus  à vostre 
fnast  gualantement  à la  vieille  escrime.  Car  c’est 
à ces  te  heure  qu’il  se  fault  monstrer  homme 
de  bien.  Et  de  nostre  costé  nous  ne  vous  faul- 
drons.  Et  hardiment  que  je  vous  en  tue  ray  heaul- 
eoup.  Car  quoy  ? David  tua  bien  Goliath  facil- 
ement. Et  puis  ce  gros  paillard  Eusthenes  qui 
est  fort  comme  quatre  bœufs , ne  s’y  espargnera. 
Prenez  couraige , chocquez  à travers  d’estoc , et 
de  taille.  Or  dist  Pantagruel:  De  couraige  j’en 
ay  pour  plus  de  cinquante  francs.  Mais  quoy? 
Hercules  n’osa  jamais  entreprendre  contre  deux. 
C’est,  dist  Panurge , bien  chié  en  mon  nez  , vous 
comparez  vous  à Hercules  ? vous  avez  par  Dieu 

plus  de  force  aux-  dents  , et  plus  de  sens  au 
cul,  que  n’eut  jamais  Hercules  en  tout  son  corps, 
et  ame.  Aullant  vault  l’homme  comme  il  s’es- 
time. Eulx  disans  ces  paroles,  voiey  arriver  Loup- 
garou  avecqu es  touts  ses  Géants,  lequel  voyant 
Pantagruel  seul,  feut  esprins  de  témérité,  et 
oultreeuidance , par  espoir  qu’il  avoit  d’occire 
le  bon  liommet.  Dont  dist  à ses  compaignons 
Géants:  Paillards  de  plat  pays , par  Mahom , si 
aulcun  de  vous  entreprent  combattre  contre 
cculx-cy,  je  vous  feray  mourir  cruellement.  Je 
veulx  que  me  laissiez  combattre  seul  : cepen- 
dant vous  aurez  vostre  passe  temps  à nous  re- 
guarder.  Adoncq  se  retirarent  touts  les  Géants 
avecques  leur  R.oy  là  - auprès  , où  estoient  les 
flaccons , et  Panurge,  et  ses  compaignons  avec- 
ques eulx , qui  contrefaisoit  ceulx  qui  ont  eu 
la  verolle , car  il  tordoit  la  gueulle,  et  retiroit 
les  doigtz  , et  en  parolie  enrouée  leur  dist:  Je 
renie  bieu , compaignons , nous  ne  faisons  poinct 
la  guerre  , donnez  nous  à repaistre  avecques 
vous  cependant  que  nos  maistres  s’entrebattent. 
A quoy  voluntiers  le  Roy  et  les  Géants  consen- 
tirent , et  les  feirent  bancqueter  avecques  eulx. 

Cependant  Panurge  leur  comptoit  les  fables 
de  Turpin , les  exemples  de  Sainct  Nicolas  , et 
le  conte  de  la  Ciguoingne.  Loupgarou  doncques 

s’adressa  à Pantagruel  avecq’  une  masse  toute 
d’assier  pesante  neuf  mille  sept  cents  quintaulx 
deux  quarterons  d’assier  de  Clialybes , au  bout 
de  laquelle  estoient  treize  poinctes  de  diamants  , 
dont  la  moindre  estoit  aussi  grosse  comme  la 
plus  grande  cloclie  de  Nostre  Dame  de  Paris  ; 
(il  s’en  falloit  par  adventure  l’espesseur  dung 
ongle,  ou  au  plus,  que  je  ne  mente,  dung  doz 
de  ces  cousteàulx  qu’on  appelle  couppe-aureille  : 
mais  pour  ung  petit,  ne  avant  ne  arriéré)  et 
estoit  pliée  en  maniéré  que  jamais  ne  povoit  rom- 
pre, mais  au  contraire,  tout  ce  qu’il  en  toucboit 
rompoit  incontinent.  Ainsi  doncques  comme  il 
approcboit  en  grande  fierete,  Pantagruel  jectant 
les  yeulx  au  ciel  se  recommanda  à Dieu  de  bien 
bon  cueur , faisant  vœu  tel  comme  s ensuit  . Sei- 
gneur Dieu  qui  tousjours  as  este  mon  piotec- 
teur , et  mon  servateur , tu  veois  la  destresse  en 
laquelle  je  suis  maintenant.  Rien  ici  ne  m amcine, 
sinon  zele  naturel,  ainsi  comme  tu  as  octioye 
es  humains  de  garder  et  deffendre  soy , leurs 
femmes , en&ns  , pays , et  famille  , en  cas  que 
ne  seroit  ton  négoce  propre  qui  est  la  foy , cai 
en  tel  affaire  tu  ne  veulx  coadjuteur  : sinon  de 
confession  catholicque , et  service  de  ta  parolle  : 
et  nous  as  défendu  toutes  armes  et  deffenses  : 
car  tu  es  le  tout  puissant,  qui  en  ton  affaire 

propre,  et  où  ta  cause  propre  est  tirée  en  action  , 
te  peulx  def fendre  trop  plus  qu’on  ne  sçauruit 
estimei  ; toy  qui  as  mille  milliers  de  centaines 
de  millions  de  légions  d anges  , duquel  le  moindre 
peult  occire  touts  les  humains,  et  tourner  le  ciel 
et  la  terre  à son  plaisir,  comme  jadis  bien  apparut 
en  1 armée  de  Sennacherib.  Dopcques  s’il  te 
plaist  à ceste  heure  m’estre  en  ayde,  comme  en 
toy  seul  est  ma  totale  confiance  et  espoir  : Je 
te  fais  vœu  que  par  toutes  contrées  tant  de  ce 
pays  de  Utopie,  que  d’ailleurs,  où  je  aura  y puis- 
sance et  auctorité,  je  feray  prescher  ton  Sainct 
Evangile  purement,  simplement,  et  entièrement, 
si  que  les  abus  d’ung  tas  de  papelarts  et  faulx 
prophètes,  qui  ont  par  constitutions  humaines  et 
inventions  dépravées  envenimé  tout  le  monde  , 
seront  d’entour  moy  exterminez. 

Alors  feut  oüyé  une  voix  du  ciel,  disant:  Hoc 
fiic  et  Dinees  : cest-à-dire,  Pays  ainsi,  et  tu 
auras  victoire.  Puis  voyant  Pantagruel  que  Loup- 
garou  approchoit  la  gueulle  ouverte , vint  contre 
luv  hardiment  et  s’escria  tant  qu’il  peut  : A mort, 
ribault , à mort , pour  luy  faire  paour , selon  la 
oiscipline  des  Lacedemonians,  par  son  horrible 
cry.  Puis  luy  jecta  de  sa  barque,  qu’il  portoit 
à sa  ceincture , plus  de  dix  et  liuyct  cacques  et 
ung  minot  de  sel,  çlc>nt  il  luy  emplit  et  gorge , 

et  gouzier,  et  le  nez,  et  les  yeulx.  De  ce  irrité 
Loupgarou,  luy  lança  ung  coup  de  sa  masse,  luy 
voulant  rompre  la  cervelle  : Mais  Pantagruel  feut 
liabille,  et  eut  toujours  bon  pied,  et  bon  œil, 
par  ce  démarcha  du  pied  gausehe  ung  pas  arriéré  : 
niais  il  ne  sceut  si  bien  Dire  cpie  le  coup  ne 
tombast  sur  la  barque  laquelle  rompit  en  quatre 
mille  octante  et  six  pièces , et  versa  la  reste  du 
sel  en  terre.  Quoy  voyant  Pantagruel  gualante- 
mcnt  ses  bras  desplie,  et  comme  est  lart  de  la 
hasche , luy  donna  du  gros  bout  de  son  mast, 
en  estocq  au  dessus  de  la  mammclle , et  reti- 
rant le  coup  à gausehe  en  taillade  luy  frappa 
entre  col  et  collet  : puis  avançant  le  pied  droict 
luy  donna  sur  les  coudions  ung  pic  du  hault 
bout  de  son  mast , à quoy  rompit,  la  hune  , et 
versa  trois  ou  quatre  poinsons  de  vin  qui  est  oient 
de  reste.  Dont  Loupgarou  pensa  qu’il  luy  eust 
incisé  la  vessie,  et  du  vin  que  ce  feust  son  urine 
qui  en  sortist.  De  ce  non  content  Pantagruel 
voulait  redoubler  au  coulouoir  : Mais  Loupgarou 
haulsant  sa  masse  avança  son  pas  sur  luy , et 
de  toute  sa  force  la  vouloit  enfoncer  sur  Panta- 
gruel , de  faict  en  donna  si  vertement  que  si  Dieu 
n’eust  secouru  le  bon  Pantagruel,  il  leust  fendu 
depuis  le  sommet  de  la  teste  jus  que  s au  fond  de 
la  râtelle  : mais  le  coup  déclina  à droict  par  la 

brusque  liastiveté  de  Pantagruel , et  entra  sa 
masse  plus  de  soixante  et  treize  pieds  en  terre 
à travers  ung  gros  rocliier  dont  il  feit  sortir  le 
feu  plus  gros  que  neuf  mille  six  tonneaulx.  V oyant 
Pantagruel , qu’il  s’amusoit  à tirer  sa  dicte  masse 
qui  tenoit  en  terre  entre  le  roc,  luy  courut  sus, 
et  luy  vouloit  avaler  la  teste  tout  net  : mais  son 
mast  de  male  fortune  toucha  ung  peu  au  fust  de 
la  masse  de  Loupgarou  qui  estoit  phée  (comme 
avons  dict  devant)  par  ce  moyen  son  mast  luy 
rompit  à trois  doigtz  de  la  poignée.  Dont  il  feut 
plus  estonné  qu’ung  fondeur  de  cloches  , et  s’es- 
cria:  Ha,  Panurge  , où  es-tu?  Ce  que  voyant 
Panurge,  dist  au  Roy,  et  aux  Géants:  Par  Dieu 
ils  se  feront  mal  qui  ne  les  départira  : Mais  les 
Géants  estoient  aises  comme  s’ils  feussent  de 
nopces.  Lors  Carpalim  se  voulut  lever  de  là  pour 
secomir  son  Maistre:  niais  ung  Géant  luy  dist: 
Par  Golfarin  nepveu  de  Mahom , si  tu  bouges 
d’icy  je  te  mettray  au  fond  de  mes  chausses  , 
comme  on  faict  d’ung  suppositoire,  aussi  bien 
suis-je  constipé  du  ventre , et  ne  peulx  guieres 
bien  cagar , sinon  à force  de  grincer  les  dents. 
Puis  Pantagruel  ainsi  destitué  de  baston,  reprint 
le  bout  de  son  mast,  en  frappant  torche,  lorgne, 
dessus  le  Géant,  mais  il  ne  luy  faisoit  mal  en 
plus  que  feriez  baillant  une  chinquenaulde  sus 

ung  enclume  de  forgeron.  Cependant  Loupgarou 
tiroit  de  terre  sa  masse , et  l’avoit  ja  tirée , et 
la  paroit  pour  en  ferir  Pantagruel  qui  estoit  soub- 
dain  au  remuement , et  declinoit  touts  ses  coups 
jusques  à ce  que  une  fois  voyant  que  Loupgarou 
le  menassoit , disant  : mescbant  à ceste  heure  te 
haeheray-je  comme  chaire  à pastez.  Jamais  tu  ne 
altéreras  les  paovres  genis.  Pantagruel  le  frappa 
du  pied  ung  si  grand  coup  contre  le  ventre , qu’il 
le  jecta  en  arriére  à jambes  rebindaines , et  vous 
letraisnoit  ainsi  à Fescorche-cul  plus  d ung  traict 
d’arc.  Et  Loupgarou  s’escrioit  rendant  le  sang 
par  la  gorge  , Mahom  , Mahom  , Mahom  : A 
laquelle  voix  se  levarent  touts  les  Géants  pour 
le  secourir.  Mais  Panurge  leur  dist  : Messieurs 
n’y  allez  pas  , si  m’en  croyez:  car  nostre  Maistre 
est  fol , et  frappe  à tords  et  à travers  , et  ne 
regarde  poinct  où  il  vous  donnera  malencontre. 
Mais  ces  Géants  n’en  tindreut  compte  , voyant 
que  Pantagruel  estoit  sans  baston  : Lors  que 
aprocher  les  veid  Pantagruel,  print  Loupgarou 
par  les  deux  pieds,  et  son  corps  leva  comme 
une  picque  enl’aer,  et  d’icelluy  armé  d’enclumes 
frappoit  parmy  ces  Géants  armez  de  pierres  de 
taille,  et  les  abbatoit  comme  ung  masson  faiet 
de  couppeaulx,  que  nul  n’arrestoit  devant  luy 
qu’il  ne  ruast  par  terre.  Dont  à la  rupture  de  ces 

harnois  pierreux  feut  faict  ung  si  horrible  tu- 
multe, qu’il  mesouveint,  quand  la  grosse  tour 
de  beurre , qui  estoit  à Sainct  Estienne  de  Bourges , 
fondit  au  soleil.  Panurge , ensemble  Carpalim  et 
Eusthenes,  cependant  esgorgetoient  ceulx  qui 
estoient  portez  par  terre.  Falotes  vostre  compte 
qu’il  n’en  eschappa  ung  seul,  et  à veoir  Panta- 
gruel sembloit  ung  fauscheur,  qui  de  sa  faulx 
(c’estoit  Loupgarou)  abbatoit  l’herbe  d’ung  pré 
(c’estoient  les  Géants).  Mais  à ceste  escrime , Loup- 
garou  perdit  la  teste  , ce  feut  quand  Pantagruel 
en  abbatit  ung  qui  avoit  nom  Riflandouille  , qui 
estoit  armé  à hault  appareil , c’estoit  de  pierres 
de  grison,  dont  ung  esclat  couppa  la  gorge  tout 
oultre  à Epistemon:  car  aultrement  la  plus  part 
d’entre  eulx  estoient  armez  à la  legiere , c’estoit 
de  pierre  de  tuf,  et  les  auîtres  de  pierre  ardoi- 
zine.  Finablement  voyant  que  touts  estoient  mor  ts 
jecta  le  corps  de  Loupgarou  tant  qu’il  peut  contre 
la  ville  , et  tumba  comme  une  grenouille  sus  le 
ventre  en  la  place  mage  de  ladicte  ville , et  en 
tumbant  du  coup  tiia  ung  chat  bruslé  , une  chatte 
mouillée , une  canne  petiere,  et  ung  oison  bridé. 

CHAPITRE  XXX. 

Comment  Epistemon  qui  avait  la  couppe 
testée , fcut  guery  habillement  par  Pa- 
nurge. Et  des  nouvelles  des  diables , et  des 
damnez. 

Geste  clesconficte  gigantale  parachevée,  Pan- 
tagruel se  retira  au  lieu  des  llaeeons , et  appella 
Panurge,  et  les  aultres,  lesquels  se  rendirent  à 
luy  sains  et  saulves  , excepté  Eustiienes  lequel 
ung  des  Géants  avoit  egraphiné  quelcque  peu 
au  visaige,  ainsi  qu’il  l’esgorgetoit,  et  Epistemon 
qui  ne  se  comparoit  poinct.  Dont  Pantagruel  feut 
si  dolent  qu’il  se  voulut  tuer  soy  mesme , mais 
Panurge  luy  dist:  Dea  Seigneur  attendez  ung 
peu,  et  nous  le  chercherons  entre  les  morts,  et 
voirrons  la  vérité  du  tout. 

Ainsi  doncques  comme  ils  cherchoient , ils  le 
trouvarent  tout  roide  mort , et  sa  teste  entré  ses 
bras  toute  sanglante.  Lors  Eusthenes  s’escria  : 
Ha  male  mort,  nous' as- tu  tollu  le  plus  parfaîct 
des  hommes!  A laquelle  voix  se  leva  Pantagruel 
au  plus  grand  dueil  qu’on  veit  jamais  au  monde. 
Et  dist  à Panurge.  Ha  mon  amy , l’auspice  de  vos 

deux  voynes,  et  du  fust  de  javeline  estoit  bien 
par  trop  failace  ! Mais  Panurge  dist  : Enfans  , 
ne  pleurez  goutte,  il  est  encore  tout  chault,  je 
vous  le  guariray  aussi  sain  que  il  feut  jamais. 
Ge  disant  print  la  teste,  et  la  tint  sur  sa  bra- 
guette chàuldement , afun  qu’elle  ne  print  vent. 
Eustlienes  et  Carpalim  portarent  le  corps  au  lieu 
où  ils  avoient  bancqueté  : non  par  espoir  que 
jamais  guarist , mais  affin  que  Pantagruel  le  veist. 
ioutesfois,  Panurge  les  reconfortoit , disant:  Si 
je  ne  le  guary , je  veulx  perdre  la  teste  ( qui 
est  le  gaige  d ung  foi)  laissez  ces  pleurs  et  m’ay- 
dez.  Adoncq  nettoya  très  - bien  de  beau  vin 
blanc  le  col , et  puis  la  teste , et  y sinapisa  de 
p ou  Lire  de  diamerdis,  qu’il  pq>r  toit  tous  jours  en 
une  de  ses  Lacques,  apres  les  oignit  de  je  ne 
sÇa7  quel  oignement:  et  lesafusta  justement  veine 
coniie  veiné,  nerf  contre  nerf,  spondyle  contre 
spondyle , affin  qu’il  ne  feùst  tord  colli  (car  telles 
gents  il  hayssoit  de  mort)  ce  faict  luy  feit  à Len- 
to ru  quinze  ou  seize  poincts  d'aguille,  affin  quelle 
ne  tumbast  derechief  : 3puis  mist  à l’entour  ung 
peu  d ung  onguent  , qu’il  appelloit  ressuscitatif. 

Soubclain  Epistemon  commença  respirer , puis 
ouvrir  les  yeux,  puis  baisler,  puis  esternüer , 
puis  feit  ung  gros  pet  de  mesnaige.  Dont  dist 
i anurge  , à ceste  heure  est-il  guary  asseiircment  y 

et  luy  bailla  à boire  ung  voirre  cTung  grand  vil- 
lain  vin  blanc  avecques  une  roustie  sucrée.  En 
ceste  façon  feut  Epistemon  guary  habillement, 
excepté  quil  feut  enroué  plus  de  trois  sepmaines, 
et  eut  une  toux  seiche , dont  il  ne  peut  oncques 
guarir,  sinon  à force  de  boire.  Et  là  commença 
à parler,  disant:  qu’il  avoit  veu  les  diables,  avoit 
parlé  à Lucifer  famillierement  , et  faict  grand 
chiere  en  enfer , et  par  le#s  champs  Elisées.  Et 
asseuroit  devant  touts  que  les  diables  estoient 
bons  compaignons.  Au  regard  des  damnez , il 
dist , qu’il  estoit  bien  marry  de  ce  que  Panurge 
l’avoit  si  tost  revocqué  en  vie.  Car  je  prenois 
(dist  il)  ung  singulier  passetemps  à les  veoir. 
Comment  (dist  Pantagruel  /)  L on  ne  les  traicte 
(dist  Epistemon)  si  mal  que  vous  penseriez  : mais 
leur  estât  est  changé  en  estrange  façon.  Car  je 
vy  Alexandre  le  grand  qui  repetassoit  des  vieilles 
chausses , et  ainsi  gaignoit  sa  paovre  vie. 

Xerxes  crioit  la  moustarde. 

Ptomule  estoit  saulnier. 

Numa  clouatier. 

Tarquin  tacquin. 

Piso  paysant. 

Sylla  riyeran. 

Cyre  estoit  vachier. 

Themistocles  verrier. 

Epaminondas  myraillier. 

Brute  et  Cassie  , agrimenseurs. 

Demosthenes  vigneron. 

Cicéron  atizefeu. 

Fabie  enfileur  de  patenostres. 

Artaxerxes  chordier. 

Eneas  meusnier. 

Achilles  te|gneux. 

Agamemnon  lichecasse. 

Ulysses  fauscheur. 

Nestor  harpailleur. 

Darie  cureur  de  retraictz. 

Ancus  Martius  gallefretier. 

Camillus  gallochier. 

Marcellus  esgousseur  de  febves. 

Drusus  trinquamelle. 

Scipion  African  crioit  la  lie  en  ung  sabot. 
Asdrubal  estoit  lanternier. 

Hannibal  cocquassier. 

Priam  vendoit  les  vieulx  drapeaulx. 

Lancelot  du  Lac  estoit  escourcheur  de  chevaulx 
morts. 

Touts  les  Chevaliers  de  la  table  ronde  estaient 
paovres  gaignedeniers  tirans  la  rame  pour 
passer  les  rivières  de  Cocyte , Phlegeton , 
'St yx,  Acheron,  et  Lethe,  quand  Messieurs 
les  diables  sc  veulent  esbattre  sur  l’eaüe 

comme  font  les  Basteliers  de  Lyon , et  gon- 
doliers de  Venise.  Mais  pour  chascune  passade 
ils  n’en  ont  que  une  nazarde,  et  sur  le  soir 
quelcque  morceau  de  pain  chaumeny. 

Trajan  estoit  pescheur  de  Grenouilles. 

Antonin  lacquays. 

Commode  gayetier, 

Pertinax  eschalleur  de  noix.  ^ 

Luculle  grillotier. 

Justinian  bimbelotier. 

Hector  estoit  fripessaulce. 

Paris  estoit  paovre  loqueteux. 

Achilles  boteleur  de  foin. 

Cambyses  mulletier. 

Néron  estoit  vielleux,  et  Fierabras  son  varlet: 
mais  il  luy  faisoit  mille  maulx,  et  luy  faisoit 
manger  le  pain  bis , et  boire  vin  poulsé , luy 
mangeoit  et  beuvoit  du  meilleur. 

Jules  César  et  Pompée  estoient  guouildronneurs 
de  navires. 

Valentin  et  Orson  servoient  aux  estuves 
fer,  et  estoient  racletorets. 

Giglain  et  Gauvin  estoient  paovres  porchie 

Geoffroy  à la  grand  dent  estoit  allumetier 
Godeffroy  de  Billon  domino lier. 

Baudoin  estoit  manillier. 

Don  Piètre  de  Castille  porteur  de  rogatons. 

Morgant  brasseur  de  byere. 

Huon  de  Bordeaulx  estoit  relieur  de  tonneaulx. 

Pyrrhus  souillart  de  cuisine. 

Antioche  estoit  ramonneur  de  cheminées. 

Romule  estoit  rataconneur  de  bobelins. 

Octavian  ratisseur  de  papier. 

Nerva  houssepaillier. 

Le  Pape  , Jules  crieux  de  petits  pastez,  mais 
il  ne  portoit  plus  sa  grande  et  bougrisque 
barbe. 

Jean  de  Paris  estoit  gresseur  de  bottes. 

Artus  de  Bretaigne  degresseur  de  bonnets. 

Perceforest  porteur  de  costrets. 

Boniface  Pape  liuictiesme  estoit  escumeur  de 
marmites. 

Nicolas  Pape  tiers  estoit  papetier. 

Le  Pape  Alexandre  estoit  preneur  de  rats. 

Le  Pape  Sixte  gresseur  de  verolle. 

Comment  (dist  Pantagruel)  y ha-il  des  verollez 
de  par  de  là?  certes  (dist  Epistemon)  je  n’en 
veys  oncques  tant:  il  y en  ha  plus  de  cent  mil- 
lions. Car  croyez  que  ceulx  qui  n’ont  eu  la  verolle 
en  ce  monde  cy,  l’ont  en  l’aultre. 

Cor  Dieu  (dist  Panurge)  j’en  suis  doncques 
quitte.  Car  je  y ay  esté  jusques  au  trou  de  Gil- 
bathar,  et  remply  les  bondes  de  Hercules  , et 
ay  abatu  des  plus  meures. 

Ogier  le  Dannoys  estoit  fourbisseur  de  harnois. 

Le  Roy  Tigranes  estoit  recouvreur, 

Galien  Restauré  preneur  de  taulpes. 

Les  quatre  fils  Aymon  arracheurs  de  dentz. 

Le  Pape  Calixte  estoit  barbier  de  maujoinct. 

Le  Pape  Urbin  crocquelardon. 

Melusine  estoit  souillarde  de  cuisine. 

Matabrune  lavandière  de  buées. 

Cleopatra  revenderesse  doignons. 

Helene  courratiére  de  chambrières. 

Semiramis  espouilleresse  de  belistres. 

Dido  vendoit  des  mousserons. 

Penthasilée  estoit  cressonnière. 

Lucresse  hospitalière. 

Hortensia  filandiere. 

Livie  racleresse  de  verdet. 

En  ceste  façon  ceulx  qui  avoient  esté  gros 
Seigneurs  en  ce  monde  ici  , guaignoient  leur 
paovre  mescliante  et  paillarde  vie  là-bas.  Au 
contraire  les  philosophes  , et  ceulx  qui  avoient 
esté  indigents  en  ce  monde , de  par  de-là  estoient 
gros  Seigneurs  en  leur  tour.  Je  veys  Diogenes 
qui  se  prelassoit  en  magnificence  avecq’une  grand 
robbe  de  pourpre , et  ung  sceptre  en  sa  clextre  , 
et  faisoit  enraiger  Alexandre  le  grand , quand  il 
n’avoit  bien  repetassé  ses  chausses,  et  le  payoit 
en  gratis  coups  de  baston.  Je  veys  Epiclete  vestu 

gualantement  à la  Françoise  soubs  une  belle 
ramée  avecques  force  Damoiselles , se  rigolant , 
beuvant , dançant , faisant  en  touts  cas  grand 
chiere  , et  auprès  de  luy  force  escutz  au  soleil. 
Au  dessus  de  la  treille  estaient  pour  sa  devise  ces 
vers  escripts  : 

Saulter , dancer , faire  les  tours , 

Et  boire  vin  blanc  et  vermeil  : 

Et  ne  faire  rien  touts  les  jours 
Que  compter  escutz  au  soleil. 

Lors  quand  me  veit , il  m’invita  à boire  avecques 
luy  cortoisement , ce  que  je  feis  voluntiers,  et 
choppinasmes  theologalement.  Cependant  vint 
Cyre  luy  demander  ung  denier  en  l’honneur  de 
Mercure  , pour  achapter  ung  peu  d’oignons  pour 
son  souper.  Rien,  rien , dist  Epictete , je  ne  donne 
poinct  de  deniers.  Tien  marault , voilà  ung  escu  , 
sois  homme  de  bien.  Cyre  feut  bien  aise  d’avoir 
rencontré  tel  butin.  Mais  les  aultres  cocquins  de 
Roys  qui  sont  là  bas  , comme  Alexandre,  Daire  , 
et  aultres  le  desrobarent  la  nuict.  Je  veys  Pathelin 
thesaurier  de  Rhadamanthe,  qui  marchandoit 
des  petits  pastez  que  crioit  le  Pape  Jule,  et  luy 
demanda  combien  la  douzaine  : trois  blancs  dist 
ïe  Pape.  Mais,  dist  Pathelin,  trois  coups  de  barre, 

baille- ici,  viilain,  baille,  et  en  va  quérir  d’aultres. 
Le  paovre  Pape  alloit  pleurant  : quand  il  feut 
devant  son  Maistre  pastissier,  luy  dist  qu’on  luy 
avoit  osté  ses  pastez.  Adoncq  le  pastissier  luy 
bailla  l’anguillade  si  bien  que  sa  peau  n’eust 
rien  vallu  à faire  cornemuses.  Je  veys  maistre 
Jean  le  Maire  qui  contrefaisoit  du  Pape,  et  à 
touts  ces  paovres  Rois , et  Papes  de  ce  monde 
faisoit  baiser  ses  pieds,  et  en  faisant  du  grobis 
leur  donnoit  sa  bénédiction , disant  : Gaignez 
les  pardons , cocquins  , gaignez , ils  sont  à bon 
marché:  Je  vous  absoulz  de  pain  et  de  souppe, 
et  vous  dispense  de  ne  valoir  jamais  rien  : et 
appella  Caillette,  etTribollet,  disant  : Messieurs 
les  Cardinaulx , depesehez  leurs  bulles , à chascuïi 
ung  coup  de  pau  sus  les  reins.  Ce  que  feut  faict 
incontinent.  Je  veys  maistre  François  Villon  qui 
demanda  à Xerxes , combien  la  denrée  de  mous- 
tarde  ? ung  denier , dist  Xerxes  : à quoy  dist  ledict 
Villon:  tes  fiebvres  quartaines,  villain,  la  blan- 
chée  n’en  vault  qu’ung  pinard,  et  tu  nous  sur- 
faictz  ici  les  vivres?  Adoncq  pissa  dedans  son 
bacquet  comme  font  les  moustardiers  à Paris. 
Je  veys  le  Francarchier  de  Baignelet  qui  estait 
inquisiteur  des  hereticques.  Il  rencontra  Perce- 
forest  pissant  contre  une  muraille , en  laquelle 
estoit  painct  le  feu  de  Sainct  Antoine.  Il  le  declaii  a 

liereticque,  et  Feust  fait  brasier  tout  vif,  n’eust 
esté  Morgan!;  qui  pour  son  proficiat , et  aultres 
menus  droicts  luy  donna  neuf  muys  de  biere. 
Or , dist  Pantagruel , reserve  nous  ces  beaulx 
comptes  à une  aultrefois.  Seuïlement  dy  nous 
comment  y sont  traictez  les  usuriers  ? Je  les  veys , 
dist  Epistemon  , touts  occupez  à chercher  les 
espingles  rouiliées  , et  vieulx  doux  parmy  les 
ruisseaulz  des  rues  , comme  vous  voyez  que  font 
les  cocquins  en  ce  monde. 

Mais  le  quintal  de  ces  quinquaïleries  ne  va'ult 
que  ung  boussin  de  pain;  encores  y en  ha  il 
maulvaise  depesche  : ainsi  les  paovres  malautrus 
sont  auicunesfois  plus  de  trois  sepmaines  sans 
manger  morceau  ny  miette,  et  travaillent  jour 
et  nuict  attendant  la  Foire  à venir  ; mais  de  ce 
travail,  et  de  mal-heureté  y ne  leur  soubvient 
tant  ils  sont  actifs  et  mauldicts , poprveu  que  au 
bout  de  l’an  ils  guaignent  quelcque  meschant  de- 
nier. Or,  dist  Pantagruel,  faisons  ung  transon  de 
bonne  chiere , et  beuvons  je  vous  en  prie  enfans  , 
car  il  faict  beau  boire  tout  ce  mois.  Lors  desgai- 
narent  flaccons  à tas,  et  des  munitions  du  camp 
feirent  grande  chiere.  Mais  le  paovre  Roy  Anarche 
ne  se  povoit  esjouir.  Dont  dist  Panurge  : De  quel 
mestier  ferons  nous  Monsieur  du  Roy  ici,  affm 
qu’il  soit  j a tout  expert  en  l’art  quand  il  sera 

de  par  de -là  à touts  les  diables?  Vrayement , 
dis t Pantagruel , c’est  bien  advisé  à toy,  or  fais 
en  à ton  plaisir:  je  le  te  donne.  Grand  mercy, 
dist  Panurge , le  présent  n’est  de  refus  , et  l’ayme 
de  vous. 

CHAPITRE  XXXI. 

Comment  Pantagruel  entra  erl  la  'ville  des 
Amaurotes  : et  comment  Panurge  maria 
le  Roy  An  arche  3 et  le  feit  crieur  de  saulce 
: verte . 

Apres  celle  victoire  merveilleuse,  Pantagruel 
envoya  Carpalim  en  la  ville  des  Amaurotes  dire 
et  annuncer  comment  le  Roy  Anarche  estoit  prins 
et  touts  leurs  ennemis  deffaiets.  Laquelle  nou- 
velle entenduë , sortirent  au  devant  de  luy  touts 
les  habitans  de  la  ville  en  bon  ordre , et  en  grande 
pompe  triumphale  , avecq’une  liesse  divine , et 
le  conduirent  en  la  ville  et  feurent  faicts  beaulx 
feux  de  joye  par  toute  la  ville , et  belles  tables 
rondes  , garnies  de  force  vivres , dressées  par 
les  rues.  Ce  feut  ung  renouvellement  du  temps 
de  Saturne , tant  y feut  faicte  lors  grande  chiere. 

Mais  Pantagruel , tout  le  Sénat  ensemble , dist  : 
Messieurs,  cependant  que  le  fer  est  chauld  il 
le  fauît  battre,  pareillement  devant  que  nous 
débaucher  d’advantaige , je  veulx  que  allions 
prendre  d’assault  tout  le  Royaulme  des  Dipsodes. 

Pourtant  ceulx  qui  avecq  moy  vouldront  venir, 
s’apprestent  à demain  apres  boire  : car  lors  je 
çommenceray  marclier.  Non  qu’il  me  faille  gents 
d’advantaige  pour  m’ayder  à le  conquester  : car 
aultant  vauldroit  que  je  le  tinse  desja  : mais  je 
voy  que  ceste  ville  est  tant  pleine  des  habitans 
qu’ils  ne  peuvent  se  tourner  par  les  rues,  donc- 
ques  je  les  mencray  comme  une  colonie  en  Dip- 
sodie , et  leur  donneray  tout  le  pays,  qui  est 
beau , salubre , fructueux , et  plaisant  sur  touts 
les  pays  du  monde,  comme  plusieurs  de  vous 
sçavent  qui  y estes  allez  aultrefois.  Ung  chascuii 
de  vous  qui  y vouldra  venir,  soit  prest  comme 
j’ay  dict.  Ce  conseil  et  deliberation  feut  divul- 
gué par  la  ville;  et  au  lendemain  se  trouvaient: 
en  la  place  devant  le  Palais  jusques  au  nombre 
de  dixhuict  cents  cinquante  et  six  mille  et  unze , 
sans  les  femmes  et  petits  enfans.  Ainsi  commen- 
çarent  à marcher  droict  en  Dipsodie,  en  si  bon 
ordre  qu’ils  ressembloient  és  enfans  d’Israël  quand 
ils  partirent  d’Egypte  pour  passer  la  mer  rouge. 
Mais  devant  que  poursuivre  ceste  entreprinse , je 
vous  veulx  dire  comment  Panurge  traicta  son 
prisonnier  le  Roy  Anarche.  Il  luy  soubveint  de 
ce  qu’avoit  racompté  Epistemon,  comment  es- 
toient  traictez  les  Rois  et  riches  de  ce  monde 
par  les  champs  Elisées , et  comment  ils  guai- 

gnoient  pour  lors  leur  vie  à vils  et  salles  mes- 
tierS:  • •> 

Pourtant  ung  jour  habilla  son  clict  Roy  d’un  g 
beau  petit  pourpoinct  de  toille  tout  deschicqueté 
comme  la  cornette  d’ung  Albanois , et  de  belles 
chausses  à la  marinière , sans  souliers  : car  (disoit- 
il)  ils  luy  gasteroient  la  veuë , et  ung  petit  bonnet 
pers , avecq’une  grande  plume  de  chappon.  Je 
faulx,  car  il  m’est  advis  qu’il  y en  avoit  deux, 
et  une  belle  ceincture  de  pers , et  vert , disant 
que  ceste  livrée  luy  advenoit  bien,  veu  qu’il 
avoit  esté  pervers.  En  tel  poinct  l’amena  devant 
Pantagruel , et  luy  dist  : Congnoissez  - vous  ce 
rustre?  Non  certes,  dist  Pantagruel.  C’est  Mon- 
sieur du  Roy  de  trois  cuictes.  Je  le  veulx  faire 
homme  de  bien  : ces  diables  de  Rois  ici  ne  sont 
que  veaulx , et  ne  sçavent  ny  ne  valent  rien  , 
sinon  à faire  des  maulx  ès  paovres  subjects,  et 
à troubler  tout  le  monde  par  guerre  pour  leur 
jnicque  et  détestable  plaisir.  Je  le  veulx  mettre 
à mettier , et  le  faire  crieur  de  saulce  verte.  Or 
commence  à crier:  Vous  fault-il  poinct  de  saulce 
verte  ? Et  le  paovre  diable  crioit.  C’est  trop  bas  , 
dist  Panurge  , et  le  print  par  l’aureille  , disant  : 
Chante  plus  hault  en  g,  sol,  re , ut.  Ainsi,  diable , 
tu  as  bonne  gorge  , tu  ne  feus  jamais  si  heureux 
que  de  n’estre  plus  Roy. 

Et  Pantagruel  prenoit  à tout  plaisir.  Car  j’ose 
bien  dire  quec’estoii  le  meilleur  petit  bon  homme 
qui  feust  d’ici  au  bout  d’un  g baston.  Ainsi  feut 
Anarche  bon  crieufr  de  saulce  verte.  Deux  jours 
après  Panurge  le  maria  avecq’une  vieille  lan- 
terniere  , et  luy  mesme  feit  les  nopces  à belles 
testes  de  mouton  , bonnes  hastilles  à la  mous- 
tarde , et  beaulx  tribars  aux  ails , dont  il  en  envoya 
cinq  sommades  à Pantagruel , lesquelles  il  man- 
gea toutes  tant  il  les  trouva  appétissantes,  et  à 
boire  belle  piscanline,  et  beau  corme.  Et  pour 
les  faire  dancer , loua  ung  aveugle  qui  leur  son- 
noit  la  note  avecque  sa  vielle.  Après  disner  les 
amena  au  Palais , et  les  montra  à Pantagruel , et 
luy  clist  monstrant  la  mariée  : Elle  n’ha  garde 
de  peter.  Pourquoy  ? dist  Pantagruel.  Pource  , 
dist  Panurgë,  quelle  est  bien  entamée.  Quelle 
parolle  est-ce  là  ? dist  Pantagruel.  Ne  voyez, 
vous , dist  Panurge  , que  les  chastaignes  qu’011 
faict  cuire  au  feu , si  elles  sont  entières  elles 
petent  que  c’est  raige:  et  pour  les  engarder  de 
peter  l’on  les  entame.  Aussi  ceste  nouvelle  mariée 
est  bien  entamée  par  le  bas,  ainsi  elle  ne  petera 
poinct. 

Pantagruel  leur  donna  une  petite  loge  auprès 
de  la  basse  rue,  et  ung  mortier  de  pierre  à piler 
la  saulce.  Et  feirent  en  ce  poinct  leur  petit  mes- 

nage  : et  feuS  aussi  gentil  crieur  de  saulce  verte  , 
qui  feu t oncques  veu  en  Utopie.  Mais  l’on  m’ha 
dict  depuis  que  sa  femme  le  bat  comme  piastre  , 
et  le  paovre  sot  ne  s’ose  deffendre , tant  il  est 
juiays. 

CHAPITRE  XXXII. 

Comment  Pantagruel  de  sa  langue  couvrit 
toute  une  armée } et  de  ce  que  l autheur 
fveit  dedans  sa  bouche. 

A-  i n s i que  Pantagruel  avecque  toutes  ses  ban- 
des entraient  ès  terres  des  Dipsodes,  tout  le 
monde  en  estoit  joyeulx , et  incontinent  se  ren- 
dirent à luy , et  de  leur  franc  vouloir  luy  appor- 
taient les  clefs  de  toutes  les  villes  où  il  alloit, 
exceptez  les  Almirodes  qui  voulurent  tenir  contre 
luy,  et  feirent  response  à ses  herautz , qu’ils 
ne  se  rendroient,  sinon  à bonnes  enseignes. 

Quoy  , dist  Pantagruel , en  demandent  - ils 
meilleures  que  la  main  au  pot , et  le  voyrre  au 
poing  ? Allons , et  qu’on  me  les  mette  à sac.  Adoncq 
touts  se  mirent  en  ordre  comme  délibérez  de 
donner  l’assault.  Mais  en  chemin , passants  une 
grande  campaigne,  feurent  saisis  d’une  grosse 
housée  de  pluye.  A quoy  commençaient  se  tres- 
mousser , et  se  serrer  l’ungl’aultre.  Ce  que  voyant 
Pantagruel  leur  feit  dire  par  les  capitaines  que 
ce  n’estoit  rien,  et  qu’il  vojoit  bien  au  dessus 
des  nuées  que  ce  ne  seroit  qu’une  petite  rousée  , 

mais  à toutes  lins  qu’ils  se  missent  en  ordre  ; 
et  qu’il  tes  vouloir  couvrir.  Lors  se  mirent  en 
bon  oïdie  et  bien  serrez.  Et  Pantagruel  tira  sa 
langue  seulement  a demy  , et  les  en  couvrit  comme 
une  geline  faict  ses  poulletg. 

Cependant  je , qui  vous  fais  ces  tant  véritables 
comptes  j ni  estois  cache  dessoubs  une  feuille  de 
Bardane , qui  n’estoit  moins  large  que  l’arche 
cm  pont  de  Monstrible  : mais  quand  je  les  veys 
ainsi  bien  couverts,  je  m’en  allay  à eulx  rendre 
& l’abrit , ce  que  je  ne  peus  tant  ils  estaient, 
comme  l’on  dict , au  bout  de  l’aulne  fault  le  drap. 
Doncques  le  mleulx  que  je  peus  , montay  par 
dessus,  et  cheminay  bien  deux  lieuës  sur  sa  lan- 
gue , tant  que  j entray  dedans  sa  bouche  : Mais 
o Dieux  et  Deesses,  que  veis-je  là!  Jupiter  me 
confonde  de  sa  foulclre  trisulcque  , si  j’en  ments. 

e y cheminois  comme  l’on  faict  en  Sophie  à 
Constantinople  , et  y veys  de  grands  rochiers  , 
comme  les  montg  des  Dannoys,  je  croy  que  c’es- 
toient  ses  dents , et  de  grands  prez  , de  grandes 
fores  ts  , de  fortes  et  grosses  villes  non  moins 
grandes  que  Lyon,  ou  Poictiers.  Le  premier  que 
y trouvay  ce  feut  ung  bon  homme  qui  plantoit 
clés  choux.  Dont  tout  esbahi  luy  demanday  : Mon 
aray  ? que  fais  tu  ici?  je  plante  (dist-il)  des  choulx. 
Et  à quoy  ny  comment?  dis- je.  Ha  Monsieur 

(dist-il)  chascun  11e  peult  avoir  les  couillons 
aussi  pesants  qu’ung  mortier , et  ne  pouvons  estre 
touts  riches.  Je  gaigne  ainsi  ma  vie,  et  les  porte 
vendre  au  marché  en  la  cité  qui  est  ici  - der- 
rière. Jésus  (dis -je)  y ha -il  ici  ung  nouveau 
inonde?  Certes  (dist-il)  il  n’est  mie  nouveau, 
mais  l’on  dict  bien  que  hors  d’icy  ha  une  terre  , 
où  ils  ont  Soleil  et  Lune  : et  tout  plein  de  belles 
besongnes  : mais  cestui-cy  est  plus  ancien.  Voire 
mais  (dis-je),  mon  amy,  comment  ha  nom 
ceste  ville  où  tu  portes  vendre  tes  choulx?  Elle 
ha  (dist-il)  nom  Aspharage  et  sont  Christians, 
gents  de  bien , et  vous  feront  grande  chiere.  Brief 
’ je  deliberay  d’y  aller. 

Or  en  mon  chemin  je  trouvay  ung  compai- 
gnon  qui  tendoit  aux  pigeons.  Auquel  je  deman- 
da)': Mon  amy,  dond  vous  viennent  ces  pigeons- 
ici  ? Gyre  (dist-il)  ils  viennent  de  l’aultre  monde. 
Lors  je  pensay  que  quand  Pantagruel  baisloit, 
les  pigeons  à pleines  volées  entroient  dedans  sa 
gorge,  pensans  que  feust  ung  colombier.  Puis 
entray  en  la  ville , laquelle  je  trouvay  belle,  bien 
forte  , et  en  bel  aer , mais  à l’entrée  les  portiers 
me  demandarent  mon  bulletin,  dequoy  je  feus 
fort  esbahy , et  leur  demâtiday:  Messieurs,  y 
ha- il  ici  dangier  de  peste?  O Seigneur  (dirent- 
ils)  l’on  se  meurt  ici  auprès  tant  que  le  chariot 

court  par  les  ruës.  Vraj  Dieu  (dis- je)  et  où? 
A quoy  me  dirent,  que  c’estoil  en  Laringues, 
et  Pharingues , qui  sont  deux  grosses  villes  telles 
comme  Roiien,  et  Nantes,  riches,  et  bien  mar- 
chandes. Et  la  cause  de  la  peste  ha  esté  pour 
une  puante  et  infecte  exhalation  qui  est  sortie 
des  abysmes  depuis  n’aguieres  , dont  ils  sont 
morts  plus  de  vingt  et  deux  cents  soixante  mille 
ét  seize  personnes  , depuis  liuict  jours.  Lors  je 
pense  et  calcule , et  trouve  que  c’estoit  une  puante 
haleine  qui  estoit  venue  de  l’estomach  de  Pan- 
tagruel , alors  qu’il  mangea  tant  d’aillade  , comme 
nous  avons  dict  dessus.  De  là  partant  passay  entre 
les  rochiers  qui  estoient  ses  dents  , et  feis  tant 
que  je  montay  sur  une,  et  là  trouvay  les  plus 
beaulx  lieux  du^fnonde,  beaulx  grands  jeux  de 
paulme , belles  galleries,  belles  prairies,  force 


vignes , et  une  infinité  de  cassines  à la  mode 
Italicque  par  les  champs  pleins  de  delices  ; et 
là  demouray  bien  quatre  mois,  et  ne  feis  onc- 
ques  telle  chiere  que  pour  lors.  Puis  descendy 
par  les  dents  du  derrière  pour  venir  aux  baulie- 
vres  : mais  en  passant  je  feus  destroussé  des 
briguants  par  une  grande  forest  qui  est  vers  la 
partie  des  aureilles , puis  trouvay  une  petite  bour- 
gade à la  devallée  , j’ay  oublié  son  nom,  où  je 
feis  encores  meilleure  chiere  que  jamais,  et  gai- 

gnay  quelcque  peu  d’argent  pour  vivre.  Sçavez 
vous  comment  ? à dormir  : car  l’on  loüe  les  gents 
à journée  pour  dormir,  et  gaignent  cinq  et  six 
sols  par  jour  : mais  ceulx  qui  ronflent  bien  fort , 
gaignent  bien  sept  sols  et  demy.  Et  comptois 
aux  Sénateurs  comment  on  m’avoit  destroussé 
par  la  vallée  , lesquels  me  dirent  que  pour  tout 
vray  les  gents  de  delà  estoient  mal  vivants  , et 
briguants  de  nature.  A quoy  je  congneu  que 
ainsi  comme  nous  avons  les  contrées  de  deçà  , 
et  de  delà  les  monts  : aussi  ont  ils  deçà  et  delà 
les  dents.  Mais  il  faict  beaulcoup  meilleur  deçà, 
et  y ha  meilleur  aer.  Là  commença  y à pense!* 
qu’il  est  bien  vray  ce  que  l’on  dict , que  la  moitié 
du  monde  ne  sçait  comme  l’aultre  vit.  Veu  que 
nul  avoit  encores  escript  de  ce  pays-là , auquel 
sont  plus  de  25  Royauliiies  habitez  , sans  les 
deserts,  et  ung  gros  bras  de  mer:  mais  j’en  ay 
composé  ùng  grand  livre  intitulé  l’Histoire  des 
Gorgias  : car  ainsi  les  ay  nommés  parce  qu’ils 
demourent  en  la  gorge  de  mon  Maistre  Pan- 
tagruel. Finablement  voulus  retourner , et  pas- 
sant par  sa  barbe  me  jectay  sur  ses  espaules  , 
et  de  là  me  devallay  en  terre , et  tumbay  devant 
luy.  Quand  il  m’apperceut  il  me  demanda , .D’ond 
viens- tu  Alcofribas?  Je  luy  responds,  de  vostre 
gorge,  Monsieur.  Et  depuis  quand  y es-tu?  dist- 

il  : Depuis  (dis- je)  que  vous  alliez  contre  les 
Almy rodes  : il  y ha  (dist-il)  plus  de  six  mois. 
Et  de  quoy  vivois-tu?  que  beuvois-tu  ? Je  res- 
ponds:  Seigneur,  de  mesme  vous,  et  des  plus 
friands  morceaulx  qui  passoient  par  vostre  gorge 
j’en  prenois  le  barraige.  Voire  mais  (dist-il)  où 
chiois  tu?  En  vostre  gorge,  Monsieur,  dis-je. 
Ha,  ha,  tu  es  gentil  compaignon  (dist-il).  Nous 
avons  avecques  l’aide  de  Dieu  conquesté  tout 
le  pays  des  Dipsodes,  je  te  donne  la  chastel- 
lenie  de  Salmigondin.  Grand  mercy  ( dis  - je  ) 
Monsieur,  vous  me  faictes  du  bien  plus  que  n’a  y 
deservy  envers  vous. 


i 

CHAPITRE  XXXIII. 


Comment  Pantagruel feut  malade  , etla  façon 
comment  il  guérit. 

Peu  de  temps  après  le  bon  Pantagruel  tomba 


malade , et  feut  tant  prins  de  Testomach  qu’il 
ne  povoit  boire  ny  manger , et  parce  qu’ung 
malheur  ne  vient  jamais  seul,  luy  print  une  pisse 
chaulde  qui  le  tourmenta  plus  que  ne  penseriez  : 
mais  ses  medicins  le  secoururent  très-bien , et 
avecques  force  drogues  ienitives  et  diureticques 
le  feirent  pisser  son  malheur.  Son  urine  tant 
estoit  chaulde  que  depuis  ce  temps-là  elle  n’est 
encore  refroidie.  Et  en  avez  en  divers  lieux , selon 
qu’elles  print  son  cours  ; et  l’on  l’appelle  les  bains 
chaults,  comme 

A Coderets , A Balleruc  , 

A Limons  , . A Neric  , 

A Dast , A Bourbonnensy , et  ailleurs. 


A Santo  Petro  di  Padua , A la  Porrette  , et  mille  aultres 


A Mons  grot , 
A Appone, 


En  Italie , 

A Santo  Bartliolomeo  , 
En  la  Conté  de  Boulogne 


A Saincte  Helene 
A Casa  noya , 


lieux. 


x 

Et  m’esbaliis  grandement  d’un  g tas  de  fols  Phi- 
losophes et  medicins , qui  perdent  temps, à dis- 
puter d’ond  vient  la  chaleur  de  ces  dictes  eaües , 
ou  si  c’est  à cause  du  Baurach  , ou  du  Soulphre  , 
ou  de  l’Alun  , ou  du  Salpêtre  qui  est  dedans 
la  minière  : car  ils  n’y  font  que  ravasser , et  mieulx 
leur  vauldroient  se  aller  frotter  le  cul  au  pani- 
cault , que  de  perdre  ainsi  le  temps  à disputer  de 
ce  dont  ils  ne  sçavent  l’origine.  Car  la  resolution 
est  aisée,  et  n’en  fault  enquester  d’advantaige , 
que  lesdicts  bains  sont  chaulds  parce  que  ils  sont 
issus  par  une  chaulde-pisse  du  bon  Pantagruel. 
Or  pour  vous  dire  comment  il  guérit  de  son 
mal  principal , je  laisse  ici  comment  pour  une 
minorative  il  print  quatre  quintaulx  de  Scam- 
monée  Colophoniacque.  Six  vingts  et  dix-huiet 
charretées  de  Casse.  Unze  mille  neuf  cents  livres 
de  Reubarbe , sans  les  aultres  barbouillemens.  Il 
vous  fault  entendre  que  par  le  conseil  des  me- 
dicins feut  décrété  qu’on  osteroit  ce  que  luy 
faisoit  le  mal  à l’estomach.  Pour  ce  l’on  feit  dîx- 
sept  grosses  pommes  de  cuivre , plus  grosses  que 
celle  qui  est  à Romme  à l’aguille  de  Virgile  , 
en  telle  façon  qu’on  les  ouvroit  par  le  millieu 
et  fermoit  à ung  ressort.  En  l’une  entra  ung  de 
ses  gents  portant  une  lanterne  , et  ung  flambeau 
allumé.  Et  ainsi  l’avalla  Pantagruel  comme 'un® 

petite  pillule.  En  cinq  aultres  entrarent  trois 
paysants , chascun  ayant  une  paesle  à son  côl. 
En  sept  aultres  entrarent  sept  porteurs  de  cous- 
trets  , chascun  ayant  une  corbeille  à son  col  : Et 
ainsi  feurent  avallés  comme  pillules.  Quand 
feurent  en  l’estomach  , chascun  defflt  son  ressort, 
et  sortirent  de  leurs  cabanes , et  premier  celluy 
qui  portoit  la  lanterne  , et  ainsi  ch  eurent  plus 
de  demie  lieuë  en  ung  goulphre  horrible , puant , 
et  infect  plus  que  Mephitis , ny  la  palus  Cama- 
rine  , ny  le  punays  lac  de  Sorbonne,  duquel 
escript  Strabo.  Et  n eust  esté  qu’ils  estoient  très- 
bien  antidotez  le  cueur , l’estomach , et  le  pot 
au  vin  (lequel  on  nomme  la  caboche)  ils  feus- 
sent  suffocquez,  et  estaincts  de  ces  vapeurs  abo- 
minables. O quel  parfum  ! O quel  vaporement 
pour  embrener  touretz  de  nez  à jeunes  Galoises  î 
Après  en  tastonnant  et  fleuretant  approcharent 
de  la  matière  fecale,  et  des  humeurs  corrom- 
pues. Finablement  trouvarent  une  mont-joye 
d’ordure , lors  les  pionniers  frapparent  sus  pour 
la  desrocher,  et  les  aultres  avecques  leurs  paesles 
en  emplirent  les  corbeilles  , et  quand  tout  fut 
bien  nettoyé , chascun  se  retira  en  sa  pomme. 

Ce  faict , Pantagruel  se  parforce  de  rendre  sa 
gorge  , et  faeillement  les  mist  dehors  , et  ne  mon- 
toient  en  sa  gorge  en  plus  qu’un  g pet  en  la  vostre 

Gg  a 


468  OE  U y R E S 

et  là  sortirent  hors  de  leurs  pillules  joyeusement. 
Il  me  soubvenoit  quand  les  Gregeois  sortirent 
du  cheval  en  Troye.  Et  par  ce  moyen  feut  guéri , 
et  reduict  à sa  première  convalescence.  Et  de  ces 
pillules  darquin  en  avez  une  à Orléans  sus  le 
clochier  de  l’Ecclise  de  Saincte  Croix. 

CHAPITRE  X X X I Y, 

La  conclusion  du  présent  livre , et  V excuse 
de  T Autheur. 

O R , Messieurs  , vous  avez  oüy  ung  commen- 
cement de  l’histoire  horrificque  de  mon  Maistre 
et  Seigneur  Pantagruel.  Icy  je  feray  fin  à ce 
premier  livre  : la  teste  me  faict  ung  peu  de  mal , 
et  sens  bien  que  les  registres  de  mon  cerveau  < 
sont  quelcque  peu  brouillez  de  ceste  purée  de 
Septembre.  Vous  aurez  le  reste  de  l’histoire  à 
ces  foires  de  Francfort  prochainement  venantes  * 
et  là  vous  voirrez  comment  Panurge  feut  marié , 
et  cocqu  dès  le  premier  mois  de  ses  nopces , et 
comment  Pantagruel  trouva  la  pierre  philoso- 
phale , et  la  maniéré  de  la  trouver,  et  d’en  user. 
Et  comment  il  passa  les  monts  Gaspies , comment 
il  navigea  par  la  mer  Atianticque,  et  deffit  les 
Canibales , et  conquesta  les  Xsles  de  Parlas  , conw 
ment  il  espousa  la  fille  du  Roy  d’Inde  nommée 
Presthàn.  Gomment  il  combattit  contre  les  diables , 
et  feit  brusler  cinq  chambres  d’enfer  , et  mist  à 
sac  la  grande  chambre  noire,  et  jecta  Proser- 
pine au  feu,  et  rompit  quatre  dents  à Luci- 
fer , et  une  corne  au  cul  : et  comment  il  visita 

les  régions  cle  la  Lune , pour  sçavoir  si  à la  vérité 
la  Lune  n estoit  entière  * mais  que  les  femmes 
en  a voient  trois  quartiers  en  la  teste.  Et  mille 
aultres  petites  joyeusetez  toutes  véritables.  Ce 
sont  belles  besongnes.  Bon  soir , Messieurs.  Per- 
ilonnate  mi,  et  ne  pensez  tant  à mes  faultes 
cpie  ne  pensez  bien  es  vostres.  Si  vous  me’dictes  : 
Maistre,  il  sembieroit  que  ne  feussiez  grande- 
ment saige  de  nous  escripre  ces  balivernes , et 
plaisantes  mocquettes.  Je  vous  responds , que 
vous  ne  1 estes  guieres  plus , de  vous  amuser  à 
les  lire. 

Toutesfois  si  pour  passetemps  joyeulx  les  lisez, 
comme  passant  temps  les  escripvois , vous  et  moy 
sommes  plus  dignes  de  pardon  qu’ung  grand  tas 
de  Sarrabaites,  Cagotz,  Escargotz  , Hypocrites  , 
Capharts  , Fraparts  , Botineurs  et  aultres  telles 
sectes  ae  gents  qui  se  sont  desguisez  comme 
masques  pour  tromper  le  monde.  Car  donnans 
entendre  au  populaire  commun  , qu’ils  ne  sont 
occupez  sinon  à contemplation  et  dévotion , en 
jeusnes  et  macération  de  la  sensualité  : sinon 
viayement  pour  sustenter  et  alimenter  la  petite 
fi  agilité  de  leur  humanité  : au  contraire  font 
chiere , Dieu  sçait  quelle,  et  Curios  simulant , 
et  Bacchanalia  rvivunt.  Vous  le  povez  lire  en 
grosse  lettre , et  enlumineure  de  leurs  routes 

museaulx , et  ventres  à poulaine  , sinon  quand 
ils  se  parfument  de  Soulphre.  Quand  est  de 
leur  estude , elle  est  toute  consommée  à la  lec- 
ture des  livres  Pantagruelicques  : non  tant  pour 
passer  temps  joyeusement  , que  pour  nuire  a 
quelcqu’ung  mescliantement , sçavoir  est  aiticu- 
lant , monorticulant , torticulant,  culletant , couil- 
letant , et  diabliculant , c’est-à-dire , calumniant. 
Ce  que  faisans  semblent  ès  coquins  de  villaige 
qui  fougent  et  escbarbottent  la  merde  des  petits 
enfans  en  la  saison  des  cerises  et  guignes , pour 
trouver  les  noyaulx , et  iceulx  vendre  ès  dra- 
gueurs qui  font  l’huile  de  Maguelet.  Iceulx  fuyez, 
abhorrissez  et  hayssez  aultant  que  je  fays,  et  vous 
en  trouverez  bien  sur  ma  foy.  Et  si  desirez  estre 
bons  Pantagruelistes  (c’est-à-dire  vivre  en  paix , 
joye,  santé  , faisants  tousjours  grand  chiere) , ne 
vous  fiez  jamais  en  gents  qui  regardent  par  ung 
pertuys. 

Fin  des  Chronicques  de  Pantagruel , Roi  des  Dipsodes 
restituez  à leur  naturel , avecq  ses  f aie tz  et  prouesses 
espove?itables  : composez  par feu  b/l.  AE COIRIEAS } 
Abs tracteur  de  Quinte-Essence. 

Fin  du  second  Livre  et  du  Tome  premier. 

